
Introducere 


Desfăşurările dramatice ale celui de-al doilea război mondial au adus, pe lângă imense distrugeri 
Şi perderi material-economice, şi perturbări severe în viaţa personală a cetăţenilor şi în relaţiile 
sociale, profesionale, general umane. Suspendarea, sub imperativul interesului naţional, a 
drepturilor civile obişnuite şi a cutumelor democratice, privite ca argumente aflate în conflict cu 
autoritarismul mistic-naţionalist local, au produs răni adânci, nevindecate încă, în sufletul şi 
trupul unor întregi entități etnice sau politice. Acelaşi tip de răni au fost produse, în revanşa ce a 
urmat consecutiv după instalarea regimului comunist în România, faţă de alte entități etnice sau 
politice considerate responsabile categorial pentru ambianța autoritaristă amintită, în condiţiile 
în care suspendarea drepturilor omului a rămas în vigoare pentru încă o jumătate de secol. 
România a experimentat astfel consecutiv excesele ambelor tipuri de autoritarism - de dreapta şi 
de stânga. Discriminarea, marginalizarea, diabolizarea, izolarea, şi chiar eliminarea fizică au fost 
soluţii justificate în ambele regimuri fie prin înalte cerinţe de ordin militar - strategic, etnic - 
naţional fie politic - 'democratic!'. Milioane de cetăţeni - civili sau militari - au fost prinşi în acest 
angrenaj implacabil, fiind traumatizaţi ireversibil în mod pasiv sau activ: cei ce au fost nevoiți 
să-şi caute salvarea în refugiu (polonezi, români din teritorii cedate), cei ce au suferit din cauza 
etnicităţii lor într-o lume a aberaţiei legislative rasiale (evrei), cei ce au suferit nediscriminatoriu 
răzbunarea învingătorilor (civilii germani pedepsiţi colectiv ca naţiune de către sovietici, 
legionarii şi opoziţia internă românească eliminaţi de noii conducători comunişti), cei ce, victime 
ale unei îndoctrinări manipulatoare, au intrat de bunăvoie într-un joc al morţii (voluntarii SS), 
militarii care au plătit greşelile 'strategilor' lor, căzând facil în prizonierat şi care au fost apoi 
eliminaţi ca martori incomozi ai acestei incompetenţe (prizonierii sovietici), ţărani sau locuitori 
simpli care au fost nevoiţi să suporte mizeriile unei armate aliate, fie arogantă (cea germană), fie 
primitivă şi crescută în profundul dispreţ al valorii vieţii umane (cea sovietică), toți aceştia, şi 
încă mulţi alţii, sunt victime tăcute, şi de cele mai multe ori neştiute ale marelui conflict şi ai 
anilor postbelici. 


În mod ciudat, la 17 (sau poate mai puţini) ani după ce ne-am câştigat dreptul la liberă 
exprimare, în mare parte aceste drame personale sau de grup par să nu intereseze. Prea puţin s-a 
scris la noi despre situația germanilor (nici înainte de 1944 - când păreau parte a unei naţiuni 
invincibile, nici după acest an - când au devenit un întreg popor pedepsit) sau despre situaţia 
prizonierilor de război ruşi din România, în mod paradoxal s-a scris puţin chiar şi despre situaţia 
evreilor din Vechiul Regat (cvsitotalitatea lucrărilor apelcându-se asupra tragediei evreilor din 
Basarabia şi Bucovina şi a Transnistriei). O lucrare de sinteză la nivel naţional este un proiect 
prea ambițios ce aparţine unui viitor incert, astfel încât este poate folositor un studiu de caz: 
raportarea tuturor acestor traume, personale şi colective, la nivelul unui singur judeţ, Hunedoara, 
pe baza documentelor, în totalitate inedite, aflate în depozitele filialei Hunedoara a Arhivelor 
Naţionale. Expunând premergător la fiecare secţiune un scurt istoric general, se încearcă a se 
oferi o imagine coerentă, cronologică şi documentată asupra câtorva din aceste situaţii 
traumatizante ce au marcat istoria României la jumătatea secolului XX. 


Deva, 2007. 


Capitolul 1 - Refugiaţi în judeţul Hunedoara. 


Refugiaţi polonezi în judeţul Hunedoara. 


În ordine cronologică, primul val de refugiaţi cu care a avut de-a face România în anii războiului 
a fost cel al polonezilor, civili şi militari, ce au părăsit Polonia în urma ocupării militare a ţării. 
Teritoriul polonez a fost divizat între Germania şi U.R.S.S. ca urmare a înțelegerilor secrete din 
pactul Molotov - Ribbentrop, semnat la 23 august 1939. Germania invadează Polonia la 1 
septembrie 1939 (declanşând astfel al doilea război mondial), urmată fiind de U.R.S.S. la 17 
septembrie. O mare parte dintre militarii şi civilii polonezi şi-au găsit refugiul în ţările învecinate 
(unde unii au rămas, alţii şi-au continuat exodul spre vest, mai ales Franţa). Cel mai mare număr 
de refugiaţi a fost primit de Ungaria şi România, dar şi de Letonia, Lituania, Suedia, Spania, 
Elveţia, ţări care nu erau la acea dată implicate în război. Trecerea în România s-a făcut pe podul 
de la Kuty, peste Ceremuş, începând cu data de 17 septembrie. Toţi refugiații au fost plasați în 
lagăre (militarii) sau în localități desemnate (civilii). 


Refugiații polonezi militari, pe care România ca stat neutru era datoare potrivit convenției a V- 
a de la Haga să-i interneze şi să-i împiedice de a părăsi România până la sfârşitul conflictului 
între beligeranţi, au fost internaţi în tabere militare. În perioada 17-22 septembrie 1939 au intrat 
în România 1087 ofiţeri şi 14.406 trupă, numărul lor a ajuns la 20.815 în 24 septembrie 19309 şi 
23.638 la 30 septembrie 1939. La 4 octombrie 1939 se mai găseau 23.035 militari refugiați 
(după alte surse, 21.042, respectiv 24.000, estimare a Crucii Roşii Internaţionale din Il 
octombrie), pentru ca numărul lor să scadă la doar 1.665 în 15 ianuarie 1941. Refugiații militari 
au fost cazaţi iniţial în 40 lagăre mici (înfiinţate pe lângă garnizoanele militare româneşti), 
pentru ca din februarie 1940 să fie concentrați în 3 lagăre: Târgovişte, Târgu Jiu şi Călimăneşti. 
Subofiţerii şi soldaţii au fost încazarmaţi, au făcut instrucţie şi au beneficiat de drepturile 
militarilor români. 


Civilii polonezi refugiaţi au fost primiţi în România pe baza Convenţiei de la Haga din anul 
1907, specificându-se că ei 'puteau părăsi fara pentru orice destinaţie”. În 4 octombrie 1939 
erau recenzați 26.512 civili polonezi refugiaţi, considerându-se că 40.000 au traversat frontiera. 
La 10 ianuarie 1940 recensământul întocmit de Comitetul polonez al refugiaților releva numărul 
acestora în principalele localități, după cum urmează: 1.300 refugiaţi la Ploieşti, 932 la Buzău, 
770 Călimăneşti (din care 300 femei şi 350 copii), Turnu Severin 722 şi Drăgăşani 215 (din care 
98 femei şi 38 copii). Pe judeţe, refugiații civili erau astfel repartizaţi: Vâlcea 1.649, Prahova 
1.300, Buzău 1.185, Dâmboviţa 965, Tulcea 899, Mehedinţi 830, Olt 773, Dolj 561, Argeş 414, 
Ialomiţa 365, Cernăuţi 350, Vrancea 350, Gorj 350, Brăila 320, Constanţa 264, Suceava 197, 
Braşov 194, Ilfov 192, Teleorman 187, Galaţi 171, Bacău 156, Caraş Severin 128, Caliacra 89, 
Cluj 50, Iaşi 101. 


După cum se poate vedea din cele de mai sus, judeţul Hunedoara nu a participat activ la cazarea 
ŞI întreținerea, nici măcar a refugiaților civili - cele mai apropiate localități unde refugiaților 
civili li se permitea stabilirea fiind Mocrea (jud. Arad), Lugoj (Jud. Severin) şi Târgu Jiu (Jud. 
Gorj). Refugiații sunt menţionaţi în documente doar ocazional, astfel cum este cazul 
plutonierului Zasada Stefan, internat în luna decembrie 1939 la Sanatoriul Geoagiu şi decedat 
acolo la 18 februarie 1940 (fiind înmormântat în comuna Geoagiu două zile mai târziu). Pe de 


' Magazin Istoric nr. 121 / aprilie 1977, pag. 37. 

” Adresa Ministerului Sănătăţii şi Asistenţei Sociale nr. 11702 din 29 februarie 1940, conform Adresa 
Comsiariatului General pentru Evidenţa şi Asistența Refugiaţilor Poloni nr. 2210 din 7 martie 1940 către 
Prefectura Hunedoara (prin care-i solicită acesteia din urmă o copie de pe actul de deces). 


altă parte, polonezi refugiaţi au ajuns în final să se angajeze în industriile din Valea Jiului, 
repatrierea lor fiind un subiect de actualitate încă şi în anul 1947. 


Refugiaţi români în judeţul Hunedoara 


Mult mai implicate au fost autoritățile judeţului în legătură cu valurile succesiuve de refugiați 
din teritoriile ocupate în 1940 (Basarabia şi Bucovina de Nord, Ardealul de Nord, Cadrilaterul) 
şi în 1944 (din nou Basarabia şi Bucovina de Nord), organizând birouri de informaţii pentru 
refugiaţi (la primării, în gări, etc), cantine în gări (organizate de Societatea Doamnelor Române 
/sau alte societăţi culturale şi de binefacere ale femeilor române/, Crucea Roşie) şi desfăşurând o 
activitate continuă de recenzare şi plasare a refugiaților. 


Refugiaţi din Basarabia şi Bucovina de Nord 1940 

Refugiații din Basarabia (plecaţi odată cu prima ocupaţie de către Armata Roşie a acestei 
provincii, în iunie 1940), nu puteau coborî decât în stațiile de primă destinaţie (Buzău şi Mizil 
pentru cei sosiți pe calea ferată, Brăila pentru cei sosiți pe Dunăre din Basarabia), de unde erau 
repartizaţi în ţară, cât mai departe de zona armatelor, după cercetarea din partea poliţiei (pentru a 
împiedica strecurarea eventualilor spioni sovietici). Refugiații se puteau stabili numai în zonele 
fixate de Ministerul de interne, cu excepţia celor cu 'rude ori prieteni de încredere pentru 
siguranța Statului', care se puteau stabili în oricare alt loc?. Organele C.F.R. trebuiau să debarce 
pe refugiaţi numai în gările capitalelor de judeţ. Dacă debarcă în comune, dispoziţiile privitoare 
la deparazitare, dezinfecţie se execută de primării şi poliție, jandarmerie locală. La 8 iulie 1940 
au fost stabilite 4 categorii de refugiaţi: 

a) cari sunt plasați într'una din localităţile noastre din judeţ de către organele centrale ale 
statului, instituite pentru plasarea lor, 

b) cari potrivnic dispoziţiilor organelor centrale de plasare, sau cu ocolirea lor să se strecoare 
în vreo localitate din Ținut; 

c) cari fie cu sau fără ştirea organelor centrale de plasare vin spre a se așeza la vreo rudă sau 
persoană cunoscută din Ținut, şi 

d) persoanele indezirabile şi cari periclitează ordinea şi siguranța Statului”. 


Prin Decizia M.I. nr. 9392A din 10 iulie 1940 refugiații sunt obligaţi să se înscrie la birourile 
înfiinţate în acest scop (în Capitală la Şcoala Civică, în provincie la Comisiile judeţene sau 
locale) în termen de 10 zile de la data deciziei. Odată cu Ordinul Ministerului de Interne nr. 
10391A din 22 iulie 1940 se distribuie în ţară carnete de identitate speciale care înlocuiesc toate 
adeverințele sau buletinele de înscriere eliberate până atunci (în jud. Hunedoara au fost 
distribuite 50 carnete). Acestea se acordau însă doar celor care au intrat în ţară după 28 iunie 
1940. Începând cu luna ianuarie 1941, Prefecturile trimiteau tabele cu situaţia refugiaților la 
M.E.N., iar Direcţia Generală a Poliţiei şi Siguranţei Statului (Director General Stratilescu), 
ținea evidenţa mutaţiilor acestora. 


Refugiul acestora a luat sfârşit odată cu recucerirea zonei de armatele română şi germană din 
iulie 1941, situaţia lor ieşind din vizorul autorităţilor. Astfel, după ce deja din 13 septembrie 
1941 nu se mai cer Prefecturilor rapoarte despre aceşti refugiaţi, la începutul lunii octombrie se 


* Direcţia Judeţeană Hunedoara a Arhivelor Naţionale (mai departe DJHAN), Fond Prefectura, Dosar 310/1941, 
fin. 

* Ibidem: Adresa Ținutului Timiş, Serviciul Cultural şi al ocrotirii sociale nr. 24670 / 1940 bis către Prefectura 
Hunedoara. 

, Şi se eliberau conform cu Ordinul nr. 11514 din 9 decembrie 1940 al ME.N, Comisariatul General pentru 
Asistenţa Refugiaţilor din Basarabia şi Bucovina 


cere: De aci înainte nu ne mai interesează situaţia acestora [refugiații basarabeni şi 
bucovineni] ci numai a refugiaților ardeleni . 


Refugiaţi din Ardealul de Nord 1940 

Instalarea administraţiei ungare în Ardealul de Nord între 1-13 septembrie 1940 s-a făcut în 
paralel cu evacuarea autorităților civile şi militare româneşti, dar şi a unei părţi a populaţiei 
civile (refugiaţi şi expulzați). În timpul acestor 15 zile guvernul român a pus gratuit la dispoziţia 
refugiaților toate mijloacele de transport necesare. La 4 septembrie au fost înființate la Turda 
primele birouri de înregistrare şi primire a refugiaților. În perioada 31 august - 20 septembrie 
1940, refugiații au fost ajutaţi într-o măsură limitată de către Rezidenţele regale şi de Prefecturi. 
Provizoratul a luat sfârşit la 20 septembrie 1940, când a fost înfiinţat Comisariatul General al 
Refugiaţilor din Transilvania de Nord! (care colabora în teritoriu cu birourile refugiaților de pe 
lângă Prefecturile judeţene şi cu comitetele de doamne de pe lângă birourile refugiaților). La 
scurt timp, s-au constituit comisii în fiecare localitate cu refugiaţi ardeleni, cu sarcina de a 
rechiziționa localuri şi locuinţe pentru găzduire, de a înfiinţa cantine, a face colecte de 
îmbrăcăminte şi alimente, plasarea în muncă . Refugiații erau plasați în muncă, refuzul de a 
munci putea duce, cel puţin teoretic, la repercursiuni, cu trimiterea în detaşamente de muncă: 
Muncitorii care vor refuza plasarea vor fi ridicaţi de poliţie şi trimişi la lucru la Soc. Petroşani, 
din Petroşani, jud. Hunedoara sau la C.F.R. - veţi cere pentru C.F.R. prin telefon dela serviciul 
de construcţie Gara de Nord, secțiile unde trebuiesc plasați”. 


În cadrul Comisariatului General al Refugiaţilor, serviciul fişierului central a înscris pe toți 
refugiații, totalul acestora pentru perioada 30 august 1940 - 23 august 1944 fiind de 230.851, la 
care pot fi adăugaţi încă 70-80.000 refugiaţi care, din diferite motive nu au trecut prin controlul 
Comisariatului. Dintre aceştia, repartiția refugiaților înregistraţi pe judeţele de origine este 
următoarea: Bihor (35.876), Ciuc (5.906), Cluj (55.659), Maramureş (6.709), Mureş (2.2693), 
Năsăud (10.610), Odorhei (2.193), Sălaj (29.734), Satu-Mare (18170), Someş (25.456), Târnave 
(526), Trei-Scaune (7319). 


Cei mai mulți refugiaţi s-au stabilit în următoarele centre: Bucureşti (32-35000), Turda (31500), 
Braşov (15700), Timişoara (11100), Sibiu (8400), Alba-Iulia (6800), Beiuş (6300), Deva (5900), 
Vatra Dornei (3300), Piatra Neamţ (3400). De exemplu, în nov.1943 existau în judeţul 
Hunedoara 4 centre de refugiaţi ardeleni (Orăştie, Brad, Lupeni şi Deva), cu un total de 2743 
refugiaţi!O. Comisariatul a înfiinţat cămine (pentru refugiaţi în trecere, pentru copii, elevi), 
cantine şi servicii de asistenţă în Alba-lulia, Arad, Beiuş, Blaj, Braşov, Cernăuţi, Piatra Neamţ, 
Sighişoara, Timişoara, Vatra Dornei!!. Din 1941 au încept să fie distribuite carnete speciale de 
evidenţă a refugiaților ardeleni. Ca un exemplu, doar în judeţul Hunedoara s-au vizat 3809 astfel 
de carnete până la 1l august 194217. Reclamaţiile românilor refugiaţi erau examinate la faţa 


: Idem, Dosar 310/1941: Adresa nr. 5964 din 2 octombrie 1941 a M.E.N., Subsecretariatul de Stat al Colonizării şi 
Populaţiei Evacuate, Comisariatul General al Refugiaţilor. 

7 Fiind ulterior reorganizat prin Legea 837 (Decretul-Lege nr. 3326 din 18 noiembrie 1942, publicat în Monitorul 
Oficial nr. 272 din 19 noiembrie 1942). 

* Idem, Dosar 100/1940: Ordinul nr. 00007 din 26 septembrie 1940 a Subsecretariatului Colonizărilor şi 
Evacuărilor. 

” Ibidem: Ordinul Comisariatului General al Refugiaţilor din Nordul Transilvaniei nr. 2620 din 6 noiembrie 
1940. 

Ju DJHAN, Fond Chestura de Poliţie, Dosar 82/1943, f.106. 

1! Un istoric al activităţii Comisariatului ca şi a feluritelor Asociaţii ale refugiaților, la Atanasie Bran - Lupte şi 
jertfe pentru Ardeal, Editura 'Tribuna' Braşov, 1944, pag. 115-158. 

'* Idem, Dosar 28/1942, f.216. 


locului, în Transilvania de Nord, de către o comisie mixtă româno-germană ce-şi avea sediul la 
Braşov (de exemplu în decembrie 1942 aceasta se găsea în judeţul Mureş) !3. 


Situaţii centralizatoare: Statistica: refugiaţi în judeţul Hunedoara (capi de familie cu persoane 
în întreţinere) '*: 


Data 31.7.41 31.8.41 30.9.41 31.10.41 | 30.11.41 | 31.12.41 31.1.42 28.2.42 31.3.42 
Dobrogea 2 (6) 5 (11) 5 (11) 5 (11) 5 (11) 2 (3) 4 (5) 5 (8) 5 (8) 
Basarabia + | 90 (162)* | 77 (123)* | 76 (122) | 76 (122) 76 (122) - - - - 
Bucovina 
Nord 
Ardeal de 786 697 2080 2082 2084 1584 1587 2245 2247 
Nord (2122)** (1936)** (4695) (4697) (4699) (4700) (4703) (4895) (4898) 


* din care: 65 (125) plasați şi 25 (37) neplasaţi, respectiv 22 (35) plasați şi 55 (88) neplasaţi. La 30 septembrie 1941: 
existau şi 7 bucovineni repatriați din Germania. 
** din care: 662 (1880) neplasaţi şi 124 (242) plasați, respectiv 37 (56) neplasaţi şi 662 (1880) plasați. 


Refugiaţi din Basarabia şi Bucovina 1944. 

Desfăşurarea nefavorabilă a operaţiunilor militare şi ameninţarea ocupaţiei sovietice asupra 
părţii de est şi nord-est a ţării (pentru a doua oară în ultimii 4 ani), au făcut ca, încă din 6 
ianuarie 1944 să fie transmise instrucţiuni privind pregătirea şi executarea degajării de bunuri 
din Bucovina", primele evacuate fiind instituţiile şi unitățile economice, încă din aceeaşi lună 
ianuarie. Începând cu luna martie 1944, se refugiază şi populaţia civilă, unii în mod organizat, 
sub îndrumarea autorităţilor (în număr de 82.580 basarabeni şi 32.958 bucovineni, pentru 
perioada martie-mai 1944) alții, mai numeroşi, pe cont propriu. O situaţie totală a refugiaților 
este de aceea greu de stabilit, dar poate fi doar aproximată dacă se consideră că prin judeţul 
Bacău au trecut, în perioada 31 martie - 17 iunie un număr de 205.697 refugiaţi, iar prin judeţul 
Covurlui, în perioada 22 martie - august 1944, 498.503 persoane!5. Refugiații din Bucovina de 
Sud s-au putut întoarce la casele lor după August 1944, în schimb ceilalţi (din Bucovina de Nord 
şi Basarabia) au rămas victime ale persecuțiilor ulterioare (arestări şi 'repatrieri' în U.R.S.S. cu 
eventuale deportări ulterioare în Gulagul Sovietic sau deportări în Bărăgan). 


La 19 octombrie 1944 existau următorii refugiaţi în jud. Hunedoara: 1.815 din Basarabia, 
1.905 din Bucovina, 2.994 din Moldova, 2.770 din Ardealul de Nord!f. Dar odată cu 
populaţia civilă, au luat drumul refugiului şi instituţiile statului. Sunt menţionate astfel refugiate 
în Deva următoarele": Serviciul Măsuri şi Greutăţi Tighina; Cercul Teritorial Sălaj (Soroca); 
Garajul Autobuse C.F.R. Odesa; Comitetul de Patronaj Cetatea Albă; Contenciosul Statului 
Hotin; Liceul de Fete 'Domniţa Elena' Bălți; Parchetul Tribunalului Hotin; Tribunalul şi 
Cabinetul de Instrucție Hotin; Liceul de Băieți 'lon Creangă' Bălți; Regimentul 3 Transmisiuni; 
Depozitul judeţean M.A.T. Chişinău; Prefectura Cetatea Albă; Subcentrul Pregătire Premilitară 
Cetatea Albă; Corpul Portăreilor Hotin. 


'5 DJHAN, Fond Prefectura, Dosar 91/1942. 

14 Jdem, Dosar 92/1942 

5 Constantin Cloşcă - România în infernul marii conflagrații, Editura Sedcom Libris laşi, 1997, pag. 69-71, 76. 
1, DJHAN, Fond Legiunea Jandarmi Hunedoara, Dosar 46/1944. 

"7 Dosar 60/1944 - sinteză din luna decembrie 1944. 


Cap.Il. Militari străini în judeţul Hunedoara. 


Prezenţa militarilor străini în judeţele României avea loc în două circumstanţe: ca şi militari 
aliaţi (germani şi italieni în prima parte a războiului, sovietici în cea de-a doua) sau ca inamici, 
în calitate de prizonieri de război (sovietici, italieni, iugoslavi în prima parte a războiului, 
germani şi unguri în cea de-a doua). Judeţul Hunedoara a cunoscut tangenţial prezenţa acestor 
străini (în mai mică măsură ca alte zone ale ţării, cea mai bine documentată situaţie fiind aceea a 
prizonierilor de război ruşi). 


Prizonieri de război în judeţul Hunedoara 


În ordine cronologică, primii prizonieri de război ce au staționat pe teritoriul României au fost 
cei iugoslavi, capturați de germani în cursul campaniei din primăvara anului 1941. Ei au fost 
concentrați în lagărele speciale din Timişoara, Olteniţa, Budeşti - Ilfov, Giurgiu şi Turnu 
Măgurele, aşadar nici un lagăr nu s-a aflat pe teritoriul judeţului Hunedoara. Printre ei se aflau şi 
prizonieri sârbi de origine etnică română, categorie pentru care autoritățile române plănuiau 
acţiuni speciale: E necesar ca timpul cât ei vor rămâne în patrie (până la terminarea operațiilor 
de triere şi de îndeplinirea formalităţilor de trimitere la casele lor) să fie folosit pentru a se 
întreprinde o acțiune de trezire şi întărirea conştiinţei naţionale a acestor fraţi. În consecinţă, 
vă rugăm să binevoiţi a ordona ca paralel cu propaganda culturală pe care o organizează 
M.S.M. şi Ministerul Propagandei Naţionale, să se facă de către dvs o intensă propagandă 
printre locuitorii din localităţile unde sunt cantonaţi şi comunele învecinate, îndemnând pe toți 
românii a-şi arăta toată dragostea pentru fraţii noştri nefericiţi din Jugoslavia, aducându-le 
daruri şi întreținându-se cu ei. Vă rugăm să binevoiţi a depune toate străduinţele pentru ca 
aceşti nefericiți români să se simtă bine atâta timp cât vor rămâne în patria lor adevărată!*. La 
această adresă, prefectul județului Hunedoara confirma în rezoluţie faptul că în județ nu sunt 
lagăre de prizonieri. Nu s-au găsit documente care să afirme nici ulterior faptul că autoritățile 
hunedorene ar fi avut tangenţă cu problema prizonierilor iugoslavi, nici chiar după ce M.A.I 
solicita tuturor prefecturilor din ţară a da dispozițiuni organelor în subordine pentru a lua 
măsuri ca prizonierii sârbi ce sunt ascunşi prin judeţele din ţară să fie prinşi şi dirijaţi lagărului 
de prizonieri Turnu Măgurele? 


Doar angrenarea directă a României în război a adus pe primii prizonieri de război în localităţi 
din judeţul Hunedoara, fiind vorba despre cei sovietici. 


Prizonieri de război sovietici în judeţul Hunedoara 
(1941-1944). 


Prima parte a războiului antisovietic declanşat la 22 iunie 1941 a fost una relativ facilă pentru 
aliaţii germani şi români”. Un număr impresionant de militari sovietici au fost luaţi prizonieri, 
mai multe lagăre înființându-se şi în România. 


Prima şi cea mai firească întrebuințare a noilor prizonieri părea a fi în agricultură, unde, urmare 
a mobilizării tinerilor români, se resimțea o lipsă acută de braţe de muncă. Încă de la începutul 
lunii iulie 1941, au fost transmise de către Comandantul Forţelor de Apărare Interioară a 
Teritoriului, către Corpurile 1-6 Teritoriale şi către comandanții de lagăre Vaslui, Dorneşti şi 


15 DJHAN, Fond Prefectura Hunedoara, Dosar 297/1941, f.9: Adresa M.A.L. nr. 2290 din 16 mai 1941 către 
Prefecturi. 

9 Ibidem, £.17: Telegramă M.A.I. către Prefecturi, datată 29 august 1941. 

% Vezi teoria lui Suvorov privind nepregătirea U.R.S.S. pentru un război defensiv motivată de intenţia de 
declanşare a unui atac în direcţia zonei petrolifere româneşti, intenţie devansată doar de germani. 


Fierbinţi un set de Instrucţiuni asupra întrebuinţării prizonierilor la munci agricole, din care 
spicuim mai Jos câteva date de interes general (paragrafele omise nu sunt marcate prin puncte de 
suspensie, pentru a nu îngreuna lectura): 


În baza ordinului Marelui Cartier General [în continuare M.C.G.], eşalonul 2, Nr. 3664/C/1941 şi în 
conformitate cu art. 150 din Instrucţiunile Provizorii asupra Prizonierilor, puse în vigoare prin Inaltul 
Decret Nr. 2435/1926, prizonierii ruşi vor fi daţi la munci agricole: proprietarilor de moşii, Camerelor 
de Agricultură, Obştilor săteşti, etc. Numărul minim de prizonieri ce se dau pentru munci agricole 
este de 50 oameni. Plata pentu munca depusă de prizonieri: 50 lei pe zi şi hrană. Din cei 50 lei se 
vor da prizonierilor 10 lei pe zi pentru diferite nevoi prin state nominale, restul de 40 lei se vor vărsa 
de cei cărora li s'au dat prizonieri cu recipisă regulamentară lagărelor respective. Hrana personalului 
necesar pazei prizonierilor pe timpul muncilor agricole se dă tot de proprietar. Cazarea se face prin 
grija celor ce angajează prizonierii, punând la dispoziţie localurile şi cazarmamentul /în lipsă aşternut 
de paie/. Paza se va face prin grija lagărului de prizonieri care-i dă, destinând în acest scop 
personalul necesar în raport cu numărul prizonierilor /art. 155 din Instrucţiunile provizorii asupra 
prizonierilor/. Pentru efective mai mari se vor da comandanţi de gardă, ofiţeri sau subofiţeri. 
Proprietarul este obligat a destina o încăpere ca infirmerie cu o capacitate în raport cu numărul 
prizonierilor. Baie pentru efective mici de prizonieri [se face] în baia din garnizoana cea mai apropiată 
militară sau publică, plata băii făcându-se de către proprietar. Pentru efective mai mari de prizonieri, 
proprietarul este obligat a instala duşuri de apă caldă, după planuri aprobate de Serviciul Domeniilor 
Militare dela Comandamentul Teritorial respectiv. 

Comandantul gărzii lagărului este şi ofiţerul însărcinat cu informaţiile şi cenzura şi îşi va organiza 
astfel serviciul ca să poată cunoaşte în orice moment: atitudinea prizonierilor, starea de spirit, 
disciplina, acte de sabotaj şi rebeliune dacă se produc eventual local; tentative de evadări. Va lua 
măsuri pentru a împiedeca: contactul cu populaţia civilă; contactul cu ostaşii români; introducerea în 
lagăr a diferitelor broşuri, reviste şi ziare. Va cenzura toate scrisorile care vin şi pleacă din lagăr, 
utilizând interpreţi verificaţi. 


Priorităţile la repartizarea prizonierilor erau astfel stabilite: Conform Ordinului M.C.G. No. 3996 
din 20 iulie 1941, repartizarea prizonierilor la munci agricole se va face în următoarea ordine: 
1) Familiile morților de pe front; 2) Familiile concentraţilor; 3) Văduvelor şi orfanilor; 4) 
Proprietăţilor Statului sau la proprietatea fără stăpân; 5) Proprietarilor care nu intră în 
categoriile de mai sus. Pentru lucru se vor forma echipe de câte 10 oameni cu un şef (echipa 
întreagă intră pe o proprietate, o termină şi trece apoi la altă proprietate. Este vorba de micile 
proprietăţi). Pentru proprietarii de pământuri prevăzuţi la punctul 1, 2 şi 3 prizonierii se dau 
gratuit, pentru ceilalți se va stabili după instrucţiunile no. 295/1941. Hrana în sarcina 
proprietarului pământului pe care lucrează”. Puneţi în vedere Prefecturilor şi Camerelor 
Agricole Instrucţiunile nr. 295a din 20 iulie 1941 şi Ordinul nr. 315a din 22 iulie 1941, prin 
care se stabilesc condiţiile în care se dau prizonierii la muncile agricole şi ordinea de repartiție 
a lor. Daţi cea mai deplină atenţiune intrebuinţării prizonierilor pentru ajutorarea familiilor: 
morţilor pe front, familiilor concentraţilor, văduvelor şi orfanilor, etc. Domnul General 
Antonescu doreşte să se execute întocmai Ordinul Nr. 315a, menţionat mai Sus 


Pe baza acestor ordine, încă de la sfârşitul lunii iulie 1941, Prefectura trimite primăriilor din 
judeţ circulare prin care se informează asupra necesităţilor locale în agricultură. La începutul 
lunii august 1941, sunt consemnate răspunsuri negative (prin care se afirmă că populaţia nu are 
nevoie de prizonieri pentru munca câmpului) de la Ghelar, Peştişu Mare, Cerbăl (sate în jurul 
Hunedoarei). De la Bunila se precizează că, deşi este nevoie de braţe pentru munca câmpului, 
populaţia este prea săracă şi nu dispune de alimente pentru întreţinerea prizonierilor”. Probabil 
un răspuns negativ sau nesatisfăcător s-a manifestat la nivelul întregii ţări, fiind unul dintre 
motivele pentru care M.C.G.% dispune ca aceştia să fie întrebuinţaţi numai la lucrări de drumuri 


” Ordinul telegrafic al Comandamentului Forţelor de Apărare Interioară no. 318b din 22 iulie 1941. 
” Ordinul telegrafic al Comandamentului Forţelor de Apărare Interioară no. 395a din 25 iulie 1941. 
î DJHAN, Fondul Prefectura Hunedoara, Dosarul 126/1941: diverse adrese ale primăriilor. 

“ Ibidem: Ordinul nr. 5420 din 2 august 1941 al M.C.G. 


Şi căi ferate, fără a se mai da vreun prizonier pentru lucrări agricole (şi totuşi, acest lucru nu s-a 
respectat, prizonierii vor fi daţi în continuare de către lagăre pentru munci agricole, dar contra 
cost la marile moşii, renunţându-se aparent la frumoasele planuri de a-i pune la dispoziție gratuit 
orfanilor, văduvelor de război, ş.a.m.d...). 


Un nou set de Instrucţiuni generale în legătură cu tratamentul prizonierilor au fost elaborate 
de către Ministerul Apărării Naţionale (în continuare M.A.N.), la începutul lunii octombrie, cu 
termen de realizare 10 octombrie 1941. Iată din nou extrase de interes (fără marcarea 
înteruperilor în text): 


„ Pentru executarea dispoziţiunilor prevăzute în telegrama Nr. 138 din 30 septembrie 1941 a M.C.G. şi 
în scopul ca prizonierii să fie trataţi cu omenie, iar întrebuinţarea lor să fie în adevăr profitabilă pentru 
stat, se ordonă următoarele: 

1. Cazarea. Prizonierii, în locurile unde lucrează, vor fi cazaţi în clădiri amenajate în şcoli sau fabrici, 
care nu sunt în funcţiune, iar acolo unde nu se găsesc alte posibilităţi, în baracamente. In Basarabia, 
se vor construi barăci din stuf şi pământ, în legătură cu primăriile satelor şi cu autorităţile civile locale. 

2. Echiparea. Direcţia Intendenţei va distribui în cel mai scurt timp câte un rând complet: îmbrăcăminte 
(inclusiv manta), bocanci sau opinci şi micul echipament. Efectele vor fi date din cele mai vechi care 
se pot întrebuința, efecte reparate de unităţi şi acelea ce se pot repara în lagăre. In caz că lipsesc, 
micul echipament se va procura de pe piaţă. Toţi prizonierii vor purta semnul distinctiv ordonat (un 
cerc imprimat în faţă şi în spate). Reparaţiile se vor completa în atelierele înfiinţate în lagăre. 

3. Hrana. Trupă: pentru cei care stau în lagăre şi nu lucrează la căi ferate şosele sau alte munci: 22 lei 
+ 1,80 lei (întreţinere) de om pe zi. Aceste drepturi se achită de M.A.N. Pentru cei ce sunt 
întrebuinţaţi la munci: 30 lei + 5 lei (întreţinere) + 5 lei (tutun). Aceste drepturi de achită de autorităţile 
la care muncesc (Dir. Gen. C.F.R.) sau de către proprietarii cărora le sunt daţi pentru munci agricole. 
Aceste alocaţii se socotesc ca minime. Ofiţeri: 35 lei + 3 lei (tutun) + 2 lei (întreţinere) zilnic de ofiţer. 
Se achită de M.A.N. 

4. Fonduri. Pentru munca depusă de prizonieri se va primi dela Departamentele în folosul cărora 
lucrează, suma de lei 25 de om pe zi, drept cost al muncii depuse, care se vor vărsa 
Comandamentelor Teritoriale pentru rambursarea investiţiilor şi materialelor ce se consumă din 
fondurile M.A.N. (efecte, barăci, uzajul băilor, camionetelor, benzină, medicamente, etc). 

5. Serviciul sanitar. In localităţile unde sunt instalate lagărele de prizonieri se vor înfiinţa infirmerii, unde 
vor fi trataţi prizonierii bolnavi, sau cei răniţi. Se vor lua măsuri ca prizonierii să facă baie. Baie vor 
face la trenurile-baie ale Dir. Gen. C.F.R. (cum fac cei de la Vlădeni şi Deva), iar pentru cei ce 
lucrează la drumuri se vor da băile de campanie ale Armatei (din cele 26 băi), 1 baie la 2.000 
oameni. 

6. Diverse. Comandamentul Forţelor Apărării Interioare va îngriji prin Comandamentele Teritoriale ca să 
aibă din timp aprovizionate în localităţile unde sunt instalate lagărele, alimente, paie şi lemne, pentru 
a se face faţă nevoilor din timpul iernii. 


Acesta este contextul în care s-au înfiinţat lagărele de prizonieri în judeţul Hunedoara, un judeţ 
industrializat încă din acei ani, unde existau deci instituţii interesate de aportul în braţe muncă al 
acestora: C.F.R., minele de cărbuni, industria siderurgică. Pe întreaga perioadă a anilor 1941- 
1944 a funcţionat în judeţ Lagărul de prizonieri nr. 9, având însă două localizări diferite 
consecutive: Crăciuneşti între 1941-1942 (unde prizonierii munceau la linia C.F.R. Deva-Brad) 
şi Vulcan între 1942-1944 (unde munceau în minele de cărbuni). În plus, prizonieri au fost 
folosiţi, în anii 1942-1944, şi de alte industrii, fără a se înfiinţa lagăre propriu-zise. 


Lagărul de prizonieri nr. 9 Crăciuneşti 
(august 1941 — august 1942) 


Lagărul Crăciuneşti a fost primul înfiinţat cronologic, probabil încă din luna august 1941, după 
cum rezultă din documentul de la sfârşitul lunii, care anunţă izbucnirea unei epidemii de 
dizenterie printre prizonierii detaşamentului de lucru C.F.R. Brad, în condiţiile în care 
comandantul de acolo nu are ser şi nu poate face faţă epidemiei. Ca urmare, Serviciul Sanitar al 
judeţului Hunedoara ia măsuri şi trimite câte 100 fiole ser antidizenteric şi fiole bacteriofag 


medicului circumscripției rurale Brad şi Luncoiul de Jos. Totuşi, din simptomatologie, se 
concluzionează în final că nu este vorba de dizenterie ci de o banală enterită”. 


În septembrie 1941 existau 1.000 prizonieri sovietici la lucrările liniei C.F.R. Deva-Brad” 
(alături de 500 evrei din Timiş şi 200 din Hunedoara). O parte din prizonieri proveneau prin 
repartiție din lagărul nr. 5 Bălţi”. În aceeaşi lună soseşte un nou transport de prizonieri în gara 
Deva: astăzi 18 septembrie 1941, orele 1'/ a trecut prin gara Deva, unde a staționat 1! un tren 
compus din 43 vagoane cu prizonieri ruşi, cu destinaţia șantierul C.F.R. Deva-Brad. Populaţia 
din oraşul Deva, aflând de acest tren, s-a prezentat la gară, întâmpinând cu pâine, ţigări şi 
diferite fructe pe prizonieri. Trenul se afla sub comanda unui sublocotenent român. O parte din 
aceşti prizonieri vorbeau stricat româneşte şi povesteau populaţiei cum s'au predat chiar din 
primele zile de bătălie, mai ales atunci când s-au lansat din avioanele româneşti manifeste care 
cuprindeau următoarele cuvinte: “Români, nu luptaţi contra noastră; Basarabeni şi Bucovineni, 
predați-vă'%. La data de 20 septembrie 1941 sunt consemnați 8 prizonieri evadați din /agărul 
Deva” (puţini faţă de ce se raportase de către alte lagăre: 75 ofițeri şi subofiţeri ruşi din lagărul 
Fierbinţi, prinşi cu multă greutate şi întârziere. Comandantul lagărului trimis în judecată. La 
lagărul Bolgrad evadați 182 prizonieri deodată la 19 octombrie, din care au fost prinşi doar 36 
până în prezent). 


Actele oficiale privitoare la regimul prizonierilor aflați în lagărele româneşti sugerează în 
general o atitudine corectă, în spiritul convențiilor internaţionale. Din păcate, corupția şi 
necinstea responsabililor direcți au reuşit să întunece acest tablou optimist, existând şi indicii ale 
unei mortalităţi destul de ridicate printre prizonieri (fără a se putea face însă o apreciere pe bază 
de date certe“). Astfel s-au petrecut faptele şi la Crăciuneşti, unde abuzurile comandantului au 
creat condiţii inumane de viaţă prizonierilor şi nemulțumiri subordonaţilor. Epilogul poveştii 
este redat de o notă a poliţiei: Înlocuirea col. Stavrescu Nicolae, fost comandant al lagărului de 
prizonieri Crăciuneşti, a stârnit bucurie atât în rândul prizonierilor cât şi al soldaţilor români 
din pază [...]. 1) În luna decembrie 1941 a primit 2 vagoane cu porci din regiunea Banatului, 
destinate numai pentru prizonieri şi oamenii însărcinaţi cu paza. Nici un porc na fost 
întrebuințat pentru lagăr, toți fiind întrebuinţaţi numai de el. 2) Raţia de pâine care trebuia să 
se dea prizonierilor a fost redusă numai la jumătate, restul întrebuinţând-o pentru el. Astfel, din 
cauza subalimentaţiei au murit un număr de 700 prizonieri. 3) S'a primit bani din partea MAN 
să se construiască barăci bune pentru prizonieri. Aceşti bani au fost întrebuinţaţi numai în 
parte, făcând adăposturi de locuit ce lasă de dorit în scopul de a-i rămâne bani. De asemenea o 
sumă de bani a fost destinată pentru scânduri de sicrie pentru prizonierii care mor. Din aceşti 
bani nu s'a cumpărat nici un sicriu, prizonierii fiind înmormântați câte 5-6 într-o singură 
groapă. 4) Oamenii din jud. Hunedoara, cari în toamna anului trecut au fost rechiziționaţi cu 
carele şi vitele pentru a transporta lemnele pentru lagărul de prizonieri Crăciuneşti, n'au primit 
nici un fel de chirie, deşi erau fonduri destinate pentru aceste cărăuşii. Ceva mai mult, când se 
duceau oamenii după chirii, erau luaţi la bătaie de susnumitul colonel. Cpt. Popescu 1., de 
acord cu Plot. Nistor şi Ifrim, tot dela lagărul de prizonieri Crăciuneşti, văzând neregulile şi 
abuzurile făcute de col. Stavrescu E, l-au denunțat M.A.N. În ziua de 27 martie 1942 a primit o 
telegramă dela Bucureşti de a se prezenta imediat. Numitul colonel plecând, nici până în 


* Ibidem: Telegrama Comandamentului 7 Teritorial nr. 13438 din 24 august 1941 către Prefectură. 

* Formând ceea ce un unele documente este menţionat Derașamentul Lucru CF 67 Brad, în altele Lagărul de 
muncă 15 (?) Brad. 

“ DIHAN, Fond Chestura Poliţiei Deva, Dosar 125/1941. 

% DIHAN „ Fond Prefectura Hunedoara, Dosar 297/1941, f.19: Poliţia de reşedinţă Deva către Prefect, Adresa nr. 
1785 din 19 septembrie 1941. 

“ Idem, Dosar 128/1941, f.128. 

* DIHAN, Fond Prefectura, Dosar 126/1941: Telegrama Comandantului Lagărului Crăciuneşti nr. 1820 din 29 
noiembrie 1941, 'privind extrasele de moarte ale prizonierilor. 

prezent nu s'a mai reîntors, fiind reţinut în interesul cercetărilor. Se pare că fostul comandant, 
Col. Stavrescu a ajuns în final să fie anchetat pentru "însușire de bunuri alimentare”, ca şi pentru 
faptul că ar fi executat un prizonier de 19 ani ?. 


Noul comandant pare a fi mult mai tolerant, din moment ce acceptă chiar “întregiri de familii”: 
Răspuns la nota informativă nr.17 din 21 aprilie 1942 referitoare la răspândirea de ştiri 
tendențioase de către soția unui prizonier rus aflat în lagărul Crăciuneşti. [...] În lagărul de 
prizonieri din comuna Crăciuneşti a sosit în ziua de 3 aprilie 1942 soţia prizonierului rus 
Postuşenco Ivan Atanasie, anume Senia, care a călătorit cu acte în regulă dela Odesa direct în 
lagăr. Venirea numitei la soţul său este motivată de a-şi căuta soțul care este suferind. La data 
de 11 aprilie 1942 a plecat împreună cu soţul său din comuna Crăciuneşti cu un transport de 
[120] prizonieri ce au fost trimişi pentru munci agricole la moşia Popeşti, din jud. Ialomiţa”. 
Pe tot timpul şederii în Crăciuneşti, a domiciliat în lagăr cu soţul său, deoarece a obținut 
această aprobare dela dl. comandant al lagărului. Nu s'a constatat să fi răspândit ştiri cu 
caracter tendenţios, deoarece numita nu cunoştea deloc limba română şi nici n'a luat contact cu 
persoane străine de lagăr, iar printre soldaţii ce fac paza lagărului nu s'a constatat să se fi 
zvonit că ruşii ar trata mai bine pe prizonierii români 


Din a doua jumătate a anului 1942 lagărul Crăciuneşti nu mai apare în documente, ultima 
menţiune pare a fi din luna august 1942, ulterior fiind desfiinţat şi mutat pe Valea Jiului 


Lagărul de prizonieri nr. 9 Vulcan 
(august 1942 — octombrie 1944) 


Primele menţiuni despre prezenţa prizonierilor pe Valea Jiului (fără a se menţiona încă existenţa 

unui lagăr organizat, doar “cazarea” în două locaţii din Petroşani şi Lupeni, viitoarele sublagăre) 

apar doar în luna august 1942 din notele informative ale poliției (care probabil se referă la un 

singur transport în 10 august pentru Petroşani şi Lupeni şi altul în 12 august doar pentru 

Lupeni): 

= La 10 august 1942 sosesc la Lupeni 250 prizonieri din Galaţi pentru Societatea “Petroşani”, 
Mina Lupeni, unde vor fi întrebuințaţi ca muncitori externi. Au fost cazaţi în colonia Jiu /azi 
Jiu-Paroşeni, localitate între Lupeni şi Vulcan], în fostele grajduri ale Societăţii Petroşani. 
Paza este asigurată de Legiunea mobilă Jandarmi Lupeni”. 

= Tot la 10 august 1942 sosesc în Petroşani 400 prizonieri, aduşi pentru minele Societăţii 
Petroşani ca lucrători de specialitate. În Petroşani au fost repartizaţi 60, cantonaţi în clădirea 
Societăţii Petroşani. Din aceşti prizonieri, 2 au murit pe drum spre Petroşani, au fost 
înmormântați în localitate, cu onoruri militare, în ziua de 11 august 1942, după ritul ortodox. 
În 12 august 1942 dimineaţa un număr de 400 prizonieri au trecut cu destinaţia Lupeni “€. 


În luna noiembrie 1942 este menţionat şi “lagărul Jieţ” (toponim aflată între Petroşani şi Petrila, 
care se referă foarte probabil la sublagărul Petroşani): În centrul minier Valea Jiului a sosit 
recent un transport de prizonieri ruşi din Germania. Întrebaţi asupra tratamentului din 
Germania, s-au plâns că este prea aspru. Prizonierii din Germania sunt foarte aspru tratați şi 
pentru cele mai mici abateri sunt bătuţi crunt. În lagărul de la Jieț au sosit recent un transport 


"1 DIHAN, Fond Chestura Poliţiei Deva, Dosar 116/1942, f. 19: “Notă informativă sigură” nr. 12 din 17 aprilie 
1942 a Poliţiei Deva. 

* Idem, Dosar 102/1945, £.13. 

* La 2 martie 1942 s-a hotărât ca 18.000 prizonieri să fie repartizaţi la muncă în întreaga ţară, dintre aceştia 4.500 
erau destinaţi judeţului Ialomiţa. 

si Idem, Dosar 116/1942, f. 28: Adresa nr. 311 din 3 mai 1942 a Legiunii Jandarmi Hunedoara către Poliţia Deva. 
* Idem, Dosar 28/1942, f. 238. 

* Ibidem, f. 241. 


de 110 prizonieri ruşi cari sunt trataţi cât se poate de bine. Primesc de 4 ori la săptămână carne 
şi când pleacă la lucru în mină, primesc şi şuncă. Faptul a produs chiar nemulțumire în 
rândurile muncitorilor localnici care se plâng că se umblă prea cu mănuși faţă de prizonieri. 
Un soldat din gardă se plângea că, nu înțelege de ce lumea e atât de miloasă şi oferă 
prizonierilor şi struguri, până când soldaţilor nu li se dă nici măcar un măr”. 


În 1943 Lagărul de prizonieri nr.9 Vulcan apare ca atare, subordonând şi două sublagăre, 
unul la Lupeni şi altul la Petroşani. La 4 octombrie 1943 a fost descoperit un nucleu comunist 
în sublagărul Lupeni (aici fiind deţinuţi ofițerii prizonieri). Cu acea ocazie se aminteşte că 
sublagărul are cca. 800 prizonieri ruşi care lucrează pe schimburi la exploatarea minelor de 
cărbuni Lupeni, proprietatea Societăţii 'Petroşani'. Tot în 1943 documentele informative 
aproximează la cca. 1.800 (2.000?) numărul prizonierilor sovietici de pe Valea Jiului. 


Din toamna anului 1943 primim şi indicii privind relativa libertate de mişcare de care beneficiau 
(prin bunăvoința santinelelor) prizonierii”*: Inspectoratul General al Jandarmeriei cu Ordinul 
nr. 46078/943 ne informează că pe la sfârşitul lunii August 1943, doi prizonieri ruşi din 
sublagărul Petroşani, au intrat în restaurantul Schmidt din Petroşani, unde au cerut să li se dea 
băutură. Aceşti 2 prizonieri ruşi au venit însoţiţi de sentinela care-i aştepta afară. Cazuri 
similare se întâlnesc foarte des, când prizonierii frecventează localurile periferice unde 
împreună cu sentinelele şi persoane civile, se dedau la consumul băuturilor alcoolice, uneori 
cerând să li se servească în mod gratuit. Aceşti prizonieri, posedând limba română se dedau la 
diferite discuţii cu caracter politic, făcând diferite comentarii referitor la mersul războiului”. 


O situaţie din noiembrie 1943, recenza 651 prizonieri ruşi în “Sublagărul de prizonieri No. 9 
Lupeni” (păziţi de 46 jandarmi de la Inspectoratul Jandarmi Craiova şi un agent poliţie) şi 121 
prizonieri în “Sublagărul de prizonieri Petroşani”, păziţi de 12 jandarmi de la aceeaşi instituţie, 
ajutaţi de un comisar aj. şi un agent de poliţie“. Nu se oferă informaţii tocmai despre lagărul 
central de la Vulcan, ceea ce poate ridica întrebarea în ce măsură el mai exista la acea dată? 


Desființarea complexului de lagăre Vulcan — Lupeni — Petroşani a avut loc probabil în octombrie 
1944 odată cu plecarea prizonierilor (vezi mai Jos). S-a intenţionat ca în clădirile astfel părăsite 
să fie înfiinţat un lagăr de internare (pentru cei prevăzuţi de Convenţia de Armistiţiu), mai precis 
aici să fie transferat Lagărul pentru internați politici Gherla (probabil proaspăt înființat în 
Ardealul de Nord şi evacuat de acolo de sovietici la 13 noiembrie 1944). Intenţia nu s-a 
materializat până la urmă, dar cu această ocazie s-au făcut demersuri şi evaluări care ne lasă o 
imagine asupra dotării şi condiţiilor din fostul Lagăr nr. 9: La ordinul Prefecturii nr. 328567 din 
6 decembrie 1944 s-a deplasat o comisie pentru a analiza starea clădirilor pentru lagărul 
Crivedia (iată, altă denumire pentru lagăr). Constatări: Construcţii existente: un pavilion cu 52 
camere şi 52 antreuri; 5 barăci de 20 / 8 metri; 2 etuve mari în stare de funcţionare; în toate 
camerele există paturi improvizate comune (555 m.l. scândură). Cazare. Se pot caza 1.500 
persoane folosindu-se şi diferitele pavilioane care au fost întrebuințate de fostul lagăr ca 
magazii, infirmerie, etc, care se pot reduce la jumătate (sau se pot muta în alte locuinţe 
rechiziționate din preajma lagărului). Dacă se cazează în paturi suprapuse, capacitatea poate 


ȘI Idem, Dosar 116/1942, f. 262: Nota informativă Nr. 189 din 26 noiembrie 1942 a Poliţiei Deva. 

*% Se pare ca acestea nu erau acte de indisciplină izolate, din moment ce Marele Stat Major a fost nevoit să trimită în 
teritoriu Ordinul nr. 548606 din 25 aprilie 1944 (dem, Dosar 56 / 1944, f. 59): Organele din zonă ale jandarmeriei 
şi poliției să exercite un control efectiv asupra prizonierilor repartizaţi pentru munci în zonele lor şi să aresteze 
imediat, pe oricare prizonier prins izolat, fără pază, sau găsit în afara zonei în care trebuie să lucreze. De 
asemenea să semnaleze Secţiei de prizonieri toate cazurile când întrebuințarea prizonierilor se face contrar 
normelor stabilite, pentru a se lua măsuri de ridicare a lor. 

cai Idem, Dosar 82/1943, f. 61: Adresa nr. 1815 din 11 noiembrie 1943 a Legiunii Jandarmi Hunedoara către Poliţia 
Deva. 

“9 Ibidem, f. 106-107: tabel centralizator nr. 5341 din 27 noiembrie 1943, alcătuit de Comisariatul Poliţie Orăştie. 

ajunge la 3.000 persoane. Dacă nu se aprobă paturi suprapuse, se pot caza 1.500 la Vulcan şi 
1.000 în fostul sublagăr Lupeni. Necesar: deparazitare (toate camerele au ploşniţe), multe 
reparaţii. Paza executată de jandarmi, cu 20 posturi exterioare şi un comandant ofițer. Lagărul 
din Vulcan se afla în localul proprietate a Societăţii Petroşani”. 


Alte răspândiri ale prizonierilor de război 
(1942 — 1944) 


Începând cu luna martie 1942, prizonieri sovietici au fost aduşi pentru lucru în judeţul 
Hunedoara şi la alte intreprinderi industriale, fără ca în acele cazuri să se înființeze lagăre 
propriu-zise. O imagine succintă a locurilor din judeţ unde se găseau prizonieri la sfârşitul anului 
1943, este oferită cu ocazia implementării Deciziei nr. 3934 din 22 noiembrie 1943 pentru 
fixarea alocaţiilor de hrană, întreținere, întreţinere echipamente, indemnitate de muncă pentru 
prizonierii Statului U.R.S.S.”. La acea dată existau prizonieri la: industria carboniferă 'Petroşani' 
(S.A.R. Petroşani Lupeni — mine de cărbuni, se referă la unul sau două dintre sublagărele 
aparținând de Vulcan); industria carboniferă 'Creditul Carbonifer' (folosea probabil tot munca 
prizonierilor din Lagărul nr. 9); industria Titan-Nadrag-Călan; industria 'Reşiţa', industria 
'Nitrogen'; alte industrii; lucrări agricole. lată o tentativă de stabilire a câtorva locaţii industriale 
care au folosit munca prizonierilor. 


Uzinele de Fier Hunedoara (consemnate începând cu luna iulie 1942, dar nu mai apar în 
statistica amintită mai sus din decembrie 1943). Sosirea prizonierilor este fixată de o notă a 
poliţiei: La 9 iulie 1942 sunt aduşi 180 prizonieri ruşi (împreună cu 16 soldați de pază) de la 
lagărul Vaslui pentru lucrări de întreţinere la Uzinele Fierului Hunedoara. Cazaţi într-un 
imobil din cătunul Buituri, pentru a fi feriţi de contactul cu publicul”. 


Societatea Titan-Nădrag-Călan (TNC). Prizonierii sosesc în august 1942 (când sunt folosiţi 
pentru tăieri de păduri: la 4 august 1942, ora 14.30, sosesc în gara Lupeni (din Vaslui) două 
Vagoane cu prizonieri ruşi caucazieni, căzuţi la Sevastopol. Sunt 69 prizonieri, folosiţi pentru 
tăiat pădure la Câmpu lui Neag“; la 12 august 1942, ora 12.30 sosesc în gara Lupeni 89 
prizonieri ruşi aduşi pentru Soc. Titan Nădrag Călan, ce îi întrebuinţează la tăiat de pădure în 
comuna Câmpu lui Neag”. Ei mai sunt menţionaţi în documente şi în decembrie 1943. 


Ulterior probabil aceşti prizonieri au fost folosiţi la minele de fier sau Uzinele siderurgice Călan: 
Suntem informaţi că în urma unui control făcut prizonierilor ruşi de la Minele de Fier Teliucul 
Inferior în ziua de 15 martie 1944, de către Comandantul Gărzii, s'a găsit asupra prizonierilor 
un număr de 5 cuțite făcute de prizonieri, cum şi o ladă plină cu felii de pâine prăjită în greutate 
de circa 50 kg. Deasemeni la prizonierii ruşi din Uzinele Călan, s'a găsit un pumnal făcut tot de 
ei. Cum prizonierii primesc câte un kg de pâine fiecare pe zi şi faţă de cuţitele şi marea cantitate 
de pâine găsită asupra celor de la Minele de Fier Teliuc credem că aceştia sunt la curent cu 
mersul evenimentelor /operaţiunilor/ de pe frontul de răsărit şi astfel caută să se înarmeze şi să 
se aprovizioneze din timp, ca la momentul oportun să evadeze şi să pună la cale diferite acte de 
teroare 


E DJHAN, Fond Prefectura Hunedoara, Dosar 49/1944: Procesul-verbal nr. 18204 din 9 decembrie 1944 alcătuit de 
Garnizoana Vulcan. 

“2 Publicată în Monitorul Oficial nr. 291 din 13 decembrie 1943. 

d DJHAN, Fond Chestura Poliţiei Deva, Dosar 28/1942, f.133. 

“ Ibidem, f. 229. 

“ Ibidem, f. 204. 

“* DJHAN, Fond Prefectura Hunedoara: Notă informativă nr. 718 din 23 martie 1944 a Legiunii Jandarmi 
Hunedoara. 


Plecarea prizonierilor de război sovietici 
(octombrie 1944) 


pe ge. 


zile mai târziu se specifică: “prizonierii ruşi dela întreprinderile industriale vor lucra înainte, 
până la noi ordine”. Noile ordine vor sosi la jumătatea lunii octombrie când, Comandamentul 
sovietic din Deva, constata: Prizonierii (peste 5.000 şi ceva) muncesc în judeţ la construcția de 
căi ferate din munţi, după informaţiile ce le posedăm, execută muncă grea, slab hrăniţi, parţial 
dezbrăcaţi, de aceea ordon: a elibera dela muncă pe toţi prizonierii sovietici din judeţul. 
Hunedoara. Să fie adunaţi pentru expediere la staţia C.F. Deva până la 16 octombrie 1944. Să 
li se asigure hrană pentru $ zile, şi mijloace de transport şi asistenţă medicală până la locul de 
destinaţie în oraşul Craiova“5. Imediat, ordinul este transmis în teritoriu: Toţi prizonierii ruşi 
aflaţi pe teritoriul judeţului nostru să fie aduşi la comandantul sovietic din Deva în localul 
primăriei din Piaţa Unirii, în dimineaţa zilei de 16 octombrie 1 944”. Cu aceeaşi ocazie avem şi 
o ultimă statistică — la acea dată, numărul prizonierilor sovietici din judeţul Hunedoara era de 
2.580. Soarta acestora ulterioară “repatrierii” este în general cunoscută — consideraţi de Stalin 
laşi şi trădători, majoritatea foştilor prizonieri de război au îngroşat rândurile deţinuţilor din 
Gulag-ul rusesc, dar aceasta este o altă istorie... 


Este un plan de viitor al autorului de a dezvolta problematica prizonierilor de război sovietici în 

judeţul Hunedoara într-o lucrare independentă (axată în special pe prezenţa armatei sovietice în 

judeţ), întrucât multe documente inedite au fost date în cercetare la arhiva din Deva după ce am 
finalizat acest material, în anul 2007. 


Militari aliaţi în judeţul Hunedoara 


Istoria dramatică a participării României pe ambele fronturi - atât ca aliată de Axei cât şi de 
partea 'Naţiunilor Unite', a condus la prezenţa pe teritoriul românesc a militarilor din ambele 
tabere: germani (mai ales) şi italieni (mai puţin) în anii 1940-1944, respectiv sovietici începând 
din toamna anului 1944. 


Militari străini - italieni 


Italienii au trimis un Corp Expediţionar în Rusia (C.S.I.R.), care a staționat câteva săptămâni 
(unile iulie-august 1941) pe teritoriu românesc, în nordul ţării, zona Sighetul Marmaţiei - 
Botoşani - Suceava, inainte de a intra pe teritoriul sovietic. Ulterior au mai existat în România 
comandamente de etapă la Bucureşti şi Bălţi, ca şi o bază navală la Constanţa (cu câteva 
minisubmarine şi nave anti-submarin). Trecerea acestora spre front se făcea pe rute nordice (din 
Ungaria spre Botoşani), totuşi se pare că au fost trupe care au tranzitat România şi de-a lungul 
văii Mureşului. Cel puţin aşa rezultă din ordinul trimis de Prefectură autorităţilor de-a lungul căii 
ferate, conţinând instrucţiuni pentru primirea festivă a unui transport de trupe italiene: În 
vederea trecerii prin localitate a unui tren cu trupe italiene, care împreună cu armatele aliate 
Germano-Române, vor lupta în marea Cruciadă contra bolşevismului. Din ordinul P.C.M. se 


4 DJHAN, Fond Chestura Poliţiei Deva, Dosar 56/1944, f. 161: Ordinul Corpului 7 Teritorial nr. 68877 din 28 
august 1944. 

45 DJHAN, Fond Prefectura Hunedoara, Dosar 65/1944: Nota Comandantului Sovietic nr. 1310 din 13 octombrie 
1944. 

sia DJHAN, Fond Chestura Poliţiei Deva, Dosar 56/1944, f.189: Notă telefonică a Poliţiei Deva nr. 14335 din 13 
octombrie 1944. 


dispune: 1. La ora când se va comunica în gara ...., se va găsi întreaga populaţie îmbrăcată în 
haine de sărbătoare, de preferinţă costume naţionale. 2. Un comitet constituit din şeful 
autorităţilor locale va oferi ofiţerilor şi soldaţilor italieni flori şi țigarete”. Din păcate, nu se 
cunoaşte încă dacă şi cum a decurs efectiv manifestarea prieteniei româno-italiene în gările 
principale ale judeţului. 


Militari străini - germani 


Referinţe la unităţile militare germane care-şi aveau garnizoana în judeţ sunt puţine în arhivă şi 
sunt mai ales indirecte. Astfel, unitatea militară (de aviaţie) L 26631 trimite la 26 aprilie 1941, 
prin Comandantul de aviaţie Lt. Schmidt, o scrisoare de mulţumire Comisariatului de Poliție 
Orăştie, pentru concursul dat cu ocazia înhumării celor 16 tineri soldați germani morţi în 
accidentul de avion de pe teritoriul jud. Hunedoara (la Brad)”!. 


Mai multe date vin din primăvara anului 1944, când, în gara Simeria a luat ființă un 
comandament german, compus din 2 ofiţeri, 2 subofiţeri şi 7 soldaţi. Comandantul are gradul de 
căpitan şi se numeşte Denk"?: Suntem informaţi că la data de 26 aprilie 1944, a sosit în comuna 
Simeria, o maşină militară germană în care se aflau 2 ofiţeri între care unul în gradul de 
căpitan, iar altul în gradul de sublocotenent, un plutonier major şi 4 soldaţi. Toţi cei de mai sus 
au rămas în comuna Simeria şi au misiunea de a înfiinţa în staţia Simeria, Comandamentul 
Militar de Poliţie Germană în vederea tranzitului trupelor germane prin această staţie dinspre 
front şi înspre front”. În comuna Simeria, la gară, a luat fiinţă un comandament militar cu 
misiunea de a face tranzitul trupelor germane dinspre şi înspre front, care comandament este 
încadrat cu următorul efectiv: 1 căpitan, 1 sublocotenent, 1 plutonier major, 2 caporali şi 
soldaţi, în total 12 [...] Aprovizionarea acestui comandament militar de face cu alimente aduse 
de la Arad, unde au depozitul de alimentes?. 


Ultimele informaţii sunt din perioada retragerii trupelor germane în faţa schimbării de alianţe a 
României. În dimineaţa de 23 august 1944 a sosit şi debarcat în staţia C.F.R. Șibot (jud. 
Hunedoara) un detaşament militar german compus din circa 200 oameni care afirmă că vin din 
Constanţa. Aparține Reg. 216 Aviatic German. Acest detaşament este dotat cu căruțe trase de 
cai şi diferite maşini ca: camioane, cisterne, Ford, etc. Din informaţiile obținute, detașamentul 
intenționează a se stabili pe teritoriul comunei Balomirul de Câmp, în imediata apropiere a 
Aerodromului de le teritoriul acestei localităţi şi scopul declarat ar fi de a aproviziona 
avioanele germane cu combustibilul necesar în cazuri de aterizări şi a aviatorilor cu cele 
necesare existenţei”. 


Textul original conţinea şi câteva informaţii despre prezenţa militarilor sovietici în judeţul 
Hunedoara. Le-am eliminat, întrucât există pregătită, în manuscris dar în fază avansată de elaborare, 
o lucrare amănunțită şi complexă privind trecerea şi staționarea trupelor sovietice prin judeţ 
(majoritatea acestora fiind identificate nominal, pe baza numerelor de poştă militară), pe care sper 
să o finalizez într-un viitor previzibil. 


20 DJHAN, Fond Prefectura, Dosar 265/1941, Adresa nr. 2426 din 11 iulie 1941 a Prefecturii către: Garnizoana 
Deva, Primăria Deva, Pretura Ilia, Orăştie, Notariat Ilia, Zam, Simeria. 

” Idem, Dosar 265/1941, £.296; Adresa poştală L 2663 laparţinea de Stiitzpunkt- Kommando Flughafen Balomir. 

” Idem, Dosar 41/1944: Adresa Poliţiei Reşedinţă Deva nr. 1805$ din 4 mai 1944 către Prefect. 

* Idem, Dosar 41/1944: Adresa Prefecturii nr. 8267 din 4 mai 1944 către Staţia C.F.R. Simeria. 

” Ibidem: Adresa Prefecturii nr. 8267 din 2 iunie 1944 către M.A.I. 

* Ibidem, f.n.: Notă informativă nr. 2015 din 23 august 1944 a Legiunii Jandarmi Hunedoara. 


III. Situaţia evreilor din judeţul Hunedoara (1941-1945). 


Soarta evreilor din timpul celui de-al război mondial aflați sub ordinele autorităţilor române a 
fost variată, diferind funcție de regiunea geografică şi de categoria evreilor (conform 
terminologiei oficiale), de la o duritate extremă incluzând exterminarea în lagărele din judeţele 
transnistrene (pentru evreii din teritoriile unite cu România după 1918 - Basarabia şi Bucovina 
de Nord) până la o toleranţă - motivată ce-i drept şi de interese materiale - greu de imaginat 
pentru o ţară aliată a Axei în condiţiile celui de-al doilea război mondial, faţă de majoritatea 
evreilor din Vechiul Regat (cetăţeni români la nivelul anului 1918). 


Situaţia evreilor din judeţul Hunedoara s-a circumscris celei de-a doua categorii, fiind dominată 
de discriminare, fără a avea însă o componentă represivă dominantă. Evreii hunedoreni, la fel cu 
cei din restul Vechiului Regat, au suferit privaţiunile românizării întreprinderilor, evacuărilor, 
înrolărilor în detaşamente de muncă, internărilor în lagăre şi, în măsură mult mai mică, a 
deportărilor în Transnistria. 


Centre de evacuare pentru evreii hunedoreni (1941-1944) 


După începerea războiului contra U.R.S.S., este luată măsura generală de evacuare a tuturor 
evreilor din Vechiul Regat, din mediul rural (deci din sate şi din comune urbane ne-reşedinţe) şi 
concentrarea lor în centre de evacuare stabilite de obicei în capitalele de judeţ (numite în acel 
timp comune urbane reședințe), dar şi în alte câteva localități. M.A.I. solicită Prefecturilor în 
acest sens, în numele Generalului Antonescu: Toţi evreii valizi între 15-60 de ani, din satele 
dintre Siret şi Prut, vor fi evacuaţi în lagărul Tg. Jiu şi în satele din jurul acestui oraş [...] 
Restul familiilor evreeşti din satele dintre Siret şi Prut ca şi familiile evreeşti din celelalte sate 
din Moldova, vor fi evacuate cu ceeace le este necesar pentru trai, în comunele urbane“ de pe 
teritoriul judeţelor respective prin grija prefecţilor de judeţ [în termen de 45 ore]. Toate 
familiile evreeşti care se găsesc în satele din restul ţării, vor fi evacuate cu ceeace le este 
necesar pentru trai, în comunele urbane de pe teritoriul judeţului respectiv, prin grija 
prefecţilor [în termen de 4 zile]. Familiile evacuate nu au voie să mai intre în comunele din cari 
au pleca”. Evacuaţii urmează a-şi lua cu ei cele necesare traiului. 


În judeţul Hunedoara, evreii de la sate urmau a fi evacuaţi după cum urmează (ei fiind 
deocamdată încartiruiţi la familiile evreieşti din oraşele respective): cei din comunele plăşii Baia 
de Criş şi Brad la Brad; cei din plăşile Dobra, Ilia, Deva, la Deva; cei din plăşile Haţeg, Pui, 
Sarmizegetusa, la Haţeg; cei din plasa Hunedoara, la Hunedoara; cei din plasa Petroşani, la 
Petroşani; cei din plăşile Geoagiu, Orăştie, la Orăştie. Termen de executare până la 28 iunie 
1941*% (Evreii din Pui au şi fost evacuaţi la Haţeg la 27 iunie 1941). 


Eroarea inițială a Ordinului 4147 este corectată, în sensul că el se referă doar la comunele urbane 
reşedinţe de judeţ (Deva în cazul nostru) şi nu la alte comune urbane“”. Ca urmare, Prefectura 
precizează că toţi evreii vor fi evacuaţi la Deva“. Modul cum au început evacuările în baza 
Ordinului 4572 poate fi reconstituit din adresele emise de organele Poliţiei, care confirmă faptul 
că evreii din jurul oraşului Hunedoara (în total 41, repartizaţi astfel: Dobra 8, Strei 3, Peştişu 


00) scăpare a textului inițial (corect ar fi fost 'comunele urbane reședințe de județ). Ca urmare unii evrei au fost 
evacuaţi în comune urbane nereşedinţe şi apoi re-evacuaţi în comunele urbane reşedinţe. 

ui DJHAN, Fond Prefectura, Dosar 266/1941, f.80. Ordinul Nr. 4147 din 21 iunie 1941 al MA.I., Direcţiunea 
MONT către Prefecturi; retransmis de Prefectura Hunedoara Biroului MONT cu nr. 657 din 22 iunie 1941. 

*% Ibidem, f.82. 

” Ibidem, f.24: Ordinul nr. 4572 din 30 iunie 1941 

“ Ibidem, f.25: Ordinul 762 din 1 iulie 1941 al Prefecturii, Biroul MONT 


Mare 2, Crişeni 7, Bunila 3, Hăşdău 6, Roșcani 5, Hăşdat 6, Dobâca 1), evreii din Orăştie (o 
parte, în total 38), ca şi cei din Petroşani (o parte) au fost evacuaţi la Deva în data de 4 iulie 
1941. 


Câteva zile mai târziu, baza de primire este lărgită, fiind stabilite trei centre de evacuare, unde 
urmau să fie primiţi toţi evreii evacuaţi din sate şi din comunele urbane nereşedinţe“!: 


= Centrul I (Haţeg), cu subcentrele Nălaţ-Vad, Păclişa, Săcel; aici vor sosi evreii din 
Lupeni, Lonea, Aninoasa, Petroşani, Petrila, Pui şi împrejurimile. 

= Centrul II (Deva); aici vor sosi cei din comunele rurale şi urbane: Hunedoara, Hăşdat, 
Dobâca, Peştişu Mare, Crişeni, Bunila, Orăştie, Jeledinţi, Orăştioara de Jos, Rapolt, Uroi, 
Geoagiu, Balşa, Simeria, Baia de Criş, Brad. 

= Centrulill (lia); aici vor sosi evreii din comunele din jurul Iliei, şi cei din Vulcan. 


Poliţia este solicitată să adopte măsuri pentru cazarea a 1500 evrei la Deva, 1500 la Haţeg, 2000 
în Ilia. 'Nu se admite a se exercita asupra evreilor presiuni, bătăi, pentru a se obține un bun sau 
declaraţii!, cei vinovaţi sunt deferiţi justiţiei. Se preciza că evacuările se vor face civilizat, evreii 
pot să-şi aducă bani, bijuterii, alimente cât posedă, haine, aşternut, şi obligatoriu o saltea, pot 
să-şi ia cu ei orice vor din lucrurile şi obiectele ce le aparțin. Se interzice însă vânzarea acestora de către 
evrei către terți. Obiectele ce rămân în locuinţe se inventariază, cu proces verbal la poliţie?. Avutul 
rămas acasă intră astfel în sarcina autorităților, sau poate fi dat în grijă altor persoane. 


Excepţii la evacuări: concentraţii cu familiile lor, soţii de medici şi ingineri mobilizați, medici şi 
farmacişti indispensabili, mobilizați la lucru în intreprinderi, sau în folos obştesc, toţi evreii 
peste 60 ani cu familiile, invalizii. 


Momentul improvizaţiilor pare să fi trecut, astfel încât se lucrează la o planificare riguroasă a 

evacuărilor, după cum dovedeşte următorul plan de evacuări“ 

= S8'iulie 1941 — urmează să sosească la Ilia evreii din Ilia, Gurasada, Zam, Vica, Dobra, Roşcani, 
Lăpuşnic, Vorţa şi Bacea. 

„ S'iulie 1941 — sosesc la Haţeg evreii din Pui, Subcetate, Râu Alb, Bretea Română, Mălăeşti, 
Băuţari, Lunca Cernei şi Ohaba de sub Piatră. 

„  1Oiulie 1941 —sosesclallia evreii din Vulcan, şi la Haţeg evreii din Lonea, Aninoasa. 

11-12-13 iulie 1941 — cazarea celor sosiți. 

14 iulie 1941 - sosesc la Haţeg evreii din Lupeni şi 200 persoane din Petroşani. 

15 iulie 1941 - sosesc la Deva evreii din Brad. 

16 iulie 1941 - sosesc la Haţeg peste 400 evrei din Petroşani. 

17 iulie 1941 - sosesc la Deva evreii din Orăştie şi la Haţeg 400 evrei din Petroşani. 

18-20 iulie 1941 - cazarea celor sosiți. 

21 iulie 1941 - sosesc la Deva evreii din Hunedoara şi la Haţeg ultimul lot din Petroşani. 


În acelaşi timp, se întreprind în regim de urgenţă constatările pe teren; o delegaţie constata la 6 


deo. 


|. Centrul Haţeg: 

1. Nălaţi: clădirea Dnei văd. Fay Victor (poate adăposti 5-600 oameni). Proprietara s-a pus de 
acord cu reprezenantul evreilor şi nu e nevoie de rechiziţionare. 

2. Păclişa: clădirea Dnei văd. Poganyi Carol (pentru 5-600 persoane), urmează să se cadă de 
acord. 

3.  Săcel: castelul administrat de Pietsch Ludovic (pentru 5-600 persoane). 


S! Ibidem, f.43-44: Ordinul Prefecturii nr. 2371 din 7 iulie 1941 către Poliţia de reşedinţă Deva. 

“ Tbidem, £. 345: Ordinul Prefecturii nr.2431 din 10 iulie 1941. 

*% 1dem, Dosar 136/1941, f.1-2. 

Si Idem, Dosar 266/1941, f.45: Proces-Verbal datat 7 iulie 1941, întocmit de către Barbu Anghelescu, Comisar la 
Chestura Poliției Deva şi Dr. Eugen Lorincz (din Deva), reprezentantul evreilor. 


Toate cele trei clădiri sunt în afara comunelor, izolate, mari, spaţioase, înconjurate de grădini, au 
condiţii igienice necesare cazării atâtor persoane de diferite vârste. Aici vor veni cei din Valea Jiului 
(cca. 2.000-2.500 persoane), o parte urmând să fie plasați şi la evreii din Haţeg. 

II. Centrul Deva: aici vor veni cca. 600 persoane (urmază să fie cazaţi la Deva, o parte la evrei, o 
parte la ciangăii din Colonia Ceangăilor); 

III. Centrul Ilia: primeşte evreii din comunele Gurasada, Vica, Zam, Dobra, Roşcani, Lăpuşnic, 
Vulcan; cca. 350, o parte vor fi cazaţi la evreii de acolo, parte în clădirea proprietarului dr. Hărăguş 
Adam din llia (cu care s-a căzut de acord). 


La 23 iulie 1941, autoritățile locale pot deja confirma evacuările (probabil în linii mari în 
conformitate cu planul de evacuare expus mai sus): s-a efectuat evacuarea către centrele Deva, 
Haţeg, Ilia. Au rămas pe loc în centrele mai mari: Petroşani — 15 capi de familie, Vulcan — 8 
capi de familie, Lupeni — 9, Brad — 6, Hunedoara — 10. Cei capabili de lucru (dintre evacuați) 
fac diverse munci obşteşti (săparea adăposturilor, munci agricole, repararea şoselelor)*. 


Câteva zile mai târziu, este elaborată o sinteză mai precisă: 

1. Evreii din comunele rurale au fost evacuaţi cu trenul în trei centre de evacuare, Deva 
(160 persoane), Haţeg (40 persoane), Ilia (176 persoane); 

2. Evreii din oraşele nereşedinţă au fost strânşi la Deva şi Haţeg, în total cca. 1.400 
persoane; 

3. Există două lagăre de evacuare (concentrare) a evreilor: într-o casă izolată lângă 
Păclişa şi într-o casă izolată lângă Nălaţ- Vad (aici sunt în total cca. 1.100 persoane). 
Conducătorii lagărelor sunt şefii de post ai comunelor, care fac zilnic apel de prezenţă şi 
supraveghere a activităţii. Administraţia lagărelor o fac reprezentanţii comunităţilor 
evreieşti, alimentarea se face din satele din preajmă şi din oraşul apropiat. 

4. Din județul Hunedoara au fost evacuaţi în județul Arad 3 familii (9 persoane). 

Toţi evreii evacuaţi au fost puşi la muncă în folos obştesc% 


În luna noiembrie 1941 va avea loc a doua evacuare a evreilor: deja la sfârşitul lunii 
octombrie, se solicită evacuarea tuturor evreilor, indiferent de vârstă, în centrele de muncă şi 
evacuare, cu singurele excepţii aprobate de Corpul 7 Teritorial, conform Ordinului nr. 30481 / 
941 al M.S.M.. Ordinul este dat de Prefectură şi ca urmare între 3-4 noiembrie 1941 sosesc 
majoritatea confirmărilor de evacuare din teritoriu (de la Preturi, Poliţii, etc), cu excepţia celor 
scutiți medical. Astfel din zona Simeriei, au fost evacuaţi spre centrul Deva 22 evrei din Simeria, 
1 din Uroi, 1 din Rapolt, 5 in Crişeni (rămânând neevacuaţi 11 evrei)s8, la 7 noiembrie, 15 evrei 
din Geoagiu urmau să fie trimişi la Deva, la solicitarea Preturei Plasei Geoagiu, evacuarea 
executându-se cândva înainte de 14 noiembrie“. 


O a treia evacuare generală a fost plănuită pentru vara anului 1943 (urma să înceapă la | 
august 1943 şi să dureze 30 zile), ocazie cu care s-ar fi concentrat absolut toţii evreii în centrele 
de judeţ; în final această evacuare nu a mai avut loc, în ciuda pregătirilor intense, dar cu această 
ocazie s-au alcătuit statistici interesante privind situaţia evreilor din România. În ceea ce 
priveşte judeţul Hunedoara, la 5 mai 1943 existau în Deva 1.579 evrei (783 localnici şi 796 
evacuaţi), în Haţeg — 815 (332 localnici şi 483 evacuaţi, în oraş şi în cele două subcentre), Brad 
— 20 (neevacuaţi), Petroşani — 390 (neevacuaţi), Hunedoara — 131 (neevacuaţi), Orăştie — 119 
(neevacuaţi) 0. 


% Ibidem, f.48: Adresa Prefecturii nr. 2573 din 23 iulie 1941 către M.A.I. 

S Ibidem, f.54: Adresa Prefecturii nr. 2619 din 28 iulie 1941 către M.A.L., trimisă ca răspuns la întrebările din 
Ordinul M.A.1. nr. 113084 din 28 iulie 1941. 

S Ibidem, f.426: Comandantul Militar al Societăţii Petroşani către Prefect, nr. 1008 din 30 octombrie 1941. 

5 Ibidem, f.161: Secţia Jandarmi Simeria nr. 721 din 6 noiembrie 1941. 

“ Ibidem, f.90; ei făceau parte din cei retrimişi anterior de la Deva prin adresa confidențială nr. 7035/0941 a 
Chesturii Poliției Deva, sau din cei rămaşi pe loc cu aprobarea Prefectului. 

 DIHAN, Fond Chestura Deva, Dosar 13/1943, f.13. 


Evrei neevacuaţi 


Analizând toate datele de mai sus, rezultă un fapt poate puţin cunoscut: cu excepţia oraşelor 

reşedinţă de judeţ, prezenţa evreilor în comune şi oraşe nereşedinţe era o excepție în anii 1941- 

1944. Doar un număr limitat de evrei, în situaţii bine determinate, au primit permisiunea de a 

rămâne în localităţile lor de origine (ne referim deci la sate şi oraşele ne-reşedinţe). Unul dintre 

motivele de scutire era acela al angajării preşedinţilor şi conducătorilor de comunitate în 

propaganda pentru subscrierea la “Împrumutul Reîntregirii” ('în vederea activării subscrierilor”). 

Situaţia scutiţilor de la m.f.o. pentru acest motiv este următoarea: 

- până la 31 decembrie 1941: 48 evrei din Petroşani, 22 din Lupeni, 18 din Haţeg şi 18 din 
Deva (în total 106 evrei scutiţi în întreg judeţul)”. 

- la sfârşitul lunii ianuarie 1942: 46 evrei din Petroşani, 17 din Haţeg, 19 din Deva (total 
82) -. 


De asemenea existau la aceeaşi dată, scutiţi 32 evrei experţi din întreprinderi şi o parte pentru 
dublarea comerţului '?. 


Cei mai mulți neevacuaţi din judeţul Hunedoara se aflau aşadar pe Valea Jiului, la Petroşani 
mai ales. O sinteză din august 1941, afirma că 563 evrei fuseseră evacuaţi din Petroşani spre 
centrele din Haţeg, iar 220 au rămas neevacuaţi. Un control al poliției Petroşani în oraş găseşte 
la 24 octombrie următoarele: evrei rămaşi la Petroşani în vârstă peste 60 ani: 56 capi de familii, 
plus familiile lor; evrei găsiţi în Petroşani cu aprobarea colectivă de la Prefectură: 43; evrei 
găsiți în oraş cu aprobarea de la CRH: 24; evrei găsiți în oraş cu aprobări de la alte autorităţi: 8; 
evrei găsiți în neregulă în oraş: 7. Un alt control pe Valea Jiului, al jandarmeriei de această 
dată, din aceeaşi perioadă găseşte că, din 800 evrei, 600 erau evacuaţi, iar 200 au rămas în 
oraş, şi anume: cei peste 60 ani sau sub 18 ani, cei scutiţi din ordinul Prefecturii, cei lăsaţi la 
vatră de CRH, cei autorizaţi de diverse autorităţi”. La 5 mai 1943 existau în oraş în total 390 
evrei neevacuaţi. 


În octombrie 1941 existau 21 evrei neevacuaţi la Vulcan şi 20 capi de familii la domiciliul lor 
din Lupeni'€. După evacuarea din noiembrie 1941, La Simeria au mai rămas neevacuaţi Il 
evrei (bolnavi, sau scutiţi de Prefect prin Ordin special pentru medici, dentist)”. 


În 17 martie 1942 se găseau la Orăştie 113 evrei neevacuaţi (50 bărbaţi şi 61 femei); dintre 
aceştia 27 capi de familii (care mai aveau alte 50 persoane în întreţinere) erau încadraţi în 
Detaşamentul local de lucru, iar 31 capi familii (cu alte 13 persoane în întreţinere), aveau peste 
60 ani. Doar 10 persoane sub 60 ani nu erau la m.f.0'5. Totuşi, se cere evacuarea evreilor din 
oraş”; aprobându-se, cei 86 evrei (care nu activau în Detaşamentul de lucru) urmau a fi evacuaţi 


” DIHAN „ Fond Prefectura, Dosar 266/1941, f.365: Tabele nominale ale Cercului Recrutare Hunedoara cu 
conducătorii Comunităţii Evreieşti, scutiți de munca de folos obştesc până la 31 decembrie 1941, conform 
Ordinului M.C.G. nr. 56979 din 18 noiembrie 1941. 

12 Idem, Dosar 107/1942, f.24, 26: Prefectura către M.A.I, nr. 105 din 23 ianuarie 1942; Tabel al Cercului 
Recrutare Hunedoara cu evreii între 18-50 ani la data de 15 ianuarie 1942; Scutiţi conform Ordinului M.A.I. nr. 
16515 din 1941. 

7% În conformitate cu DL nr. 3625 / 1941 şi cu Ordinul Corpului 7 Teritorial nr. 144088 din 1 octombrie 1941. 

* 1dem, Dosar 266/1941, f.331: Tabele anexă la Adresa Poliţiei Petroşani nr. 1087 confidențială din 24 octombrie 
1941. 

7 Ibidem, £.399: Ordinul Legiunii de Jandarmi Hunedoara nr. 368 din 1 noiembrie 1941. 

' Ibidem, £.408. 

7! Ibidem, f.161: tabel anexă Adresei Secţiei Jandarmi Simeria nr. 721 din 6 noiembrie 1941. 

“5 Idem, Dosar 107/1942, f.80 ş.u: tabele nominale. 

Ibidem, f.476: Pretura Plasei Orăştie nr. 900 din 17 martie 1942 către Prefectură. 

la Păclişa. În final, se revine asupra ordinului la 18 aprilie 1942, astfel că, şi la 5 mai 1943 mai 
existau în oraş 119 evrei neevacuaţi. 


Hunedoara: la sfârşitul lunii octombrie existau 126 evrei în raza Comisariatului de Poliţie 
Hunedoara, din care la muncă: 1 la Regimentul 7 Pioneri, 1l la Detaşamentul de Lucru 
Hunedoara-Govăjdia, | la Detașşamentul Sighişoara, un medic concentrat în lagărul 
Crăciuneşti, 2 la m.f.o. Primăria Hunedoara; restul nu lucreazăS0. La 14 martie 1942 existau în 
oraş 22 evrei sub 18 sau peste 50 ani. La 5 mai 1943 existau în oraş 131 evrei neevacuaţi. În 
Brad existau 20 evrei neevacuaţi la data de 5 mai 1943. 


In cele ce urmază se încearcă schiţarea unui scurt istoric pentru fiecare centru de evacuare 
deschis în judeţ: 


Centrul de evacuare Deva. 


În Deva nu a existat un centru de evacuare propriu-zis, evreii aduşi aici fiind cazaţi la familiile 
evreilor localnici. În afara celor evacuaţi în primele zile din iulie, aici au fost aduse şi alte 
categorii particulare: Toţi evreii valizi între 18-60 ani, inclusiv medicii, farmacişti, ingineri şi 
liberi profesionişti, avocaţi, etc, vor fi trimişi la Deva pentru a fi încadraţi în echipele de muncă 
obştească. Raportări de executare până la 7 august 19415l; Rabinării şi şefii comunităţilor 
evreieşti [în total 14 persoane din judeţ] vor fi lăsaţi liberi împreună cu familiile lor, dar îşi vor 
stabili domiciliul în oraşul Deva. Ei au fost eliberaţi din lagăre, trebuind însă să meargă în 
comunitate şi să facă propagandă pentru împrumutul reîntregirii“?. În Deva îşi desfăşurau de 
asemenea activitatea mai multe detaşamente locale de muncă obştească, vezi mai Jos. 


În jurul datei de 20 august 1941 se aflau la Deva 27 familii evacuate din mediul rural“, la 31 
octombrie sunt recenzați în total 241 evrei evacuaţi”, la 24 decembrie 1941 se găseau în total 
461 capi de familii cu 743 persoane în întreţineres5, iar la 16 aprilie 1942 sunt recenzați 499 capi 
de familie. La 26 septembrie 1942 şi la 7 octombrie 1942 se găseau la Deva 656 evrei cu vârste 
peste 50 ani sau sub 18 ani. 


Centrul de evacuare llia. 


La Centrul de evacuare Ilia au fost trimişi evreii din satele din jurul Iliei, dar şi de pe Valea 
Jiului. Ei au fost cazaţi atât la evreii localnici din comună, cât şi într-un castel. Acest fapt 
provoacă un protest violent al conducerii comunei Ilia adresat lui Mihai Antonescu, prin care se 
cere mutarea centrului de evacuare din Ilia în altă localitate, sub motivul că aprovizionarea 
populaţiei ('o comună cu abia 1.036 locuitori, 85 familii evrei, 60 familii funcţionari şi refugiați, 
45 familii meseriaşi şi negustori, o comună săracă datorită frecventelor inundaţii ale 
Mureşului”, etc.) suferă din cauza 'lipitorilor satului'. "Populaţia este deja revoltată că abea au 
apărut aceste lifte nemiloase' şi nivelul de trai suferă din cauza jidanilor comunişti”. Adresa 
lungă, patetică şi mistic-naţionalistă e semnată de primarul Iosif Boboc, şi notarul Viorel Furdui. 
Prefectura răspunde comunei la 8 august 1941 că prin repartizarea evreilor la lucrări de C.F.R. şi 
căi de comunicaţii s-a descongestionat numărul evreilor ce au fost strânşi în centrele de 


50 Idem, Dosar 266/1941, f.326: Tabel nominal Comisariatul de Poliție Hunedoara, nr. 7939 din 30 octombrie 
1941. 

*! Ibidem, £.479: Ordinul telefonic 2506 din 6 august 1941 al Prefecturii către Poliţii (Petroşani, Haţeg, Hunedoara) 
şi Pretura Ilia. 

“ Ibidem, f.380: Ordinul M.A.I.nr. 7419 din 16 august 1941. 

% Ibidem, f.225: telegramă cifrată a Prefecturii către MA.L.. 

* Ibidem, f.299-322: tabele anexe la Adresa Poliţiei Reşedinţă Deva nr. 96215 din 31 octombrie 1941 către 
Prefect. 

= Idem, Dosar 267/1941, f.1: tabele cu evrei din centrele de evacuare Ilia şi Deva. 

încartiruire, iar o săptămână mai târziu comunică M.A..I.: 'Cele relatate de Primăria Ilia nu se 
confirmă. Evreii din Ilia (250) sunt cazaţi într-o singură clădire, ei n-au îngreunat viaţa 
locuitorilor, deoarece sunt angajaţi la Societatea Germană de drumuri (Derubau), care se 
aprovizionează din depozitele judeţene şi nu de pe piaţa Iliei. În prezent, conform Ordinului 
6713 / 941, toți evreii între 18-60 ani sunt predaţi către C.F.R. şi Serviciul Lucrări Publice". 
Pentru indisciplină (nerespectarea ierarhiei în plângerile lor), primarul Iliei a fost destituit iar 
notarul mutat disciplinar*€. 


Iată şi câteva date statistice de la sfârşitul anului 1941: 


. Aproximativ 20 august 1941: 51 familii evacuate din mediul rural, la care se adăugă 18 familii din 
lia”. 

„ 19 octombrie 1941: 65 capi de familie, cu 112 copii şi 56 alte persoane în întreţinere (total 198), din 
care 35 capi de familie au fost luaţi de Cercul Recrutare Hunedoara pentru lucru ii 

„ 25 octombrie 1941: 'tabăra de concentrare Ilia' cu 159 evrei (11 bărbaţi, 111 femei, 37 copii, care nu 
lucrează, în sensul că nu erau încadraţi în 'munca de folos obştesc')%?. 

„ 28 octombrie 1941: 'tabăra de concentrare' din comuna lia: 159 evrei, din care: din rural 11 bărbaţi, 
26 femei, 25 copii, din urban 85 femei şi 12 copii, care nu lucrează, majoritatea fiind copii, femei sau 
bărbaţi inapţi pentru lucru”. 

= 31 octombrie 1941: 'centru de evacuare Ilia'cu 180 evrei”. 

= 29 decembrie 1941: 'centru de evacuare! llia cu 97 capi de familie cu 223 persoane în întreţinere*?. 


PETE: TATA 
| Maros-lllye Orvosi 1ak 


| 


DLER 
Noe 


Centrul de evacuare Ilia a funcționat (și) în castelul numit Rappaport, construit la 1878 de o familie de evrei 
bogaţi (proprietari de hanuri și restaurante), aflat ulterior în proprietatea dr. Schillinger, iar în timpul 
războiului a dr. Hărăguș. Abandonat și degradat în perioada comunistă, azi funcționeză aici un centru turistic. 
În 1910, din cei 1.440 locuitori ai satului Ilia, 108 erau evrei; dar azi nu mai există nici un evreu în orășel. 


“a Ibidem, f.63: Adresa Comunei Ilia nr. 80/1941; Ibidem, f. 61: Adresa nr. 2824 din 14 august 1941 a Prefecturii 
către M.A..I., ca răspuns la Ordinul M.A.I. nr. 12321 / 941 (prin care i se aduceau la cunoştinţă plângerile din Ilia). 

57 Idem, Dosar 266/1941, f.225: telegramă cifrată a Prefecturii către M.A.I. 

i Ibidem, f.285: Adresa Preturii Plasei Ilia nr. 201 din 19 octombrie 1941, conţinând tabelul evreilor din Ilia. 

59 Ibidem, f.238 ş.u: tabele cu situaţia evreilor la 25 octombrie 1941. 

” Ibidem, f.231 ş.u: Adresa nr. 3714 din 28 octombrie 1941 a Prefecturii către M.A.I. 

” Ibidem, f.299-322: tabele anexe la Adresa Poliţiei Reşedinţă Deva nr. 9621S din 31 octombrie 1941 către 
Prefect. 

” Idem, Dosar 267/1941, f.1: tabele cu evrei din centrele de evacuare Ilia şi Deva. 

La sfârşitul lunii ianuarie 1942 se pune problema evacuării celor 250 evrei din castelul Ilia 
(despre care se spune că sunt într-o clădire unică sub pază continuă jandarmerească. Evreii nu 
iau contact cu populaţia rurală”) cu transferarea lor în castelul Brănişca (liber la acea dată)”. 
Castelul Ilia urma a fi destinat cazării recruților Regimentului 7 Pionieri, trebuind să fie evacuat 
până la 29 ianuarie, întrucât el trebuie dezinfectat şi văruit de Regimentul 7 Pionieri, iar 
încorporarea recruţilor se face la 10 februarie 1942. Se mai ordonă să se cerceteze dacă evreii 
nu ar putea fi cazaţi în castelul Zam şi că ei vor trebui să fie grupaţi pe cât posibil în acelaşi 
loc, nici într-un caz să nu fie cazaţi în casele locuitorilor”. Deoarece castelul Brănişca, “unde 
Firma Kulche avea în curs de organizare o fermă model” nu mai era disponibil, se propune din 
nou evacuarea la Hunedoara sau la castelul de la Zam (proprietate Cernovics, cu o capacitate de 
cazare între 200-400 persoane, funcţie de interpretare), actualul Spital de Psihiatrie. La 31 
ianuarie ministerul a aprobat evacuarea celor 200 familii evrei din Ilia şi Hunedoara. Castelele 
din Ilia şi Zam vor fi puse la dispoziția Regimentului 7 Pioneri”" (dar în final, nici unul dintre 
aceste castele nu va fi găsit corespunzător pentru Armată). Toate planurile de evacuare 'grupată' 
într-un singur loc eşuând, între 1 şi 2 februarie 1942 au fost deparazitaţi toţi evreii din “lagărul! 
Ilia, au fost evacuaţi din castelul dr. Hărăguş şi au fost repartizaţi, totuşi, în cele 18 case evreieşti 
din comună“. Pe de altă parte, planurile de refolosire a castelului Ilia nu s-au materializat nici 
ele în final, după cum rezultă dintr-o adresă a Comunităţii Evreilor prin care se cere ca ei să se 
întoarcă acolo, amintindu-se că prin Ordinul Prefecturii nr.144 din 30 ianuarie 1942, evreii au 
eliberat castelul mutându-se la cele 18 familii din Ilia, unde se aflau încă şi în octombrie 1942, 
dar la acea dată castelul era gol şi părăsit, armata a plecat din za, 


Situaţia centrului de evacuare era sintetizată astfel în octombrie 1942: cenrrul Ilia a fost înființat 
pe baza Ordinului Prefecturii nr. 2371 din 7 iulie 1941 pentru evreii din rural. Nu există un 
lagăr propriu-zis, pentru că termenul de lagăr impune regim special, precum şi pază 
permanentă şi proprie. Deci nu există post special de Jandarmi. Supravegherea şi controlul 
evreilor din Ilia este în sarcina Serviciului ordonat al Jandarmeriei din Ilia'%. În altă parte se 
aminteşte că Centrul de evacuare Ilia a fost aprobat de M.A.I., SS, cu Ordinul nr. 37057 din 7 
februarie 1942 (nu este clar la ce se referă, probabil la re-înfiinţarea centrului 3 ai 


La 26 septembrie 1942 erau recenzați 155, iar la 7 octombrie 156 evrei peste 50 ani respectiv 
sub 18 ani. Cândva în octombrie sau noiembrie 1942 evreii s-au întors în castelul Ilia, după cum 
rezultă din statistica care recenza la 11 noiembrie 1942 în Ilia 247 evacuaţi, din care 120 cazați 
la castel, 74 în casele lor (localnici), 80 cazaţi la cei 74 ilieni, toţi fiind aşadar cazaţi aşa cum 
ceruse Comunitatea prin adrese anterioare!%?. 


ia Idem, Dosar 107/1942, f.24: Adresa Prefecturii Hunedoara către M.A.I. nr.105din 23 ianuarie 1942. 

”* Ibidem, f.2: Adresa M.A.I. către Prefectură datată 27 ianuarie 1942. 

ip Ibidem, f.5: Adresa Cercului de Recrutare nr. 38061 din 27 ianuarie 1942 către Prefectură, contormă cu Ordinul 
M.S.M. nr. 215486 / 1942 transmis cercului de recrutare cu Ordinul telegrafic al Corpului 7 Teritorial nr. 10271 din 
26 ianuarie 1942. 

% Ibidem, £f.4: Adresa Prefecturii Hunedoara nr. 144 din 28 ianuarie 1942 către M.A.L.. Castelul Zam era propus şi 
pentru cazarea recruţilor Regimentului 7 Pionieri, dar armata nu-l doreşte, deoarece e departe de Deva şi unde nu se 
pot caza nici 200 recruți, iar ofițerii nu au unde locui [ibidem, t.16: Adresa Regimentului 7 Pioneri nr. 24490 din 4 
februarie 1942 către Prefectură]. 

” Ibidem, f.13: Ordinul M.A.I.către Prefectura Hunedoara nr. 035716 din 31 ianuarie 1942. 

% Ibidem, f.7 şi f.12: Ordinul Prefecturii nr. 144 din 30 ianuarie 1942 către Comunitatea Evreiască Ilia şi Adresa 
Preturii Ilia nr. 15 din 17 februarie 1942 către Prefectură. 

* Ibidem, f.38. 

'% Ibidem, £.32: Ordinul nr. 1189 din 8 octombrie 1942 a Legiunii Jandarmi Hunedoara către Prefectură. 

19! Ibidem, £.34. 

'% Ibidem, £.39. 


23 


Centrul de evacuare Haţeg 


În jurul datei de 20 august 1941 se aflau în centrul Haţeg 149 familii evacuate din mediul 
rural!%. Se pare că acest număr depăşea posibilitățile locale de întreţinere, problema 
aglomerației fiind pe moment rezolvată când, la 6 septembrie 1941, ora 16 au plecat din gara 
Haţeg 303 evrei (între 15-60 ani) din Centrul Evacuare Haţeg şi subcentrele Nalaţi şi Păclişa, 
îmbarcaţi în vagoane |cu destinaţia Detaşamentul de lucru C.F.R. Brad, vezi mai jos]. Au rămas 
pe loc 8 persoane pentru cartiruirea şi aprovizionarea cu hrană a femeilor, copiilor, bolnavilor 


E i ia i 104 
din centre şi alți câțiva pentru nevoi locale -. 


La începutul lunii octombrie sunt semnalate restricții în viaţa evreilor evacuaţi: în toamna 1940 
a funcționat în Haţeg o comisie de plasarea refugiaților |se referă la evacuaţii din teritoriile 
cedate în 1940]. Evreii evacuați au fost plasați numai la evrei, fiind interzis să se plaseze la 
creştini. Invazia evreilor în oraş s-a făcut prin înfiinţarea centrului de evacuare [în 1941] de 
care toată populaţia vrea să scape. De acum 2 luni s-a interzis evreilor să cumpere de pe piaţa 
oraşului înainte de orele 11, şi de a primi vânzătoarele la domiciliu (în ideea de a se controla 
prețurile, combate specula şi sabotagiul economic). Conform dispoziţiilor Garnizoanei locale, 
începând cu 5 octombrie 1941 evreii nu mai circulă prin oraş după ora 20'%. O propunere de 
schimbare a centrului de evacuare Haţeg în comuna Strei, unde sunt clădiri nelocuite, izolate, 
proprietatea lui Petru Groza, este respinsă pe motiv că “Groza nu consimte”, după cum confirmă 
rezoluţia Prefectului pe adresă!%. 


Cu toate acestea numărul evacuaţilor va creşte, astfel la 21 octombrie 1941 Prefectura raporta 
evacuarea din Valea Jiului la Haţeg şi în cele două clădiri mari din apropiere (Nălaţi şi Păclişa, 
ambele clădiri fiind păzite de jandarmerie, vezi mai Jos) a 631 evrei, în spiritul Ordinului M.A.I. 
nr. 4147/9411. "Tentativele evreilor concentrați în zona Haţeg de a lucra în agricultură la 
diverse persoane, erau împiedicate de jandarmi (jandarmeria interzicea deplasarea la munci 
agricole, în contextul interzicerii oricărei deplasări a evreilor dintr-o localitate într-alta şi din 
centrele de evacuare, pe baza ordinelor superioare existente la acea dată!%). La solicitarea 
evreilor de a interveni în această problemă, Prefectul va răspunde că aprobă munca evreilor la 
munci agricole în interes obştesc, dar sub strictă supraveghere a jandarmilor şi cu condiţia ca toți 
evreii să doarmă noaptea în centrele respective. 


lată şi câteva date statistice despre populaţia centrului Haţeg: 
| =  Notătelefonică nedatată: 30 copii, 82 femei, 11 scutiţi (total 123 evrei); 


'% Ibidem, £.225: telegramă cifrată a Prefecturii către M.A.I. 

1% Idem, Dosar 266/1941, f.12: Adresa nr. 3908 din 6 august 1941 a Poliţiei Haţeg către Prefectură. Numărul celor 
trimişi la muncă era prevăzut a fi mai mare, după cum rezultă din Ordinul M.A.I. nr. 6547 din 1 august 1941 către 
Prefectură (Ibidem, f.500): S-au dat dispoziţii de a pune la dispoziția organelor C.F.R. din Deva 500 evrei valizi 20- 
50 ani, prin aceasta descongestionându-se centrul de evacuare Haţeg. 

1% Ibidem, f.616: Adresa Poliţiei Haţeg nr. 4970 din 7 octombrie 1941, către Prefectură. Pe aceasta se găseşte 
următoarea rezoluție a Prefectului: Evreii au acces la piaţă după ora 11.30. Să se facă propuneri concrete de 
mutare a centrului de evacuare din Haţeg. 

1% Ibidem, £.615: Adresa Comisariatului de Poliţie Haţeg nr. 5244 S din 23 octombrie 1941 către Prefectură. 

'% Ibidem, f.73: Adresa Prefecturii către M.A.L. nr. 3675 din 21 octombrie 1941. 

'% Ordinul M.A.I. nr. 15739 / 1941, transmis Legiunii Jandarmi cu Ordinul Circular al 1.G.J. nr. 39334 din 30 iulie 
1941 respectiv Ordinul M.A.I. nr. 17827 / 1941 comunicat cu Ordinul Circular al I.G.J. nr. 42050 din 3 septembrie 
1941. La aceasta se referă şi Ordinul D.G.P. nr. 47888 din 29 iulie 1941 care interzice deplasarea evreilor dintr-o 
localitate într-alta. Cererile de se soluţionează doar la D.G.P. sau M.A.I., fiind interzis Preturilor şi Prefecturilor să 
dea aprobări. Excepţii: Evreii 18-50 ani chemaţi de Cercul Recrutare Hunedoara pentru clarificarea situației; Evrei 
români muşcaţi de câini turbaţi; Evrei români justiţiabili, împricinuiți sau martori, dacă au citaţii; Profesori evrei 
români şi elevi evrei în vederea frecventării cursurilor în şcoli româneşti [Ibidem, f.67: Ordinul D.G.P. nr. 19389 
din 8 octombrie 1941]. 

„ 31 octombrie 1941: 77 capi de familie, cu 91 c opii şi 56 alte persoane în întreţinere (total 224), 
din care 34 bărbaţi la munca de folos obștesc!9 Conform altei statistici cu aceeaşi dată, totalul 
este de 262 persoane 

„ La 28 decembrie 1941 sunt prezente 814 persoane (probabil o cifră totală, incluzând sub- 
centrele); absenţi 76 capi de familie (scutiţi în diverse forme). Tot atunci se constata că evreii 
evacuaţi în centrul Haţeg şi subcentrul Păclişa sunt plini de paraziți, sunt mulţi TBC-işti 'care 
varsă sânge şi stau în aceleaşi camere cu copii”, etc. Se propune ca toţi bolnavii să fie transferați 
la spitalele Haţeg şi Petroşani 

„ 16 aprilie 1942: 831 evrei (inclusiv sub-centrele |). 

„ La 26 septembrie 1942 erau recenzați 492, iar la 7 octombrie 232 evrei peste 50 ani respectiv 
sub 18 ani. 


Centrul de evacuare Haţeg - subcentrul Nălaţ-Vad 


Subcentrul din Nălaţi (5 km de Haţeg) a fost înfiinţat în castelul văduvei Fây Victor (Blanka), şi 
adăpostea probabil în primele săptămâni între 350-450 persoane. Numărul acestora a scăzut 
odată cu trimiterea bărbaţilor valizi la detașamentul exterior de muncă C.F.R. de la linia Deva- 
Brad (vezi mai Jos), astfel că o notă telefonică nedatată ulterioară recenzează 236 evrei, dintre 
care 135 copii, 83 femei şi 18 bărbaţi scutiţi de muncă. 


Fay kastâly Nalâczon . 


Centrul de evacuare Nălaţi a funcționat în castelul Nalatzi-Fây, construit în sec. XIX de Gyârgy Teleki și 
soţia sa, Ilona Kendeffy. Va trece apoi în proprietatea ginerelui Viktor Fây (căsătorit cu Blanka Teleki în 
1888). Înconjurat de un frumos parc dendrologic, a fost naționalizat în 1948, aflându-se azi în stare avansată 
de degradare. 


La 30 septembrie erau 27 evrei minori, pentru care Comunitatea Maternă Autonomă Ortodoxă 
ae tza nai Sia aul poi fă sii «+ 2. 
Izraelită din Haţeg solicita Prefectului eliberarea înaintea sosirii iernii 


'% Ibidem, f.288-298: tabele anexe la Adresa Comisariatului de Poliţie Haţeg nr. 5382 din 31 octombrie 1941. 

110 Ibidem, f.299-322: tabele anexe la Adresa Poliţiei Reşedinţă Deva nr. 9621S din 31 octombrie 1941 către 
Prefect. 

"1! Ibidem, f.111-112: Ordinul nr. 111295 din 30 decembrie 1941 al Poliţiei Deva către Prefect. 

112 Ibidem, f.76. 

La 25 octombrie 1941 în tabăra de concentrare Nălaț-Vad' existau 269 evrei (din care 34 
bărbaţi, 202 femei, 33 copii, care nu lucrează, în sensul că nu erau încadraţi în 'munca de folos 
obştesc')!15 . La 28 octombrie numărul lor era tot de 269, dar cu altă distribuţie (din rural 1] 
bărbaţi, 98 femei, din urban 28 bărbaţi, 104 femei, 33 copii) care nu lucrează, majoritatea fiind 
copii, femei sau bărbaţi inapţi pentru lucru, pentru ca la 3l octombrie în 'subcentrul de 
evacuare Nălaţi' să se găsească 69 capi de familie, cu 171 copii şi alte 55 pesoane în întreţinere 
(total 295), dintre care 34 bărbaţi la m.f.o.'!* Conform altei situaţii din aceeaşi dată (31 
octombrie), totalul evreilor din centru era de 285116, 


Subcentrul de evacuare a avut o viaţă scurtă; la 24 noiembrie 1941, Primăria Haţeg anunţă 
mutarea lagărului din Nălaţ la castelul din Săcel, deoarece castelul Nălaţ-Vad a adăpostit 
anterior Batalionul 16 Vânători Munte, care se întoarce acum de pe front!!. În vremurile 
postbelice, castelul Nălaţ-Vad a adăpostit un preventoriu TBC (azi desfiinţat). 


Centrul de evacuare Haţeg - subcentrul Păclişa 


Subcentrul de evacuare Păclişa a fost stabilit în castelul local, viitorul Spital de Neuropsihiatrie 
Infantilă, în prezent Centru de Ingrijire şi Asistenţă pentru persoane cu handicap. 


Centrul de evacuare Păclișa a funcționat în castelul Pogâny, construit în jurul anului 1800. După 
naționalizare a adăpostit Spitalul de Neuropsihiatrie Infantilă „Dr. V. Ilea”, în prezent Centru de Ingrijire şi 
Asistenţă pentru persoane cu handicap. 


Relativ la acest centru sunt disponibile mai ales date statistice, sintetizate după cum urmează: 
| =  Notătelefonică fără dată: 121 copii, 114 femei, 17 bărbaţi scutiţi (total 252); 


* Ibidem, f.238 ş.u: tabele cu situaţia evreilor la 25 octombrie 1941. 

* Ibidem, £.231 ş.u: Adresa nr. 3714 din 28 octombrie 1941 a Prefecturii către MA.L. 

” Ibidem, f.288-289: tabel nominal, anexă la Adresa Comisariatului de Poliţie Haţeg nr. 5382 din 31 octombrie 
1941 către Prefectură. 

11% Ibidem, f.299-322: tabele anexe la Adresa Poliţiei Reşedinţă Deva nr. 9621S din 31 octombrie 1941 către 
Prefect. 

17 Ibidem, f.98: Adresa nr. 5556 din 24 noiembrie 1941 a Primăriei Oraşului Haţeg. 

= 30 septembrie 1941: 35 evrei minori (sub 18 ani) pentru care se cerea eliberarea înainte de 
sosirea iernii (vezi supra, la centrul Nălaţi); 

„ 25 octombrie 1941: 270 evrei în 'tabăra de concentrare” Păclişa (23 bărbaţi, 183 femei, 64 copii, 
care nu lucrează) -. 

„ 28 octombrie 1941: 270 evrei în tabăra de concentrare” Păclişa, din care: din rural 18 bărbaţi, 
113 femei, 28 copii, din urban 5 bărbaţi, 70 femei, 36 copii, care nu lucrează, majoritatea fiind 
copii, femei sau bărbaţi inapţi pentru lucru'"*. 

„ La 27 decembrie 1941, în 'Subcentrul Păclişa' sunt prezenţi 61 capi de familie (197 persoane 
total); absenţi (cu autorizaţii eliberate la cerere majoritatea) 56 capi de familie (137 persoane 
total), vezi şi constatarea privind condiţiile sanitare mai sus, la centrul Haţeg'2%; 

„ 31 octombrie 1941: 'Subcentrul de evacuare” Păclişa: 105 capi de familie, 184 copii, 77 în 
întreţinere (total 366), din care 59 bărbaţi la muncă de folos obștesc, 1 concentrat şi 1 detașat la 
Câmpu lui Neag'?!. Conform altei situaţii purtând aceeaşi dată, totalul era de 372 persoane". 

„ La 25iunie 1942: 120 evrei evacuaţi din 1941 (capi de familie ?) 

„ La 26 septembrie 1942 erau recenzați 108, iar la 7 octombrie 79 evrei cu vârste peste 50 ani, 
sau sub 18 ani. 


La 5 noiembrie 1941 s-a efectuat o razie la detaşamentele de la Serviciul Tehnic Judeţean, cu 
care ocazie s-a constatat că la notarul din Toteşti lucrează 4 evreice, aşa-zis internate la Păclişa. 
In satul Păclişa au fost găsiţi 4 evrei veniți după cumpărături. Satele din jurul Hațegului sunt 


a SD DRE 
frecventate zilnic de evrei lăsaţi liberi “. 


Centrul de evacuare Haţeg - subcentrul Săcel. 


Subcentrul Săcel a fost cel cu istoria cea mai scurtă. După cum am văzut mai sus, aici se 
urmărea mutarea eveilor din Nălaţi şi 130 persone au şi fost cazate în castelul Săcel la sfârşitul 
lunii noiembrie 1941, restul (80 persoane) au fost duse în Haţeg sub motivul că la Săcel nu sunt 
suficiente camere. Comisia de control constată însă că mai există 10 camere libere, care pot 
găzdui 200 oameni. Tot comisia stabileşte că proprietarul castelului locuieşte la castelele lui din 
Aradul Nou şi Ungaria, castelul nefiind stabil locuit, astfel că se decide cazarea la Săcel a tuturor 
evreilor mutaţi dela Nălaţ în 20 încăperi rechiziţionate şi se înfiinţează un post fix de jandarmi la 
castel!“ Dar mutarea a fost făcută fără acordul proprietarului, ceea ce a avut ca urmarea 
primirea la Prefectură a unei telegrame furibunde, expediată din Criţ, Jud. Braşov, la 23 
decembrie 1941: "Am aflat că în absenţa mea aţi încartiruit jidani în castelul Săcel, administrat 
de mine, proprietatea Marchizului Palavicni Carol; în baza ordinului dvs. din 21 iunie aflat în 
posesia mea prin care aţi scutit definitiv castelul de sub rechiziţie pentru evrei, rog binevoiţi a 
dispune îndepărtarea imediată a jidanilor din castel, fiind creştin proprietarul şi personalul 
întreg [10 persoane], castelul mobilat şi stabil locuit şi având nevoie de odăile pentru uzinele 
noastre... Pietsch Ludovic, Administrator”. Apoi administratorul continuă cu alte telegrame 
similare, cere 'drepr de despăgubiri împotriva Statului Român faţă de toate pagubele create... 
parchetul şi teracote sever deteriorate, 10 persoane creştine! care nu pot convieţui cu jidani', 
ş.a.m.d. 


La acea dată, desfiinţarea sub-centrului de evacuare era oricum fapt împlinit. Deja la 1 
decembrie 1941, un tabel cu evreii foşti în Centrul Săcel, recenzează 86 transferați în centrul 
evacuare Deva, 68 în centrul evacuare Ilia, 150 în centrul evacuare Haţeg, iar la 3 decembrie 


115 Ibidem, £.238 ş.u: tabele cu situaţia evreilor la 25 octombrie 1941. 

"19 Ibidem, f.231 ş.u: Adresa nr. 3714 din 28 octombrie 1941 a Prefecturii către M.A.L.. 

1% Tbidem, £.111-112: Ordinul nr. 11129$ din 30 decembrie 1941 al Poliţiei Deva către Prefect. 

12! Ibidem, f.288-289: tabel anexă la Adresa Comisariatului de Poliţie Haţeg nr.5382 din 31 octombrie 1941 către 
Prefectură. 

12 Ibidem, f.299-322: tabele anexe la Adresa Poliţiei Reşedinţă Deva nr. 9621S din 31 octombrie 1941 către 
Prefect. 

(i Idem, Dosar 267, f.76: Adresa nr. 75366 din 8 noiembrie 1941 a Cercului Recrutare Hunedoara către Prefect. 

1 Ibidem, f.98: Adresa nr. 5556 din 24 noiembrie 1941 a Primăriei Oraşului Haţeg. 

Prefectul anunţa că evreii cazați la Săcel (desfiinţat) se evacuează la Centrul Ilia. Din evreii 
străini din Haţeg, se evacuează 60 la Păclişa, 100 la Deva, restul rămâne unde se găseşte. 
Evreii repartizaţi centrului Haţeg vor lua masa la familiile evreieşti din oraş. 


După 23 august 1944 prin castelul Săcel au mai trecut şi militari sovietici, s-a organizat apoi aici 
un lagăr de internare local pentru cei urmăriţi prin Convenţia de Armistiţiu, ulterior a fost casă 
de copii, astfel încât 'parchetul şi teracotele' au mai avut cu siguranţă multe de suferit... 


Lagăre de ostatici evrei. 


La 20 iunie 1941 se instituie practica luării de ostatici (se pare că numai din judeţele Moldovei): 
Să se ia ostateci dintre conducătorii cunoscuţi [ai evreilor] (rabini, hahami,etc) comuniştilor şi 
legionarilor comunişti, care să fie cazaţi într-o clădire aparte şi în cazul când se va produce 
vreun act de rebeliune sau terorism, să fie împuşcaţi! La 18 decembrie 1941, M.S.M. 
stabileşte numărul ostaticilor la 20-30 persoane, care urmau să fie schimbaţi lunar, astfel luând 
fiinţă "lagărele de ostatici'!7”. Lagărele de ostatici sunt desfiinţate în februarie 1942, dar măsura 
este provizorie, acestea vor fi reînființate dacă se constată între evrei o stare de spirit 
periculoasă ordinei publice!%. În judeţul Hunedoara nu a existat practica luării de ostatici dintre 
evrei, fapt confirmat oficial la 25 octombrie 1941: pe teritoriul județului nu sunt lagăre de 
internare, nu există evrei internaţi politici sau ostatici sa 


'%5 1dem, Dosar 266/1941, £.100: Ordinul nr. 4028 din 3 decembrie 1941 al Prefecturii către Pretura Haţeg, Pretura 
Ilia, Poliţia Haţeg, E. Lorincz; Ibidem, f.101: tabel cu evacuaţii, trimis de E. Lorincz Prefectului. 

1% CFER - Evreii din România între anii 1940-1944, voL.III/I, pag. 218: Ordinul nr. 4599 din 30 iunie 1941 al 
MAL. 

' Ibidem, p.463. 

ui DJHAN, Fond Chestura Poliţiei Deva, Dosar 89/1942, f.13; Fond Prefectura, Dosar 107/1942, f.469: Ordinul 
MAI nr. 37215A din 9 februarie 1942, urmare Ordinului M.A.I.nr. 4599 din 30 iunie 1941 şi 19935 din 16 
octombrie 1941 prin care s-a dispus înființarea lagărelor cu ostatici evrei în unele oraşe reşedinţă din ţară. 
DJHAN, Fond Prefectura, Dosar 266/1941, f.241: Adresa Prefecturii nr. 3714 din 25 octombrie 1941 către 
MAL 

Detaşamente de muncă pentru evrei 1941-1944 


Înrolarea evreilor în detaşamente de muncă, cu toate că un act clar discriminator, a fost văzută la 

timpul său ca echivalent al prestării obligaţiilor militare în timp de război pentru un grup etnic 

eliminat din cadrele armatei (considerat nesigur şi neloial într-o 'campanie antibolşevică, 
datorită presupuselor sale vederi de stânga). Existenţa acestor detaşamente de muncă are la bază 

o legislaţie antisemită, dar în nici un caz nu are motivații sau consecinţe represive (probabil cu 

singura excepţie a Detaşamentului 120 Balta în Transnistria şi eventual a unor detaşamente din 

Moldova şi Basarabia). Deja în anul 1940 evreii înrolați în Armata Română serveau în unități 

necombatante (fără arme), de muncă şi fortificaţii (aşa-numitele unități de săpători) ataşate pe 

lângă Marile Unităţi (divizii), sau în unităţi C.F.R.. Detaşamentele de muncă propriu-zise pentru 

evrei au fost înfiinţate în 1941 pe baza legislaţiei antisemite, de excludere a evreilor din armată, 

fiind considerate în aceste condiţii drept echivalente ale efectuării serviciului militar obligatoriu: 

= La 109 august 1940 s-a dat ordinul de excludere din armată a unor evrei, pe baza Decretul- 
Lege 2650 din 5 august 1940 privitor la starea juridică a locuitorilor evrei din România 
(numit şi “Statutul Evreilor”) prin care nu mai puteau fi militari evreii care nu erau cetăţeni 
români la 1918 (aşa-numitele categorii II şi III) iar Obligațiunile militare se transferă fie în 
obligațiune fiscală, fie în obligaţiune de muncă potrivit nevoilor statului şi instituţiilor 
publice, la muncile de interes obştesc, după capacitatea şi situaţia fiecăruia. 

.  Decretul-Lege 3984 din 4 decembrie 1940 referitor la Statutul Militar al Evreilor! aduce 
excluderea totală a evreilor de la serviciul militar (indiferent de categoria din care fac 
parte"), ei fiind de asemenea obligaţi să plătească taxele militare şi să presteze munci de 
interes obştesc, ce se execută în folosul M.A.N., ori în folosul celorlalte departamente sau 
instituțiuni publice, de acord cu MA.N. [...] Pe data publicării prezentului decret lege, 
evreii de orice grad [...] se şterg din controalele armatei. Ei se înscriu într-un registru 
special central al evreilor la centrele de recrutare respective. 


Pe de altă parte, munca obligatorie de folos obştesc este reglementată prin Legea 425 pentru 

organizarea muncii naţionale!5!, lege care se referă nu numai la evrei, ci şi la români: cei fără 

ocupaţie, cei încorporaţi în organizaţia M.T.R. — Munca Tineretului Român, cei din lagăre: 

Persoanele apte pentru muncă şi neavând nici o activitate efectivă, pot fi supuse, ori de câte ori 

interesele statului cer, la îndatorirea de a presta serviciul muncii [...]. Munca de folos obştesc 

se va îndeplini în cadrul lucrărilor de interes naţional sau local. 

„= Lucrările de folos naţional vor putea avea ca obiect: a) drumuri, căi ferate şi canalizare; b) 
îndiguiri, irigațiuni şi regularea cursurilor râurilor, c) secarea sau asanarea terenurilor mlăştinoase 
sau inundabile; d) lucrări în legătură cu apărarea ţării; e) munci agricole; f) plantaţiuni şi întocmiri 
de parcuri naţionale; g) săpături arheologice; h) reconstrucţia regiunilor bântuite de cutremure, 
incendii sau inundaţii; i) marcarea sau crearea de poteci şi construirea de adăposturi; j) delimitarea 
proprietăţilor prin semne de hotar vizibile şi bine întreținute; k) servicii de asistenţă şi Cruce Roşie. 

= Lucrările de folos local vor putea avea ca obiect: a) curățirea izlazurilor, a drumurilor de 
exploatare şi a hotarelor, b) distrugerea paraziţilor vegetali şi animali ai culturilor agricole, 
pomicole şi viticole; c) combaterea animalelor, păsărilor, omizilor şi insectelor dăunătoare 
agriculturii; d) lucrări apicole [...]. 

= Suntobligaţi să presteze munca de folos obştesc: a) bărbaţii şi femeile între 20-57 ani, care nu pot 
dovedi că exercită o îndeletnicire în mod obişnuit; b) bărbaţii între 18-25 ani care sunt încorporaţi 
în organizația M.T.P. 'Munca Tineretului Român; c) cei cari, din orice motive se găsesc în lagăre de 
concentrare; d) cei condamnaţi de către organele justiţiei la pedepse privative de libertate sau la 
munci în lagăre; e) evreii care intră în prevederile legii nr. 873, din 5 decembrie 1940. 


130 Publicat în Monitorul Oficial nr. 287 din 5 decembrie 1940. 
151 Decret-Lege nr. 1403 din 15 mai 1941, publicat în Monitorul Oficial nr. 113 din 15 mai 1941, pag. 2608-2609. 

Înfiinţarea practică a detaşamentelor de evrei va avea loc doar după declanşarea războiului 
antisovietic, când se trece la rechiziţionarea evreilor pentru muncă: la 14 iulie 1941 apare 
Regulamentul asupra decretului lege relativ la Statutul Militar al Evreilor!*?: 


Art. 18. - Evreii între 18 şi 50 ani pot fi întrebuinţaţi atât individual cât şi în grup sau detaşament, fie 
pentru nevoile armatei, fie ale altor instituţiuni publice de stat, judeţ sau comună [...]. 

Art. 19. - Evreii nu pot fi întrebuințaţi la munca de folos obştesc decât de M.S.M., care va satisface, 
în măsura posibilităţilor, şi cererile primite de la alte instituțiuni publice de stat, judeţ sau comună. 
Art. 22. - Pe timp de concentrări prelungite, mobilizare sau război, durata întrebuinţării evreilor la 
munca de folos obştesc este nelimitată, potrivit nevoilor generale ale statului [...]. 

Art. 23. Medicii, farmaciştii, veterinarii, inginerii, arhitecţii sau alți specialişti evrei folosiți fie de 
armată, fie de alte instituţii publice, vor fi plătiți conform deciziei ministeriale nr. 23325 / 27.1.1941 
a MAN. Ceilalţi evrei chemaţi la munci de interes obştesc, vor avea drepturi de hrană, întreținere şi 
soldă pe care le are trupa, dacă sunt întrebuinţaţi pentru nevoile armatei. Dacă sunt puşi în serviciul 
altor instituţii publice, ei vor avea drepturile în bani ale trupei. În toate cazurile evreii vor purta 
hainele lor civile, fiind obligaţi a se prezenta la munca de interes obştesc cu echipamentul potrivit 
anotimpului în care sunt chemaţi şi cu cel puţin două rânduri de rufe. Ei vor avea pe braţul stâng o 
brasardă de culoare galbenă, lată de 10 cm, cu numele cercului de recrutare respectiv. Se 
exceptează numai medicii, farmaciştii, veterinarii, inginerii şi arhitecţii întrebuințaţi de armată, care 
vor purta uniforma şi semnele distinctive prevăzute în decizia ministerială nr. 23325 din 27 ianuarie 
1941. Brasardele se confecţionează la cercurile de recrutare. 

Art. 24. - Evreii chemaţi la munca de interes obştesc locală nu pot fi folosiţi decât în localitatea unde 
domiciliază. În acest caz, ei vor lucra sub comanda unui militar numit prin grija garnizoanei 
respective, având dreptul să ia masa şi să doarmă în familie. În toate celelalte cazuri, evreii pot fi 
deplasaţi în orice regiune a ţării, constituiți în detașamente de muncă, astfel cum se arată la art. 27 
[...]. 

Art. 27. - Evreii chemaţi în grup pentru anumite lucrări, vor fi întotdeauna constituiți în detașamente 
de muncă, sub comandă militară, având cadrele necesare pentru menţinerea ordinii şi a disciplinei. 
Detaşamentele vor fi utilate cu materialul necesar pentru cazarea, igiena şi hrănirea oamenilor. În 
cazul când, în mod excepțional, asemenea detașamente sunt puse la dispoziţia altor instituţii publice, 
acestea au îndatorirea să acopere cheltuielile prevăzute atât pentru întreţinerea evreilor, cât şi a 
militarilor care însoțesc detașamentele [...] 

Art. 30. - Evreii chemaţi la munca de interes obştesc, foşti ofițeri, subofiţeri, maiștri, submaiştri şi 
gagişti activi şi de rezervă, foştii tineri cu termen redus, grade inferioare şi acei care au recrutat 
după promulgarea decretului lege relativ la Statutul Militar al Evreilor şi posedă cel puţin 8 clase de 
liceu, sau şcoală similară, vor fi întrebuințaţi în servicii potrivite aptitudinilor sau pregătirii lor, 
ținându-se seama de gradul avut în armată, de studiile ce posedă şi de poziţiunea lor socială. Ei vor 
purta următoarele semne distinctive: a) Foştii ofițeri activi şi de rezervă, o stea de metal galben în 
şase colţuri, cu diametru de 2 centimetri, aşezată pe brasardă, deasupra denumirii cercului de 
recrutare; b) Foştii subofițeri, maiștri, submaiştri şi gagişti activi şi de rezervă, o stea de metal alb 
de acelaşi model şi dimensiuni, aşezată în aelaşi fel; c) Foştii tineri cu termen redus, grade 
inferioare, precum şi acei ce n-au făcut parte din elementele armatei, dar posedă cel puţin 8 clase de 
liceu, sau şcoală similară, o stea de metal roşu [...]. 

Art. 37. - Evreii chemaţi pentru nevoile armatei sau pentru munci de interes obştesc, sunt supuşi 
regimului şi jurisdicţiunii militare ca şi militarii sub arme. 


În urma acestor dispoziţii, la sfârşitul lunii iulie 1941, s-au format primele detașamente de 
muncă C.F.R.: Guvernul a luat măsuri de a întrebuința evreii valizi între 20-50 ani la lucrările 
de cale ferată [...] Alegerea celor destinaţi lucrărilor se va face pe răspunderea prefectului [...] 
Veţi trimite până cel târziu la 4 august crt. în localităţile notate mai jos un număr de evrei 
specificaţi în dreptul fiecărei localităţi [...] Aceşti lucrători vor fi plătiţi cu 90 lei pe zi, iar masa 
şi cazarea în barăci se va face prin grija Dir. Gen. C.F.R.. Detaşamentele de lucrători vor fi 


'5 Promulgat cu Decretul nr. 2030 din 12 iulie 1941, publicat în Monitorul Oficial nr. 164 din 14 iulie 1941, pag. 
4039-4047. 

conduse până la sp put de 1-2 poliţişti şi 3-4 jandarmi, după numărul lor, iar la sosire vor fi 
predaţi organelor C.F.R. | 


Conferinţa Interministerială din 4 septembrie 1941 adoptă propunerile M.A.N. cu privire la 
organizarea taberelor de muncă evreieşti. Între altele s-a hotărât cu acel prilej ca Evreii chemaţi 
la muncă de interes obştesc să fie constituiți în tabere de muncă a căror încadrare, hrănire, 
cazare, etc, cade în sarcina autorităţii ce-i foloseşte [...] care are obligaţiunea de a anunța 
jandarmii şi poliția locului de prezența şi destinaţia lor în tabere [...] Efectivele să nu fie 
Jărâmiţate şi împrăştiate pe distanțe mari şi nesupravegheate, deoarece s-a constatat că, în 
acest fel, evreii se sustrag de la munci; trebuiesc constituite tabere mari de muncă, numai din 
evrei, neamestecaţi cu românii, care să îndeplinească următoarele condițiuni: să fie lângă 
lucrările ce fac; să nu fie în sate, ci în barăci; să se asigure taberelor o bună încadrare. 
Exemplu: 1 ofițer la 25 evrei; 1 comandant companie la 500; 1 comandant batalion la 1000; 
disciplina, sancțiunile şi administraţia taberei, după regulile militare, fără învoiri favoruri, 
permisii, etc; administraţia făcută numai de români, nu de evrei [...] Executarea muncii să 
cuprindă două faze: Faza I, folosirea evreilor la: calea ferată, Ministerul Agriculturii, 
Ministerul Lucrărilor Publice şi alte autorităţi care au nevoie de efective mari; la facere de 
cărămizi; în tabere de muncă, în barăcile existente; în bordeie făcute de evrei; în apropierea 
oraşelor unde locuiesc, cu posibilitatea de a locui acasă; Faza a II-a: Ministerele şi autoritățile 
interesate, după un plan stabilit urgent, să-şi precizeze marile lucrări ce au de făcut în 
primăvară şi în zonele respective, să ia măsuri de cazare, astfel ca în primăvară să se facă 
tabere de muncă pregătite, care să pornească la lucru constructiv (în special în Basarabia ja 


Schimbarea subordonării survine la mijlocul lunii octombrie: Din /6 octombrie 1941 toate 
detaşamentele de pe teritoriul Corpului 7 Teritorial au trecut exclusiv în subordinea directă a 
Corpului 7 Teritorial, ele depind disciplinar, ordine şi justiție de Cercul de Recrutare 
corespunzător. Evreii vor fi scoşi afară în bordee, tabere, barăci, vagoane, localuri părăsite, 
etc. E interzisă cazarea lor la sate!?. Înăsprirea condiţiilor de cazare şi a regimului învoirilor 
vine odată cu această nouă subordonare: prin întrebuințarea evreilor la munca de folos obştesc, 
aceştia au posibilitatea să ajungă în contact cu populaţia satelor româneşti, unde vor încerca să 
facă propagandă comunistă, sau prin corupție, să obțină anumite beneficii, ori să-i contamineze 
cu boale. În interesul Patriei trebuie luate cele mai drastice măsuri pentru a face imposibilă 
orice apropiere a evreilor de populaţia satelor şi în acest scop, toate organele care 
întrebuințează evrei sunt răspunzătoare de respectarea întocmai a acestui imperativ. Cu 
începere de la primirea acestui ordin nu se admite sub nici un motiv ca evreii să locuiască în 
case româneşti. Cazarea evreilor aflaţi la lucru se va face în afara localităţilor. În acest scop, se 
vor construi imediat bordeie sau barăci. Toţi comandanții ierarhici vor face controale dese şi 
inopinate pe teren, arestând şi trimițând în judecata Curţilor Marţiale pe toți acei cari vor 
dovedi uşurinţă în paza evreilor aflaţi la lucru. Se reaminteşte şi Ordinul nr. 17782 din 10 
octombrie 1941, prin care este interzisă orice deplasare a evreilor dintr-o localitate într-alta. 
Orice călătorie pe C.F.R. va fi raportată imediat Corpului 7 Teritorial Sibiu'*. Urmare a 
multiplelor sesizări privind neregulile în organizarea şi utilizarea detaşamentelor de lucru 
(privitoare mai ales la lipsa de disciplină, circulaţia evreilor în afara detaşamentelor cu sau fără 


e, DJHAN, Fond Prefectura, Dosar 266/1941; CFER, Evreii din România..., vol. III/1, pag. 399: Circulara 
Direcţiei Administraţiei Locale nr. 16264 din 29 iulie 1941 şi Ordinul telegrafic nr. 492 din 1 august 1941 al M.A.I. 
către Prefecturi. 

1% CFER, Evreii din România..., voLIL, pag. 291-296. 

'55 Adresa Corpului 7 Teritorial Sibiu nr. 4377/C din 30 octombrie 1941 către Prefecturi, prin care se trimit şi 
Instrucţiunile nr. 31200. 

ac. DJHAN, Fond Prefectura, Dosar 266/1941, f.94, Fond Chestura Poliţiei Deva, Dosar 89/1942, f.46: Adresa 
Corpului 7 Teritorial Sibiu către Prefect, nr. 14495 din 29 octombrie 1941, contorm Ordinului M.S.M. nr. 17154 
din 19 octombrie 1941. 

învoire, cazarea acestora în casele populaţiei româneşti de la ţară pe care aceştia pot să-i 
'contamineze cu boale', etc), M.S.M. emite un nou set de reglementări clare, expediate în 
teritoriu odată cu “Instrucţiuni pentru organizarea şi funcționarea detaşamentelor de lucru 
pentru evrei zid: 


Din punct de vedere al eficienței, se poate spune că organizarea detaşamentelor de muncă pentru 
evrei în 1941 a fost în general un eşec, recunoscut de autoritățile timpului: internarea în masă în 
tabere de muncă a dezorganizat viaţa economică, supravegherea acestora nu putea fi făcută 
conform cerinţelor. Ordine aberante ale lui Antonescu ('dacă /evreii din detașamente] fug, se 
împușcă unul din zece'%) erau ridiculizate pe teren de corupţia generalizată. În mod sigur, 
acestea au fost între argumentele în urma cărora se anunţă: Munca de interes obştesc a evreilor 
aflaţi în detaşamente de lucru deplasate din oraşele din care fac parte evreii încetează la 1 
decembrie 1941. Evreii din aceste detașamente au voie a se înapoia în oraşele unde sunt 
Cercurile de Recrutare din care fac parte [...] După data de 1 decembrie 1941, evreii vor putea 
fi folosiți numai în oraşele din care fac parte, având voie a locui acasă [...] Evreii meseriaşi 
dați la diferite ateliere militare, sau care lucrează pentru armată, rămân repartizaţi în 
continuare la lucru până la 20 decembrie 1941 ad 


Într-un referat de la Statul Major General, se solicită ...crearea unui impozit special pentru evrei 
în locul muncii obligatorii, care n-a dat rezultatele dorite, în raport cu efortul depus 4, 
Proiectul prevede posibilitatea ca munca obligatorie să fie înlocuită de o contribuţie în bani; cei 
care nu vor plăti taxele, vor face muncă obligatorie, iar cei care nu vor să facă muncă 
obligatorie, vor fi expulzați. Între 15 decembrie 1941 - 1 martie 1942 s-a suspendat munca de 
interes obştesc, răgazul fiind necesar regândirii normativelor şi necesităților pentru anul 1942. 


Odată cu înfiinţarea Centralei Evreilor din România!“!, aceasta este prevăzută a prelua o parte 
din sarcinile organizării muncii obligatorii a evreilor, prin Secțiunea reeducării profesionale, 
care: Organizează participarea evreilor la munca de folos obştesc, în conformitate cu legile în 
vigoare. În acest scop organizează echipe, grupuri şi tabere de muncă evreieşti, conduse de 
evrei, pe care le ţine la dispoziția statului. O echipă de muncă este compusă din 15-20 persoane. 
Un grup de muncă este compus din 50-60 persoane. O tabără de muncă este compusă din 100- 
200 persoane. Participarea evreilor la muncile de folos obştesc va fi ordonată de guvern prin 
organele competente şi organizată de Centrala Evreilor din România. În realitate, rolul 
Centralei a fost ulterior redus doar la unul de colaborare, mai puţin în organizarea 
detaşamentelor şi mai mult în asistenţa lor!*2. Primul detaşament local de lucru organizat de 
Centrală, a fost cel pentru deshumarea osemintelor din cimitirul Sevastopol (Bucureşti), activ 
din 14 iulie 19421%, 


În iulie 1942 munca obligatorie pentru evrei va trece de la Ministerul Muncii, Sănătății şi 
Ocrotirilor Sociale, Inspectoratul General al taberelor şi coloanelor de muncă obligatorie de 
folos obştesc şi va fi organizată direct de M.S.M.!%, intrând sub rigorile militare. Din referatul 


cdi DJHAN, Fond Chestura Poliţiei Deva, Dosar 89/1942, f.39-45: Ordinul Corpului 7 Teritorial Sibiu, Biroul 2 
Mobilizare nr.4577 din 30 octombrie 1941. 

'% Ordinul M.A.I. nr. 5811 din 18 iulie 1941. 

'5 DJHAN, Fond Prefectura; CFER, Evreii din România..., voLIII/1, pag. 421: Ordinul nr. 58784 din 20 noiembrie 
1941 al M.C.G., Secţia I, către MAI. 

1% CFER, Evreii din România..., voLIL, pag. 343. 

14! Decretul 319 din 30 ianuarie 1942, publicat în Monitorul Oficial nr. 26 din 31 ianuarie 1942. 

1% Activitatea Centralei Evreilor din România, Ed. Alma Tip, 1998, pag. 84. 

'* Idem, pag. 95. 

1 Decretul-Lege nr. 1851 din 22 iunie 1942 pentru trecerea organizării muncii obligatorii a evreilor în sarcina 
M.S.M, publicat în Monitorul Oficial nr. 155 din 7 iulie 1942, pag. 5538. 


32 


Ministrului Constantin Pantazi rezultă de altfel motivațiile acestei legi: Obligativitatea prestării 
acestei munci, organizarea unităţilor de muncă, precum şi ordinea şi disciplina ce trebuie să 
domnească în desfăşurarea pe teren a acestei activităţi, pentru a se putea realiza randamentul 
cerut de îndeplinirea nevoilor obşteşti, impun măsura unei conduceri unice şi autoritare. 
Întrucât M.S.M. dispune de personal specializat, material documentar de bază şi de cadrele 
necesare, apreciem că trecerea organizării muncii obligatorii de folos obştesc a evreilor asupra 
M.S.M. va spori randamentul acestei munci. Ca urmare, M.S.M. a emis Instrucţiunile 55500 din 
27 iunie 1942 privitoare la munca obligatorie a evreilor. 


În aceste condiţii, detaşamentele exterioare sunt din nou înfiinţate în vara anului 1942, de 
această dată sub comanda M.S.M. 


Prin referatul ministrului Pantazi la Legea 521 pentru înlocuirea termenului 'muncă de folos 
obştesc' prin acela de 'muncă obligatorie! în toată legislaţia referitoare la evrei 145 se motivează 
luarea acestei decizii: Spre a stabili o distincțiune între munca de folos obştesc pe care o 
prestează tineretul român într-un scop educativ, constructiv şi practic, față de munca la care 
Sunt supuşi evreii. 


Ordinul M.S.M. nr. 916415 din 5 noiembrie 1942 a încercat să impună deportarea în ghetouri 
din Transnistria pentru evreii care părăsesc fără învoire detaşamentele exterioare de lucru. Se 
pare că aceste sancţiuni nu au fost de fapt aplicate: 

1. Guvernământul Basarabiei ne face cunoscut următoarele cazuri în care evrei trimişi la 
muncă obligatorie în detaşamentele din Basarabia sunt găsiţi circulând în mediul rural. 
Potrivit [sic, de fapt 'potrivnic!'] dispozițiunilor superioare, aceşti evrei nu au fost trimişi 
peste Nistru. 

2. Din cele de mai sus se constată că deşi M.S.M. cu Ordinul nr. 916415 din 5 noiembrie 
1942 a atras atențiunea detaşamentelor de lucru asupra vigilenței supravegherii 
evreilor, comandanții de detașamente nu şi-au dat toată silinţa în executarea cu stricteţe 
a ordinelor în cauză. 

3. Cu acest prilej se reaminteşte comandanților de detașamente gravele consecinţe la care 
sunt Supuşi în cazul când evreii de sub comanda lor vor mai fi găsiţi hoinărind în mediul 
rural, cunoscând că abaterile de asemenea natură vor fi deferite Curţii Marţiale!* 


La şedinţa Consiliului de colaborare din 22 ianuarie 1943, Ion Antonescu cere să se constituie 
detaşamente militare de evrei în spatele frontului: În loc să trimitem pe front detașamente de 
români luaţi de la casele şi pământurile lor, să constituim aceste detașamente de evrei [...] Să 
se facă o lege care să oblige pe evrei să-şi execute serviciul de muncă obligatorie în aceleaşi 
condițiuni ca soldaţii, iar dacă nu se prezintă la muncă, să fie trimişi în judecată!”. În 
consecinţă, sancțiuni legalizate pentru evreii care nu se supun regimului militar special, au fost 
adoptate în februarie 1943145, mergând teoretic de la închisoare contravenţională până la 
condamnarea la moarte şi confiscarea averii”. Aceste hotărâri stau la baza înființării 
'batalioanelor de lucrători evrei", în legătură cu care Antonescu a dat următoarele dispoziţii, cu 
ocazia şedinţei Consiliului de colaborare din 18 februarie 1943: să fie înlocuiţi românii în 


'%5 Promulgată cu Decretul-Lege 2068 din 20 iulie 1942, publicată în Monitorul Oficial nr.167 din 20 iulie 1942, 
pag. 6027. 

i DJHAN, Fond Chestura Poliţiei Deva, Dosar 13/1943, f.128; Dosar 80/1943, f.60: Ordinul M.S.M. nr. 420794 
in 3 august 1943. 

1+ CFER, Evreii din România..., voLIL, pag. 479. 

1% Legea 59 privitor la sancţionarea evreilor nesupuşi la chemare sau dezertori de la munca obligatorie, 
promulgată cu Decretul-Lege 261, publicat în Monitorul Oficial nr.28 din 3 februarie 1943, pag. 966-967. 

' DIHAN, Fond Chestura Poliţiei Deva, Dosar 80/1943, £.14-15: Instrucţiunile nr. 21456 din 24 februarie 1943 
ale M.A.N., pentru aplicarea Legii 59 din 3 februarie 1943. 

batalioanele de lucrători C.F şi drumuri pentru a-i reda economiei generale a ţării; să fie 
înlocuiți românii chiar în serviciile spitalelor (pază, curăţenie, lucru, etc). Să li se dea 
drepturile de hrană şi întreținere prevăzute pentru ostașii români, nu însă ajutorul de 
concentrare! Totuşi, punerea în practică a acestor hotărâri nu este uneori uşoară, după cum 
demonstrează un extras din şedinţa Consiliului de colaborare din 3 martie 1943, privind 
obiecțiile C.F.R. care: Nu vrea să primească batalioane de evrei în locul celor de lucrători 
români, pentru că evreii nu au echipament, nu au voe să stea în sate şi sunt bătrâni. Domnul 
mareşal ordonă să se dea totuşi astfel de batalioane de evrei: vor fi puşi sub regim militar; 
M.S.M. va da bordeiele pregătite pentru front pentru a-i adăposti. Înlocuirea detaşamentelor de 
români cu batalioanele de evrei se face treptat * . Se pare că în final, s-a renunţat la ideea 
batalioanelor C.F.R. şi s-a înfiinţat un singur batalion de evrei cu nr. 120, arondat în anii 1943- 
1944 diviziilor din Transnistria. 


Comunicatul 42 publicat în presa zilei de 25 martie 1943 încunoştinţează despre criteriile de 
repartizare pentru detaşamente exterioare: repartizările evreilor între 18-50 ani [...] se face după 
următoarele norme: 1.- În primul rând, evreii se repartizează pentru nevoile armatei şi în 
detaşamentele exterioare de muncă la lucrări importante de interes naţional şi în al doilea rând 
pentru nevoile celorlalte instituţii arătate mai sus [...]. 3.- Principial, evreii în vârstă dela 18-19 
ani şi cei între 41-50 ani se repartizează pentru nevoile unităţilor şi instituţiilor în oraşele lor de 
domiciliu, iar cei dela 20-40 ani în detaşamente exterioare de lucru. La nevoie, se pot trimite în 
exterior şi evrei între 18-19 şi 41-50 ani [...] 10.- b) Evreii care au fost ridicaţi de către 
cercurile teritoriale în proporţia stabilită prin ordinul M.S.M. nr. 954600 din 28 februarie 1943 
(înştiințarea nr. 41, publicată în ziarele cu data de 3 martie 1943), nu vor mai fi trecuţi nici în 
tabelele anexă la cererile de prelungire, nici în tabelele noilor cereri de repartizare. c) Pentru 
evreii repartizaţi în detașamente exterioare (folosiţi şi cazaţi în afara oraşelor de domiciliu) nu 
se vor face cereri 


În vara anului 1943 s-a prevăzut introducerea unei indemnizaţii pentru evreii săraci din 
detaşamenele exterioare: ...în scopul de a se da posibilitatea evreilor lipsiţi de mijloace din 
cadrul M.O. ca să asigure existența familiilor lor [...] evreii care prestează muncă în 
detaşamente exterioare şi cari sunt lipsiţi de mijloace, vor primi o indemnizaţie în bani (ajutor 
de concentrare) egal cu 1/2 din ajutorul cuvenit concentraţilor români!S>. Desființarea tuturor 
detaşamentelor de muncă pentru evrei va urma imediat actului de la 23 august 1944. 


Situaţii statistice în județul Hunedoara. 


La 4 august 1941 la Cercul Recrutare Hunedoara figurau 762 evrei valizi, cu vârste cuprinse 
între 20 şi 50 ani. Contingentul 1941 (25 evrei) urma a fi şters din controalele Armatei conform 
Înaltului Decret nr. 3984 / 194015. La 25 octombrie 1941 erau angrenaţi în detaşamente de 
muncă şi centre de evacuare 1.002 bărbaţi, 496 femei, 134 copii (în total 1632 evrei)'55, iar 118 
evrei erau scutiți de muncă până la 31 decembrie 1942 (situaţie de la data de 13 mai 1942), 


150 CFER, Evreii din România... voLIL, pag. 493. 

'5! 1dem, pag. 499. 

'5 DIHAN, Fond Primăria Deva, Dosar 268 / 1943, Comunicat conform Decretului-Lege nr. 2030 din 1941 şi 
Dispoziţiei Comisiei Interministeriale pentru organizarea regimului Evreilor. 

'5 Ibidem: Ordinul M.S.M. nr. 423923 din 8 iulie 1943. 

15 DJHAN, Fond Prefectura, Dosar 266/1941, f.174 ş.u.: tabele nominale anexate Adresei Cercului de Recrutare 
Hunedoara nr. 19765 din 4 august 1941. 

'5 Ibidem, f.238 ş.u: tabele cu situaţia evreilor la 25 octombrie 1941. 

Detaşamentele exterioare de muncă (în judeţul Hunedoara). 


În judeţul Hunedoara s-au înfiinţat 4 detașamente de muncă exterioare, din care unul principal 
(cel la linia C.F.R. Deva-Brad) a concentrat şi evrei din judeţul Timiş, celelalte trei, secundare 
(la lucrări şosele), care au avut numai evrei din judeţul Hunedoara. 


Detaşamentul de lucru C.F.R. Nevoieş 
(6 august — 21 noiembrie 1941) 


Am venit mâhniţi, cu suflet întristaţi / Tinerii din Hunedoara şi Banat / Şi cu munca noastră plină 
de sudoare şi oftat / Face-vom azi sau mâni linia Brad / Zori de zi ne sculăm şi plecăm / Să 
muncim din greu cu targa şi cu lopata / Incărcaţi, descărcaţi, nu mai staţi / Randamentul e cerut 
la vagoneta / Şi când soarele se îndreaptă spre culcuşul lui obosit / Drumul nostru este lung şi 
avem un gând de mult dorit / De a pleca toţi acas' fericiţi / Şi în crezul de evreu mai întăriţi / 
Drumul nostru este lung şi fără de sfârşit / Nimeni nu ne spune 'bine aţi venit' / Şi în coloanele 
cuprinse de soldaţi înarmaţi / Ne-am făcut rând cu toţii veşnic fraţi. 


Poezia de mai sus, poate fără prea mari valenţe literare, este totuşi una specială: scrisă la 26 
aprilie 1943 de către poetul Husz Emanuil, este o poezie pe care o cântă în coloană de marş 
evreii cari lucrează în detaşamentele de lucru după cum relatează o notă contemporană a poliției 
Deva. Am considerat-o o bună introducere pentru a intra în atmosfera detaşamentelor de lucru 
de pe linia C.F.R. Deva-Brad. 


Începutul lucrărilor la această linie este marcat la 15 aprilie 1939 de mutarea din Cluj la Deva a 
Inspecţiei III L.S. (Lucrări Speciale) C.F.R.. Inspecţia avea în 1941 trei secţii: LS I Mintia, LS II 
Fizeşti şi Buruiene (Satul se numeşte azi Păuliş); după alte surse aceste secţii erau la Buruiene, 
Luncoiu şi Brad. Începute iniţial cu unităţi militare C.F.R. şi cu muncă civilă plătită, lucrările 
avansează cu dificultate, motiv pentru care linia este declarată lucrare de interes naţional, şi va 
beneficia şi de aportul detaşamentelor de lucru pentru evrei (care prestau mai ales muncă 
necalificată la terasamente, transport materiale, etc). 


Aici va exista în perioada august-octombrie 1941 Detaşamentul de lucru Nevoieş (satul se 
numeşte azi Lunca). În realitate detaşamentul era repartizat în 3 sate (Nevoieş, Fizeş şi 
Chişcădaga), care uneori sunt prezentate ca detaşamente de sine stătătoare. Pe lângă 
detaşamentul de evrei, mai exista Deraşamentul L.O. (Lucru Obligatoriu) 65 Bejan pentru 
vagabonzi, înfiinţat în primăvara anului 1941 şi desfiinţat în octombrie, când vagabonzii au fost 
transferați la Târgşor (a funcţionat aşadar circa 5 luni). Nu în ultimul rând, la Crăciuneşti a 
existat între anii 1941-1944 un lagăr de muncă pentru prizonieri de război sovietici (numit şi 
Detaşamentul 67 Brad), care lucrau la o carieră de calcar din zonă, dar erau foarte aproape de 
traiectul căii ferate. 


La 1 august 1941 M.A.I. precizează intenția de înfiinţare a primului detaşament de lucru în 
judeţ: S-au dar dispoziţii de a pune la dispoziția organelor C.F.R. din Deva 500 evrei valizi între 
20-50 ani, prin aceasta descongestionându-se centrul de evacuare Haţeg!%. Două zile mai 
târziu, ministerul revine cu precizări: Conform ordinului Mareşalului Antonescu, trebuie să se ia 
legătura cu Serviciul Lucrărilor Publice din județul Hunedoara căruia i se pun la dispoziţie 
pentru lucrări 1.000 evrei între 18-60 ani (aleşi dintre cei înscrişi pe listele Cercului de 
Recrutare). Ei trebuie să fie vizitaţi de o comisie medicală şi vor fi plătiţi cu 25 + 10 lei / zi. 
Restul evreilor din județ, vor fi folosiţi la lucrul străzilor din oraşe şi a altor şosele din judeţ, 


'5 DIHAN, Fond Prefectura, Dosar 266/1941, £.500: Adresa M.A.L. nr. 6547 din 1 august 1941 către Prefectură. 

dacă Serv. Lucr. Publice nu are nevoie de lucrători peste cei 1.000!%. Rezoluţia Prefectului 
centralizează datele statistice privind evreii apți de lucru din judeţ: totalul celor valizi între 18-60 
ani este doar de 770, din care sunt propuşi 376 pentru lucrări publice şi 394 pentru C.F.R.. 
Plecarea primilor evrei din centrul de evacuare Haţeg (vezi mai sus) spre şantierul C.F.R. Deva- 
Brad va avea loc cinci zile mai târziu: la 6 august 1941, ora 16 au plecat din gara Haţeg 303 
evrei ( ai 18-60 ani) din Centrul Evacuare Haţeg şi subcentrele Nalaţi şi Păclişa, îmbarcaţi în 
vagoane 


Organele C.F.R., oarecum nepregătite de această subită infuzie de mână de lucru, solicită 
sprijinul Prefecturii: Ca urmare a Ordinului M.A.I. nr.12614 din 2 august 1941 prin care s-au 
repartizat către C.F.R. 1.000 evrei pentru șantierul de lucru între Deva-Brad, avem onoarea a 
ruga Prefectura să permită şi să dea concursul!'”. Problema era însă că nu existau în întreg 
judeţul Hunedoara 1.000 evrei apți de lucru pentru detaşament; la data de 9 august existau doar 
205 evrei din judeţul Hunedoara pe şantierul C.F.R. Deva-Brad!, o altă situaţie din aceeaşi 
perioadă consemnează 206 evrei aduşi din centrul de evacuare Deva (?) şi concentrați pe acest 
şantier!”!. De aceea, completarea numărului necesar s-a făcut aducându-se 461 evrei 
rechiziționaţi pentru munci de folos obştesc din Timişoara şi din judeţul Timiş. 


La 13 august 1941 este confirmată sosirea neorganizată a evreilor pe şantier; Inspecţia C.F.R. 
LS. 3 (cea care se ocupa de construcţia căii ferate) comunică sosirea şi instalarea pe şantierul 
Deva-Brad a 1.000 evrei (vom vedea mai jos că sunt mai puţini), care au fost predaţi cu tablou, 
dar fără nici un însoțitor (deşi reglementările prevedeau însoţirea lor de către jandarmi). Roagă 
să se intervină la Legiunea Jandarmi Deva să trimită o unitate de 5-10 jandarmi înarmaţi care să 
facă paza şi siguranţa echipelor de evrei. Altfel, cum nu există nici o armă în şantier şi nici 
posibilitatea legală de a folosi forţa, cei de la C.F.R. sunt încărcaţi cu o răspundere pe care nu şi- 
o pot asuma!“?. Ca urmare, Prefectura cere 10 jandarmi, dar jandarmeria afirmă că nu are 
oameni pentru astfel de probleme şi că paza evreilor trebuie făcută de către Centrul de 
Recrutare prin mobilizați. Problema pazei detaşamentului de lucru Deva-Brad (cu 900 oameni la 
acea dată) va mai fi pusă şi de şeful secției L.S. I Mintia, ing. C. Crăciun într-o adresă către 
Prefectură!%. Problema a fost rezolvată ulterior temporar prin forţe proprii, în sensul că la 28 
august 1941 paza celor de la Nevoieş era asigurată de postul de jandarmi Nevoieş. Dar în 
speranţa unei rezolvări definitive şi legale, Comandamentul 7 Teritorial comunică Prefecturii cu 
adresa 3068 din 1 septembrie 1941 faptul că garda pentru paza detaşamentului s-a cerut 
Cercului Recrutare Deva prin adresa nr. 2781. Probabil că desfiinţarea detaşamentului două 
luni mai târziu a “rezolvat” problema până la urmă. Oricum, se pare din toate aceste tergiversări 
că paza nici nu era o prioritate, din moment ce nici un lucrător nu avea intenţia să evadeze, 
ştiindu-se că munca în acest detaşament este pe timp mărginit şi obținerea unei învoiri nu era o 
imposibilitate. De altfel, detaşamentele anului 1941 nici nu erau organizate în sistem “tabără” 
pentru a putea fi păzite şi noaptea, cazarea se făcea în sate la localnici. 


' Ibidem, f.11: Ordinul telegrafic al M.A.L. către Prefectură nr. 6713 din 3 august 941, care mai precizează: 


'aceste indicaţii au fost trimise la C.F.R. cu Ordinul nr. 12614 din 2 august 1941. 

'5% Ibidem, f decembrie Adresa Poliţiei Haţeg nr.3908 din 6 august 1941, către Prefectură. 

'5 Ibidem, f.56: Adresa Direcţiunii Generale C.F.R. Bucureşti, Cabinet Grup II Tehnic nr. 1122/343 din 8 august 
41 către Prefect. 

'%0 Ibidem, £.210-214: tabele anexate Adresei Prefecturii nr. 2771 din 9 august 1941 către Cercul Recrutare 
Hunedoara. 

'9! Ibidem, £.272-277: tabele nominale cu cei 206 concentrați. 

'% Ibidem, f.65: Adresa nr. 1087 din 13 august 1941 a Inspecţiei 3 Ls C.F.R. Deva (ing. C. Năstăsescu) către 
Prefectură. 

'% Ibidem, f.69. 

Statistică: Situaţia evreilor la 25 octombrie 1941 extrasă din tabelele nominale întocmite de 
Prefectură era următoarea: 300 în tabăra de muncă Nevoieş, 218 în tabăra de muncă Chişcădaga 
şi 236 în tabăra de muncă Fizeş (la toate făcând-se precizarea “şantier C.F.R., supravegheați de 
organele C.F.R. cartiruiţi în comună), deci în total 754 evrei“. O altă statistică câteva zile 
mai târziu aduce detalii despre originea acestora: astfel, în centrele de muncă din comunele 
Nevoieş, Chişcădaga, Fizeş existau: 255 evrei hunedoreni, din care din mediul rural 6 minori şi 
60 majori, din mediul urban 31 minori şi 158 majori. Toţi aceştia sunt supravegheați de 
organele C.F.R., cartiruiți la locuitorii din comună. Aici se adaugă 497 evrei trimişi din 
Timişoara (96 minori, 401 majori), deci în total 752 evrei!S5. Dintre aceştia, evreii hunedoreni, 
cu vârste între 18-50 ani, înscrişi în registrul Cercului de Recrutare Hunedoara, erau repartizaţi 
astfel pe şantiere: 85 la detaşamentul C.F.R. Chişcădaga; 64 la detaşamentul C.F.R. Nevoieş şi 


81 la detaşamentul C.F.R. Fizeşti!%. 


O adresă surprinzătoare a Direcţiei Generale a Drumurilor solicită la 13 august ca toți lucrătorii 
evrei din jud. Hunedoara de pe linia Deva-Brad să fie restituiţi Prefecturii pentru a fi repartizați 
la lucrări de drumuri. Este probabil ca unul dintre motivele acestui demers să fie posibilul 
contact cu prizonierii ruşi de la lagărul Crăciuneşti. Răspunsul secţiei LS 3 C.F.R. precizează 
diplomatic că acest lucru nu se poate face, neavând ordine în acest sens, de altfel evreii fac o 
treabă utilă pe şantier, plus că s-au investit sume mari în cazare, transport, bucătărie, alimente, ca 
Şi bătaia de cap până s-a ajuns la o organizare completă. Nu sunt nici probleme de contact cu 
prizonierii ruşi, distanţa între evrei şi ruşi fiind de cca. 15 km'“. În mod evident, organele 
C.F.R. locale erau direct interesate de a păstra evreii pe şantierul lor. 


Tema contactului cu ruşii este reiterată câteva zile mai târziu, când se precizează că, în 
conformitate cu Ordinul M.S.M. nr. 30481 din 12 august 1941, roată chestiunea detaşamentelor 
trece asupra Cercurilor de Recrutare, cu începere de la 7 august 1941 [în realitate 22 august, 
data la care s-a primit Ordinul la Cercurile de Recrutare, n.a.], acestea veghează şi răspund 
pentru aplicarea Regulamentului Statutului Militar al Evreilor şi Instrucţiunilor nr. 31200. Mai 
departe adresa 'roagă a se separa aceste detaşamente de evrei de detaşamentele de prizonieri ce 
lucrează la C.F.R. (aceştia fiind constituiți în Detaşamentul de lucru 67 Brad), spre a se evita 
contactul între prizonierii ruşi şi evrei”, acţiunea vizând evident combaterea propagării ideilor 
comuniste -. 


Pe plan național organele C.F.R. aveau însă probleme serioase logistice cu noile detaşamente 
înfiinţate cam precipitat şi dezorganizat, M.A.I. constatase faptul că cei de la Direcţia Generală 
C.F.R. nu au mijloace de cazare pentru toți evreii din detașamentele de lucru C.F.R., şi cer ca 
aceştia să fie cazaţi în satele din apropiere, acolo unde nu există alte posibilităţi, de altfel 
acest lucru se întâmpla chiar din prima zi pe linia Deva-Brad, ca şi la celelalte detaşamente din 
judeţ, toți evreii de aici fiind cazaţi la localnici, fapt ce a produs multe nemulțumiri printre 
oficialități, după cum vom vedea mai Jos. 


Existenţa acestor detaşamente nu este scutită de probleme disciplinare şi detalii delicate 
contravenind austerelor ordine superioare; mita era, evident, unul dintre ele: poliţia raporta la 13 
octombrie că pe șantierul C.F.R. Brad există doi şefi de echipă care primesc bani de la evrei 
pentru a fi ocrotiţi în muncă. Evreii spun că atâta timp cât au bani, nu se tem de nimeni, pentru 


1% Ibidem, £.238 ş.u: tabele cu situaţia evreilor la 25 octombrie 1941. 

'% Ibidem, f.231 ş.u: Adresa Prefecturii Hunedoara nr. 3714 din 28 octombrie 1941 către MA.L. 

'% Tbidem, f.240: tabel nominal. 

'% Ibidem, Adresa Direcţiei Generale a Drumurilor nr. 3369 din 13 august 1941 către Inspecţia LS 3 Deva, făcută 
în baza Ordinului telegrafic nr. 13303 din 11 august 1941 al M.S.M. 

'% Ibidem: Ordinul Comandamentului 7 Teritorial Sibiu nr. 3484/C din 28 august 1941 către Prefectură. 

'% Ibidem, £.68: Ordinul telegrafic nr. 16824 din 14 august 1941 al M.A.I. către Prefectură. 

că pot cumpăra cu bani orice şi pe oricine. Șefii de echipă spun evreilor protejaţi să depună 

eforturi la muncă numai atunci când vine inspecția militară. Acest fapt a stârnit nemulțumiri 
Ai E 5 .. A. 3 . . & » -170 

mari printre muncitorii români ce sunt şi ei angajaţi ca lucrători - . 


Alte constatări frustrante pot fi de desprinse din adresele jandarmilor locali: Ordinul Circular nr. 
2259/941 privind evacuarea evreilor din casele particulare în barăci sau bordeie construite de 
secția LS Mintia (evacuare ce nu s-a mai realizat în 1941 datorită desființării detaşamentului), 
dădea ocazia jandarmilor din Şoimuş să se plângă frustrați că, la 5 noiembrie 1941 s-au 
transportat la penitenciarul Târgşor 300 vagabonzi din lagărul Bejan, astfel că barăcile au 
rămas goale şi ar putea fi cazate acolo cele trei lagăre de evrei (Chişcădaga, Nevoieş, Fizeş). 
Regretabil că vagabonzii au fost toți români, mulţi nevinovaţi, (care) au fost cazaţi în barăci 
păzite de o companie de 200 soldaţi, cu gard împrejmuitor de sârmă ghimpată, însă evreii sunt 
protejaţi de organele Inspecţiei LS III Deva, care nu a luat nici o măsură în sensul celor de mai 
Sus, deşi s-a intervenit acolo. Evreii dispun de bani, am rămas sfidat în faţa lor, deoarece ştiu să 
corupă sistematic. Vedem că deplasarea evreilor se face sistematic cu învoirea şefilor C.F.R. 
superiori, conform unei convenţii dintre Direcţiunea Generală C.F.R. şi Minister se prevăd 
clauze că evreii pot să se alimenteze prin personalul lor, astfel că sunt evrei care fac pe 
comercianții de vagoane întregi de alimente, chiar şi pentru nevoile C.F.R., sunt evrei care 
lucrează la birouri, iar personalul respectiv sigur că are timp de afaceri. Alte măsuri nu putem 
lua, deorece evreii care circulă şi sunt cazaţi în case particulare în mediul rural sunt acolo cu 
aprobarea Inspecţiei III C.F.R. Deva, un organ superiori! 


Absenţe nemotivate erau şi ele consemnate: în 5 noiembrie 1941 s-a efectuat razie la 
detaşamentele de la Serviciul Tehnic Judeţean, constatări: [...] la detașamentul C.F.R. Brad 
lipsă Inemotivaţi, n.a.] 6 evrei!12; de asemenea intervenţii în favoarea unor protejaţi: în 
septembrie este respinsă de către Comandamentul 7 Teritorial cererea dr. Petru Groza de 
eliberare de la Chişcădaga a angajatului său, Hirsch Geza (proprietarul hotelurilor Crucea Albă 
şi Orient din Deva)!75. De altfel, după 15 septembrie, toate cererile similare urmau să se 
respingă, în conformitate cu Ordinul M.S.M. nr. 32186/941. 


Schimbarea subordonării către autorităţile militare (Corpul 7 Teritorial) nu va avea practic 
influență asupora detaşamentelor C.F.R.. Detaşamentele C.F.R. nr. 50-67 sunt înştiinţate că 
'Veţi păstra mai departe comanda şi răspunderea prezenţei şi activităţii acestor unităţi de evrei. 
Acest fapt este întărit şi de M.S.M.: Odată detașamentele date Căilor Ferate, ele depind de 
Comandamentul Detaşamentelor şi de M.S.M., Secţia 6-a. Nici o altă autoritate militară sau 
civilă afară de M.S.M., Secţia 6 Transporturi nu va mai dispune de evreii repartizaţi C.F.R. 


În mod aparent brusc, este luată decizia desființării detaşamentelor de lucru exterioare: Munca 
de interes obştesc a evreilor aflaţi în detașamente de lucru deplasate din oraşele din care fac 
parte evreii încetează la 1 decembrie 1941. Evreii au voie a se înapoia în oraşele unde sunt 
Cercurile de Recrutare din care fac parte. După 1 decembrie 1941, evreii vor putea fi folosiți 
numai în oraşele din care fac parte, având voie a locui acasă. Evreii meseriaşi, daţi la oricare 
ateliere militare, sau care lucrează pentru armată, rămân repartizaţi în continuare până la 20 


170 1dem, Dosar 267/1941, £.53: Adresa Poliţiei Deva nr. 109 din 13 octombrie 1941 către Prefectură. 

"1 Ibidem, f.272: Adresa Secţiei Jandarmi Şoimuş nr.778 din 11 noiembrie 1941 către Legiunea Jandarmi 
Hunedoara. 

12 Ibidem, f.276: Adresa Cercului Recrutare Hunedoara nr. 75366 din 8 noiembrie 1941 către Prefectură. 

ci Idem, Dosar 266/1941, f.607: Adresa Comandamentului 7 Teritorial Sibiu nr. 62516/C din 27 septembrie 1941. 
4 Ibidem, f.667: Comandamentul Detaşamentelor C.F.R. către Detaşamentelor C.F.R. nr. 50-67, conf. Ordinului 
M.S.M., secția 6-a nr. 25395 din 27 octombrie 1941; Ordinul M.S.M. nr. 25395 din 27 octombrie 1941 către 
Brigada Căi Ferate, Comandamentul Detaşamentelor Lucru Căi Ferate. 

decembrie 194115. Desființarea detaşamentelor este confirmată şi de organele C.F.R.: toți evreii 
de pe şantierele noastre trebuie puşi la dispoziția Centrelor de recrutare de origine pentru altă 
întrebuințare. Cei aparținători de Centrul de recrutare Hunedoara au fost îndrumați acolo încă 
din 21 noiembrie 1941, iar cei aparţinători Cercului de recrutare Timiş sunt gata de plecare, se 
aşteaptă numai vagoanele necesare cu care să fie transportați€. La 9 decembrie autorităţile 
feroviare confirmau că evreii nu mai sunt pe șantierele noastre.!, iar câteva zile mai târziu, 
Cercul de Recrutare Hunedoara dispune lichidarea detaşamentului de evrei şi face o nouă 
repartizare a lor pentru muncă, aceştia urmând a fi încadraţi în detaşamente locale de muncă la 
Deva, Haţeg, Orăştie, Hunedoara!'$. 


Detaşamentul de lucru Câmpu lui Neag (al Serviciului Tehnic) 
(9 august — 29 octombrie 1941) 


Organizarea detaşamentului de lucru Câmpu lui Neag s-a făcut cu evrei din centrul evacuare 
Deva; la 9 august 1941 s-a delegat o persoană pentru organizarea şantierului, repartizând 162 
evrei, ce vor fi transportaţi imediat de la Deva la Câmpu lui Neag pentru reconstruirea 
drumului Livezeni - Câmpu lui Neag în sectorul comunei Câmpu lui Neag!%. La aceeaşi dată 
aici erau consemnați 83 evrei (dintre care 26 din Vulcan, 45 din Lupeni, 12 din Petroşani) 5, iar 
la 25 octombrie 1941 existau 160 evrei care lucrează la şoseaua Uricani - Câmpu lui Neag, 
Serviciul tehnic, cartiruiţi la locuitorii din comună!S!. În alt document, tot în luna octombrie 
detaşamentul figurează cu 120 oameni!*?, iar o situație cumulată de la sfârşitul lunii octombrie 
1941 totalizează 346 evrei aflaţi la Serviciul Drumuri Naţionale din centrele de muncă Baleia, 
Peştera Bolii şi Câmpul lui Neag, din care: din rural 2 minori, 15 majori, din urban 25 minori, 
304 majori. Aceştia sunt folosiți la lucrări la şoseaua Pui-Baleia şi Uricani-Câmpu lui Neag, 
fiind supravegheați de Serviciul Tehnic, şi cartiruiţi la locuitorii din comunele respective! 


Viaţa detaşamentului a fost însă scurtă, desfiinţarea sa survenind practic odată cu aprobarea de 
către Prefect, la sfârşitul lunii octombrie, a transferului a 150 evrei de la Câmpu lui Neag la 
Regimentul 7 Pioneri, pentru restul urmând a decide ulterior!5î. Nu a fost nevoie de mult timp, 
deoarece la 29 octombrie 1941 toţi evreii au fost evacuaţi din Câmpu lui Neag la Păclişa (şi) 
dintr-un alt motiv: deoarece se adună, fac politică şi agită spiritele. În seara de 27 octombrie au 
fost găsiţi în sinagogă cu lumina stinsă discutând asupra răspunsului Dlui Mareşal Antonescu 
dat lui Filderman. La | noiembrie 1941 este confirmat faptul că evreii de la Câmpul lui Neag au 
fost evacuaţi zică 


19 Ibidem, f.371: Adresa MCG, secţia 1, nr. 58784 din 20 noiembrie 1941 către M.A.L.. 

'7 Idem, Dosar 267/1941, f.74: Adresa Inspecţiei LS (Lucrări Speciale) III C.F.R. nr. 1905 din 26 noiembrie 1941 
către Prefect (dată în conformitate cu Ordinul telegrafic 57293 din 10 noiembrie 1941 al M.C.G.), urmare a Adresei 
Prefecturii nr. 3960 din 20 noiembrie 1941 (prin care se solicită mutarea evreilor în barăcile detaşamentului de 
vagabonzi, evacuat din Şoimuş la Târgşor). 

'77 1dem, Dosar 266/1941, f.369: Adresa nr. 2030 din 9 decembrie 1941 a C.F.R, Secţia 3 LS Deva. 

1/8 Ibidem, f.109: Adresa nr. 83256 din 13 decembrie 1941 a Cercului Recrutare Hunedoara către Prefect, în baza 
Ordinului M.S.M. nr. 58784 din 20 noiembrie 1941. 

19 1dem, Dosar 115/1941: Adresa nr 3306 din 9 august 1941 a Direcţiei Generale a Drumurilor 

'5 Jdem, Dosar 266/1941, f.210-214: tabele anexate Adresei Prefecturii nr. 2771 din 9 august 1941 către Cercul 
Recrutare Hunedoara. 

'5! Ibidem, £.238 ş.u: tabele cu situaţia evreilor la 25 octombrie 1941. 

'% Ibidem, f.408. 

'% Ibidem, f.231 ş.u: Adresa Prefecturii Hunedoara nr. 3714 din 28 octombrie 1941 către MA.L. 

15 Rezoluţie urmare a Adresei nr. 63737/C din 27 octombrie 1941 a Comandamentului 7 Teritorial Sibiu, prin care 
se cer 150 evrei la Regimentul 7 Pioneri şi 50 evrei la Garnizoana Deva pentru terminarea lucrărilor de canalizare la 
cazărmile noi. 

'5 Ibidem, £.399: Adresa nr. 368 din 1 noiembrie 1941 a Legiunii Jandarmi Hunedoara. 

Detaşamentul de lucru Peştera Bolii (al Serviciului Tehnic) 
(9 august — 4 noiembrie 1941) 


Iniţial, la 9 august 1941, detaşamentul Serviciului Tehnic de la Peştera Bolii cuprindea 31 evrei, 
din care 24 din Petrila-Lonea şi 7 din Petroşani 5, ce erau supravegheați de Serviciul Tehnic, şi 
cartiruiți la locuitorii din comunele respective. Dintre aceştia, la Peştera Bolii se găseau 25 evrei 
cu vârste între 18-50 ani înscrişi în registrul Cercului de recrutare Hunedoara'*. 


Se pare că de fapt, mulți (dacă nu toţi) dintre lucrătorii din Petroşani nu stăteau la ţăranii la care 
erau cartiruiţi, ci dormeau la domiciliu: la 24 octombrie 1941 se sesiza faptul că evreii de la 
Peştera Bolii vin în Petroşani autorizaţi de conducătorii taberelor de muncă, pentru alimentare 
şi pentru dormit; Șeful direct al detaşamentului de lucru Peştera Bolii, Picherul Udrea a dat 
voie evreilor din Petroşani ca să vină să doarmă la domiciliul lor în baza unui ordin afirmativ 
primit de la Serviciul Tehnic Judeţean. De la data primirii Ordinului Prefectului (3710) am 
interzis categoric intrarea evreilor de pe şantier în oraş”. Regimul prea lax de viaţă din 
detaşament va duce la sfârşitul acestuia: după ce jandarmii propun la 1 noiembrie evacuarea 
celor de la Peştera Bolii şi din defileul Jiului (să se termine cu discuţiile în jurul plimbărilor 
acestora la casele lor)'%, Poliţia Petroşani desființează trei zile mai târziu unitatea: am evacuat 
în cursul zilei de azi 4 noiembrie pe toţi evreii de la detașamentul de lucru Peştera Bolii, 
înaintându-se sub escortă un număr de 26 evrei predaţi Poliţiei Haţeg pentru a fi internaţi în 


[centrul de evacuare] Nălați E, 


Detaşamentul de lucru Baleia (al Serviciului Tehnic) 
(9 august — 5 noiembrie 1941) 


Cel mai izolat detaşament de muncă a fost cel cazat la cabana Baleia, din munţii Retezat, pentru 
lucrări la şoseaua Pui — Baleia. Iniţial, la 9 august 1941, un total de 51 evrei erau înregistraţi la 
Baleia, din care 33 erau din Deva şi 18 din Petroşani !%?. O reducere a efectivului are loc după 27 
august, astfel că într-o situaţie din 2 septembrie mai existau doar 23 evrei, din care 4 erau plecaţi 
la 30 august (2 bolnavi, 1 la Serviciul Tehnic, 1 la Consiliul de Război). La 25 octobrie 1941 
erau recenzați 20 evrei la cabana Baleia (ce lucrează la şoseaua Pui-Baleia, sub supravegherea 
Direcţiei Tehnice)!*; dintre aceştia, 16 erau cu vârste între 18-50 ani, înscrişi în registrul 
Cercului de Recrutare Hunedoara. 


Acest detaşament a avut probabil cele mai multe sesizări privind "indisciplina lucrătorilor!. La 2 
septembrie se cere: ca evreii de pe șantierul de lucru Baleia să fie conduşi şi controlați de un 
subinginer cu autoritate, nu de către picher care nu are autoritatea necesară, de aceea evreii 
părăsesc locul sau sunt scutiți pentru motive neîntemeiate. Mulţi sunt trimişi la Pui pentru boli 
închipuite, neavând nici o continuitate în lucru. De asemenea, se propune ca şantierul să fie 
desfiinţat, pentru că Pretura nu are cum exercita un control asupra evreilor, din cauza distanţei şi 


'% Ibidem, f.210-214: tabele anexate Adresei Prefecturii nr. 2771 din 9 august 1941 către Cercul Recrutare 


Hunedoara. 

'% Ibidem, £.231 ş.u., 240: tabele nominale. 

'% Ibidem, f.331: Adresa Poliţiei Petroşani nr. 1087 confidențială din 24 octombrie 1941 

'% Ibidem, £.630: Adresa nr. 13547 din 5 noiembrie 1941 a Poliţiei Petroşani către Prefectură. 

'% Ibidem, f.399: Adresa Legiunii de Jandarmi Hunedoara nr. 368 din 1 noiembrie 1941. 

'9! Ibidem, f.631: Adresa nr. 13932 din 4 noiembrie 1941 a Poliţiei Petroşani, în conformitate cu un Ordin telefonic 
al Prefecturii. 

'% Ibidem, £.210-214: tabele anexate Adresei Prefecturii nr. 2771 din 9 august 1941 către Cercul Recrutare 
Hunedoara. 

'% Ibidem, f.238 ş.u: tabele cu situaţia evreilor la 25 octombrie 1941. 

a lipsei mijloacelor de transport!” Câteva zile mai târziu se revine supra problemei, 
constatându-se faptul că evreii se deplasează în diferite localităţi se datorează numai că 
picherul însărcinat cu supravegherea lucrărilor pleacă urechea la orice pretext invocat de 
evrei!%. Cu ocazia unui control din 24 septembrie 1941, ora 14.30, la grupul evreilor din Baleia, 
din 20 evrei s-au mai găsit 5, restul fiind învoiţi sau întârziaţi din învoire!%. Adresa se încheie cu 
un avertisment formal: “ordinele M.S.M. sunt categorice - evreii nu pot fi învoiţi . 


Soarta cabanei Baleia pare să îngrijoreze şi ONT-ul, care arată că s-a dispus rechiziționarea 
întregului inventar al casei de adăpost Baleia, ceea ce duce la dezorganizarea cabanei rămasă 
îdin n părăsire. ONT cere să se renunţe la această măsură care loveşte interesele turismului din 
zonă!”. Ca răspuns la solicitarea de cercetare din partea Prefecturii, Cercul de Recrutare 
comunică: adăpostul Baleia este ocupat de evreii trimişi la muncă. Cercul Recrutare Hunedoara 
a blocat numai paturile de fier'*. 


La 1 noiembrie Legiunea Jandarmi Hunedoara propune evacuarea evreilor de la Baleia, pe motiv 
că aceştia 'nu lucrează nimic"? Desființarea detaşamentului a şi avut loc în scurt timp, din 
moment ce se arată că la 5 noiembrie 1941, 'evreii foşti în detașamentele Baleia, Câmpu lui 
Neag şi Peştera Bolii sunt în curs de deplasare la Deva pentru completarea unui detaşament 
[local] de 200 evrei la Regimentul 7 Pioneri, conform ordinului Corpului 7 Teritorial za 


Detaşamente de muncă în anii 1942-1944. 


Detaşamentele exterioare de muncă au fost re-înfiinţate în vara anului 1942 de către M.S.M.. 
Acum se re-înfiinţează şi detaşamentele evrei de la linia C.F.R. Deva-Brad, dar cu alte localizări: 
astfel se cunoaşte Detaşamentul L.0O. 19 Bejan, păzit de gardă militară, probabil în fostul local 
al lagărului de vagabonzi (la acest detaşament se referă de fapt poeziile lui Husz Emanoil) şi 
Detaşamentul L.O. 20 (cu localizare neclară, probabil Nevoieş). Se pare că acum toţi evreii sunt 
din afara judeţului Hunedoara (Timişoara, Mediaş şi Craiova cel puţin); acesta, ca şi faptul că 
detaşamentele sunt acum organizate şi conduse direct de către M.S.M. conform principiilor 
militare, fiind motive pentru care arhiva Prefecturii Hunedoara nu mai are decât date puţine şi 
indirecte despre acest subiect. Se pare că detaşamentele sunt desființate definitiv în vara 1943, 
munca fiind continuată de unităţile armatei, între care şi unități militare cu 'minoritari', dar nu 
neapărat sau exclusiv evrei, aşa cum ar fi Detaşamentul 107 C.F.R., desfiinţat la rândul său în 
ianuarie 1944 (în noiembrie 1943 se preciza totuşi că acesta era format din evrei). 


Desființarea Detaşamentului L.0. 19 Bejan este suprinsă de o altă poezie aparținând lui Husz 


Emanuil: 
Liberi suntem, plecăm cu toţi acasă / Întăriți în suflet şi voioşi / Dragii noştri ne îmbrăţişează / Că 
am sosit cu toţii sănătoşi / Cu credință şi tărie / Şi cu fruntea în sus / Cu braţe oțeliţi / Stăm cu 
toții la datorie / Şi din inimă ne-am înfrățit / Noroc, noroc / Şoimuş, Mintia şi cu pod / Noroc, noroc 
/ Bejane cu apel cu tot / La revedere pe a noastră glie / La itra ot băereţ Izrael. 


1% 1dem, Dosar 267/1941, £.29: Adresa nr. 2357 din 2 septembrie 1941 a Preturii Plasei Pui către Prefect. 

'% 1dem, Dosar 266/1941, f.590: Adresa nr. 2429 din 13 septembrie 1941 a Preturii Plasei Pui către Prefect. 

'% Ibidem, £.71: Adresa Comandamentului 7 Teritorial Sibiu nr. 63284/C din 11 octombrie 1941 către Prefectură. 
'% Ibidem, £.645: Adresa nr. 13438 / 941 a Ministerului Propagandei Naţionale (ONT), menţionată de Ordinul nr. 
32263 din 16 octombrie 1941 a M.A.L.către Prefectura Hunedoara. 

'% Ibidem, f.646: Adresa nr. 30433 din 3 noiembrie 1941 a Cercului Recrutare Hunedoara către Prefectură. 

'% Ibidem, £.399: Adresa nr. 368 din 1 noiembrie 1941 a Legiunii Jandarmi Hunedoara 

citi Idem, Dosar 267/1941, f.76: Adresa Cercului Recrutarte Hunedoara nr. 75366 din 8 noiembrie 1941 către 
Prefect. 

În lipsa altor date generale, iată situaţia prezenţei evreilor din Haţeg în Detaşamente de muncă 
obligatorie, din judeţul Hunedoara, în anii 1943-1944%!: 


Detaş. m.o. Sep. 1943 Nov. 1943 Dec. 1943 lan. 1944 Feb. 1944 Mar. 1944 
Deva 25 32 23 13 12 12 
Vulcan 1 1 - - - 2 
Brad 1 - - - - - 
Buruiene 1 - - - - - 
Orăştie - - - - - 2 


Detaşamentul de lucru Ilia 
(- 3 iulie 1942) 


Un detaşament de 20 evrei a activat în 1942 la întreprinderea Silviu Olariu din lia, pentru 
pietruirea unui drum judeţean. La 2 iulie 1942 C.F.R. disponibilizează pe cei 20 evrei, la 3 iulie 
detaşamentul pleacă din Ilia; trebuia să revină în Deva la 3 octombrie 1942, dar se întoarce 
numai la ll octombrie, cu o întârziere de 8 zile. A activat la cariera de piatră de pe dealul 
Măgura şi la spart piatră pe şoseaua Ilia - Brănişca - Bejan (afirmativ evreii au fost plătiți peste 
norme" *. 


Evrei hunedoreni în detaşamente de muncă din alte judeţe. 


Iată situaţia prezenţei evreilor din Haţeg în Detaşamente exterioare de muncă din alte judeţe: 


Sep. 1943 | Nov. 1943 | Dec. 1943 | lan. 1944 | Feb. 1944 | Mar. 1944 

Cuvin; din februarie 1944: Păuliş 73 72 72 59 59 59 
Sibiu 6 6 5 26 26 26 
Suraia; din februarie 1944: Doaga 5 5 5 5 4 4 
Predeal 3 - i = 3 3 
Târgu Jiu 3 1 3 3 3 3 
TS (?), posibil Turnu Severin 2 2 2 2 4 4 
Lugoj - 2 2 2 - - 
Anina -, = 1 1 1 - 
Chişinău; din ianuarie 1944: Roman - - 1 1 1 

Târgovişte - - - - 1 - 


În 1943 (mai ?), un număr însemnat de evrei din Hunedoara, erau în Detaşamentul Suraia, jud. 
Putna, iar evreii din Petroşani erau la muncă obligatorie în Focşani (nu se specifică exact 
detaşamentul) şi la Sibiu (Atelierul Corpului VI). 


Addenda: Lagărul pentru vagabonzi Bejan 


Deoarece a fost amintit în rândurile precedente, să vedem ceva din istoricul lagărului din Bejan, 
chiar dacă aici nu au fost deţinuţi evrei. Prima menţiune a intenţiei de înfiinţare a unor 'lagăre 
pentru vagabonzi' este documentată în septembrie 1941: Tabere pentru vagabonzi [...] 
Ministerul Muncii să întocmească instrucțiuni speciale de folosire a vagabonzilor la lucru şi în 
tabere de muncă“. În toamna anului 1941 au fost organizate mai multe lagăre (detaşamente) de 
muncă pentru vagabonzi, pe lângă şantierele C.F.R.. Unul dintre acestea era Detaşamentul L.O. 
68 Bejan, aparținând de secția LS 1 Mintia (şantierul C.F.R. Deva-Brad). La 25 octombrie 1941 
existau aici 350 vagabonzi (bărbaţi, români), toți din Bucureşti, păziți de compania 7 
transmisiuni din Regimentul 2 C.F. Condiţia internaţilor s-a degradat treptat: Vagabonzii aduşi 


1 DJHAN, Chestura Poliţiei Deva, Dosar 80/1943. 

20 Idem, Dosar 24/1942, f.36: Proces Verbal privind activitatea Detaşamentului, 18 decembrie 1942. 

*% Idem, Dosar 80/1943. 

4 CFER Evreii din România, vol.II, p.295: în timpul Conferinţei Interministeriale din 4 septembrie 1941. 

la lucru pe şantierul C.F.R. Mintia-Brad duc o viaţă de animale, iar tratamentul ce li se aplică 
este de aşa manieră, încât aceşti muncitori sunt puşi într-o situaţie deplorabilă, aproape nu li se 
mai poate spune oameni. Circa 500 indivizi [de tapt 350], cari din cauza muncii dure la care 
sunt supuşi de circa 5 luni de zile, au rămas aproape goi, deoarece hainele ce le-au avut s-au 
distrus şi nu mai au posibilitatea de a le înlocui”%5. Aceiaşi adresă se referă la hrana insuficientă, 
furată de militarii din gardă, etc. Evacuarea lagărului a avut loc la scurt timp după aceste 
sesizări, astfel încât controlul plănuit de Prefectura Hunedoara nu a mai avut loc din lipsă de 
'obiect': La 5 noiembrie 1941 s-au transportat la penitenciarul Târgșor 300 vagabonzi din 
lagărul Bejan [...] Vagabonzii au fost toți români, mulţi nevinovaţi, au fost cazaţi în barăci 
păzite de o companie de 200 soldaţi, cu gard împrejmuitor de sârmă ghimpată”; La lagărul de 
vagabonzi Bejan au mai rămas numai 23 vagabonzi, deoarece restul au fost transferați la 
Penitenciarul Târgșor, județul Prahova, iar deţinuţii politici în număr de 50 au fost transferați 
în comuna Videle, judeţul Vlaşca””. Să mai menţionăm doar că, pe lângă vagabonzii apți de 
muncă, încadraţi în detaşamente C.F.R. şi apoi transferați la Penitenciarul Târgşor, ulterior la 
Plătăreşti, cei invalizi din diverse cauze au fost adunaţi în lagărul-azil de la Scorei: Art. 1. - Se 
înființează în clădirile proprietatea Societăţii Ortodoxe a Femeilor Române din comuna Scorei - 
județul Făgăraş - un lagăr azil, cu capacitate maximă de 400 paturi, pentru internarea şi 
întreținerea vagabonzilor inapți de muncă, provenind din lagărele de muncă pentru vagabonzi 
ale Direcţiei Generale a Căilor Ferate [...] Art. 3. - Asistenţa medicală a celor internaţi în 
lagăr, precum şi executarea măsurilor de igienă şi medicină preventivă sunt asigurate de 
medicii evrei rechiziționaţi. Activitatea medicală şi sanitară a medicilor evrei stă sub controlul 
direct al Medicului Circumscripţiei Sanitare rurale Porumbacul de Sus, judeţul Făgăraş [...] 
Art. 5. - Paza lagărului-azil este asigurată prin grija Prefecturii judeţului Făgăraş 


Detaşamentele /ocale de muncă pentru evrei 
în judeţul Hunedoara. 


Detaşamentul la Regimentul 7 Pionieri 


Deja din 14 iulie 1941 regimentul cere 2-300 evrei pentru munca în folos obştesc şi în folosul 
Armatei, pentru efectuarea unor transporturi de lemn cu braţele, urmând ca ulterior să-i 
folosească eventual pentru lucrările de şoseluire în interiorul cazărmii”. În baza Ordinului 
M.S.M. nr. 40690 din 20 octombrie 1941 (20 septembrie ?), Comandamentul 7 Teritorial este 
împuternicit să decidă asupra importanţei lucrărilor efectuate de evrei. În consecinţă, la 11 
octombrie 1941, hotărăşte repartizarea imediată a celor 400 evrei de pe şantierele de drumuri ale 
Serviciului Tehnic Judeţean astfel: 250 la C.F.R. Deva-Brad şi 150 la Regimentul 7 Pioneri, cu 
motivaţia că pe şantierele Serviciului Tehnic, respectiv Baleia, Peştera Bolii, Câmpul lui Neag, 
Govăjdia, Orăştie, executarea lucrărilor cade pe ultimul plan față de importanța lucrărilor de 
mai sus”!0. În scurt timp, revine cu un ordin către Cercul Recrutare Hunedoara, ca să dea 150 
evrei la Regimentul 7 Pioneri şi 50 evrei la Garnizoana Deva pentru terminarea lucrărilor de 
canalizare la cazărmile noi. Prefectul hotărăşte în rezoluţie transferarea a 150 evrei de la Câmpul 


lui Neag la Regimentul 7 Pioneri, pentru restul urmând a decide ulterior”! 


*% DIHAN, Fond Prefectura, Dosar 122/1941: Adresa nr. 117 din 28 octombrie 1941 a Poliţiei de Reşedinţă Deva. 
*% dem, Dosar 267 / 1941: Adresa Secţiei Jandarmi Şoimuş nr. 778 din 11 noiembrie 1941. 

* dem, Dosar 122 / 1941: Adresa Legiunii Jandarmi Hunedoara nr. 16530 din 12 noiembrie 1941. 

*% Ibidem: Decizia Ministerului Muncii, Sănătății şi Ocrotirilor Sociale nr. 44205 din august 1941 

*% Ibidem, f.475: Adresa Regimentului 7 Pioneri nr. 323 din 14 iulie 1941 către Prefectură. 

"9 Ibidem, £.71: Ordinul Comandamentului 7 Teritorial Sibiu nr. 63284/C din 11 octombrie 1941 către Prefect, 
urmare la Ordinul nr. 62784 din 26 septembrie 1941 (la care nu s-a primit răspuns de la Prefect). 

”! Ibidem, f.96: Ordinul Comandamentului 7 Teritorial Sibiu nr. 63737/C din 27 octombrie 1941 către Prefect. 

O primă situaţie asupra efectivelor Detaşamentului există din data de 28 octombrie 1941, când 
aici se găseau 47 evrei (din rural 9 majori, din urban 3 minori şi 35 majori), cartiruiți la 
sinagoga Deva de unde pleacă zilnic la lucru”? La 8 noiembrie se preciza că evreii foşti în 
detașamentele Baleia, Câmpu lui Neag şi Peştera Bolii sunt în curs de deplasare la Deva pentru 
completarea unui detaşament de 200 evrei la Regimentul 7 Pioneri, conform ordinului 
Comandamentului 7 Teritorial”. La 10 noiembrie 1941 Prefectura comunică repartizarea şi 
utilizarea celor 400 evrei de la Serviciul Tehnic conform cererilor, astfel încât se poate 
presupune că la acea dată efectivul Detaşamentului ajunsese la numărul cerut, de 150-200 evrei. 


Detaşamentul de la Primăria Deva 


La 24 iulie 1941 Prefectul cere să se formeze imediat echipe de lucru din evreii centrelor de 

muncă, pentru curățarea şanţurilor, împărțirea pietrişului pe şosele, mână de lucru pentru 

construirea băilor populare, dispensare, cuptoare de deparazitare, facerea cărămizilor şi munca 

câmpului” !*. La Deva, în urma acestui ordin se formează echipe de lucru din evreii cu vârste 

cuprinse între 18-55 ani (atât dintre cei stabiliți în oaş cât şi din cei evacuaţi aici). S-au format 6 

echipe, cu un total de 200 persoane, utilizate începând cu data de 28 iulie 1941, în zilele de 

lucru, între orele 7-12 şi 14-17. Programul de lucrări cuprindea: 

- curățirea păşunii comunale; 

-  căptuşirea tranşeelor existente şi săparea de noi tranşee; 

- curățirea şanţurilor din oraş; 

- curățirea buruienelor de pe străzi, 

-  trierea şi aducerea materialului de piatră de la tunelul cetăţii pentru pietruirea străzilor din 
oraş; 

- ajutor vizitiilor căruţelor Primăriei; 

- repararea străzilor Aurel Vlaicu, Viilor şi ajutor la lucrările de la Abatorul Comunal, str. 
Mihai Eminescu şi str. General Averescu.715 


La 6 august 1941 se cere să fie trimişi la Deva pentru a fi încadraţi în echipele de muncă 
obştească, toți evreii valizi între 18-60 ani, inclusiv medicii, farmacişti, ingineri şi liberi 
profesionişti, avocaţi, etc. (cu raportări de executare până la 7 august 19416. 


De-abia la 5 februarie 1943 mai găsim o situaţie de detaliu privind pe evreii aflaţi la muncă 
obligatorie în Deva (în Deraşamentul de la Primăria Deva)”: 

- la Divizia 2 Munte - 2 

- la Casa de Asigurări Sociale Deva - | 

- la Batalionul 7 Vânători Munte - 6 

- la Manutanţa Deva - Il 

- la Centrul Exploatare Teritorială Deva - 2 

- la Cercul Teritorial Hunedoara - 16 

- la Spitalul Deva - 6 

- la Prefectura Deva - 7 

- la Primăria Deva - 7 


”2 Ibidem, f.231, ş.u: Adresa Prefecturii nr. 3714 din 28 octombrie 1941 către M.A.I, răspuns la ordinele nr. 
21535 şi nr. 21638 / 1941. 

23 Idem, Dosar 267, f.76: Adresa nr. 75366 din 8 noiembrie 1941 a Cercului Recrutare Hunedoara către Prefect. 
”4 Ibidem, f.19: Ordinul Prefectului nr. 2567 din 24 iulie 194Icătre primărie, poliţie, Legația Jandarmi Deva. 

ac Idem, Dosar 266/ 1941, f.487: Proces Verbal nr. 6851 din 24 iulie 1941 al Primăriei Deva, conform Ordinului 
nr. 2567/1941. 

"15 Ibidem, f.479: Ordin telefonic nr. 2506 din 6 august 1941 al Prefecturii către Poliţii (Petroşani, Haţeg, 
Hunedoara), Pretura Ilia. 

21 DJHAN, Fond Primăria Deva, Dosar 268/1943: Adresa Cercului Teritorial Hunedoara nr. 64503 din 5 februarie 
1943 către Primăria Deva. 

- la Ocolul Silvic Deva - 9 

- la Gimnaziul Industrial Deva - 13 

- la Regimentul 4 Grăniceri - 8 

- la Regimentul 3 Transmisiuni - 38 

Total : 129 evrei. 
În afara acestora, mai funcţiona Detaşamentul Materiale de Bordei la Depozitul Bordee Deva 
(Corpul 7 Teritorial) - un detaşament de 140 evrei (în februarie 1943). 


La 12 iulie 1943 Corpul Teritorial dispune sancţiuni drastice contra a doi evrei care au lipsit 
nemotivat de la muncă: 'vă facem cunoscut că evreii: Hirsch Henric, Starkman David, raportați 
de dvs că au absentat nemotivat la data de 10 iulie 1943, se pedepsesc cu câte 15 lovituri la 
spate. Pedeapsa se va aplica cu ceremonialul de rigoare, în prezenta medicului dvs şi a 
întregului detaşament. La 18 iulie, Primăria cere Poliţiei să execute pedeapsa: să binevoiţi a 
delega un gardian public ca în ziua de 22 iulie 1943, ora 10, să se prezinte la această Primărie 
pentru a aplica cu bastonul câte 15 lovituri la spate, la evreii [...], pentru lipsă nemotivată dela 
lucru cu ziua de 10 iulie 1943. Patru zile mai târziu, Poliţia se debarasează de sarcina ingrată: 
avem onoarea a vă face cunoscut că nu putem satisface cererea întrucât nu avem ordine dela 
organele superioare, nu avem nici oameni şi nici timp. Cercul de Recrutare Hunedoara credem 
că are soldați cari să poată aplica cele 30 lovituri de baston. În final, la 24 iulie, Primăria revine 
la Cercul "Teritorial Hunedoara, solicitând anularea pedepsei. După ce reproduce răspunsul 
Poliției Deva, mai adaugă: DI. Dr. Hosu Eugen, medicul primar al oraşului Deva, în urma 
examinărei acestor evrei, pune în rezoluţie că din cauza debilităţii fizice, acei evrei sunt scutiți 
de 15 lovituri. Comunicându-vă cele de mai sus, cu onoare că rugăm să binevoiți a dispune”!$ 
Astfel este îngropată de comun acord o solicitare abuzivă şi ruşinoasă. 


Evrei hunedoreni deportaţi în Transnistria. 


Problematica înființării şi existenţei lagărelor şi ghetourilor din Transnistria este legată în cea 
mai mare parte de evrei şi de politica antisemită a autorităţilor. Într-o măsură mult mai mică, dar 
care nu trebuie neglijată, ea se leagă de pedepse contra infractorilor economici sau politici, evrei 
şi neevrei. Este adevărat că majoritatea zdrobitoare a deportaților în Transnistria l-au reprezentat 
evreii din Basarabia şi Bucovina, alături de evreii localnici transnistreni, care au şi fost 
exterminați în mare parte, în mod activ (ucidere de jandarmeria şi poliția română, ucrainiană, 
Einsatzkommando germane, voluntari germani) sau pasiv (foamete, frig, epidemii). Însă în 
rândurile ce urmează va fi analizată doar deportarea evreilor din Vechiul Regat în Transnistria 
(ei intrând în categoriile oficiale de comunişti, speculanţi sau dezertori de la munca obligatorie), 
dintre aceştia făcând parte şi cei câțiva evrei hunedoreni. 


Încă din decembrie 1941 apare ideea de a folosi Transnistria ca loc de deportare şi pentru 
cetăţeni români: să se întemeieze lagăre de-a lungul Bugului pentru comuniştii evrei şi români 
din țară [România]-"?. În luna mai 1942 se decide în principiu deportarea în Transnistria şi a 
unor categorii de evrei din Vechiul Regat”. Ordinul de detaliu este dat în iulie 1942: Cu onoare 
vă facem cunoscut că, în conformitate cu ordinul domnului mareşal lon Antonescu, transmis 
acestui departament cu adresa P.C.M. nr. 9283cc/942, s-a hotărât evacuarea în Transnistria a: 


"15 Primăria Deva, Dosar 168/1943: Ordinul Cercului Teritorial Hunedoara nr. 98439 din 12 iulie 1943 către 
Primărie; Adresa Primăriei Deva nr. 3409 din 18 iulie 1943 către Poliţia orașului reşedinţă Deva; Adresa Poliţiei 
Deva nr. 88995$ din 22 iulie 1943 către Primărie; Adresa Primăriei nr. 3409 din 24 iulie 1943 către Cercul 
Teritorial Hunedoara. 

*19 Jean Ancel - Transnistria, VoL.II, Ed. Atlas, Bucureşti 1998, pag. 177: Ordinul lui Antonescu din 29 decembrie 
1941. 

220 sk Procesul Mareşalului Antonescu. Documente, Vol.I, Bucureşti 1995, pag. 111: Ordinul secret nr. 799 din 9 
mai 1942 al Gen. Piki Vasiliu. 

a) evreilor comunişti identificaţi şi aflaţi liberi pe teritoriul ţării; b) evreilor care, după invazia 
Basarabiei şi Bucovinei din iunie 1940 de către trupele bolşevice, au cerut repatrierea în Rusia 
sovietică”?!; c) evreilor aflaţi în lagărul Târgu Jiu sub suspiciunea de activitate sau simpatizanți 
comunişti. Deportarea efectivă are loc în septembrie, cu un convoi plecat la 8 septembrie 
1942 din Bucureşti şi sosit la 12 septembrie în Tiraspol, care conţinea: 395 evrei din Bucureşti 
(ajunşi în timpul transportului la 578); 407 evrei din lagărul Târgu Jiu; 554 suspecți comunişti 
aflaţi în libertate; 85 comunişti condamnaţi. Din Tiraspol, toţi evreii comunişti sunt trimişi în 
lagărul Vapniarca (unde vor supravieţui în totalitate), iar 562 (după alte surse 598) evrei care au 
cerut repatrierea în U.R.S.S. sunt trimişi la Mostovoi (unde vor fi ucişi în majoritate de localnicii 
germani). 


De asemenea, M.S.M. hotărăşte cu Instrucţiunile nr. 55500 din 27 iunie 1942, ca evreii cu 
abateri de la munca de folos obştesc să fie trimişi în lagărul Slivina, jud. Oceacov. Deşi în 
toamna 1942 aşteptau deportarea un număr de 14.247 'evrei nesupuşi' la munca obligatorie, 
împreună cu familiile lor, doar 148 evrei225 (împreună cu familiile, în total 212 persoane, la care 
s-au adăugat după o lună încă 72 tineri) au mai fost efectiv trimişi la 22 septembrie 1942 în 


Transnistria (la Alexandrovca), datorită suspendării ulterioare a deportărilor. 


La 17 iulie 1942 Antonescu dă ordin să fie deportaţi individual şi evreii care încalcă dispoziţiile 
privitoare la preţuri şi restricții de vânzare a anumitor produse (aşa numiții 'speculanți”). Din 
punct de vedere legislativ, deportarea acestora în Transnistria a luat forma 'fixării de domiciliu 
obligator' pentru cei care încalcă prevederile din Legea nr. 594 din 6 august 1942 pentru 
modificarea Legii privind activarea producției, regimul preţurilor, reprimarea speculei ilicite şi 
a sabotajului economic”: Sancţiunea unui domiciliu obligatoriu poate fi luată şi împotriva 
familiei celui ce a săvârşit infracţiunea. Adevărata semnificaţie a termenilor poate fi desprinsă 
însă din referatul premergător al Ministrului Justiţiei, din 3 august 1942: Am introdus formula de 
fixarea domiciliului obligatoriu la art. 41, pct.1] din Legea nr. 549, pe care o propun spre 
aprobare. Am folosit 'domiciliu obligatoriu' în loc de 'deportare pe Bug”, o asemenea expresie 
neputând fi inserată într-un text de lege. Se vor da însă dispoziţiunile de rigoare organelor de 
drept, ca dincolo de Bug să fie trimişi doar evreii: 


În acelaşi timp încep să fie trimişi în Transnistria şi țiganii nemobilizabili, periculoși ordinii 
publice, evacuarea începând practic în ziua de 12 septembrie 19422, 


In septembrie 1942 apare Legea 698 asupra instituirii pedepsei cu moartea pentru evreii trimişi 
i i Fi Ş Sai 227 : 

în Transnistria care se întorc în ţară în mod fraudulos“, pentru evrei de ambele sexe, de la 15 
ani în sus. Nu se cunosc însă cazuri de aplicare a acestei legi. 


21 În 1940, unii evrei stabiliți în România, de origine basarabeană, au încercat să se întoarcă în teritoriul ocupat 
acum de sovietici, de aceea au depus cereri de 'repatriere' la Ambasada Sovietică din Bucureşti. În 1941, Ambasada 
a fost închisă dar cererile au fost găsite de autorităţile române. Toţi cei 598 evrei implicaţi au fost deportaţi ca 
'spioni sovietici'. Trimişi la Mostovoi, au fost preluaţi de localnicii germani din SkR, duşi la cartierul lor general din 
Rastadt şi executaţi (au rămas doar 16 supraviețuitori). 

* CFER, Evreii din România..., voLII, pag. 463: Ordinul Ministerul de Interne către Inspectoratul General al 
Jandarmeriei din 31 iulie 1942. 

*3 Despre acest subiect, vezi şi pagini memorialistice la Sonya Palti - Evrei, treceţi Nistrul, Ed. Cartea Românească 
1992. 

*4 Publicată în Monitorul Oficial nr. 186 din 12 august 1942, pag. 6710. 

*5 CFER, Evreii din România... Vol.I, pag. 231. 

* DJHAN, Fond Chestura Poliţiei Deva, Dosar 31/1942: evacuarea s-a făcut pe baza Ordinului telegrafic al L.G.J. 
nr. 38137 din 25 iulie 1942, al Ordinului I.G.J. nr. 40169 din 26 august 1942, etc; tot aici vezi planul detaliat de 
evacuare al ţiganilor din jud. Hunedoara. 

7 Promulgată cu Decretul-Lege nr. 2786 din 19 septembrie 1942, (Monitorul Oficial nr. 221 din 22 septembrie 
1942, pag. 7874-7875). 

În şedinţa Consiliului de Miniştri din 13 octombrie 1942 se anunţă suspendarea tuturor 
trimiterilor peste Nistru (hotărâre popularizată prin Comunicatul P.C.M. din 15 octombrie 
1942): Până la noi dispoziții, nu se mai ridică şi nu se mai trimit evrei în Transnistria, din acei 
cari au fost trecuţi pe tabele ca activanţi comunişti, sau au cerut repatrierea în U.R.S.S., ori 
sunt trecuţi pe tabele de Cercurile de Recrutare, Comandamente teritoriale sau M.S.M., ca 
contravenienţi la munca de folos obştesc [...]. Pentru [evreii comunişti activanți, periculoși 
pentru siguranța Statului] se vor cere Ministerului de Interne, cu justificarea necesară, 
internarea într-un lagăr, în baza căreia acest departament va decide internarea precum şi 
repartizrea lor în lagărul Târgu Jiu sau Vapniarca, în Transnistria [...]. De asemenea, nu se 
mai trimite nici o categorie de ţigani în Transnistria”%. Aceste ordine sunt difuzate ŞI în 
teritoriul judeţului Hunedoara: urmare Ordinului nr. 35787 din 11 octombrie până la noi 
dispoziţii, trimiterea de evrei şi țigani în Transnistria se sistează. Cei aflaţi acum strânşi pentru 
evacuare vor fi lăsaţi liberi la domiciliul lor*. 


În schimb s-au organizat în Transnistria lagărele de internare pentru deţinuţi politici. O 
categorie de internabili este delimitată de către Legea 749: Art.1 - Se interzice deținerea sau 
păstrarea, sub orice formă, a oricărei tipărituri, multiplicări, manuscrise, obiecte, tablouri, 
desene sau litografii cu intenţiunea de a scoate în evidenţă, a propaga sau instiga la 
promovarea vreunei acțiuni sau ideologii politice [...]. Art.2 - Călcarea dispoziţiilor din 
articolele precedente [de predare a materialelor interzise] se pedepseşte cu internarea în unul 
din lagărele din Transnistria, pentru timp dela 1 la 5 ani. 


Tot în aceste lagăre transnistrene urmau a fi internate proxenetele [prostituatele] evreice şi 
țieance, urmând ca cele de origine etnică română să fie internate în lagărele din țară”?! 


Pe de altă parte, deportarea evreilor în Transnistria a fost de acum încolo privită numai dintr-o 
perspectivă legal-punitivă, astfel este reluată o mai veche preocupare: Evreilor repartizaţi în 
detașamente exterioare de lucru şi cari vor fi găsiți hoinărind în afara cantonamentelor 
destinate detaşamentelor din care fac parte, sau se vor dovedi că întrețin propagandă 
dăunătoare intereselor naţionale, li se va aplica prin M.S.M. sancţiunea de trimitere în 
ghetourile din Transnistria. Această măsură se va aplica [şi] evreilor cari se vor dovedi că fac 
legătură între evreii din detașamentele de lucru şi restul ţării, ca intermediari-"?. Se pare că nici 
acest ordin (ca multe altele privind acest sensibil subiect) nu a fost respectat, după cum 
dovedeşte adresa M.S.M. nr. 420794 din 3 august 1943. 


Statistici generale: La data de 1 septembrie 1943 mai trăiau 50.741 evrei din cei 110.033 
deportaţi din Basarabia, Bucovina şi Dorohoi. Pe lângă aceştia mai existau cei din Regat: 554 
evrei comunişti aflaţi iniţial în libertate, 407 evrei de la Târgu Jiu şi 85 comunişti din închisori 
(toți aceştia în lagărul de la Vapniarca), plus 16 supraviețuitori din cei 562 deportaţi la 
Mostovoi. În fine, mai existau circa 20.000 evrei localnici transnistreni supraviețuitori dintr-un 
număr inițial greu de stabilit cu precizie, datorită evacuării unui mare număr de evrei 
transnistreni odată cu retragerea Armatei Roşii în iulie 194125 


*% Ibidem, £.46: Ordinul M.A.I. nr. 4635 din 14 octombrie 1942 către D.G.P. 

*% Idem, Dosar 120/1942, f.50: Telegrama Inspectoratului Poliţie Alba-lulia nr. 36183 din 14 octombrie 1942. 

2 Decret-Lege nr. 2985 din 3 octombrie 1942 privitor la deținerea sau păstrarea materialelor de propagandă 
politică interzisă, publicat în Monitorul Oficial nr. 232 din 5 octombrie 1942. 

1 Idem, Dosar 30/1942, £.32: Ordinul M.A.I. nr. 51451 /A/ 1942, comunicat prin Ordinul Inspectoratului Regional 
Alba Iulia nr. 435235 din 23 noiembrie 1942. 

*% Idem, Dosar 13/1943, £.129: Ordinul M.S.M. nr. 916415 din 5 noiembrie 1942. 

*% CFER, Evreii din România..., vol.I, pag. 529. 

Situaţia numerică a evreilor deportaţi din Dorohoi şi Regat (raportat la totalul evreilor), aflaţi în 
Transnistria la 15 noiembrie 1943, comparativ cu 23 decembrie 19427; 


23.12.1942 15.11.1943 
Judeţul Regat Dorohoi Regat 

Ananiev 4 7 - 
Balta 756 58 309 
Berezovca 116 1 123 
Dubăsari - - 1 
Golta 130 2 133 
lampol 4 4 2 
Moghilev 5200%* 6199 51 
Odesa 4 - - 
Râbnița - 23 - 
Tiraspol 30 28 54 
Tulcin 316 103 5 

6560 6425 678 
TOTAL 7963725 499272 


În toamna anului 1943 este iniţiată repatrierea evreilor din Transnistria: În conformitate cu 
hotărârea luată în Consiliul de Ordin din ziua de 30 septembrie 1943, Inspectoratul General al 
Jandarmeriei a dat ordin legiunilor de jandarmi din Transnistria, pentru readucerea în ţară a 
tuturor evreilor sancţionaţi cu trimiterea în Transnistria ca infractori la munca obligatorie”*. 
Urmează precizări privind categoriile de evrei vizate de repatriere: 7) Toţi evreii din județul 
Dorohoi, ce au fost evacuaţi în Transnistria; 2) Toţi evreii aflaţi evacuaţi [în Transnistria] 
pentru motivul că au trecut la cultul reformat; 3) Evreii care au fost triați de comisiune la 
lagărul Wapniarka şi au fost puşi în libertate în Transnistria cu menţiunea 'susceptibili de a fi 
repatriați”; 4) Evreii aflaţi încă în Transnistria, din categoria celor care au fost evacuaţi pe 
motivul că au cerut repatrierea în U.R.S.S.. Rămân în Transnistria toţi evreii care nu intră în 
categoriile de mai sus, cei aflați în lagărul Grosulovo, în penitenciare sau lagărul Slivina, 
precum şi cei aflaţi în detașamente de lucru organizate de M.S.M.. Evreii [eliberaţi] vor fi 
readuşi în judeţele în care se găseau la data evacuării [...]. Evacuarea începe în data de 16 
decembrie 1943%%. 


Țiganii nu intrau însă în aceste prevederi, din contra în noiembrie 1943 se trece la verificarea 
tuturor ţiganilor aflaţi în ţară şi returnarea către Transnistria a celor eventual fugiți de acolo. 

La 8 decembrie 1943 este dat ordinul efectiv de repatriere a evreilor deportaţi originari din jud. 
Dorohoi, a 218 internaţi la Vapniarca şi a 16 supraviețuitori de la Mostovoi (originari din 
Vechiul Regat). Până la 2 februarie 1944 au ajuns în ţară 6.300 dorohoieni şi 700 deportaţi 
politic (dar la acea dată mai existau în Transnistria încă cca. 45.000 evrei, originari din Bucovina 
şi Basarabia)”. Evacuarea generală a Transnistriei are loc la mijlocul lunii martie 1944, odată 
cu înaintarea frontului; la 13 martie 1944 se hotărăşte ca toți evreii să fie trecuţi în Basarabia şi 
Bucovina. Ca urmare, au mai fost repatriați organizat 2.518 deportaţi, dar restul au fost lăsaţi să 
se întoarcă liberi acasă (majoritatea pe Jos), în afara a 563 de evrei de la Vapniarca, care au fost 
duşi sub escortă la Târgu Jiu. Dar la sfârşitul lunii martie 1944, sovieticii închid frontiera cu 
România, astfel că mai multe mii de deportaţi au fost blocaţi în Basarabia. După lungi negocieri 
între autorităților româneşti şi generalul Vinogradov, frontiera este redeschisă, ceea ce permite 


*4 Idem, vol.IV, pag. 281; 288-289. 

*% Se referă la cei din Dorohoi, care de această dată sunt socotiți împreună cu cei din Vechiul Regat. 

*% La care se adaugă 1.179 la Vapniarca şi 330 la ferma 'Tudor' din Alexandrovca. 

* La care se adaugă 706 evrei în lagărul Grosulovo. 

it, DJHAN, Fond Chestura Poliţiei Deva, Dosar 82/1943, f.25: Ordin circular nr. 39439$ din 2 noiembrie 1943 a 
Inspectoratului Regional Poliţie Alba Iulia. 

* Idem, Dosar 80 / 1943, £.90: Ordinul 213057 din 12 noiembrie 1943 al M.A.I. 

** Idem, Dosar 82/1943, f.138: Ordinul 156053 din 30 noiembrie 1943 al 1.G.J. 

1 CFER, Evreii din România..., vol.I, pag. 535. 

reîntoarcerea a cca. 7.000 foşti deportaţi prin punctul de frontieră Ungheni. Din aprilie 1944, 
mulţi tineri evrei sunt recrutaţi în forțele armate sovietice şi alţii au fost duşi în interiorul 
U.R.S.S., pentru a 'ajuta efortul de război, şi forţaţi să muncească în minele de cărbuni din 
Arhangelsk, Briansk, Dombas, etc. Despre mulţi nu s-a mai auzit nimic de atunci2?. 


Deportări în Transnistria ale evreilor hunedoreni 


Deportarea individuală a unor evrei hunedoreni are loc relativ târziu; de abia la 28 septembrie 
1942, şapte evrei din jud. Hunedoara au fost înaintați sub escortă Inspectoratului de Poliţie 
Transnistria, fiind considerați adepți ai mişcării comuniste: Dr. Kâpes Alexandru - avocat 
Petroşani, Perl Koloman - ceasornicar Petroşani, Wertes Ignaţiu - sobar Petroşani, Lipner Maier 
- comerciant Petroşani, Farkas Lazar - miner Petroşani, Galandauer Iosif - tăbăcar Haţeg, Weill 
Samoilă - pivniţer de vinuri, Haţeg”. 

La începutul lunii octombrie 1942 se găseau evacuaţi în Transnistria 11 evrei hunedoreni: 4 din 
Deva, 5 din Petroşani şi 2 din Haţeg”. În cursul aceleiaşi luni octombrie 1942, intră în vizor şi 
cei cu abateri la munca obligatorie, care urmau a fi deportaţi: Pollack Martin - Haţeg (se 
precizează că: părinţii lui Polack Martin sunt absolviți de pedeapsă)” ,„ Perl David - Petroşani, 
Lorincz Ernest - Deva, Hollender Arnold - Lupeni, Priester Ludovic - Hunedoara, Vegh Herman 
- Haţeg, Goldstein losif - Petroşani. Toţi aceşti evrei au prestat muncă obligatorie în 
Detaşamentul 19 Bejan şi la Întreprinderea Silvică Olariu Ilia” (vezi mai sus). Ulterior se va 
constata că cei trecuţi la poziţiile 1, 2, 4 şi 5, fuseseră transportaţi în Transnistria de către Centrul 
de recrutare Hunedoara încă din septembrie 1942 ! 


Corespondenţa cu evreii deportaţi 


Un subiect aparte, este acela al menţinerii legăturilor poştale dintre evreii deportaţi în 
Transnistria şi familiile lor din ţară. Până în luna octombrie 1942, corespondenţa directă cu 
evreii din Transnistria era permisă, fără a fi supusă unor restricții speciale, altele decât cele 
impuse de cenzură”. Pentru a evita restricţiile cenzurii, sunt cunoscute numeroase cazuri de 
apel la poşta clandestină, altă metodă fiind aceea a folosirii numelor şi adreselor unor 
funcționari români din Transnistria (cu complicitatea lor bine retribuită). Alternativa oficială era 
aceea a folosirii formularelor speciale de corespondenţă prin intermediul Crucii Roşii 
Româneşti. 


Începând însă din 1943 (chiar din octombrie 1942 probabil) vor fi introduse restricţii în 
corespondenţă, ea fiind de acum permisă numai prin intermediul legiunilor de jandarmi din 
România, care o colectau şi o transmiteau legiunilor de jandarmi din Transnistria, de unde 


* Felicia (Steigman) Carmelly - Shattered! 50 Years of Silence, History and Voices of the Tragedy in Romania and 


Transnistria, Special Internet Edition (http:Aw ww .nizkor.orgihweb'peopleicicarmelly-felicialtoc-00.html), accesat 
2007. 

“5 DIHAN , Fond Chestura Poliţiei Deva, Dosar 120/1942, f.47-49. 

* Ibidem: Nota telefonică nr. 4527S din 4 octombrie 1942 a Poliţiei Reşedinţă Deva. 

5 Martin Pollack va fi evacuat la Slivina; conf. Ordinului D.G.P. nr. 44128S din 23 noiembrie 1942 tatăl lui 
solicită repatrierea, avizul poliţiei locale fiind favorabil. 

"5 Ibidem, £.47: Adresa Inspectoratului Regional Alba-lulia nr. 35255$ din 9 octombrie 1942: 'binevoiţi a lua 
măsuri de evacuare în Transnistria prin Legiunile de Jandarmi respective a evreilor din alăturatul tabel, cari s-au 
sustras de la munca obştească. În executarea măsurilor de plecare şi călătorie, veţi ţine seama de instrucțiunile 
MSM nr. 68750 din 6 august 1942, nr. 70425 din 15 august şi nr. 71645 din 16 august 1942 ce vau fost 
communicate la timp şi care se găsesc la fiecare Prefectură şi Cerc de Recrutare, vezi ordinul nr. 21279S din 6 
august, pag. 6-7, pct. cşi g.. 

71 Pentru o vedere de ansamblu a problemei cenzurii corespondenţei, vezi Grecu Dan-Simion, Cenzura 
corespondenţei poştale în spaţiul românesc (1914-1946), capitol în volumul coord. Marian Petcu, Cenzura în 
spaţiul cultural românesc, Ed. Comunicare.ro, Bucureşti, 2005, pag. 369-415. 

aceasta era înmânată destinatarilor. Motivarea acestui act este relevată în Ordinul nr. 220660 din 
4 septembrie 1942 al M.S.M. către P.C.M., care preciza: 'M.S.M. a fost sesizat că evreii 
obişnuiesc să transmită prin corespondenţă ştiri nepermise. Scrisorile care conţin astfel de ştiri 
scapă uşor de cenzură, pentrucă sunt scrise într-un limbaj convenţional, camuflat într-o formă 
care nu dă nimic de bănuit. Pentru a împiedeca schimbul ştirilor nepermise pe calea 
corespondenţei, între evreii din ţară şi cei din Transnistria, M.S.M. a dispus ca evreii din ţară să 
nu poată face comunicări sau întrebări celor din Transnistria, decât prin oficiile judeţene ale 
Centralei Evreilor care le va formula colectiv. Apreciem că este necesar să se adopte şi în 
Transnistria o măsură similară. Vă rugăm să binevoiţi a dispune să se aducă cele de mai sus la 
cunoştinţa guvernământului Transnistriei - Direcţia P.T.T. - pentru a hotări măsurile de 
restricțiune respective”. Ca urmare, Guvernământul Transnistriei comunică P.C.M. la 29 
septembrie 1942 că a dat ordin legiunilor de jandarmi de interzicere a corespondenţei directe 
între evreii deportaţi şi cei din ţară: 'Comunicările ce au de făcut se vor face de către şeful 
coloniei prin sectoarele de jandarmi şi acestea le vor trimite lunar în ţară la polițiile sau 
legiunile de jandarmi unde se face comunicarea pentru a fi predate destinatarilor prin 
Centralele judeţene ale evreilor! Zi 


Birourile judeţene ale Centralei Evreilor au căpătat permisiunea de a primi mesaje scurte şi de a 
le transmite în rezumat, în Transnistria. Centrala Evreilor a impus o taxă de 25 lei pentru fiecare 
mesaj transmis, deşi majoritatea mesajelor aveau 2-3 rânduri. A existat iniţial o perioadă de 
oprire completă a comunicaţiilor; ca urmare, în decembrie 1942, Centrala Evreilor atenţiona că 
nici un mesaj nu fusese primit de peste două luni (deci din octombrie 1942, data prezumtivă de 
intrare în vigoare a ordinelor amintite mai sus). În ianuarie 1943, Comunitatea încasa câte 0,50 
R.K.K.S pentru înscrierea pe tabelele de corespondență”. 


În iunie 1943, M.S.M., Guvernământul Transnistriei şi Serviciul Poştal Român au emis directive 
cuprinse în Circulara nr. 8614 din 16 iunie 1943 a Direcţiei Poştale a Guvernământului 
Transnistriei. Normele privind corespondenţa evreilor, nu fac decât să repete esenţa actelor 
emise anterior: Avem onoarea a vă face cunoscut că, potrivit instrucțiunilor date de M.S.M., 
Inspectoratul Jandarmi a Transnistriei a luat măsuri ca, corespondenţa dintre evreii aflaţi în 
Transnistria şi cei din ţară, să se facă numai prin intermediul Legiunilor de Jandarmi din acea 
provincie şi a polițiilor din localităţile din ţară. Astfel, corespondenţa tuturor evreilor dintr-un 
ghetou din Transnistria este rezumată - conform instrucţiunilor - în tabele colective, cari sunt 
predate Legiunii de Jandarmi. Aici se face cenzurarea textelor şi expedierea la poliţia localităţii 
de destinaţie, de unde este distribuită prin Comitetul Evreiesc respectiv. Corespondenţa celor 
din ţară este rezumată fie de Centrala Evreilor din România, fie de Comitetele locale şi 
expediată prin Poliţia oraşului, direct Legiunii de Jandarmi a localităţii de destinaţie din 
Transnistria, de unde, după o nouă cenzurare, se distribuie prin Comitetul Evreiesc respectiv. 
Faţă de cele de mai sus, vă rugăm să binevoiţi a lua măsuri ca polițiile din capitalele de judeţe, 
să primească de la Centrala Evreilor din România şi oficiile sale judeţene, tabelele colective cu 
corespondențe şi după cenzurare, să le trimită legiunilor de jandarmi respective din 
Transnistria 


În ceea ce priveşte corespondenţa evreilor hunedoreni, se cunoaşte un model de formulare a 
adresei însoţitoare a tabelelor colective emise de Centrala Evreilor: Domnule Chestor.. În 
conformitate cu normele cuprinse în adresele Preşedenţiei Consiliului de Miniştri, Domnul 
Împuternicit al Guvernului pentru Reglementarea Regimului Evreilor din România nr. 5168 / 
R.L.D. / 942 şi a Guvernământului General al Transnistriei nr. 26541 / 943, comunicată nouă 


*% CFER - Evreii din România... vol.I11/2, Bucureşti, 1997, pag. 254. 

* Idem, vol. IV, pag. 215. 

250 DJHAN, Fond Chestura Poliţiei Deva, Dosar 13/1943; Dosar 80/1943, f.41, 45: Ordinul M.A.I, Direcţia 
Administraţiei de Stat nr. 1750I1A din 19 iunie 1943 către Prefecturi. 

prin adresa nr. 8016 / R.D.L. / 943 din 17 aprilie a.c. a Domnului Împuternicit al Guvernului 

pentru Reglementarea Regimului Evreilor din România privitoare la purtarea corespondenţei 

între evreii din Ţară şi cei din Transnistria, avem onoare a Vă depune alăturat la prezenta 3 

tabele colective cu corespondenţă adresată Comitetelor Evreeşti: Golta, jud. Golta, Olgopol, 

jud. Balta şi Moghilău, jud. Moghilău, Transnistria şi Vă rugăm să binevoiţi a dispune 

expedierea lor direct Legiunilor de Jandarmi în raza cărora sunt situate localităţile unde se află 

Comitetele Evreeşti destinatare mai sus arătate din Transnistria”. Până la sfârşitul anului 1943 

au mai fost expediate prin Chestura Poliţiei Deva, însoțite de adrese similare, următoarele tabele 

colective pentru evreii originari din jud. Hunedoara, deportaţi în ghetouri şi lagăre din 

Transnistria, valoroase şi pentru faptul că oferă o listă a locurilor de evacuare ale acestora: 

= cu adresa nr. 2574 din 24 august 1943: S tabele destinate ghetourilor Golta, Olgopol, 
Savrani; 

= cu adresa nr. 2632 din 26 august 1943: 2 tabele pentru Golta şi lagărul Vapniarca; 

= cu adresa nr. 2758 din 3 septembrie 1943: un tabel pentru lagărul Vapniarca; 

= cu adresa nr. 2799 din 8 septembrie 1943: 4 tabele pentru Golta, Olgopol, Sargorod şi 
Moghilău; 

= cu adresa nr. 2910 din 13 septembrie 1943: 3 tabele pentru Golta şi lagărul Vapniarca; 

= cu adresa nr. 2975 din 16 septembrie 1943: un tabel pentru lagărul Vapniarca; 

= cu adresa nr. 3082 din 23 septembrie 1943: 6 tabele pentru Savrani, Moghilău, Golta şi 
lagărul Vapniarca; 

= cuadresanr. 3185 din 29 septembrie 1943: un tabel pentru Savrani”*?. 


Încălcarea regulilor de expediere a corespondenţei evreilor în Transnistria erau cercetate riguros, 
după cum rezultă din următorul Proces-Verbal întocmit la Haţeg la 28 septembrie 1943: Noi, 
comisar Şef Oniga Domnosin, Șeful Comisariatului de Poliţie Haţeg, având în vedere adresa 
12300 a Legiunii Jandarmi Hunedoara, prin care ni se trimite adresa Legiunii Jandarmi lampol 
cu Nr. 1780 din 10 septembrie 1943, cu un plic expediat de evreica Gidali Rozalia, Legiunei de 
Jandarmi Vapniarca şi corectat lampol, pentru a se cerceta motivul pentru care evreica nu a 
expediat plicul prin Legiunea Jandarmi, ci lacesta] a fost pus direct la oficiul poştal [...]. 
Subsemnata Gidali Rozalia, de 24 ani [...] declar: logodnicul meu Galandauer Iosif fiind în 
Transnistria şi aflând dela Dl. Polak din Haţeg modul de corespondare cu fiul său care 
deasemenea se găseşte în Transnistria, am procedat la fel, adică am pus scrisoarea către 
logodnicul meu într-un plic cu o cerere către Legiunea Jandarmi Vapniarca şi astfel am 
expediat-o recomandat, punând-o direct la oficiul poştal Haţeg, însă nu am trimis-o direct 
logodnicului meu, ci Legiunii de Jandarmi respective. Nu am avut cunoştinţă de dispoziţiunile în 
vigoare referitor la cenzura scrisorilor ce pleacă în Transnistria decât cele ce mi-a spus evreul 
Polak din Haţeg, care de asemeni pune scrisorile la Oficiul Poştal Haţeg şi le înaintează 
Legiunii de Jandarmi din localitatea unde se găseşte fiul său şi de unde [Legiunea] le predă 
destinatarului şi care [destinatar] scrie tot pe această cale. Nu am avut cunoştinţă deci că 
trebuie să depun scrisoarea la Legiunea de Jandarmi Hunedoara şi nici nu aş avea posibilitatea 
de a face aceasta, întrucât Legiunea este în Deva şi subsemnata locuiesc la Haţeg şi astfel fiind 
evreică nu am dreptul de a mă deplasa” 


Acest sistem de transmitere a corespondenţei privind pe evreii deportaţi în Transnistria s-a 
menţinut până la evacuarea provinciei, în martie 1944. 


*1 1dem, Dosar 13/1943, f. 127: Adresa Nr. 2292 din 7 august 1943 a Centralei Evreilor din România, oficiul 
județean Hunedoara către Chestura Poliţiei de Reşedinţă Deva. 

* Ibidem, f. 133, 141, 143, 144, 157, 158, 162, 169, 

"5 dem, Dosar 80/1943, f.70. 

Capitolul IV — Situaţia etnicilor germani din judeţul Hunedoara. 


Pendulând, de voie de nevoie, între voluntariatul în SS şi deportarea în Donbass, etnicii germani 
din România (Volksdeursche conform terminologiei oficiale) au fost folosiţi ca masă de manevră 
şi propagandă de regimul nazist, şi au avut de plătit, în mod categorial, fără diferențieri şi fără 
milă, un preţ al suferinţei odată instalate în ţară autoritățile de ocupaţie sovietice şi cele 
comuniste locale româneşti. 


Înrolarea etnicilor germani în unităţi SS, 1939-1943. 


Problematica înrolării etnicilor germani din România în armata germană (majoritar la unitățile 
SS) aparţine în cvasi-totalitate ariei Banatului (zona Timişoarei) şi Ardealului (cu predominare 
în zona Sibiu — Sighişoara — Mediaş - Braşov). După o scurtă privire generală asupra 
momentelor importante în recrutarea voluntarilor din România, o a doua parte va aduce detaliile 
privind recrutarea din 1943 în centrele judeţului Hunedoara. 


Scurt istoric al recrutărilor 
1. Primii voluntari - 1939. 


După izbucnirea războiului (septembrie 1939) s-au oferit spontan ca voluntari circa 350 tineri 
Volksdeutsche români, care se găseau la acea dată în Germania ca studenţi sau în curs de 
formare profesională. Toţi aceştia au primit o instrucţie de bază la Waffen-SS. 


2. '1000-Mann Aktion”, 1940. 


Conform legislaţiei în vigoare, cetăţenii români nu puteau fi membri ai unor armate străine, sub 
ameninţarea sancţiunilor privind dezertarea. Astfel că, în lipsa unor înţelegeri militare româno- 
germane, primele acţiuni de recrutare din România a voluntarilor Volksdeursche au avut un 
caracter semi-clandestin (mascate sub forma invitării ca “turişti” a unor tineri în Germania, unde 
aceştia se înrolau), însă tolerat de autorităţile române, întreaga acţiune aflându-se de altfel sub 
supravegherea organelor de poliţie. În 1940 s-a desfăşurat aşa numita “Acţiune 1000 oameni”, 
direct organizată de biroul SD al Reichsfiihrerului Heinrich Himmler şi condusă în România de 
către Andreas Schmidt, care urmărea să recruteze acest număr de voluntari din România. 


Ecouri ale acestei acţiuni s-au regăsit şi pe meleagurile hunedorene: Până în prezent, în afară de 
vizitele Dlor Harth loan, Fleps Mihai, Dr. Steutzel, etc, în jud. Hunedoara, care sub masca că 
procedează la o verificare a stării sănătăţii tineretului german îl grupează şi-l selecționează în 
vederea formării cadrelor viitorilor piloţi şi paraşutişti, o organizare temeinică în unităţi 
paramilitare împărţite pe străzi, secţii şi grupe, nu avem a semnala decât în stare embrionară în 
sectorul Comisariatului de poliție Petroşani. 


Cu privire însă la recrutarea de tineri, care urmează a fi îmbarcaţi pentru Germania în portul 
Orşova, am stabilit şi posedăm informaţii precise că prin multe oraşe din Ardeal şi Banat unde 
sunt centre compacte cu populaţie minoritară germană, tineretul german a fost convins să plece 
în Germania. În acest sens, informatorul ne redă situaţia din Sebeş-Alba unde [...] numeroşi 
tineri saşi care au recrutat odată cu el [fiul gazdei informatorului, n.a.], au primit câte 3.000 lei, 
urmând ca, cu aceşti bani sub formă că vor să viziteze ca turişti Germania, sunt aşteptaţi în 
Orşova în ziua de 4 iunie a.c. de un vapor care îi va duce în Germania. Ar fi vorba de un prim 
lot de 3.000-3.500 tineri saşi. Informatorul ne mai relatează că a fost faţă la o discuţie între 
proprietarul de maşini Schuszter Ernest din Sebeş-Alba şi un tânăr care-l angajase pentru 

transportul mai multor tineri până la Orşova. Cerând lămuriri, Ernest Schuszter i-a spus 
informatorului, că acel tânăr cu care vorbise face parte dintr-un grup de turişti ce pleacă prin 
Orşova în Germania, i-a mai spus că scopul real al acestor tineri turişti este de a fi înrolați ca 
aviatori sau paraşutişti în armata germană. În Alba-lulia, informatorul nostru aflându-se într- 
un grup cu mai mulți şefi ai secțiilor de jandarmi din judeţul Alba, a auzit din gura acestora că 
aproape în fiecare comună sunt 2-3 tineri saşi, cari îşi fac preparativele pentru plecarea în 
Germania. Tot cu această ocazie a auzit că din Vinţul de Jos pleacă un grup mai numeros de 
tineri. Dela agentul judiciar Ţipa loan din Alba-lulia a aflat că, delegatul şi îndrumătorul 
acestor tineri domiciliază în Sibiu şi e bine cunoscut de Poliția Alba-lulia. Tuturor acestor tineri 
li s-a spus că, imediat ce vor sosi în Germania şi vor accepta să intre în cadrele piloților sau 
parașutiștilor, li se va acorda cetăţenia germană |... es 


Preparativele se vor materializa în final în mai multe transporturi supravegheate şi tolerate de 
autorităţi: În seara zilei de 10 iunie 1940 au trecut prin gara Simeria cu trenul personal nr. 2055 
către Curtici spre Germania, circa 600 de tineri voluntari saşi, originari din regiunile Mediaş, 
Sighişoara şi Sibiu. Toţi aceşti tineri posedau pașapoarte obținute pe baza Convenţiei ce s'a 
stabilit între Guvernul German şi Român” 


Majoritatea acestor voluntari au fost ulterior înrolați în Divizia 2 SS Panzer “Das Reich” (cea 
care a comis teribila crimă de la Oradour-sur-Glane, Normandia, în 1944). 


3. Recrutarea bănăţenilor din 1941. 


După ocuparea lugoslaviei de armatele germane (aprilie 1941) acţiunea de recrutare s-a axat în 
special pe etnicii germani din Banat (în primul rând Banatul sârbesc, trecut sub administraţie 
germană, dar în secundar şi din Banatul românesc), pentru aceştia creându-se în mod special 
Divizia 7 Munte SS “Prinz Eugen”, sub comanda lui Arthur Phleps, fost general de vânători de 
munte în armata română. Au fost recrutaţi atunci circa 3.000 oameni, toţi la Waffen-SS sau la 
Organizaţia Todt. 


Victime pe front au existat în mod inevitabil, inclusiv din rândul etnicilor germani hunedoreni. 
Este menţionat în documente cazul tânărului puşcaş SS Inocenţiu Klein, înrolat la SS în luna mai 
1941 (şi aparţinând de unitatea arondată poştei militare 41940D - aşadar Compania 3-a din 
Panzergrenadier-Regiment SS Langemark, Divizia Blindată Grenadieri "Dar Reich), căzut la 3 
februarie 1943 în timpul luptei de la satul Tisanca (40 km. nord-est Volciansk, regiunea 
Harkov)25€. 


Tinerii ardeleni continuau şi ulterior să se înroleze clandestin, utilizând varii mijloace. Un 
proces-verbal al poliției, consemna astfel pe tânărul sas Schabel Eugen, de 17 ani, din Vulcan 
(jud. Braşov), găsit la data de 27 ianuarie 1943 clandestin în vagonul poştal german legat de 
trenul 2005, venind de la Braşov (şi care tranzita judeţul Hunedoara). Acesta a primit certificat 
din care rezultă genealogia, ce dovedeşte că e născut din părinți germani, primit de la preotul 
comunei Vulcan (toţi tinerii înrolați în SS li s-a cerut certificatul). Din Vulcan au plecat mulţi 
tineri în Germania, înrolați (toţi clandestin). Fără paşaport se poate lIpleca] cu trenul 
permisionar german care circulă în fiecare zi de la Arad la Bucureşti 


* DIHAN, Fond Prefectura, Dosar 214/1940, f.n: Adresa Poliţiei Reşedinţă Deva nr. 140 SS din 3 iunie 1940. 
* Ibidem: Adresa Poliţiei de Reşedinţă Deva, Biroul Siguranță nr. 569 confidențială din 12 iunie 1940. 

"5 DIHAN, Fond Chestura Poliţiei Deva, Dosar 18/1945, fin. 

*7 dem, Dosar 30/1942, f.264-266. 

În afara acestei acţiuni strict militare, în tot cursul anului 1941 a continuat recrutarea neoficială 
pentru muncă în Germania (destinată în fapt tot industriei militare), un anumit număr de 
recrutări trebuiau duse la îndeplinire şi la Deva: Burglandul din Deva, care avea datoria să 
recruteze 800 de tineri pentru [muncă în] Germania, n'a reuşit să recruteze decât numai 600. 
Aceştia au şi plecat în ziua de 11 Nov., îmbarcându-se în Orşova. Recrutarea s'a făcut numai 


dintre români şi saşi maghiarizați, meseriaşi, pentru a urma un curs de specializare de un an la 


. ro a . . . . zi „258 
uzinele Hermann Goring. Fiecare va fi retribuit cu suma de lei 70/oră” -. 


4. Recrutarea oficială din vara anului 1943. 


În aprilie 1943, în cursul vizitei mareşalului Antonescu în Germania, ministrul de externe 
german insistă din nou asupra legalizării voluntariatului; tratativele din 13 aprilie 1943 au avut 
ca rezultat obţinerea acordului mareşalului (care văzuse până la acea dată această cerere ca o 
încălcare a suveranităţii naţionale). Prima formă a înţelegerii militare româno-germane privind 
înrolarea voluntarilor Volksdeutsche în armata germană a fost difuzată cu Instrucţiunile M.S.M. 


nr. 52067 din 24 aprilie 1943 relative la condițiunile în care cetăţenii români de origine etnică 


germană se pot înrola în armata Germană (convenţie între Statul German şi Statul Român ja 


Dar la nici o lună de la emiterea lor, ele sunt modificate, devenind în forma finală Convenţiune 

între Guvernul Reichului German şi Guvernul Român privitoare la înrolarea în Armata 

Germană SS a cetăţenilor Români de origine etnică germană din 12 mai 1943. lată textul 
260 

selectiv”: 


Intre Guvernul Reichului German şi Guvernul Român s-a convenit ca cetățenii români de 
origine etnică germană să se poată înrola în Armata Germană SS, în condiţiile arătate mai Jos: 


I. Recrutarea. 

1. Inrolarea în Armata Germană SS este voluntară pentru cetăţenii români de origine etnică germană, 
care au îndeplinit vârsta de cel puţin 17 ani la 1 aprilie 1943. Cei ce se vor înrola în Armata Germană 
SS pe baza convenției de faţă îşi vor păstra cetăţenia română cu toate drepturile ce decurg; aceste 
drepturi le păstrează şi voluntarii care la recrutare, fiind găsiţi inapţi sau care pentru alte motive au 
fost retrimişi în ţară. 

2. Nu se admite înrolarea următoarelor categorii de cetăţeni români de origine etnică germană: 

a) ofiţeri şi subofiţeri activi. Ofițerii şi subofiţerii de rezervă se pot înrola numai cu aprobarea nominală a 
M.S.M.; 

b) ofiţerilor, subofiţerilor, gradaţilor şi trupei, activi sau de rezervă, dela comandamentele, unităţile şi 
formațiunile aflate în Taman, Cuban, Crimeea şi litoralul Mării până la Nistru; deasemenea se 
exceptează şi cei aflaţi la unităţile de marş din Ţară, numai pentru Marile Unităţi din Taman şi Cuban; 

c) caporalilor şi sergenţilor activi dela trupele din interior, din contingentul 1942 şi 1943, afară de elevii 
şcolilor de ofiţeri şi subofiţeri de rezervă; 

d) specialiştilor de orice grad din contingentele active — 1942, 1943 şi 1944 — şi anume: reparatori de 
telefoane, radiotelegrafişti, telemetrişti, altimetrişti, meteorologişti, aruncători-flăcări, ochitori dela 
tunuri, obuziere, tunuri de infanterie, aruncătoare şi anticare, armurieri, artificieri şi tankişti precum şi 
toţi din marină şi aeronautică; 

e) specialiştilor de orice grad şi vârstă, necesari armatei şi industriei naţionale şi anume: opticieni, 
chimişti, şoferi, mecanici, electricieni, radiotehnicieni, vulcanizatori şi strungari în fier; 

f)  veterinarilor şi inginerilor. Dintre medicii umani nu se poate înrola decât un număr de 60 de medici de 
toate specialităţile, aprobaţi de M.S.M. Numai aceşti 60 de medici vor putea fi folosiţi în serviciul 
Armatei Germane SS, folosirea lor poate fi făcută deodată sau pe rând în serii, plecarea şi venirea 
lor în ţară nefiind legată de o dată fixă; 

9) mobilizaţilor pentru lucru aparţinând intreprinderilor industriale care interesează înzestrarea Armatei 
şi economia naţională şi care sunt prevăzute în planul de mobilizarea industriilor. Scutiţilor de 


*5 Idem, Dosar 16/1941, £.161: Adresa Poliţiei Deva nr. 2077 din 17 noiembrie 1941. 

* În judeţul Hunedoara, aceste instrucţiuni au fost transmise prin Ordinul Prefecturii nr. 11631 din 26 mai 1943 
Zi DJHAN, Fondul Pretura Plăşii Brad, Dosarul 11/1943, f.n; Convenţia a fost completată ulterior prin Ordinele 
M.S.M. nr. 102770 din 22 iunie 1943 şi nr. 102770 din 28 iunie 1943. 

concentrare-mobilizare dela intreprinderile metalurgice. G.E.G.%' din România, poate propune 
M.S.M. anularea mobilizării pentru lucru sau a scutirii pentru unele persoane care nu ar fi absolut 
necesare, propunând eventual înlocuitori; 

3. Cetăţenii români de origine etnică germană care doresc a se înrola în Armata Germană SS se vor 
prezenta până la 30 mai 1943 la Comisiile de Recrutare ale G.E.G. din România, unde vor depune 
declaraţii scrise în acest sens şi care vor fi vizate de un delegat al Cercului Teritorial. In declaraţie se 
va arăta precis că 'de bună voe' se angajează în Armata Germană SS. Guvernul Român garantează 
că acelora care nu vor să se înroleze nu li se va aplica de nimeni nici o sancţiune. Listele voluntarilor, 
întocmite astfel de către Comisiile de Recrutare, se vor prezenta la sediul Cercului Teritorial, unde 
vor fi verificate din punctul de vedere al excepţiunilor prevăzute în prezenta convenţie. Cetăţenii 
români de origine etnică germană, care se găsesc sub drapel în Armata Română, vor face 
declaraţiile respective la unităţi. 

II. Plecarea din tară. 

Voluntarii predaţi G.E.G. din România vor fi constituiți în elemente de transport prin grija organizaţiilor 

respective germane, ei trebuind să părăsească Ţara până la 31 iulie 1943. Aceşti voluntari nu au dreptul 

să scoată din Ţară decât: 

- efectele de îmbrăcăminte şi rufărie cu care sunt îmbrăcaţi plus al doilea rând de rufărie; 

- hrana pentru timpul transportului, plus 2 zile după sosirea în Germania; 

- nicio altă valută peste aceea prevăzută de convențiile economice în vigoare. 

Obiectele de aur sau bijuteriile sunt de asemeni interzise afară de verighetă şi ceas. Aceleaşi restricţii se 

aplică şi pentru cei ce se întorc în Reich-ul German din concedii, servicii izolate, etc [...] 

III. Relaţiunile cu Tara. 

1. Toţi cei înrolați în Armata Germană SS, în condiţiile prezentei convenţiuni, nu au dreptul să poarte în 
România (concedii, servicii izolate) uniforme germane decât pe timpul transportului, la intrarea şi 
ieşirea din Ţară. Aceleaşi restricţii se aplică şi pentru teritoriile administrate de Statul Român. 

2. Nici un cetăţean român de origine etnică germană nu va putea fi întrebuințat în România şi nici în 
teritoriile administrate de Statul Român, în formaţiuni militare sau organizaţii politice, administrative şi 
economice germane. 

3. Statul Român nu va acorda nici un fel de indemnizaţie sau despăgubiri familiilor acestor voluntari, pe 
timpul cât vor presta serviciul în Armata Germană SS. Celor cari vor deveni inapţi pentru muncă 
precum şi urmaşilor celor decedați, Statul Român nu va acorda nici un fel de pensie sau 
indemnizaţie, toate aceste obligaţiuni rămânând în sarcina Reich-ului German. 

4. Toţi cetăţenii români de origine etnică germană care se găsesc în serviciul Reich-ului vor fi supuşi 
jurisdicției române pe timpul cât se vor găsi pe teritoriul român sau pe teritoriile administrate de Statul 
Român. Cei care vor comite infracţiuni pe teritoriul român sau pe teritoriile administrate de Statul 
Român, vor fi judecaţi cu precădere şi în caz de condamnare, li se suspendă executarea pedepsei, 
fiind predaţi autorităţilor militare germane. Ei nu se mai pot întoarce în Ţară decât după terminarea 
războiului când urmează să execute pedeapsa. Toţi cetăţenii români de origine etnică germană 
condamnaţi definitiv, care se găsesc în închisori militare şi civile sau la unităţi vor fi puşi la dispoziţia 
Armatei Germane SS, iar executarea pedepsei este suspendată până după terminarea războiului. 
Cei care au procese în curs, vor fi judecaţi cu precădere, aplicându-li-se acelaşi regim. 

5. Nici un cetăţean român de origine etnică germană angajat în serviciul Reich-ului German nu are 
dreptul să stea în concediu în România mai mult de 30 zile pe an. 

IV. Dispoziţii speciale. 

1. Toţi cetăţenii români de origine etnică germană aflaţi actualmente în serviciul Reich-ului German, 
fiind plecaţi din Ţară cu aprobarea Guvernului Român, se încadrează în dispoziţiile prezentei 
convenţii. 

2. Cetăţenii români de origine etnică germană plecaţi în mod fraudulos din Ţară se încadrează de 
asemenea în dispoziţiile acestei convenţii, dacă sunt întrebuinţaţi în unităţile Armatei Germane SS şi 
în industriile sau organizaţiile de război. 


Împuternicitul Guvernului Reich-ului German Împuternicitul Guvernului Român 
Ministru Plenipotenţiar al Reichului la Bucureşti Şeful M.S.M. 
Manfred Freiherr von Killinger General |. Şteflea 


*! Grupul Etnic German (Deutsche Volksgruppe), şi-a câştigat un statut de semi-autonomie în cadrul statului român 
la 20 noiembrie 1940, fiind condus de către Andreas Schmidt (ginere al Brigadefiihrer-ului SS Gottlob Berger, şeful 
Oficiului Central pentru Cetăţenii Etnici Germani - 'Volksdeutsche Mittelstelle”). 

Până la sfârşitul anului 1943, se apreciază că mai mult de 40-60.000 Volksdeutsche români s-au 
înrolat în unităţile SS şi aproximativ 10-15.000 în Organizaţia “Todt' şi Wehrmacht. Dar 
recrutări de voluntari s-au făcut şi ulterior, până în vara-toamna anului 1944. 


Recrutarea din anul 1943 în judeţul Hunedoara 


Recrutările în judeţul Hunedoara s-au desfăşurat în cel puţin 2 faze: prima recrutare, a etnicilor 
germani cu vârste între 18-35 ani, a avut loc între 29 aprilie -3 mai 1943, fiind urmată de o a 
doua recrutare (în majoritatea centrelor), între 28 - 30 mai 1943, pentru etnicii germani cu 
vârste între 35-45 ani. Cel puţin în două centre a fost necesară şi o a treia recrutare, între 29 - 
30 iunie 1943, destinată în principiu etnicilor germani din mediul rural. Interesant faptul că 
multe note informative ale poliției (din care sunt redate mai jos extrase doar pentru câteva) 
reliefează atitudinea diferită a etnicilor germani faţă de recrutare, aceasta fiind de multe ori una 
de “lipsă de entuziasm”, evident că ne-manifestată public, doar împărtăşită în cercurile de 
apropiaţi. Dar nici nu ar fi existat în acel an 1943 prea multe motive de entuziasm pentru 
trimiterea pe front. Astfel la 17 iunie 1943 se evidenţiază că în scriptele Grupului Etnic German 
se vede că dintr-un lot de 6.000 tineri plecaţi la începutul războiului în Germania”?, azi mai 
sunt în viaţă sub 2.000. Nici soarta celor care nu rezistau psihic regimului din SS şi dezertau nu 
era de invidiat. În iulie 1943, un raport preciza în acest sens: La Timişoara doi dezertori germani 
originari din România s-au sinucis în momentul când organele militare s-au prezentat la 
locuinţele acestora pentru a-i aresta, ştiind că vor fi executaţi. Unul s-a aruncat dela etaj iar al 
doilea şi-a tăiat gâtul. Cu toate că Salvarea a încercat să dea ajutoare sinucigaşilor, intervenţia 
a fost interzisă. 


Iată în cele ce urmează câteva detalii ale recrutărilor în principalele centre ale judeţului, aşa cum 
rezultă din notele informative ale organelor de Poliţie”. 


Deva. Prima recrutare în zilele de 29 - 30 aprilie 1943 (pentru cei născuţi între 1908-1925), la 
care s-au prezentat 80-90 tineri. A doua recrutare a avut loc la 28 mai 1943, pentru cei cu vârste 
cuprinse între 35-45 ani, la care s-au prezentat 80-100 persoane. Starea lor de spirit este “cam 
scăzută” (deoarece “se tem că vor fi consideraţi străini în Germania şi utilizaţi în prima linie”). 


Petroşani. Prima recrutare în 30 aprilie 1943, la care s-au prezentat un număr de 170-180 tineri 
din Valea Jiului, cu vârste cuprinse între 18-35 ani. La a doua recrutare, din 30 mai 1943 au fost 
numai 2 prezenţi, alături de 2 deţinuţi aduşi din închisoarea Haţeg. O recrutare suplimentară (a 
treia) a avut loc la 20(21?) iunie 1943, acum fiind prezenţi 130 tineri din teritoriul rural al Văii 
Jiului (din care 16 din Lupeni) şi din Detașamentul de Lucru Livezeni. Pe lângă aceştia, au fost 
recrutate şi 25 fete din Valea Jiului care au cerut să fie trimise la muncă în Germania, dintre 
acestea 5 au şi plecat în 13 iulie 1943 la Timişoara. 


Orăştie. Prima recrutare în acest puternic centru german din judeţ, a avut loc în zilele de 1-2 
mai 1943, prezentându-se 59 saşi din oraşul Orăştie, din care au fost recrutaţi 57 (din care 32 au 
fost propuşi pentru SS). A doua recrutare (tot pentru teritoriul oraşului Orăştie) a avut loc la 29 
mai 1943, comisia funcţionând la Hotelul Transilvania, ocazie cu care s-au prezentat 37 saşi. A 
treia recrutare (pentru teritoriul rural din jurul Orăştiei) s-a desfăşurat la 22 iunie 1943, fiind 
recrutaţi 24 (conform altui document circa 27) saşi din comuna Aurel Vlaicu. Atitudinea 
populaţiei vârstnice nu era favorabilă acestei acţiuni: Bătrânii, care de la început au fost contra 
partidului |nazist, n.a.] pentru metodele sale care tindea să elimine pe bătrâni, ca învechiţi în 


sila Majoritatea ca urmare a *1000-Mann Aktion” şi a recrutărilor din 1941, dar şi prin iniţiative individuale ale 
tinerilor germani. 
*55 "Toate din Dosarul 15/1943 al Fondului Chestura Poliţiei Deva, DIHAN. 

rele, reproşează tineretului că soarta ce-o aşteaptă, singuri şi-au creat-o ca fiind lipsit de 
experienţă şi impresionat de rezultate trecătoare |se referă evident la atitudinea aventurieră a 
celor ce s-au oferit voluntari pentru SS, atitudine pentru care majoritatea celor ce s-au întors în 
România vor plăti greu după război, n.a.*. 


Brad. Comisia de recrutare pentru cei cu vârste între 18-35 ani din teritoriul rural al plăşii Brad 
a funcționat la Gurabarza în 30 aprilie 1943, recrutând 12 tineri din Gurabarza şi 5 din Brad. 
Documentele poliției consemnează şi aici faptul că “au răspuns cu entuziasm doar cei sub 20 
ani, ceilalți au încercat să se eschiveze”, deasemenea că *'o condiţie sine qua non pentru soldaţii 
acestor formaţiuni [SS] e de a nu se mai înapoia la familie până la sfârşitul războiului sau de a- 
şi duce familia în Germania”. Este consemnată şi existenţa unui ajutor pentru familii, de circa 
5.900 lei lunar, din fondurile puse la dispoziţie de autorităţile germane. 


Hunedoara. Prima recrutare a avut loc la 3 aprilie 1943 (probabil 3 mai ?), iar cea de-a doua la 
28 mai 1943, ocazii cu care au fost recrutaţi 13, respectiv 10 saşi pentru SS. Deşi trebuiau 
recrutaţi doar cei cu vârste cuprinse între 25-35 ani, la Hunedoara au fost recrutaţi toţi cei între 
18-42 ani, depăşindu-se stipulaţiile convenției. 


Haţeg. Prima (şi singura) recrutare a avut loc la 1 mai 1943. Nu se cunosc alte detalii. 


În total, din judeţul Hunedoara au fost recrutaţi 577 etnici germani, din care au fost în final 
admişi 373, iar restul de 204 au fost respinşi de Cercul Teritorial Hunedoara, ca făcând parte din 
excepţiile prevăzute de Convenţie. Din teritoriul rural al judeţului au fost recrutaţi 356 etnici 
germani, fiind declaraţi apți pentru acest serviciu doar 222. 


Deşi în Convenţie s-a prevăzut termenul limită de 31 mai 1943, totuşi, după cum s-a văzut mai 
sus, o a treia serie de recrutări s-a făcut în luna iunie 1943. Rezultatul acestor ultime recrutări era 
sintetizat la 3 iulie 1943 ca fiind următorul: Petroşani — 15, Deva — 4, Orăştie — 20, Hunedoara — 
3, Lupeni — 12, Brad — 2, deci în total 56 etnici germani. La 2 iulie 1941 au plecat din Deva spre 
Braşov 41 voluntari (probabil cei aprobaţi dintre cei 56 recrutaţi), urmând ca de acolo ei să se 
îndrepte spre Germania. 


În ce priveşte soarta acestor tineri ulterioară recrutării, pot fi desprinse din aceleaşi note 
informative câteva detalii. Astfel, la 31 mai 1943 a fost organizată o mare slujbă în Sibiu, la care 
600 tineri saşi au primit “Cina cea de taină”, urmând să fie trimişi pentru instrucţie la Viena, la 
trupele SS. La 1 iulie 1943 a trecut prin gara Simeria un tren cu 50 vagoane cu tineri voluntari, 
venind dinspre Deta spre Viena, urmând să treacă frontiera în Guvernământul General la Gr. 
Ghica Vodă (Orăşeni, în Bucovina de Nord). Se aprecia că în tren erau în total cca. 1.500 
persoane. 


*% Adresa nr. 25115 din 16 iulie 1943 a Poliţiei Orăştie. 

Deportarea etnicilor germani în U.R.S.S., 1945-1955. 


Bazinul Donbas (numit astăzi Doneţk) cuprinde pe 60.000 km? o zonă industrială şi o alta 
minieră, situat în sudul Ucrainei, delimitat de lacul Timleask şi râul Don la sud-est, Marea Azov 
la sud şi cursul Niprului la est. Este traversat de Doneţ şi în centru se află podişul Donbass, 
principalul oraş fiind Doneţk (numit până în 1961 Stalino). Aici, în bogatele mine de cărbuni, a 
fost locul desemnat de pedepsire prin muncă forțată (muncă de reconstrucție” contorm 
terminologiei oficiale) a etnicilor germani români pentru atitudinea lor 'pro-nazistă' din timpul 
răzoiului şi ca o compensare faţă de uriaşele pagube provocate economiei sovietice de Armata 
Germană în cursul campaniei din Est. 


Deportarea (ca inițiativă strict sovietică) a fost luată în discuţie încă în timpul războiului, la scurt 
timp după instalarea Armatei Roşii de ocupaţie în România. Liniile generale de executare a 
deportărilor erau comunicate deja la 4 ianuarie 1945: 

1) Toți bărbaţii, cetăţeni români de origine etnică germană între 17-45 ani sunt internabili; 

2) De asemenea toate femeile între 15-30 ani, cetăţene românce de origine etnică germană; 

3) La categoriile de mai sus nu se admite nicio excepție afară de femeile cari au copii sub 1 an 
şi de acei care suferă de vreo infirmitate care îi privează de capacitatea de muncă. 

4) Toţi acei cari sunt internabili vor avea în mod obligatoriu asupra lor obiectele enumerate în 
inventarul alăturat [maxim 200 kg.]; 

5) Începând din ziua de 3 ianuarie 1945, va sosi în fiecare reşedinţă de judeţ, câte un ofițer 
sovietic pentru coordonarea operaţiunii a celor internabili. Poliţiile şi toate autoritățile de stat 
le va da tot concursul solicitat îngrijindu-se în acelaşi timp de perfecta lor ospitalitate ca 
locuință, masă, etc. 

6) Toţi cei internabili vor fi predaţi Legiunii de Jandarmi respective, care îi va conduce la 
locurile de adunare dinainte fixate de către autorităţile Poliţiei şi Jandarmeriei locale. Se va 
observa ca aceste locuri de adunare să se găsească neapărat lângă o staţie de C.F.R. [...]. 

10) Toate aceste operaţiuni pregătitoare vor [i terminate în ziua de 9 ianuarie 1945 ora 12 - de 
la această dată şi oră tot personalul de poliţie şi jandarmerie se va concentra pentru a păşi în 
comun acord la executarea prezentului ordin-*5 


La 6 ianuarie 1945 nota nr. 031 a generalului-locotenent Vinogradov solicită: În perioada 10-20 
ianuarie 1945 vă solicităm să mobilizați pentru muncă toţi locuitorii germani apți de muncă, 
indiferent de cetăţenia lor. Bărbaţii între 17 la 45, femeile între 18 la 30 ani. Femeile care 
alăptează copii până la 1 an nu vor fi mobilizate. Cetăţenii mobilizați vor fi folosiţi la muncă în 
conformitate cu instrucţiunile date de Înaltul Comandament. Cei mobilizați vor avea asupra lor: 
îmbrăcăminte de iarnă, bocanci, cămăşi şi lenjerie de pat, cuţit şi furculiţă şi obiecte sanitare şi 
hrană pentru 15 zile, greutatea totală nedepăşind 20 Kg [...] Cetăţenii germani mobilizați vor 
avea dreptul să scrie şi să primească scrisori şi colete poştale. La 18 ianuarie 1945 această notă 
devine publică printr-un comunicat dat presei, care se încheie astfel: Ridicarea are caracter 
provizoriu, întrucât este vorba de muncă necesară pentru nevoile războiului. 


Cu toate că primul-ministru, Gen. Nicolae Rădescu, se opune la această cerere, şi răspunde în 13 
ianuarie 1945 sugerând (în cel mai rău caz) în locul deportării soluția muncii obligatorii pe 
teritoriul României, demersurile sunt tardive, fiind puse în faţa faptului împlinit. 


*5 DJHAN, Fond Chestura Poliţiei Deva, Dosar 103/1945, f.96-97: Ordinul Inspectoratului Regional Poliţie Timiş 
nr. 216655 din 4 ianuarie 1945, care aduce 'preciziuni de executare! în conformitate cu Ordinul D.G.P. nr. 32475-$ 
din 3 ianuarie 1945. 

Punerea în practică a deportării la nivel naţional: 


În noaptea 10/11 ianuarie 1945 începe arestarea germanilor de pe tot teritoriul ţării (acţiune care 
practic durează până la sfârşitul luni): în seara de 10 ianuarie încep arestările la Braşov, 
germanii sunt strânşi în barăcile de pe şoseaua Sf. Petru, lângă flotila de aviaţie, unde, două zile 
mai târziu, le vorbeşte un colonel rus?%. Până la acea dată erau ridicaţi cca. 2.600 germani, alți 
1.400 fiind în curs de ridicare sau de căutare, conform tabelelor. Tot în noaptea de 10/11 
ianuarie 1945 încep arestările în Bucureşti, până în Il ianuarie seara fiind arestate 8.500 
persoane, pentru ca în final să fie ridicate din Capitală 15.000 pers. La 12 ianuarie etnicii 
germani din Bucureşti pleacă din gara Mogoşoaia cu un prim tren de cca. 30 vagoane (cca. 1.000 
persoane). În noaptea 12/13 ianuarie încep arestările şi la Sibiu, după ce în 10 sosise în localitate 
un batalion NKVD. În noaptea 13/14 ianuarie are loc şi arestarea germanilor din Timişoara şi 
jud. Timiş-Torontal (încheiată la 16 ianuarie). În februarie 1945 o sinteză oficială confirmă 
arestări şi în Brăila, Olteniţa, Ploieşti, jud. Dâmboviţa, Vlaşca, Slatina, Teleorman, Severin, 
Reşiţa. 


Au existat excepţii oficiale de la ordinele anterioare de ridicare: 3. Excepţiile: Muncitorii din 
fabrici“ [ „..] 4. Se mai exceptează: Româncele căsătorite cu germani. Germanele căsătorite cu 
români. Călugăriţele (surori de caritate) se ridică. 5. Germanii căsătoriți din Vechiul Regat 
veniţi în ţară înainte de 1915 şi care au legături de rudenie cu familii cunoscute ? româneşti sau 
cari au adus în ţară mari servicii întemeind industrii sau case de comerţ cari au produs venituri 
mari pentru ţară [...]2%. Constatând că 'Înaltul Comandament Sovietic a luat măsuri să fie 
ridicaţi şi duşi în locuri unde se simte nevoia de braţe de muncă, cetățenii de origine etnică 
germană, Preşedenţia Consiliului de Miniştri, temându-se de apetitul sovietic exagerat pentru 
'braţe de muncă' care ar putea ajunge până în cadrele Armatei Române, dispune preventiv la 17 
ianuarie 1945, exceptarea şi a etnicilor germani aflaţi sub drapel: nu se vor preda organelor 
române şi sovietice, ofițerii, subofiţerii, maiștri militari şi trupă activi, de origine etnică 
germană, precum şi ofiţerii, subofițerii, maiştri şi trupa de rezervă de origine etnică germană, 
aflaşi în prezent concentrați la unităţile de pe front sau din interior şi care prestează serviciu 
militar sub arme?" 


Deportarea etnicilor germani din judeţul Hunedoara. 


Situaţia etnicilor germani din raza Poliţiei Deva la data de 7 ianuarie 1945 era următoarea”: 


Localitate Bărbaţi 17-45 ani Femei 18-30 ani Total 
Deva 62 27 89 
Lupeni 180 87 267 
Petroşani 166 94 260 
Haţeg 14 6 20 
Hunedoara 13 52 65 
Brad 13 9 24 ? 
Orăştie 70 52 122 
Total judeţ 570 327 897 


25 Magazin Istoric, nr. 1(334) / ianuarie 1995, pag. 57 

257 Doar cei 'necesari pentru fabrică', ce urmau a fi triaţi de o comisie alcătuită din ofițeri aliaţi (sovietici), 
reprezentanţi ai Poliţiei, Jandarmeriei şi delegaţi ai fabricii. 

* DJHAN, Fond Chestura Poliţiei Deva., Dosar 103/1945, f.279: Ordinul D.G.P. nr. 332245 din 10 ianuarie 1945, 
transmis prin Ordinul Poliţiei reşedinţă Deva nr. 168155 din 12 ianuarie 1945, urmare a Ordinului nr. 167275 din 9 
ianuarie 1945 şi 16747S din ? ianuarie 1945. 

"9 Idem, Dosar 78/1945, f.23: Ordinul Președenţiei Consiliului de Miniştri nr. 13271 din 17 ianuarie 1945, 
transmis cu Ordinul Comandamentului General de Etape, Secţia II, nr. 24711 din 18 ianuarie 1945. 

"9 Idem, Dosar 103/1945, f.226, Adresa nr. 16665$ din 7 ianuarie 1945 a Poliţiei de Reşedinţă Deva către 
Comandamentul Aliat pentru Aplicarea Convenţiei de Armistițiu Deva. 

Cu aceaşi ocazie se precizau detaliile tehnice ale 'colectării”, în sensul că germanii din Deva, 
Orăştie, Hunedoara şi Brad se vor aduna la Deva într-o cazarmă amenajată special, iar cei din 
Petroşani, Lupeni, Haţeg vor fi strânşi la Petroşani. Un prim termen pentru aducerea la 'centrele 
de colectare! era 15 ianuarie 1945. 


Planul de pregătire pentru acţiune în teritorul judeţului era următorul: 


Zona de Ordine Interioară Petroşani şi subsectoarele menţionate mai jos, vor pune la dispoziţie 
polițiilor locale efective după cum se arată mai jos: 

]. Zona de Ordine Interioară Petroşani: 

a) Poliţia Petroşani - 100 oameni, în plus o gardă fixă la un local ce se va fixa de poliţie. 

b) Poliţia Lupeni - 100 oameni. 

Aceste efective au fost cerute de Șeful Poliţiei Deva. DI. Comandant al Zonei, în unire cu şefii 
poliţiilor poate reduce la strictul necesar, căci aceste efective sunt exagerate. Se va mai prevede 
şi o gardă în gara Petroşani, pentru siguranţă la o eventuală îmbarcare. Pentru alte nevoi se va 
folosi şi Batalionul 9 Vânători de Munte. 

2. Subsectorul 2 Pază Brad - 20 soldați. 

3. Subsectorul 3 Pază Hunedoara - 40 soldați. 

4. Subsectorul 4 Pază Haţeg - 10 soldaţi. 

5. Subsectorul 5 Pază Orăştie - 100 soldaţi. 

[...] O parte din oameni se vor folosi ca escorte - deci va fi nevoie de hrană”! 
Operaţiunea va începe Marţi, 16 ianuarie 1945, orele 5 dimineaţa” ?. 


Desfăşurarea operaţiunilor în judeţ: 


Petroşani: oraşul a fost împărțit de poliție în 12 sectoare pentru recensământ. Germanii urmau a 
fi trimişi la Centrul de Colectare Petroşani cu ajutorul a 30 soldaţi vânători de munte, împărțiți 
pe sectoare. La 16 ianuarie, ora 5 dimineaţa începe operaţiunea care durează toată ziua, 
adunându-se majoritatea celor înscrişi, a doua zi au rămas cei care nu au fost găsiţi la domiciliu 
ŞI s-a trecut la urmărirea celor dispăruţi (deoarece Germanii au aflat de operațiune, fiind 
informaţi din alte oraşe, şi 's-au deplasat în alte localităţi sub diferite pretexte"). Operaţiunea s-a 
desfăşurat fără nici un incident”. 


Lupeni: aici au avut loc incidente cu delegatul Comandamentului Sovietic, care nu a vrut să ţină 
cont de excepţii, astfel că au fost ridicate şi persoane din categoria celor exceptate”!?. 


Hunedoara: identificarea s-a făcut pe baza arhivei Grupului Etnic German (G.E.G.), cărţilor de 
imobil sau de la biroul populaţiei. Oraşul a fost împărțit în 8 sectoare conduse de ofiţeri şi agenţi 
de poliţie. Operaţiunea s-a desfăşurat fără nici o piedică, au fost ridicaţi 112 germani (63 bărbaţi 
şi 49 femei), predaţi Centrului de adunare Deva. Au fost triaţi şi lăsaţi la domiciliu 10 germani 
(3 bărbaţi, 7 femei), exceptate 21 persoane (care rămân şi ele la domiciliu). Deşi exceptaţi, au 
fost ridicaţi cu forţa 3 bărbaţi, căsătoriți cu românce. Mai mult, 20 persoane ridicate direct de 
delegatul (sovietic) al Comisiei de Control pentru Aplicarea Armistițiului erau sub sau peste 
limita de vârstă. Au fost notaţi 7 dispăruţi de la domiciliu (5 femei şi 2 bărbaţi), care au fost daţi 
în urmărire. Un bărbat a fost prins şi dus la Centrul Deva”'5. 


*! Idem, Dosar 1/1945, Ordinul Poliţiei de Reşedinţă Deva 168735 din 14 ianuarie 1945. 
* Jdem, Dosar 103/1945, f.299. 

3 dem, Dosar 1/1945, f.199. 

4 Ibidem, f.198. 

5 Ibidem , f.197. 

Haţeg: identificarea s-a făcut pe baza tabloului din arhiva G.E.G, de asemenea identificări sub 
pretextul de control a cărţii de imobil, control din punct de vedere al legii chiriaşior, etc. Totuşi, 
o parte din cei vizaţi au ştiut de operaţiune, deoarece în oraşele Deva, Timişoara şi în trenuri se 
discută în mod public măsura ordonată. La 16 ianuarie, ora 5, cu 8 gardieni publici, 2 soldaţi, 2 
ofiţeri de poliţie şi 2 agenţi s-au ridicat germanii vizaţi, fără opoziție. Au fost perchiziţionaţi, nu 
s-au găsit arme, s-a format o coloană de 7 căruţe cu care au fost duşi la Centrul de adunare 
Petroşani sub pază strictă. În total, au fost ridicaţi 14 germani (8 bărbaţi şi 6 femei). Acţiunea a 
produs vii nemulțumiri şi nervozitate, afirmându-se în diverse cercuri că germanii nu merită 
această soartă, în calitate de cetățeni români. Ridicarea a două femei a dus la discuţii, 
comentarii, atât la populaţia românească şi evreiască, care regretă măsura, deoarece acestea sunt 
mame la copii mici şi văduve?!€, 


Orăştie: începe la 16 ianuarie, ora 5 dimineaţa, în colaborare cu organe ale garnizoanei Orăştie 
ŞI în prezenţa organelor militare sovietice. Fără incidente. Tabelele poliției (datând din ianuarie 
1945) prezentau diferenţe faţă de tabelele sovietice (care sunt alcătuite pe baza recensământului 
din august 1944)”. 


Brad: Operaţiunea începe la 16 ianuarie, împreună cu organele S.S.I. (Serviciul Secret) din 
localitate. Cum ridicarea în judeţele Arad şi Timiş s-a desfăşurat în 13 ianuarie, călătorii sosiți 
au informat populaţia, astfel că 5 germani au dispărut de la domiciliu. Ulterior, în 17 ianuarie, 2 
fete au fost găsite. Majoritatea nu au fugit însă, deoarece 'nu are nici un rost218, 


Situaţia internabililor ridicaţi din sectorul Poliţiei Deva se prezenta astfel (dată necunoscută)”: 
Localitate Situaţie provizorie | Situaţie definitivă 
Deva 53 za 
Brad 15 15 
Orăştie 69 69 
Haţeg 14 14 
Hunedoara 109 109 
Petroşani 212 sta 
Lupeni 177 177 
Total 649 


La 18 ianuarie 1945 situaţia germanilor din oraşul Lupeni se prezenta după cum urmează: 177 
predaţi (132 bărbați şi 45 femei); 15 mobilizați (bărbaţi, se referă la unitățile de muncă); 3 
internaţi în lagăre (bărbaţi), 10 netransportabili (6 bărbaţi şi 4 femei), 3 femei cu copii sub 1 an; 
10 plecaţi în alte localități (7 bărbaţi, 3 femei); 10 dispăruţi (3 bărbaţi, 7 femei), 10 femei 
căsătorite cu români. Aşadar, în total, 238 germani din Lupeni. 


Privind doar pe cetăţenii germani din urban predaţi centrelor de strângere, situaţia lor era 
următoarea la 22 ianuarie 1945%!, respectiv situaţia sintetică (alcătuită probabil în februarie 
1945) a celor efectiv deportaţi“? (diferenţa se explică mai ales prin excepţiile de la deportare, 


persoane ridicate şi predate centrelor de strângere, dar care nu au mai plecat în U.R.S.S.): 


216 Ibidem , f.196. 

21 Ibidem, f.200. 

1 Ibidem, f.201. 

9 Jdem, Dosar 103/1945, f.332. 

*0 dem, Dosar 1/1945, f.4: Adresa 6109 din 18 ianuarie 1945. 
%1 Ibidem, f.5: Adresa 166655 din 22 ianuarie 1945. 

*2 dem, Dosar 78/1945, f.35. 

focalizate Predaţi 22 ianuarie 1945 Deportaţi februarie 1945 
Bărbaţi Femei Total Bărbaţi Femei Total 

Deva 28 30 58 23 22 45 
Brad 11 6 17 9 2 11 
Haţeg 8 6 14 8 6 14 
Hunedoara 62 49 111 60 42 102 
Lupeni 149 74 229 145 60 205 
Orăştie 43 26 69 23 21 44 
Petroşani 120 7l 191 118 63 181 
TOTAL 421 262 683 386 216 602 


Aceste date pot fi comparate cu o statistică din 13 iulie 1945, în care erau totalizaţi 611 germani 
hunedoreni (doar din urban) trimişi la muncă în U.R.S.S., şi anume: Deva - 45, Brad - 12, Haţeg 
- 14, Hunedoara - 101, Lupeni - 205, Orăştie - 53, Petroşani - 19172 


De asemenea se poate compara cu statistica etnicilor germani din teritoriul urban al judeţului, la 
data de 1 noiembrie 1946": 


5 La 1 noiembrie 1946 Trimişi în U.R.S.S. M.f.o. în judeţ 

Localitate B F T B F T B E T 
Deva 104 136 240 23 22 45 1 - 1 UFH 
Petroşani 668 785 1453 118 | 63 181 - - E 
Haţeg 31 57 88 9 6 15 ă E ca 
Orăştie 279 304 583 32 20 52 3 - 3 UFH 
Hunedoara 122 173 295 40 27 67 - - - 
Brad 21 34 55 7 3 10 - - - 
Lupeni 339 324 653 124 | 63 187 5 - 5 SAR Petroşani 

(mina Lupeni) 

Total 1564 1813 3367 353 | 204 | 557 9 - 9 


Cazuri individuale de întoarcere din U.R.S.S. pentru diferite motive (medicale sau de altă 
natură) se cunosc încă din toamna / iarna 1945, cu o creştere pentru anii 1946-1947. În judeţul 
Hunedoara, de exemplu, până la 6 octombrie 1948 s-au întors 319 din cei 1.488 deportaţi, 
aşadar 21,4% dintre cei deportaţi la 16 ianuarie 1945. Întoarcerea deportaților se făcea prin mai 
multe puncte de tranzit (cel mai frecvent prin centrul de triere Focşani /1948/ sau prin Germania, 
mai rar prin Sighet sau Iaşi). Întoarcerea prin Germania nu era lipsită de suprize, în noiembrie 
1947 se consemna faptul că o parte din saşii care au fost duşi la munca în U.R.S.S. în prezent se 
află în Germania în zona sovietică. Aici se prezintă comisiilor de repatriere însă dacă nu au 
acte nu li se face repatrierea”. Între documentele din arhiva hunedoreană se regăseşte şi 
declaraţia unei femei care, gravidă, pleacă din Donbass la 15 septembrie 1946 în zona sovietică 
din Germania (Frankfurt a/Oder), apoi la Berlin. Împiedicată să se repatrieze, ajunge în iulie 
1947 la Passau (în zona Anglo-Americană), unde este nevoită să aştepte încă un an până ce, în 
final, se va întoarce în România ilegal prin Ungaria”. 


In decembrie 1947 este notată revenirea unui etnic german din Hunedoara, iar la 30 ianuarie 


1948 sunt 8 care revin în comuna Pui”? şi alţi 90 germani întorşi din U.R.S.S. în Valea Jiului, 


*5 Jdem, Dosar 88/1945, f.43. 

*%4 dem, Dosar 2/1946, f.13?: Tabel Poliţia Reşedinţă Deva cu situaţia Germanilor în teritoriul urban Hunedoara la 
1 noiembrie 1946. 

*5 2 mobilizați la Detaşamentul Lucru Timişoara (cf. Adresa nr. 7660 Sig din 23 noiembrie 1946 a Comisariatului 
Petroşani), f.127. 

5 1 femeie la lucru la Timişoara (cf. Adresa Comisariatului Poliţie Haţeg), f.128. 

*% Idem, Dosar 129/1947: Notă informativă a Inspectoratului Siguranţă Sibiu nr. 54345 din 11 noiembrie 1947. 

*8 Jdem, Dosar 4/1949. 

*9 Jdem, Dosar 142/1947: Adresa Postului Jandarmi Pui nr. 665 din 30 ianuarie 1948. 

şi 8 reveniţi la domiciliile lor din comuna Pui. În iulie 1948, 9 germani din Orăştie s-au întors 
din U.R.S.S.%.. Situaţia germanilor care au fost duşi la munca de folos obştesc în U.R.S.S. 
înapoiaţi în ţară în întreg judeţul Hunedoara până la începutul lunii octombrie 1948 este 
următoarea”*?: 


Bărbaţi Femei Total 
Deportaţi Întorşi Deportate Întoarse Deportaţi Întorşi 
Zona Orăştie 32 B) 21 4 53 9 
Zona Hunedoara 60 22 41 14 101 36 
Zona Petroşani 181 51 66 20 247 7l 
Oraşul Brad 9 4 1 - 10 4 
Zona Lupeni 174 47 Tl 25 245 72 
Judeţ (numai din urban) 484 72 268 37 752 109 
Judeţ (total) 973 216 515 103 1.488 319 


Iată şi o altă situaţie a cetăţenilor români de origine germană mobilizați la muncă în U.R.S.S. şi 


întorşi în Valea Jiului până la 10 aprilie 1948, respectiv 14 august 19482%: 
aa Etnici germani Alte naţionalităţi : a 
Tico 10.4.1948 14.8.1948 10.4.1948 | 14.8.1948 | Diferente în + 
B|F T B F T B|FI|ITI|IB|EF|T B F T 

Petroşani 51 | 22 | 73 55 D277 - - - - l l 4 l 5 
Lonea - - - 23 9 32 - - - 1 - 1 23 |9 33 
Petrila 16 |4 20 18 7 25 - - - - - - 2 3 5 
Livezeni 3 3 6 3 3 6 - - - - - - - - - 
Iscroni - l l - l l - - - - - - - - - 
Aninoasa 8 l 9 8 1 9 - - - - - - - - - 
Baru Mare 5 l 6 5 1 6 - - - - - - - - - 
Total 83 | 32 | 115 | 112 |44 | 156 - - - 1 1 2 30 | 13 | 43 


Pe lângă deportaţi, mai erau consemnați 2 prizonieri (de război) din Lupeni eliberaţi la 22 
septembrie 1948 din Arhangelsk şi Catâc (Cotâc?)* şi mulţi germani (prizonieri de război) 
întorşi în Valea Jiului la 13-15 octombrie 1948, menționându-se cu aceeaşi ocazie câteva lagăre 
unde fuseseră deţinuţi hunedorenii: 29, 7430/11, 182/1, 846, 7220/2 şi un lagăr din Stalingrad”%. 


Statistică la nivel naţional: În darea de seamă a întâlnirii Comisiei Aliate de Control din 14 
februarie 1945, numărul celor deportaţi este estimat la 69.000 (cifra inițială fiind de 80.000, dar 
11.000 germani au fost exceptaţi în urma unui raport al Guvernului Român). În raportul 
Inspetoratului General al Jandarmeriei din aceeaşi zi, figurează 64.419 persoane înscrise pe liste 
în vederea deportării. La această dată erau deja deportaţi 46.540. Li se adăugau etnicii germani 
exceptaţi (11.924), dispăruţi (3.604), decedați (12) sau care şi-au schimbat domiciliul (2.339). 
Aceeaşi cifră de 46.540 rezultă şi dintr-un alt raport din 12 noiembrie 1945. O anchetă 
demografică din 15 august 1949 evidenţiază cifra de 70.148 deportaţi. Alte surse afirmă 
existenţa a cel puţin 80.000 deportaţi. 


*% Idem, Dosar 39/1948. 

*! Idem, Dosar 78/1948. 

ua Idem, Dosar 109/1948: Adresa Biroului Siguranță Orăştie nr. 627 din 4 octombrie 1947; Adresa Biroului 
Siguranță Hunedoara nr. 784 din 4 octombrie 1947; Adresa Biroului Siguranţă Petroşani nr. 685S$ din 4 octombrie 
1947; Adresa Biroului Siguranță Brad nr. 655 din 3 octombrie 1947; Adresa Biroului Siguranţă Lupeni nr. 689 din 
4 octombrie 1947; Adresa Legiunii Jandarmi Hunedoara nr. 1811 din 4 octombrie 1947; Radiogramă sector 
siguranță Hunedoara nr. 835 din 6 octombrie 1947. 

28 DJHAN, Fond Comisariat Poliţie Petroşani, Dosar 1/1948, f.5: Anexă la Adresa nr. 10585 din 14 august 1945 a 
Biroului Siguranţă Petroşani. 

” DIHAN, Fond Chestura Poliţiei Deva, Dosar 102/1948. 

* Idem, Dosar 4/1949. 

Destinația tuturor acestor civili deportaţi a fost bazinul Donbass, unde, atât bărbaţii cât şi femeile 
au fost obligaţi să muncească în mine de cărbuni, uzine, fabrici, ferme agricole, etc. Condiţiile 
de muncă şi de viaţă au variat forte mult, de la acceptabile până la foarte dure, exterminatoare. 
Lagărele de muncă au fost nou-înfiinţate în jurul Complexelor de lagăre (CL, sau administrații 
de lagăre) pentru prizonieri de război pre-existente din bazinul Donbass. Fiecare CL subordona 
între 4 şi 50 lagăre de prizonieri diferite, dintre care unul sau mai multe erau batalioane de 
muncă pentru deportaţi. Fiecărui batalion de muncă i s-a atribuit un număr de ordine de 4 cifre, 
între 1000 şi 1999. Deportații din Valea Jiului au ajuns în mare parte în Lagărul 1031 
Dzerjinsk"*. Pe lângă aceste lagăre de muncă (înfiinţate în 1945 anume pentru deportaţi), unii 
dintre deportaţi au ajuns şi în lagăre obişnuite de prizonieri, astfel de exemplu, în vara anului 
1947, mai multe transporturi de saşi au ajuns la lagărul de prizonieri 29 din CL Karaganda 7099 
(deci lagărul 7099/29). 


Au existat şi peste 10.000 persoane exceptate de la deportare. În aprilie se menţiona că, deoarece 
cu prilejul deportărilor dintre 10-30 ianuarie 1945 se constatase că un mare număr de germani au 
fost exceptaţi, M.A.I. a dispus în aceeaşi zi, verificarea pe teren a motivelor acestor exceptări: 
Întrucât cu prilejul organizării formațiunilor de muncă trimise în U.R.S.S. între 10 şi 30 
ianuarie 1945 s'a constatat că au fost exceptaţi un număr mare de cetăţeni români de origine 
etnică germană şi există indicii temeinice că nu toate exceptările s-au făcut cu respectarea 
dispoziţiilor date, Ministerul de Interne cu Ordinul nr. 278 Cabinet din 12 aprilie 1945 ordonă o 
riguroasă verificare pe teren a acestor exceptări de către o comisiune mixtă [...]. Toţi exceptaţii 
prin fraude sau abuz vor fi predaţi imediat Cercului Teritorial pentru a fi încadraţi în 
batalioane de muncă create în interiorul țării”. 


Zvonuri privind revenirea deportaților sunt consemnate spre sfâşitul anului 1947: În ultimul timp 
au sosit şi s'au primit de către familiile saşilor din oraşele şi satele populaţiei săsești o serie de 
scrisori sosite din Rusia, trimise de saşii aflaţi în detașamente de muncă. În aceste scrisori se 
anunță că în curând saşii din Rusia vor veni acasă, o parte dintre ei deja sunt în drum spre 
Germania, iar din Germania vor veni în România. Rusia, pentru că s'au purtat şi au muncit bine 
le-a iertat 3 ani din pedeapsă, astfel vor fi eliberaţi şi vor veni acasă. Un sas, de loc natal din 
com. Cincşor, jud. Făgăraş, comandant al unui detaşament de muncă din Rusia, a trimis acasă 
o scrisoare prin care scrie că saşii din Rusia vor veni acasă şi că dna Ana Pauker, împreună cu 
autorităţile statului Rusesc au iertat saşilor 3 ani de muncă drept pedeapsă, conform condiţiilor 
de armistițiu. Această scrisoare a ajuns prin mijloace necunoscute în posesia Consistoriului 
săsesc din Sibiu. Consistoriul săsesc a multiplicat această scrisoare redactând în acelaşi timp o 
circulară adresată bisericilor săseşti, dispunând ca preoții saşi să oficieze slujbe religioase în 
biserică, împlinindu-se 3 ani dela plecarea saşilor din România în Rusia. În mod secret preoții 
au oficiat slujbe şi au difuzat scrisoarea venită din Rusia” %8. 


La nivel naţional, până în anii 1948-1949 s-au întors din U.R.S.S. de la munca de reconstrucţie 
cca. 40.000 etnici germani, cifră dată şi de recensământul din 1948 şi de un raport al M.A.I. din 
1951. Diferenţa între cei plecaţi şi cei întorşi se explică prin faptul că mulți germani au plecat 
direct în Germania, s-au stabilit în U.R.S.S. sau au decedat (cca 1.200) în timpul deportării. În 
anul 1949 se desfiinţează lagărele de muncă forţată ale germanilor din U.R.S.S.. 


*% Amintiri legate de acest lagăr, vezi la Edith Oravecz - Țarcul morţii, Ed. Vascoremo Comp., Brăila 1996. 

7 Ibidem, £.6-7: Ordinul circular nr. 1795S din 12 aprilie 1945, de la Directorul Poliţiei de Siguranţă către 
Inspectoratele regionale de poliţie. 

*% Idem, Dosar 129/1947: Notă informativă a Inspectoratului Regional Siguranţă Sibiu nr. 110935 din 7 februarie 
1948. 


64 


Detaşamente de muncă obligatorie pentru germani, 1945-1948. 


Soarta etnicilor germani începând cu anul 1945 a fost marcată de două mari evenimente funeste: 
marea deportare în Donbass-ul sovietic din ianuarie 1945 (vezi mai sus), care a fost dublată de o 
continuă acţiune de internare în lagăre (Târgu Jiu, Caracal, etc) a celor suspecți din punctul de 
vedere al Convenţiei de Armistiţiu: foşti membri ai SS, ai grupărilor germane din România, 
ş.a.m.d. (vezi mai Jos). Dar nici cei care au scăpat acestor trieri n-au avut prea mult timp de 
linişte, fiind de această dată folosiţi pentru muncă obligatorie în interiorul României de către 
autorităţile române (pe modelul deja încercat cu etnicii evrei în anii 1940-1944, vezi mai sus). 
Această triere era astfel conceptualizată în luna iunie 1946: /) Germanii foşti în armatele 
inamice vor fi predaţi cercurilor teritoriale pentru internarea în lagărele de prizonieri de 
război. 2) Germanii de origine care au părăsit ţara benevol se vor interna în lagăr. 3) Germanii 
de origine care au părăsit ţara forţaţi şi care îndeplinesc condiţiile pentru munca de folos 
obştesc vor fi predaţi C Hdd 

Fără îndoială au existat diferenţe semnificative între soarta etnicilor germani care au încăput pe 
mâinile sovieticilor (fiind supuşi unui regim implacabil de muncă forţată) şi cei care au fost daţi 
în grija unor autorităţi represive locale (poliţie, jandarmerie) ce erau la rândul lor programate 
pentru desființare, restructurare şi epurare şi dovedeau de multe ori o lipsă totală de entuziasm, 
ducând întreaga operaţiune în eşec şi derizoriu. 


Încă de la 1 decembrie 1944 a fost emis Ordinul nr. 32132 al MAI prin care s-au fixat 
modalitățile de punere în aplicare a internării etnicilor germani în lagăre de muncă din România. 
Curând se iau primele măsuri practice pentru organizarea unor detaşamente de muncă 
(exterioare), similare probabil, în intenţie, celor organizate pentru evrei în perioada anilor 1941- 
1944. Primul pas în acest sens este făcut prin încadrarea etnicilor germani în detaşamentele (mai 
ales de muncă C.F.R.) deja existente: Comisia Aliată de Control din România a cerut 
Preşedenţiei Consiliului de Miniştri, prin adresa Nr. A/192 din 19.11.1945, ca toți germanii civili 
şi militari cari s'au ascuns şi sustras dela mobilizarea pentru lucru în U.R.S.S., să fie mobilizați 
prin organizarea unor batalioane de lucru în interiorul ţării. Ca urmare, M.A.L. a dat 
dispozițiuni Direcţiunii Generale a Poliţiei, Prefecturei Poliţiei Capitalei şi Inspectoratului 
general al Jandarmeriei, cu Ordinul nr. 15455 din 23 februarie 1945, ca mobilizarea pentru 
lucru a cetăţenilor români de origine etnică germană să se facă de către organele poliţieneşti pe 
teritoriul urban şi organele jandarmeriei pe teritoriul rural. Organizarea pe batalioane sau 
colonii de lucru s'a lăsat în sarcina Comandamentului General al Teritoriului, prin Cercurile 
Teritoriale [...] Drept criteriu de mobilizare s'a stabilit vârsta de 17-45 ani pentru bărbaţi şi 18- 
30 ani pentru femei. În vederea organizării batalioanelor de lucru pentru bărbați, M.S.M., 
Comandamentul General al Teritoriului, a dat dispoziţii Corpurilor Teritoriale, cu ordinul nr. 
79542 din 28 februarie 1945, în sensul ca cei mobilizați, în vârstă de 17-45 ani să fie încadraţi 
în formaţiuni de muncă şi utilizaţi la detașamentele existente în ţară, pentru executarea 
lucrărilor de căi ferate, drumuri, poduri, etc. Aceste detașamente funcţionează sub controlul 
direct al M.S.M. Pentru organizarea unităţilor de lucru a femeilor germane, M.S.M., 
Comandamentul General al Teritoriului, a dat ordinul nr. 786033 din 20 martie 1945 către 
Corpurile Teritoriale, stabilind ca aceste unităţi, formate din femeile care vor fi predate 
Cercurilor Teritoriale de către organele poliţieneşti şi de jandarmerie, să fie puse la dispoziția 
autorităţilor de Stat care au nevoie de întrebuinţarea lor la diferite lucrări, prin prefecturile de 
județ. Unităţile, cu efective de 50-100 femei, vor fi utilizate la lucrări de cale ferată, întreţineri 
de drumuri, spitale, fabrici, lucrarea câmpului, etc. 


9 Idem, Dosar 88/1945, f.30: Ordinul Inspectoratului Poliţie Timişoara nr.4616-S din 13 iunie 1945 (în 
conformitate cu ordinul DGP nr. 8917-S din 4 iunie). 
3% Ordinul circular al M.A.I. nr. 34376 din 29 martie 1945 

După cum s-a văzut, destinaţi acestor detaşamente de muncă obligatorie (sau muncă de război) 
erau în primul rând etnicii germani care nu au fost deportaţi în U.R.S.S.; în acest sens, o situaţie 
releva un total de 10.528 etnici germani care au fost exceptaţi în ianuarie 1945 de către 
Inspectoratul General al Jandarmeriei şi care erau acum toţi teoretic *mobilizabili” pentru muncă. 


În martie 1945 au fost prevăzute activităţi specifice pentru organizarea şi utilizarea 
detaşamentelor de lucru pentru femeile germane care intră în condiţiile date de vârstă, stabilite 
de P.C.M.; planul era ca acestea să desfăşoare activităţi la munci agricole, căi ferate, întreţinere 
de drumuri, în spitale, fabrici. Femeile germane vor trebui să fie predate de poliţie şi jandarmerie 
către Corpurile 2, 4, 6, 7 Teritoriale şi Corpul 5 Armată. Unităţile de femei vor fi puse la 
dispoziţia autorităţilor de stat care au nevoie de întrebuinţarea lor la lucru, prin Prefecturile de 
județ [...] Prefecturile să hotărască folosinţa lor în cadrul nevoilor de lucru ale instituţiilor de 
stat şi particulare (fabrici) şi să comunice acestea corpurilor teritoriale. Deasemenea vă rugăm 


a stabili regimul de lucru şi modalităţile de plată”. 


Dar primul pas organizatoric al înființării Detaşamentelor speciale pe lângă Inspectoratele de 
poliție, formate numai din etnici germani (aleşi dintre cei prevăzuţi de articolele corespunzătoare 
ale Convenţiei de Armistiţiu), vine de abia după alte câteva luni: Vă facem cunoscut că dl. 
Ministru al Afacerilor Interne a hotărât ca până la data de 1 August a.c., să înfiinţeze pe lângă 
inspectoratele de poliţie 10 Detaşamente de muncă şi unul pe lângă Poliţia Prefecturii 
Capitalei, formate din cetățeni români de origine germană, bărbaţi dela vârsta de 17-45 ani şi 
femei dela 18 la 30 ani. În primul rând se vor recruta germanii întorși recent în Ţară. La 
recrutarea acestora se vor excepta şi excepţiunile prevăzute în ordinul M.A.L. nr. 15458 din 13 
februarie 1945, transmis cu ordinul nr. 39176-S. Fiecare Detaşament va fi format din 1.000 
bărbaţi şi 50 femei, care se vor ocupa cu prepararea hranei, îngrijirea lingeriei, etc. 
Inspectoratul Regional de Poliţie Oradea va înființa 5 Detaşamente, Inspectoratul de poliţie 
Timişoara va înființa 3 Detaşamente şi Prefectura Capitalei va înființa un detaşament. 
Inspectoratele de Poliţie Cluj şi Târgu-Mureş vor strânge şi vor trimite oameni, în grupuri de 
50-100 oameni Inspectoratului de Poliţie Sibiu. Oamenii de pe teritoriul rural vor fi adunaţi de 
către jandarmi şi vor fi trimişi Inspectoratelor de Poliţie din regiunea respectivă, pentru 
completarea Detaşamentelor menţionate mai sus [...] Paza fiecărui detaşament de muncă se va 
face de un pluton format din 2 ofiţeri, 2 subofițeri şi 40 oameni înarmaţi, care vor fi puşi la 
dispoziţie de către Cercurile Teritoriale respective. Pentru repartizarea acestor plutoane, M.A.I. 
a intervenit pe lângă Ministerul de Război. Germanii strânşi pentru formarea detaşamentelor se 
vor hrăni pe cont propriu până în momentul când vor primi ordine dela serviciul Lagărelor 
pentru repartizarea lor la muncă şi când întreținerea şi cazarea lor va cădea în sarcina 
instituţiilor sau întreprinderilor pentru care vor lucra“? 


Nici până în toamna anului 1945 organizarea acestor detaşamente nu era încă finalizată: Comisia 
Aliată de Control [Sovietică] din România cu adresa nr. 192/1945 a cerut MAL. să 
întrebuințeze la munca în interiorul ţării pe toți minoritarii germani bărbaţi în vârstă de 17-45 
ani şi femei între 18-30 ani [...]. 3. Operaţiunea de recrutare şi trimiterea în Detaşamente de 
muncă a minoritarilor germani din circumscripția dvs. trebuie continuată până în momentul 
când toţi minoritarii germani bărbaţi şi femei sunt repartizaţi în Detaşamente de muncă 
[exterioare] sau la lucrul de folos obştesc [local]. În detașamentele compuse din bărbaţi vor fi 


%1 Chestura, Dosar 88/1945, £.12-14: Ordinul telegrafic al Comandamentului. General al Teritoriului nr. 786033 
din 20 martie 1945; Ordinul M.S.M nr. 78033 din 21 martie 1945, trimis în copie Prefecturii Hunedoara prin 
Ordinul Inspectoratului Poliţie Timiş nr. 5945 din 13 aprilie 1945, urmare a Ordinului aceluiaşi nr. 26290$ din 22 
februarie 1945 şi în conformitate cu Ordinul aceluiaşi nr. 434805 din 29 martie 1945. 

*% Ordinul Direcţiei Generale a Poliţiei 15777-S din 19 iulie 1945 trimis către Inspectoratele de Poliţie Oradea, 
Timişoara, Tg. Mureş, Sibiu, Prefectura Poliţiei Capitalei. 

repartizate şi câte 50 femei la un efectiv de 500 bărbaţi, restul de femei urmând a fi repartizate 
la spitale sau alte munci de folos obştesci0 


Au existat însă şi obişnuitele excepţii de la mobilizare; o categorie, deja greu încercată, este 
iertată de munca obligatorie în scurt timp: Încadrarea în detașamente de muncă a foştilor 
prizonieri etnici germani din U.R.S.S. se amână fără termen“. Urmează apoi clerul de origine 
germană: toți călugării, călugărițele precum şi toți preoţii romano-catolici de origine germană 
sunt scutiți de prestarea muncii de folos obştesc. Aceştia sunt deci exceptaţi dela măsurile luate 
prin Ordinul nr. 21668S din 4 martie 1946 şi ordinele ulterioare cu privire la prestarea muncii 
de folos obştesc în folosul ţării”. În mod logic, nu mai puteau fi mobilizați cei care deja erau 
încadraţi în detaşamentele de lucru ale C.F.R. (ce aparţineau de armată): Nu se ridică pentru alte 
munci de folos obştesc, germanii care prestează efectiv munca la C.F.R. 


Hunedoreni în detaşamente de muncă obligatorie din alte judeţe 


Până la sfârşitul anului 1945, în judeţul Hunedoara nu au existat detaşamente de muncă 
obligatorie, atfel încât etnicii germani localnici au fost trimişi în alte judeţe, în primul rând la 
detaşamentele C.F.R. existente încă din timpul războiului sau la detaşamentele organizate 
începând cu 1 august 1945 pe lângă Inspectoratul de Poliţie Timişoara. 


Până în aprilie 1946 doar 23 etnici germani hunedoreni fuseseră mobilizați, după cum rezultă din 
următoarea situaţie statistică“: 


Mobilizabili existenţi Mobilizaţi până la 1.4.1946 Scutiţi 

B F T B F T B F T 
Poliţia Deva INI 5 16 2 2 9 5 14 
Comis. Brad 4 2, 6 1 1 3 2 3) 
Comis. Haţeg 1 1 1 1 
Comis. Hunedoara 2 Il 13 2. 2. Il Il 
Comis. Lupeni 14 17 31 9 9 17 17 
Comis. Orăştie 13 7 20 3) 5 8 7 15 
Comis. Petroşani 15 2 17 5 5 10 2 12 
Total urban 60 44 104 22 1 23 30 44 74 


În mai 1945, destinaţia principală era Detaşamentul C.F.R. Roşiorii de Vede: cetăţenii români 
de origine etnică germană care se desconcentrează precum şi acei ce au fost la detașamente de 
lucru şi Sunt în prezent la domiciliu, cu sau fără acte legale, să fie ridicaţi şi trimişi la Cercul 
Teritorial Hunedoara, spre a fi constituiți în detaşament de lucru pentru Roşiorii de Vede, unde 
urmează a fi transportaţi cât mai curând"%. La 12 iulie 1945 se raporta că bărbaţii germani au 
fost trimişi la Detaşamentul C.F.R. Roşiorii de Vede, iar femeile din judeţ au fost date 


Pretecturii"%, 


*% Idem, Dosar 88/1945, £.81: Ordinul D.G.P., Direcţia Centrelor de Internare nr. 10279$ din 2 noiembrie 1945 

*%4 dem, Dosar 86/1945, £.66: Ordinul Inspectoratului Regional de Poliţie Timiş nr. 11817 din 3 decembrie 1945. 
*% Idem, Dosar 2/1946, £.5: Notă telefonică nr. 56$ din 2 aprilie 1946 a Inspectoratului Regional Poliţie Timişoara 
'în conformitate cu Ordinul D.G.P. nr. 16509 din 27 martie 1946. 

*% Ibidem: în conformitate cu Ordinele D.G.P. nr. 1401 din 18 iunie 1946 şi nr. 1963 din 25 iunie 1946 către 
Direcţia Generală C.F.R. 

*% Ibidem, f.14: Poliţia de Reşedinţă Deva nr. 159S din 12 aprilie 1946 către Inspectoratul Regional Poliţie 
Timişoara: Tabel cu situaţia mobilizării pentru munca de folos obştesc a germanilor din jud. Hunedoara. 

*% 1dem, Dosar 88/945, f.26: Ordinul MSM nr. 51645 din 18 mai 1945, comunicat cu Adresa Cercului Teritorial. 
Hunedoara nr. 417688 din 9 iunie 1945 şi Adresa Prefecturii Hunedoara nr. 8283 din 11 iunie 1945. 

*% Ibidem, f.40. Se reamintește şi faptul că în judeţ nu există Detaşamente de muncă. 

După 1 august 1945, data înfiinţării Detaşamentului de Lucru Timişoara, Cercul Teritorial 
Hunedoara nu a mai repartizat alți germani pentru munca de folos obştesc la unitățile C.F.R., în 
schimb sunt trimişi pentru lucru la Timişoara. Astfel, sunt trimişi foştii SS-işti, prizonieri în 
U.R.S.S.' Loch Ernest (la 3 august, 'cu foi de drum") şi Dauterman Iacob (3 octombrie 1945), ca 
şi Klintz Francisc (1 iulie 1945) fost plecat la muncă în Germania”. 


Astfel că cel mai mare număr de etnici germani hunedoreni se găsea în toamna 1945 la 
Detaşamentul de Muncă pentru Germani de pe lângă Inspectoratul de Poliţie Timişoara (cu 
sediul în Piaţa Huniade nr. 2, localul Notre-Dame). Acesta era alcătuit din bărbaţi, femeile fiind 
trimise la m.f.o pe lângă instituţiile publice din Timişoara. Înființat la 1 august, aici trebuiau să 
meargă la muncă 'toți germanii, atât cei plecaţi benevol cât şi cei plecaţi cu forța [în Germania]. 
Cei ce nu îndeplinesc condiţiile de vârstă, se vor lăsa la vatră”! Câteva zile mai târziu, 
numărul internabililor creşte, aici trebuind să fie încadraţi şi 'cetățenii români de origine etnică 
germană care au făcut parte din formaţiile SS%". În perioada 1 iunie 1945 - 22 martie 1946 au 
fost trimişi la Timişoara 30 germani (încadraţi în Detaşamentul Inspectoratului de Poliţie) iar 
între 12 ianuarie 1945 - 15 ianuarie 1946 alți doi germani au fost trimişi la munca de folos 
obştesc la Camera Agricolă Timişoara”!5. 


Etnici germani hunedoreni erau repartizaţi şi la cealaltă unitate de muncă organizată de 
Inspectoratul Timiş, Detaşamentul de Lucru Anina (care exista în septembrie 1945), dar date 
statistice nu se cunosc. 


La data de 19 noiembrie 1945, repartizarea pentru muncă de folos obştesc a germanilor 
hunedoreni era următoarea (în total 27 etnici germani): 


„  Detaşamentul de Lucru Timişoara: 13 bărbaţi (2 - Deva, 4 - Lupeni, 3 - Orăştie, 4 - Petroşani), 1 
femeie din Haţeg; 

Prefectura Hunedoara: 3 femei din Petroşani. 

Primăria Deva: 3 femei din Deva. 

Primăria Orăştie: 1 femeie din Orăştie. 

Societatea 'T.N.C.' Lupeni: 1 bărbat din Lupeni. 

Minele Lupeni (Societatea Petroşani): 1 bărbat din Lupeni 


În afara acestora mai existau etnici germani încorporaţi anterior datei de 1 august 1945 în unităţi 
de muncă C.F.R. (ale armatei): la Deraşamentul 65 C.F.R. Câmpia Turzii: 2 bărbaţi (câte unul 
din Brad şi Orăştie), iar la Detaşamentul 5 C.F.R. Roşiorii de Vede, 2 bărbaţi din Petroşani”!?. 


Începând cu anul 1946, germanii hunedoreni nu mai sunt trimişi în alte judeţe: din județul 
Hunedoara nu au mai fost trimişi Germani la detașamente de muncă din anul 1945. Din cei 
trimişi, în prezent nici unul nu mai prestează muncă, deoarece între timp parte au dispărut, 
parte au fost lăsaţi liberi. Pe teritoriul rural, Legiunea de Jandarmi nu are nici o evidenţă a 


310 DJHAN, Fond Comisariatul de Poliţie Petroşani, Dosar 28/1947, f.70, 72: Notă telefonică nr. 477 1 din 2 
octombrie 1945 a Poliţiei Deva către Comisariatul Petroşani, respectiv Notă telefonică nr. 3043 din 31 iulie 1945 a 
Poliţiei Deva către Comisariatul Petroşani. O notă din Dosarul 1/1948 afirmă că din Petroşani ar mai fi fost trimişi 
germani la muncă în Timişoara (1946) şi Anina (aprilie 1946), cu toate că la acea dată existau Detaşamente de lucru 
pe Valea Jiului. 

SUL DJHAN, Fond Chestura Poliţiei Deva, Dosar 88/1945, f.60: Ordinul Inspectoratului Poliţie Timiş nr. 6978 din 2 
august 1945, în conformitate cu Ordinul D.G.P. nr. 172355 din 1 august 1945. 

"2 Ibidem, f.62: Ordinul Inspectoratului Poliţie Timişora nr. 6923$ din 7 august 1945, în conformitate cu Ordinul 
D.G.P. nr. 17530$ din 3 august 1945; DJHAN, Fond Comisariatul de Poliţie Petroşani, Dosar 28/1947, f.68: Adresa 
Poliţiei Reşedinţă Deva către Comisariate, 3403 S din 8 august 1945, în contormitate cu acelaşi Ordin. 

"5 Idem, Dosar 66/1946, £.47: Tabel din 20 august 1946 al Poliţiei Deva cu germanii aflaţi la muncă de folos 
obştesc la alte detaşamente. 

"1* Idem, Dosar 88/1945, f.88-89. 

germanilor care au fost trimişi la detașamente de lucru, însă în prezent nici un German de pe 
teritoriul rural nu mai prestează muncă în vreun detaşament'5. Din judeţ, este notată Bigwald 
Gizela, din Haţeg, trimisă la Timişoara în detaşament la 22 septembrie 1945. Alţii au fost trimişi 
tot la Timişoara, întorşi în 1946-1947, atât prin desfiinţarea detaşamentului cât şi prin evadare. 


De remarcat faptul că etnicii germani hunedoreni nu au fost trimişi decât în foarte mică măsură 
în detaşamentele de muncă înființate în judeţ, după cum am văzut mai sus într-o situație 
statistică a germanilor de la data de 1 noiembrie 1946, doar 4 bărbaţi (1 din Deva şi 3 din 
Orăştie) lucrau la Uzina de Fier Hunedoara şi 5 la SAR Lupeni, mina Petroşani (toţi din Lupeni). 


Spre deosebire de Detaşamentele organizate pe lângă Inspectoratele de Poliţie (care cuprindeau 
etnici germani doar din aria de competenţă a acelor Inspectorate), aria de “recrutare” a 
muncitorilor aduşi în Detaşamentele hunedorene cuprinde practic întreg Ardealul (şi chiar părţi 
din zona Vâlcea), astfel încât se pare că organizarea acestora are la bază reglementări diferite de 
cele de mai sus, ele fiind văzute ca unităţi de muncă de interes regional. 


Detaşamentul de la Uzina de Fier Hunedoara 
(octombrie 1945 — aprilie 1948...) 


Primul detaşament (cel mai mare şi cu cea mai îndelungată funcţionare) din judeţul Hunedoara a 
fost cel organizat pe lângă Uzina de Fier Hunedoara (U.F.H.), ulterior (din toamna 1947) 
Intreprinderea Metalurgică de Stat (|.M.$.). Prima menţiune a înființării acestuia, cu 170 
oameni, există din octombrie 1945: Urmare a raportului nostru nr. 4957S din 11] octombrie 
1945 raportăm că cei 170 germani sosiți la Hunedoara, fac parte din categoria celor care s'au 
retras odată cu trupele germane în retragere. Unii dintre ei au lucrat în Germania, iar alții au 
fost căzuţi sub ocupația Anglo-Americană, au fost trimişi în ţară cu pașapoarte în stare de 
libertate iar la graniță au fost repartizaţi şi internaţi în lagărul din Oradea Mare". La 
Hunedoara au fost trimişi direct Uzinei, de către Inspectoratul Regional de Poliţie Oradea, cu 
nr. 9835 din 7 octombrie 1945, în baza Ordinului D.G.P. nr. 15771/945. În uzină lucrează 
fiecare la specialitatea sa, gratuit, în schimb Uzina se îngrijeşte de cazarea şi hrana lor. Au voie 
a primi şi trimite corespondenţă la părinți şi rude şi pot fi vizitaţi la ore fixe de aceştia. 
Populaţia din Hunedoara poate să-i ajute cu îmbrăcăminte şi alimente 


Curând este solicitată o suplimentare de muncitori: La Ordinul Dvs. telefonic nr. 5649 din 4 
noiembrie 1945 raportăm luând contact cu U.F.H., acesta ne comunică că mai are nevoie de 60 
bărbaţi germani pentru lucru în uzină, de femei nu are nevoie. În prezent paza Germanilor aflați 
în sector se face de către garda Divizionului 4 Tunuri Munte rămas în localitate. U.F.H. va 
trimite un delegat la D.G.P. cu contractul în vederea stabilirii condiţiilor de muncă şi salarizare 
a acestor muncitori 


Pentru cele 9 luni ulterioare nu se cunosc date exacte de organizare, până la 26 august 1946, 
când dintr-un tabel rezultă că aici se găseau 74 bărbaţi şi 54 femei, proveniţi din întreaga ţară, 
trimişi de către lagărele Oradea şi Turnu Măgurele, de către diverse poliții din ţară (Bucureşti, 
Câmpulung Moldovenesc, Rădăuţi) sau de Legiunea Jandarmi Vâlcea. Date statistice pentru 
lunile iulie 1946 — mai 1947 pot fi desprinse şi din tabelul - anexă de la finalul lucrării. 


"15 Idem, Dosar 142/1947, £.51: Radiogramă Serviciul Siguranţă Hunedoara nr. 36765 din 19 martie 1948 către 
Inspectoratul Regional Siguranţă Sibiu. 

"15 Mare lagăr de tranzit pentru cei prevăzuţi de Convenţia de Armistiţiu. 

"7 Nota telefonică nr. 53175 din 24 octombrie 1945 a Poliţiei Deva către Inspectoratul Regional de Poliţie 
Timişoara. 

*15 Adresa Comisariatului de Poliţie Hunedoara nr. 3272 din 5 noiembrie 1945 către Poliţia Deva 

Organizarea acestor detaşamente (cel puţin pe planul local al judeţului Hunedoara) a fost 

deficitară, după cum se va vedea mai Jos şi din alte documente, iată un semnal: Germanii trimişi 

la aceste detaşament de muncă [U.F.H.] sunt înaintați de diferite poliții şi legiuni de jandarmi 

direct uzinei, fără a mai înştiința Comisariatul de poliție Hunedoara, pentru care fapt ne e 

imposibil de a le ţine o evidenţă precisă, pentru care fapt uzina este în măsură a răspunde de 

aceştia. Rugăm a dispune şi a interveni locului în drept pentru a se institui o gardă serioasă 
pentru păzirea acestora cum şi organe care să facă evidenţa precisă a lor, în care scop să se 
asigure un imobil expres pentru adăpostirea acestora, nu cum se face acum, fiecare domiciliază 
în oraş, iar după orele de muncă, sunt liberi a circula prin oraş. Aceste măsuri sunt absolut 

necesare, pentru a evita în viitor astfel de dezertări fără rost (era vorba printre alţii, de 10 

germani din Cisnădie care au dezertat la 3 septembrie 1946, ulterior au revenit o parte, iar 

ceilalţi s-au integrat în muncă la Cisnădie, fără ca cineva să ia măsuri contra lor. 

În septembrie 1946 se găseau aici 54 femei (54 existente anterior + 1 sosită în această lună - | 

fugită) şi 82 bărbaţi (74 existenţi anterior + 27 sosiți în septembrie - 15 fugiţi - | inapt - 1 

eliberat - 1 repartizat la alte întreprinderi - 1 internat în clinică)"%. O altă situație sintetică la 

nivelul lunii octombrie 1946, reiterează aceleaşi aspecte: cazarea în oraş, desele dezertări, lipsa 

1) Cazarea germanilor repartizaţi pentru muncă obligatorie la Uzinele de Fier ale Statului din 
Hunedoara se face în prezent într'un imobil, situat în imediata apropiere a uzinei. Acest 
imobil este însă insuficient, |faţă de] numărul mare de germani repartizaţi la muncă, de 
unde cei mai înstăriți locuiesc în oraş cu chirie. 

2) În baza Ordinului D.G.P., Serviciul Detaşamente Muncă nr. 3835S din 30 septembrie 1946, 
a dispus că germanii care prestează munca de folos obştesc, pot fi angajaţi ca muncitori, cu 
condiția să presteze munca efectiv în uzină, aşa că această categorie de germani sunt tratați 
la fel ca şi restul muncitorilor dela uzină, având aceleaşi drepturi şi obligaţii, ca atare 
având dreptul a locui în oraş. 

3) În prezent la Uzinele U.F.H. lucrează efectiv la muncă un număr de 54 femei şi 93 
bărbaţi”. 

De remarcat că majoritatea germanilor repartizați tocmai din cauza lipsei de pază dezertează 

zilnic dela muncă. Chiar dacă sunt readuşi la uzină, dezertează din nou, întrucât nu există vreo 

măsură de pedepsire contra lor. Tocmai datorită acestui fapt, nici o evidenţă precisă a acestora 
nu se poate ține? 


În octombrie 1946 sosesc 16 germani din diverse localităţi, pentru ca în noiembrie 1946, cei 
100 germani sosţi la U.F.H. să fie mai ales din judeţele Arad şi Timiş. La 17 martie 1947 se 
găseau aici 48 bărbaţi şi 44 femei din toată ţara (mulţi aflaţi la m.o. încă din octombrie 1945!). 
Pentru situaţia din aprilie-mai 1947 vezi Anexa 1, iar situaţia din luna iulie 1947 este sintetizată 
astfel: Bărbaţi 67, plus 4 sosiți în august — total 71, dintre care 7 dezertori, au rămas în lucru 
64. Femei 40, în cursul lunii august nu a sosit nici una, dezertori nu sunt, căsătorite cu români 
şi eliberate din lagăr 2, au rămas în lucru 38%%. La 18 octombrie 1947 erau 64 bărbaţi (din care 
1 lăsat la domiciliu ca bolnav, 4 dezertori) şi 35 femei (3 dezertoare)*%. La 18 decembrie 1947 
există 33 femei (+ 3 dezertoare): 22 din satele judeţului Năsăud, 10 din judeţul Mureş, 1 din 
Câmpulung (toate din zona rurală)”. Cândva în anul 1947 existau în detaşament 14 etnici 


"9 Idem, Dosar 2/1946, f.99: Nota telefonică a Poliţiei Deva nr. 3743 din 4 septembrie 1946 
* Idem, Dosar 66/1946. 
“1 82 bărbaţi existenţi anterior + 16 sosiți în octombrie 1946 - 4 fugiţi - 1 eliberat = 93 care lucrează efectiv. 
*2 Idem, Dosar 2/1946, f.109: Adresa Poliţiei Deva nr. 4459$ din 28 octombrie 1946, răspuns la adresa nr. 9820S 
din 17 octombrie 1946 a Inspectoratului Regional Poliţie Sibiu. 
* Idem, Dosar 57/1946, f.n: Adresa Biroului Siguranţei Hunedoara nr. 1587$ din 19 august 1947. 
e, Ibidem: Adresa Serviciului Siguranţă Deva nr. 3615 din 18 octombrie 1947. 
Ibidem. 

germani originari din județul Suceava (repatriați în 1940, internaţi în lagăr - probabil în 1944, 
plasați la domiciliu în 1945) şi 6 din alte judeţe, care doreau să se repatrieze în Germania 
(majoritatea în zona americană, mai puţini în zona sovietică) 2%. 

În ianuarie 1948 este rândul sibienilor să ia calea detaşamentului din Hunedoara; iată cum este 
fixat acest moment: La 1.M.S. Hunedoara, în zilele de 17 şi 18 Lic., au sosit un număr de 85 
persoane, toți germani SS-işti aduşi dela Chestura Sibiu. După sosirea acestora în Hunedoara, 
organele administrative ale întreprinderii au procedat la cazarea lor în cabanele moldovenilor, 
li s'a dat posibilitatea să facă baie, după care s'a trecut la vizita medicală, găsindu-se inapți de 
serviciu un număr de 12 persoane. Din punct de vedere profesional, o parte sunt muncitori 
calificaţi cu meserii diferite, iar o parte funcţionari tehnici în administrativ, faţă de care 
direcţiunea I.M.S.-ului intenţionează a-i folosi la Biroul de [...indescifrabil] şi Desen iar cei 
calificaţi în producţie”?. Aceeaşi lună aduce o sporire considerabilă a numărului celor din 
detaşament: În raza acestui serviciu de siguranţă [Deva], există un singur detaşament de muncă 
la I.M.S. Hunedoara, cu un număr de 231 germani, cari prestează muncă. Din aceştia, 15 
evadați, 1 concediu medical şi un încorporat'*. 


La începutul lunii februarie 1948 situaţia exactă a numărului şi provenienţei germanilor din 
Detaşamentul I.M.S. era următoarea: din Sibiu: aduşi 150, fugiţi 49, bolnavi respinşi 16, 
existenţi 85; din Timişoara: aduşi 89, fugiţi 31, existenţi 58; din Arad: aduşi 68, fugiţi 40, 
existenţi 28; din Braşov: aduşi 2, prezenţi 2 sii 


Observaţii asupra motivului numeroaselor dezertări (care nu puteau sau, mai degrabă, nu se 
încerca a fi descurajate de către organele Poliţiei, încă 'necomunizate”): Starea de spirit a 
germanilor dela detașamentul de muncă Hunedoara, este nemulțumită pentru următoarele 
considerente: Aceşti germani când au fost aduşi pentru munca obligatorie au fost ridicaţi dela 
casele lor de autorităţi fără a le spune unde merg şi nici nu i'a lăsat să-şi ia haine şi schimburi 
necesare. Din lipsă de îmbrăcăminte şi schimburi [...] o parte din germani neputând suporta 
frigul au început să evadeze din detaşament”. Un tabel cu germanii dezertori în perioada 23 
ianuarie - 16 martie 1948 dela Detașamentul de Muncă I.M.S. Hunedoara, conţine numele a 47 
persoane, din care 44 din Sibiu şi 3 din Cisnădie””!. 


Date ulterioare despre acest detaşament de muncă nu sunt cunoscute, dar se pare, printre altele, 
că au fost destul de mulți germani 'mobilizaţi' care au ajuns să-şi facă un rost în oraşul 
Hunedoara şi s-au stabilit în final aici. 


Detaşamentul de la S.A.R. Petroşani 
(mai 1946 — iulie 1947...). 


Pe Valea Jiului au funcționat mai multe detaşamente de muncă pentru germani. Cel mai mare a 
fost cel organizat pe lângă minele S.A.R. Petroşani. 


Se pare că primii germani au sosit aici cândva înaintea lunii mai 1946, după cum rezultă dintr-o 
notă a Poliţiei Deva: Suntem mereu sesizați de faptul că saşii şi şvabii bogaţi din ţara noastră 


* Idem, Dosar 56/1947, £.14: Tabel cu germanii care doresc repatrierea (prin centrul Oradea Mare). 

audi Idem, Dosar 142 / 1947, f.n.: Adresa Biroului Siguranţei Hunedoara nr. 1420$ din 19 ianuarie 1946, către 
Serviciul Siguranţă Deva 

*% Ibidem: Radiograma Poliţiei Deva din 30 ianuarie 1948 către Inspectoratul Siguranţei Sibiu 

*9 1dem, Dosar 39/1948, fin.: Nota 1420 din 2 februarie 1948 a Biroului Siguranţei Hunedoara privind germanii 
aduşi la muncă obligatorie. 

“9 Idem, Dosar 142 / 1947, £.44: Adresa Serviciului Siguranţei Deva nr. 3406S din 8 martie 1948 către 
Inspectoratul Siguranţă Sibiu. 

*! Ibidem, £.59: Tabel. 

reuşesc să se sustragă muncii de folos obştesc, plătind pentru aceste 'aranjamente' sume 
fantastice, în schimb cei săraci şi desigur cu vină mult mai mică decât primii, sunt trimişi la 
muncă. Organele poliţieneşti contribuie la această stare de lucruri, eliberând acte prin care 
germanii se transformă peste noapte în evrei, unguri, cehi, etc [...] La începutul lui Mai [1946] 
au fost trimişi la minele din Petroşani vreo 400 şvabi din cei 500 chemaţi să se prezinte, jumate 
din ei deci au reuşit să se sustragă. Această metodă, care a devenit o sursă de îmbogăţire este 
practicată la Timişoara pe scară întinsă, atât de Inspectoratul de Poliţie, Chestura de Poliţie şi 
chiar de posturile de jandarmi din comunele şvăbeştis? 


La 19 august 1946 se găseau la Petroşani 46 bărbaţi prezenţi şi 40 dezertori dați în urmărire. La 
16 octombrie 1946 se găseau aici 66 bărbaţi (din care 10 dezertori), raportat la situaţia din 18 
septembrie când erau 76 bărbaţi (din care Il dezertori)". La 20 mai 1947 se aflau aici 21 
bărbaţi (vezi şi tabelul din Anexă pentru alte date statistice lunare), cifră la care Poliţia Deva 
comentează: S.A.R. Petroşani, ne având lagăre păzite pentru cei veniţi la muncă obligatorie, toți 
aceştia au dezertat după câteva zile dela sosire, iar parte din ei s-au angajat ca lucrători, 
obținând astfel o salarizare egală şi drepturi egale cu ceilalți muncitori obişnuiţi. S.A.R. 
Petroşani a înaintat un memoriu MA.L. arătând că nu are lagăr cu pază şi ca atare să nu i se 
mai trimită germani pentru munca obligatorie" 


Evadările sistematice au dus astfel la desfiinţarea practică a acestui detaşament de la S.A.R. 
Petroşani, situaţia la 29 ianuarie 1948 fiind următoarea: 
1). În raza noastră avem un singur detaşament de muncă împărţit în 2 sectoare**5 
2) Numărul oamenilor din acest detaşament a fost iniţial 280, dar actualmente nu mai 
există nici unul până nu vin alți oameni trimişi pentru muncă. 
3) Nu există în alte întreprinderi sau instituţii germani din această categorie. 
4) Repartizări individuale nu s'au făcut. 
Din cauza măsurilor incomplete ce se iau cu privire la formare detaşamentelor de muncă, 
aceste detaşamente sunt inexistente după 2, 3 zile dela înfiinţare, deoarece toţi oamenii 
pleacă acasă din lipsă de pază” 


Detaşamentul C.F.R. de la Livezeni 
(februarie — 28 martie 1948). 


Reînfiinţarea unui detaşament de lucru pentru germani pe Valea Jiului va avea loc în ianuarie 
1948, fiind destinat de această dată lucrărilor C.F.R. ce se executau la linia Bumbeşti - Livezeni. 
Autorităţile locale sunt anunţate de sosirea unui lot important de germani: Urmare a ordinului 
Inspectoratului Regional de Siguranţă Sibiu nr. 9414 din 5 ianuarie 1945 cu onoare vi se face 
cunoscut că, în conformitate cu ordinul Direcţiei Generale a Siguranţei, Serviciul 
Detaşamentelor de Muncă nr. 31585 din [28 ianuarie] 1947, urmează ca C.F.R., Serviciul 
Flotant Construcţii LS Petroşani să primească dela Inspectoratul Jandarmi Sibiu, prin legiunile 
de Jandarmi din subordine, un număr de 300 muncitori germani, recrutaţi de jandarmi, în 
cadrul muncii obligatorii”. În scopul pazei şi siguranței detaşamentului, s'a solicitat 


* Idem, Dosar 2/1946, f.77: 'Notă' 

* Idem, Dosar 66/1946, f.36: Tabel alcătuit de Comisariatul de Poliţie Petroşani. 

* Idem, Dosar 57/1947: Nota Poliţiei de Reşedinţă Deva nr. 125$ din 21 iunie 1947. 

*% Se referă probabil la sectoarele Petroşani şi Lupeni. 

*% 1dem, Dosar 142/1947: Adresa Biroului de Siguranţă Petroşani nr. 1306 S din 29 ianuarie 1948, trimisă ca 
răspuns la Ordinul telefonic nr. 10970 din 29 ianuarie 1948 de la Inspectoratul Regional Siguranţă Sibiu prin care, 
în conformitate cu ordinul Direcţiei Siguranţei Statului, Serviciul Detaşamentelor de Muncă nr. 3436S din 29 
ianuarie 1948, se cere o situaţie a detaşamentelor de muncă din teritoriu. 

*7 Ibidem: Adresa Serviciului Siguranţei Județene Hunedoara nr. 2376 din 16 ianuarie 1948, către Biroul 
Siguranţei Petroşani. 


72 


Inspectoratului Jandarmi Sibiu să pună la dispoziția acelui detaşament o gardă compusă din 22 
jandarmi, împărțită cu efectivele la tunelul Dâlma, Lespezi şi Murga. Oamenii vor fi trataţi 
conform Convenţiei între D.9 C.F.R. şi MAI, Direcţia Siguranţei Statului, Detașamente 
MuncăS 


Detaşamentul era format la acea dată doar pe hârtie: Până în prezent nu s'a format detaşamentul 
de lucru a cetăţenilor români de origine germană ce ni s'a semnalat de către Dvs cu ordinul 
2880 / 3.2.a.c. De asemenea raportăm că nici paza specificată în ordin nu s'a format până în 
prezent. 


De abia la sfârşitul lunii februarie 1948 soseşte paza: Azi s'a prezentat la detașamentul de 
muncă Livezeni-Petroşani garda compusă din 19 jandarmi sub comanda Plot. Maj. Stanca loan 
[...] Are sub supraveghere la detașamentul de muncă un număr de 16 saşi până în prezent, 
deoarece la sosirea sa cu garda numai aceşti saşi au mai rămas restul au dezertat |pasaj şters în 
original, se referă la faptul că restul efectivului dezertase deja anterior sosirii gărzii, n.a.] . 


Cu puţin timp înainte de desființare, existau alţi 61 germani la Derașamentul C.F.R. Livezeni, 
toți din judeţul Târnava Mare (unul singur din Sibiu-Guşteriţa). Data trimiterilor acestora la 
muncă erau: 22 ianuarie 1948, 3, 6, 19, respectiv 29 februarie 1948, 10-20 martie 194831. După 
ce la 23 martie 1948, 3 saşi din jud. Târnava Mare (originari din Şeica Mare şi Petriş) evadează 
din detaşament, semnalele unei dezertări în masă devin alarmante: Postul Jandarmi C.F.R. 
Livezeni cu adresa nr. 105/9458 ne semnalează următoarele: toţi saşii dela detașamentul de 
muncă [C.F.R.] Livezeni intenționează să fugă în zilele de 26, 27, 28 motivând că ei au paştele. 
Șeful postului de Jandarmi C.F.R. Livezeni au raportat cazul Inspectoratului Regional de 
Siguranţă Sibiu, însă până în prezent nu a primit nici un răspuns. Secţia LS 2 Livezeni şi cu 
Inspecţia C.F.R. Petroşani cu adresa nr. 1410 din 17 martie 1945 au cerut să se ridice cu data 
de 15 martie a.c., saşii — ce se mai află la lucru pe şantier deoarece nu le mai trebuie şi nu au 
nici locuinţe pentru ei, totodată motivând că pentru lucru primesc tineri U.T.M. dela 4.000- 
5.000 tineri". Totodată şi saşii cer că dacă de Paştele lor nu li se dă drumul, ei vor fugi. Şeful 
Postului raportează că el nu poate să facă siguranţă acestor saşi deoarece nu sunt la loc şes şi 
nu este un lagăr ca să meargă cu toții la un loc, ci saşii sunt împărţiţi la lucru câte 5 la un loc — 
iar alții în altă parte şi el nu poate face paza aşa cum ar trebuii. 


Acesta a însemnat într-adevăr sfârşitul scurtei existenţe a 'detaşamentului”: Derașamentul de 
Muncă dela Livezeni-Bumbeşti s'a desfiinţat pe data de 23 Martie a.c., prin învoirea care s'a 
dat de Direcţia LS germanilor de a pleca la domiciliu, dându-le şi foi de drum pentru dus, iar 
până în prezent nu s'au mai înapoiat". Confirmarea acestui fapt vine la mijlocul lunii aprilie: 
„„.în raza acestui birou de siguranță nu mai avem detașamente de muncă, întrucât detașamentul 
de muncă de la Construcţia liniei C.F.R. Livezeni-Bumbeşti pe data de 25 III a.c. a fost 
desfiinţat, iar la data de 1 aprilie 1948 garda care era de pază la acel detaşament a plecat la 
unitatea sa 


*% Ibidem: Adresa Inspectoratului Regional de Siguranţă Sibiu nr. 2880 din 3 februarie 1948, către Serviciul 


Siguranţei Deva 

*% Ibidem: Adresa Biroului Siguranţei Petroşani nr. 1318 din 4 februarie 1948 

* Ibidem: Radiograma Serviciului Siguranţei nr. 3083 din 18 februarie 1948 către Inspectoratul Siguranţei Sibiu. 

! Ibidem, f.62-63; Acelaşi şi în: Fond Comisariat Poliţie Petroşani, Dosar 1/1948, f.54: Tabel nominal al 
germanilor de la Detaşamentul de Muncă Livezeni - Bumbeşti. 

“2 Este vorba despre primii participanţi la 'Şantierul naţional al tineretului Bumbeşti - Livezeni'. 

” Ibidem, f.58: Adresa Biroului Siguranţei Petroşani nr. 1667$ din 24 martie 1948 către Siguranţa Deva. 

* Ibidem, £.61: Adresa Serviciului Siguranţei Deva nr.3782$ din 30 martie 1948. 

* DIHAN, Fond Comis. Poliţie Petroşani, Dosar 1/1948: Adresa Biroului Siguranței Petroşani 16165 din 13 
aprilie 1948. 

(Mini)- Detaşamentul de la SAR Lupeni 
(...noiembrie 1945 — 1947...). 


Repartizări individuale la cele două mine din Lupeni: S.A.R. 'TNC' Lupeni (mangal) şi S.A.R. 
Petroşani - Lupeni (cărbuni) sunt cunoscute încă din noiembrie 1945. Nici după această dată nu 
se poate vorbi de un detaşament în adevăratul înţeles al cuvântului, din moment ce efectivul 
acestuia se cifra, în cea mai mare parte a timpului, la 5 persoane (vezi Anexa, cu o intrare la | 
august 1945 şi patru la 10 ianuarie 1946, toți localnici din Lupeni). De altfel delimitarea între 
S.A.R. Petroşani (mina Lupeni) şi S.A.R. Lupeni nu se poate face întotdeauna clar în documente. 
Astfel se specifică faptul că la 1 martie 1946 au fost returnaţi 18 dezertori, fugiţi de la Lupeni 
(toți din judeţele Braşov, Făgăraş, Târnava Mare), dar e probabil să fie vorba în acest caz de 
Detaşamentul Petroşani. În mai 1947 efectivul era de 9 persoane (cei 5 localnici şi 4 din Cluj), 
pentru ca la 18 octombrie 1947 să apară iarăşi numai aceiaşi 5 germani localnici din Lupeni. 


Detaşamentul de la Uzina Titan Nădrag Călan 
(iulie 1947 — ianuarie 1948...). 


Spre deosebire de Lupeni, la Călan a existat un detaşament bine conturat, dar care apare foarte 
puţin în documente, având probabil şi o existenţă scurtă. Prima menţiune este făcută într-o notă 
din 25 iulie 1947: Sosesc la Uzinele Călan '50 germani SS" proveniţi din lagărul Oradea Mare, 
repartizaţi pentru muncă. Paza germanilor proveniţi din lagăre şi trimişi la muncă, la diferite 
întreprinderi, se face de Jandarmi. Pentru ca a doua (şi ultima menţiune) să apară la sfârşitul 
lunii ianuarie 1948: La uzina Călan [există] un detaşament de 50 germani, din care 38 
transferați la Uzina Ferdinand şi 3 la Călan. Din aceştia, 6 evadați, 2 concediu medical, 1 la 
tribunal Timişoara pentru a fi judecat. 


Se pare astfel că majoritatea efectivului Detaşamentului a fost transferat în judeţul Caraş, la 
Ferdinand (Oţelu Roşu). 
--000o00-- 


După anul 1948 nu mai există date privind organizarea unor astfel de detaşamente, care, după 
cum s-a văzut, au fost de altfel o experienţă în mare parte ratată (din punctul de vedere al 
autorităţilor, evident !), lipsind aparatul de pază şi represiune necesar. Persistenţa detaşamentului 
din Hunedoara a fost un caz izolat şi s-a datorat mai mult cointeresării de către Uzina de Fier a 
lucrătorilor germani. După înfiinţarea Securităţii şi a noii structuri represive, începând din anul 
1949, astfel de unităţi disciplinare 'blânde' nu au mai convenit luptei de clasă acerbe care a fost 
declanşată de P.M.R., apărând astfel, pe lângă specializarea penitenciarelor pentru “politici”, şi 
noile unităţi şi colonii de muncă ale Canalului, Deltei Dunării, ş.a.m.d. Detaşamentele de muncă 
sunt deci o verigă intermediară între lagărele de internare (desfiinţate în general prin 1946) şi 
lagărele de muncă înfiinţate începând din 1949 


*% DJHAN, Fond Chestura Poliţie Deva, Dosar 142/1947: Adresă din 25 iulie 1947 a Serviciului Siguranţă 
Hunedoara, respectiv Radiogramă din 30 ianuarie 1948 către Inspectoratul Siguranţă Sibiu. 

Anexa: 


Tabel sintetizator privind situaţia tuturor germanilor din sectorul Poliţiei Deva, repartizaţi la 
muncă obligatorie (în detaşamente exterioare şi la lucru de folos obştesc pe plan local) zi 


Munci în întreprinderi Primăria | Concediu Ș : A : 
B/F. petrosani | Lupeni | UFH Hd | Total | Orăştie | medical | DEZENtori | Inapţi | Eliberaţi 
20 iulie 1946 B 47 5* 74 126 1 5 89** 
F E: = 54 54 -- 3 65** 
20 august 1946 B 47 5* 74 126 1 5 89 - - 
F -- -- 54 54 -- 3 65 ze = 
20 septembrie 1946 | B 76 5 101 182 1 6 75 -—- -—- 
F -- -- 55 55 -- 3 66 — — 
20 octombrie 1946 B 76 5* 117 198 1 7 94 1 3 
F -- -- 55 55 -- 3 67 -- -- 
18 noiembrie 1946 B 48. -- 1472 
F -- 55 
17 decembrie 1946 | B 36 161 12 
F -- 55 
20 ianuarie 1947 B 32 5* 48 85 - - 69 
F - -- 43 43 — za 12 
20 februarie 1947 B 22 5* 59 86 -- 12 
F - 45 45 — 67 
20 aprilie 1947 B 22 12 71 105 
F — -- 43 43 
20 mai 1947 B 21 9 51 81 
F E -- 43 43 


* Toţi din Lupeni 


** Repartizaţi astfel: 40 bărbaţi şi 40 femei de la Petroşani, iar restul de 49 bărbaţi şi 25 femei de la U.F.H. 
2 După o altă situaţie, la Societatea Petroşani existau 76 bărbaţi la 18 septembrie 1946 (pe lângă 11 dezertori), la 16 octombrie 
1946 existau 66 bărbaţi (şi 10 dezertori) originari din judeţele Braşov, Năsăud, Târnava Mare, Târnava Mică, Caraş, Cluj, etc, iar la 
15 noiembrie 1946 existau 48 bărbaţi (şi 18 dezertori). 
3 După alte situaţii, în septembrie 1946 se aflau la U.F.H. 54 femei (plus 1 sosită în acea lună, minus 1 fugită), 74 bărbaţi (plus 27 
sosiți în acea lună, minus 15 fugiţi, 1 inapt, 1 eliberat, 1 repartizat la alte întreprinderi, 1 internat în clinică); în octombrie 1946 lucrau 
efectiv 54 femei, 82 bărbaţi (existenţi dinainte) plus 16 nou-sosiţi în luna octombrie, erau 4 fugiţi şi 1 eliberat; la 18 octombrie 1946 
erau 93 bărbaţi şi 54 femei. 


“7 Compilat pe baza documentelor din Dosarul 66/1946: Nota telefonică 3323S din 19 octombrie 1946, Nota 


telefonică 3323$ din 9 august 1946, Nota 125S din 20 mai 1947, etc, toate alcătuite de Poliţia Deva. 

Capitolul V — Legionari, germani şi unguri internaţi conform 
prevederilor articolelor 2 și 15 din Convenţia de Armistiţiu (1944- 
1945). 


Istoric general. 


Primele lagăre de internare au fost înființate încă din aprilie 1938 (Tismana, Dragomirna, 
Miercurea Ciuc), pe baza din (publicată în Monitorul Oficial nr. 88 din 15 aprilie 1938), ele 
fiind destinate fruntaşilor Mişcării Legionare. Alte categorii de internaţi politici au fost evreii, 
semnalaţi încă din 1939 ca internaţi la Miercurea Ciuc, apoi Caracal, şi comuniştii (internaţi 
după anexarea Basarabiei din iunie 1940 în aceleaşi lagăre). Dintre aceste trei categorii (pe lângă 
"infractorii economici! şi alții în măsură mai mică) s-au recrutat majoritatea internaţilor în lagăre 
în perioada anilor 1938-1944, ce poate fi considerată ca Perioada I de funcţionare a lagărelor de 
internare. 


Nu au existat lagăre de internare în judeţul Hunedoara în această primă perioadă, chiar dacă 
dezorientarea autorităților părea să fi inventat la un moment dat unul; spre supriza Poliţiei din 
Deva, aceasta primeşte din partea Chesturii Arad o adresă prin care înaintează pe evreii 
Galiţieni (3) pentru a dispune internarea lor în lagărul de internare de la Câmpul lui Neag, 
fiind găsiţi în Arad făcând consfătuire. Spre lămurirea situației reale, hunedorenii răspund cu 
referire la Ordinul telegrafic nr. 9343 din 14 decembrie. 1940 [...] în satul Câmpul lui Neag nu 
există nici un lagăr de internare, ceea ce am semnalat cu raportul telefonic nr. 1129 din 9 
decembrie 1940. Câmpul lui Neag este un mic cătun în creierul munţilor, compus din vreo 25-30 
case ţărăneşti, fiind lipsit de vreun local corespunzător pentru înființarea unui lagăr de 
internare şi fără posibilitate de alimentare a internaţilor“* 


Sfârşitul acestei perioade este prefigurată de actul de la 23 august 1944; imediat după această 
dată, sunt promulgate decretele-lege de amnistie a deţinuţilor politici (cu excepţia legionarilor) şi 
de desființare a lagărelor de internare, care stau la baza eliberării imediate a deţinuţilor din 
lagăre (considerate de Lucrețiu Pătrăşcanu 'practici ale regimurilor dictatoriale”). 


Perioada II. Ca bază pentru înţelegerea problematicii centrelor de internare după 23 august 
1944, trebuie cunoscute două articole importante din Convenţia de Armistiţiu între Guvernul 
Român pe de o parte şi Guvernele U.R.S.S., Regatului Unit şi S.U.A. pe de altă parte, şi anume 
articolele 2 şi 15: 


= Art. 2: Guvernul şi Înaltul Comandament al României se obligă să ia măsurile pentru 
dezarmarea şi internarea forțelor armate ale Germaniei şi Ungariei, aflate pe teritoriul 
României, ca şi pentru internarea cetăţenilor celor două State menţionate, care îşi au 
reşedinţa acolo. 

= Art. 15: Guvernul Român se obligă să dizolve imediat toate organizaţiile pro-hitleriste de tip 
fascist aflate pe teritoriul românesc, atât cele politice, militare sau paramilitare, cât şi orice 
alte organizaţiuni care duc propagandă ostilă Naţiunilor Unite şi în special Uniunii 
Sovietice, nepermițând în viitor existenţa unor astfel de organizațiuni. 


Dacă în ultimul alineat din art. 2 este clar definită necesitatea internării cetăţenilor germani şi 
unguri în lagăre, la art. 15, cerința internării foştilor membri sau simpatizanți ai 'organizaţiilor 


*% DIHAN, Fond Chestura Poliţiei Deva, Dosar 50/1940, £.63: Ordinul Chesturii Poliţiei Arad nr. 947 confidenţial 
din 11] noiembrie 1940 către Poliția de Reşedinţă Deva şi Adresa Poliției Deva nr. 1129 confidențial din 14 
decembrie 1940 către Inspectoratul Regional de Poliţie (Timiş ?). 

pro-hitleriste de tip fascist apare doar în subsidiar. Aşadar erau consideraţi internabili atât 
cetăţenii străini (numiţi şi supuşi străini) - germani Şi unguri (prevăzuţi de art. 2), cât şi 
cetăţenii români de origine etnică germană sau maghiară (ce se aflau printre cei prevăzuţi de 
art. 15, alături de legionari), aceste diferențieri nefiind uneori prea uşor de sesizat, de aceea sunt 
marcate pe cât posibil prin sublinieri în cele ce urmează (folosind, în primul caz sintagma 
cetăţeni germani / maghiari iar în cel de-al doilea caz etnici germani / maghiari). 


Cerinţele articolelor enunțate sunt rapid puse în practică. Internarea în lagăre a cetățenilor 
germani şi a etnicilor germani, membrilor şi simpatizanţilor Grupului Etnic German va fi 
primul pas, astfel că noțiunea de internat politic nu dispare odată cu legiferările din 23-24 
august, din contra; la 25 august 1944 este dat ordinul de arestare a celor din G.E.G., a doua zi 
comisariatele de poliție primind detaliile tehnice: veți aresta şi înainta penitenciarelor 
respective, iar dacă nu le aveţi, veţi reţine la poliția Dstră pe conducătorii G.E.G. din 
localitatea Dstră. De asemenea pe toți aceia cari pot organiza rezistența populaţiei săseşti şi 
şvăbeşti. La fel se va proceda şi cu capii minoritari maghiari dacă sunt bănuiţi că organizează 
grupuri de rezistență” 


La 30 august este anunţat faptul că se organizează la Craiova prin grija Corpului 1 Teritorial un 
lagăr de prizonieri. Garnizoanele în unire cu delegatul M.S.M. de pe lângă Inspectoratele 
C.F.R. respective vorlua măsuri pentru trimiterea de îndată a tuturor prizonierilor şi 
internaţilor politici cu trenurile în circulaţie la acest lagăr, inclusiv femeile. În final, lagărul 
de prizonieri din Craiova nu s-a mai înfiinţat, contramandarea verbală fiind dată la 4 septembrie: 
DI. gelerl Iliescu, comandantul Garnizoanei Deva, în urma convorbirii ce D-sa a avut cu DI. 
Gen. Macri, a ordonat să nu mai trimitem reţinuţii politici germani şi maghiari lagărului de 
internaţi politici din Craiova cum era ultima dispoziţie”?. Şi în mod oficial ordinul este revocat, 
cu precizarea că: Aceștia vor fi reţinuţi la garnizoanele respective sub îngrijirea şi paza 
Chesturilor de Poliţie şi a jandarmilor, aplicându-li-se tratamentul prevăzut de Ordinul 
Corpului 7 Teritorial nr. 69052 din 2 septembrie 1 9445. 


În ceea ce-i priveşte pe etnicii maghiari, cu toate că la 4 septembrie M.A.I. ordonase: eliberați 
cu domiciliu obligator toţi cetăţenii români de origine maghiară; rămân [arestaţi] cei 
germani”, doar patru zile mai târziu, ministerul revine şi cere pentru cetăţenii maghiari şi 
pentru cetăţenii români de etnie maghiară acelaşi tratament ca şi în cazul germanilor*s?. În 
aceeaşi zi sosesc precizările privind arestarea şi trierea cetățenilor şi etnicilor maghiari: Ca 
urmare a Stării de război intervenite cu Ungaria, se arestează toți cetăţenii străini etnici 
maghiari, se predau la poliție sau jandarmerie. Aici vor fi reţinuţi doar cei periculoși şi 


i Idem, Dosar 109/1944, f.7: Nota telefonică nr. 11189 din 26 august 1944 a Poliţiei Deva către comisariate, 
transmisă în baza Ordinului I.G.J. nr. 1301 din 26 august 1944, înregistrat la Poliţia Deva sub nr. 11189 din 26 
august şi din Ordinul Dlui General Şef al M.S.M. 

*% Ibidem, £.13: Ordinul telegrafic al Corpului 7 Teritorial nr. 392 din 30 august 1944. 

*! Ibidem, f.15: Ordinul Poliţiei Deva nr. 12021$ din 4 septembrie 1944. 

* DIHAN, Fond Prefectura, Dosar 39 / 1944: Ordinul nr. 392A din 4 septembrie 1944. 

* DIHAN, Fond Chestura Poliţiei Deva, Dosar 109/1944, f.18: Ordinul M.A.L. nr. 2988 din 4 septembrie 1944, 
difuzat în teritoriu cu Ordinul Prefecturii nr. 16125 din 5 septembrie 1944 care este mai nuanţat: vor fi scoşi din 
închisoare persoanele de origine etnică maghiară (mai ales conducătorii Grupului etnic intelectual şi persoanele 
de vază arestate după 23 august 1944) şi li se va fixa domiciliu obligator la cei la care este cazul. Rămân în 
închisoare doar cei periculoşi pentru siguranța statului şi care se manifestă provocator”. Asupra aceluiaşi subiect 
stăruie şi Telegrama MAI (Gen. Aldea) nr. 2908 din 4 septembrie 1944 către Prefect, prin care solicită 'să se arate 
motivul arestării etnicilor maghiari (cetăţeni români) după 23 august 1944, data arestării şi profesia celui arestat”. 
Apoi se cere, eliberarea şi eventual fixarea de domiciliu obligator [ambele documente în Fond Prefectura, Dosar 
39/1944]. 

* Idem, Dosar 3/1944, £.11: Ordinul nr. 30576 din 10 septembrie 1944 a Inspectoratului Regional Poliţie 
Timişoara (elaborat probabil pe baza Telegramei nr. 16429 din 8 septembrie 1944 a Ministerul Afacerilor Interne). 

internaţi în lagăr (lagăr care se crează câte unul în fiecare județ prin grija Prefectului). Ceilalţi 
se eliberează şi primesc adeverinţe că s-au prezentat la poliție sau jandarmi, trebuind să se 
prezinte imediat la orice solicitări ulterioare. Aceleaşi măsuri se iau contra cetăţenilor români 
etnici maghiari, mai ales şefii comunităţilor maghiare. La ll septembrie sunt stabilite şi 
condiţiile fixării domiciliului obligator pentru aceste persoane”. 


Concomitent, ordinele anterioare sunt din nou contramandate, şi se solicită Prefecturilor ca toţi 
cetăţenii străini germanii şi ungurii (cu excepţia evreilor sau celor de origine etică aliată”) să 
fie arestaţi şi internaţi într-un lagăr 'central' care urma să fie comunicat ulterior de către 
Subsecretarul de Stat al Poliţiei“. Nominalizarea lagărului soseşte la 10 septembrie: Înaintați 
lagărului Târgu Jiu pe toți cetățenii germani triaţi conform Ordinului circular nr. 2762/7944 şi 
internaţi în diferite lagăre *%. Lagărul de la Târgu Jiu va intra astfel în cea de-a doua perioadă 
de funcţionare a sa. Aceleaşi măsuri urmau să se ia şi contra cetăţenilor români etnici maghiari, 
mai ales a şefilor comunităților maghiare. 


La 2 noiembrie 1944 se ridică toate excepţiile existente pentru internarea cetățenilor germani şi 
maghiari (cu excepţia celor de origine evreiască): se revine asupra tuturor dispoziţiilor 
anterioare, de exceptarea de la internare, privind pe supușii germani şi maghiari şi în 
consecinţă se ordonă internarea în lagărul Târgu Jiu, cel mai târziu până în ziua de 4 noiembrie 
1944, a tuturor supușilor germani şi maghiari de pe teritoriul urban din sectorul dvs., direct la 
Târgu Jiu, cu excepţia supuşilor germani şi maghiari de origine etnică evrei. Se vor interna în 
lagăr chiar şi aceia cari au fost eliberaţi între timp din lagăr de M.A.I. Nici o altă excepție nu se 
va mai face [...]. Ordinul nr. 14901 se aplică şi călugăriţelor, surorilor de caritate de la spitale, 
cu pașapoarte maghiare şi germane %. Însă chiar a doua zi, ordinul este nuanţat în privinţa 
cetăţenilor străini de origine etnică română: Urmare a Ordinului nostru nr. 14901 din 2 
noiembrie 1944, vă facem cunoscut că dispozițiunile ordinului nostru nr. 14901 din 2 noiembrie 
1944 privitor pe supușii maghiari de origine etnică română se suspendă. Aceştia urmează să fie 
lăsaţi la domiciliu până la noi dispoziţii în supravegherea organelor polițienești. În ceea ce 
priveşte supușii Germani de origine etnică Română se va executa privitor pe aceştia conform 
ordinului nostru nr. 14901 din 2 noiembrie 1944. La sfârşitul lunii decembrie 1944 se solicită 
ca: foți supușii germani şi maghiari bolnavi şi aflaţi în diferite sanatorii şi spitale urmează a fi 
internaţi şi reinternaţi imediat în lagăr” E 


* 1dem, Dosar 109/1944, £.21: Ordinul M.A.I. nr. 2967 din 8 septembrie 1944, trimis în teritoriu cu Ordinul 
Prefecturii Hunedoara nr. 16271 din 11 septembrie 1944. 

*5 Ibidem, Ordinul nr. 24607 din 11 septembrie 1944. 

*7 Excepţia este singura care va fi păstrată, fiind reconfirmată şi prin Telegrama M.A.I. nr.17361 din 3 octombrie 
1944 către Prefectură, ca răspuns la întrebări din teritoriu privind soarta cehilor, lituanienilor, polonezilor, 
estonienilor, etc, cu paşapoarte germane, din Boemia şi Moravia, ş.a.m.d: "Toți supuşii germani de origine etnică 
aliată sunt exceptaţi de la internare! Sintagma se referea în special la evrei. 

“5 DJHAN, Fond Legiunea Jandarmi Hunedoara, Dosar 46 / 1944: Ordinul Circular al M.A.I. nr. 16542 din 10 
septembrie 1944, care anulează Dispoziţiile ordinelor nr. 16429 şi nr. 2967 din 8 septembrie 1944 de mai sus 
(transmis Prefecturii prin Adresa Legiunii Jandarmi Hunedoara nr. 2155 din 17 septembrie 1944) şi Telegrama 
M.A.L. nr. 3148 din 17 septembrie 1944 (vezi documentele şi în Fond Prefectura, Dosar 39/1944). 

* DJHAN, Fond Prefectura, Dosar 39/1944: Ordinul telegrafic al M.A.L. nr. 16322 din 10 septembrie 1944 către 
Prefecturi. 

3% DJHAN , Fond Comisariatul Poliţie Petroşani, Dosar 1/1948, f.62; DJHAN, Fond Chestura Poliţiei Deva, Dosar 
3/1944, f.3: Ordinul nr. 905 (1905?) cabinet din 2 noiembrie 1944, al Preşedintelui Consiliului de Miniştri, transmis 
prin Nota telefonică nr. 14901 S din 2 noiembrie 1944, ora 24.35, de la Poliţia Reşedinţă Deva la Comisariatul 
Poliţie Petroşani. 

% Ibidem, £.64: Adresa nr. 14901 din 3 noiembrie 1944 a Poliţiei Deva către Comisariatul Petroşani. 

i: DJHAN, Fond Chestura Poliţiei Deva, Dosar 3/1944, f.13: Adresa nr.197] din 18 decembrie 1944 a Comisiei 
Aliate de Control (transmisă de M.A.I. cu nr. 24270 din 5 ianuarie 1945, de D.G.P. cu nr. 32327 din 5 ianuarie 1945 
şi de Inspectoratul Regional Poliție Timişoara cu nr. 21836 din 10 ianuarie 1945). 

O sinteză pe 10 pagini a M.A.I., din 29 decembrie 1944, privind modul de executare a 

Convenţiei de Armistiţiu din 12 septembrie 1944, va consemna, printre altele, privitor la aceşti 

primi paşi: 

= În legătură cu aplicarea art. 2: execuţia a început în principiu, probabil în preajma apariţiei 
Condiţiilor de Armistiţiu, însă fără punctualitatea absolută în ceea ce priveşte persoanele. 
Când s'au cerut anumite situațiuni Statistice pentru supușii germani şi maghiari care 
trebuiesc internaţi, nu s'au găsit în arhivele acestor trei organe poliţieneşti, situaţia exactă a 
acestor supuşi străini la data de 23 august 1944 [existând senzaţia că în realitate ei sunt mai 
numeroşi decât în situaţiile înaintate]. Cifra supuşilor germani şi maghiari arestaţi şi 
internaţi este mult prea mică în raport cu a acelora care sunt daţi ca dispăruţi [...] Apare 
foarte bizară viteza cu care cetăţenii germani şi unguri, cu acte precise şi bine cunoscuţi ca 
atare, se transformă zilnic în oameni de origine etnică cehă, polonă şi jugoslavă [consideraţi 
ca 'aliaţi] şi mai ales în evrei, pentru ca astfel să poată beneficia de excepţiile de la 
internare. 

= În legătură cu aplicarea art. 15: Înainte chiar de dizolvarea G.E.G. s'au şi internat o parte 
din cetățenii români de origine etnică germană şi maghiară, fiind însă indicii că această 
operaţie nu s'a făcut după criterii pretutindeni obiective şi că unele organe în subordine pe 
teren, din timorare şi incapacitate profesională sau din scopuri lucrative, deci sperțuială, au 
arestat persoane nevinovate şi au lăsat pe vinovaţi în stare de libertate, sau au arestat 
persoanele vinovate punându-le apoi în libertate în schimbul unor _ avantaje materiale 
[subliniat în original]. 


În plus, între 12-16 octombrie 1944 au început arestările foştilor legionari, conform unei note a 
Inspectoratului General al Jandarmeriei (1.G.J.): Arestaţii, în număr de circa 1.000 vor fi 
de siguranţă, adăpostire, cazare şi aprovizionare cu alimente. Ulterior vor fi transportați într- 
un lagăr organizat de Ministerul Afacerilor Interne“. Practic, marea majoritate a deţinuţilor din 
lagăre, existenţi la acea dată, erau legionari sau simpatizanți, arestaţi şi internaţi şi ulterior, în 
luna noiembrie 19445, sau ca urmare a Ordinului nr. 23987 din 22 decembrie 1944 (vezi mai 
Jos). 


La 13 octombrie este dat ordinul de trimitere a internaţilor legionari aflaţi în lagărele judeţene 
(înfiinţate conform ordinelor de mai sus) către acelaşi lagăr de la Târgu J iu*%5. Însă de-abia la 26 
octombrie 1944 se publică decizia semnată de general A. Aldea, de nominalizare a lagărului 
Târgu J iese: 


Având în vedere dispoziţiile art.2, 1 ati şi 15 din Convenţia de Armistiţiu, încheiată la 12 septembrie 
1944, care impune Guvernului şi Înaltului Comandament Român internarea cetăţenilor germani şi 
unguri, desființarea organizațiilor prohitleriste de tip fascist şi arestarea şi judecarea persoanelor 
acuzate de crime de război. Decidem: 

Art. IL. Se înființează în oraşul Tg. Jiu un lagăr de concentrare în care vor putea fi internate 
persoanele vizate în mod expres de art. 2, 14 şi 15 ale Convenţiei de Armistiţiu din 12 sept. a.c. 

Art. II. Detaliile de funcţionare ale acestui lagăr vor fi date printr-un regulament, care se va publica 
ulterior. 


5% Arhivele Totalitarismului, anul VI, nr.19-20, pag. 12. Din mediul rural au fost arestaţi 972 legionari, dintre care 
268 eliberaţi de comisiile de triere şi 708 internaţi în lagărele judeţene. 

*% Până la 30 noiembrie 1944 au fost arestaţi 8.293 presupuşi legionari, dintre care, până la caea dată, erau triaţi 
7.416 şi propuşi pentru internare 788. 

3% Ordinul M.A.I .nr. 17988 din 13 octombrie 1944 

3% Decizia M.A.I. nr. 19124 din 23 octombrie 1944, publicată în Monitorul Oficial nr. 248, pag. 6890, 

557 Acest articol prevede arestarea celor bănuiţi de crime de război, categorie care nu vor fi până la urmă obiectul 
internării în lagăre, ci în penitenciare. 

Existenţa unui singur lagăr de internare s-a dovedit în scurt timp insuficientă, astfel că la 
începutul lunii noiembrie sunt înfiinţate încă patru lagăre (din care doar două, Piteşti şi Lugoj, 
vor avea o minimă activitate în acest sens)s6&: 


Având în vedere prevederile art. 2, 14 şi 15 din Convenţia de Armistiţiu [...]. Decidem: 

Art. 1 - Pe data publicării prezentei decizii penitenciarele: Piteşti, Lugoj, Zalău şi Gherla” se 
transformă în lagăre pentru internarea persoanelor vizate conform art. 2, 14 şi 15 din Convenţia de 
Armistiţiu. 

Art.2 - Pe aceeaşi dată, deţinuţii aflaţi în penitenciarele de mai sus, vor fi transferați în alte instituţii 
similare. 


Provizoratul în funcționarea lagărelor de internare în această a II-a perioadă (în care am văzut că 

s-au înfiinţat practic doar lagăre judeţene), ia sfârşit în noiembrie 1944, odată cu promulgarea 
A AIE x 4 : 370 

Regulamentului pentru înfiinţarea şi funcţionarea centrelor de internare: 


Luând în considerare referatul d-lui ministru al afacerilor interne Nr. 111068 din 1 Noemvrie 1944; 
având în vedere prevederile art. 2 şi 15 al Convenţiei de Armistiţiu [...], decide: 

Regulament pentru înfiinţarea şi funcţionarea centrelor de internare. 

Art. 1 - Centrele de internare servesc pentru deținerea personelor, cărora li se fixează domiciliu 
obligatoriu, potrivit art. 2 şi 15 din Convenţia de Armistiţiu [...]. Centrele de internare se înființează 
prin decizia M.A.I. 

Art. 2 - Internaţii nu pot veni în contact cu lumea din afara centrului de internare. Este strict oprit ca 
persoane din afară să intre în centrul de internare sau să se apropie la o distanţă mai mică de 50 m 
de împrejmuirea sa [...]. 

Art. 3 - Din punct de vedere administrativ, centrele de internare depind de M.A.I de unde primesc 
ordine şi unde vor raporta orice chestiune în legătură cu centrul de internare. Controlul polițienesc 
şi disciplinar al centrelor de internare se face de organele M.A.I. 

Art. 4 - Paza centrelor de internare se face de personalul Ministerului de Război [...]. 

Art. 11 - Centrele de internare vor dispune de ateliere de muncă şi câmpuri de lucru, pe specialităţi, 
pentru internaţii muncitori [... ]. 

Art. 16 - Internatul poate expedia şi primi corespondenţă poştală, săptămânal, utilizând cărți poştale 
procurate de administraţia lagărului. Corespondenţa, atât cea primită, cât şi cea expediată, va fi 
cenzurată de administraţia Centrului de internare [...]. 

Art. 17 - Internaţii pot primi cărți şi reviste, însă numai după ce conținutul lor a fost controlat de 
comandantul Centrului de internare şi dacă a fost socotit inofensiv, iar ziare numai din cele 
aprobate de Ministerul Afacerilor Interne. 

Art. 18 - Internaţii pot primi din afară colete cu articole de lingerie şi îmbrăcăminte, precum şi 
alimente, însă, numai sub controlul administraţiei Centrului de internare. 

Art. 19 - Internaţii nu pot fi vizitaţi decât de rude şi numai cu aprobarea direcţiunii Centrului de 
internare. Vizitele au loc numai odată pe săptămână, în zilele şi orele fixate de direcțiune şi numai în 
prezenţa comandantului Centrului de internare sau personalului fixat de acesta [...]. 


Urmare acestui act normativ urmau să se înfiinţeze trei lagăre speciale pentru legionarii arestaţi: 
la Piteşti (capacitate 400 persoane), Lugoj (capacitate 200 persoane) şi Vulcan, jud. Hunedoara 
(capacitate 2.500 persoane, care nu va fi însă niciodată funcţionabil)”!. 


555 Decizia M.A.I. nr. 19531 din 2 noiembrie 1944 

*59 Datorită retragerii administraţiei române din Ardealul de Nord, lagărul Gherla va începe să fie amenajat pe locul 
fostului lagăr nr.9 de prizonieri Vulcan (vezi mai jos). După apariția JCM 762, s-a renunţat la lagărul Zalău. 

* Jurnalul Consiliului de Miniştri (IJCM) nr. 762, publicat în Monitorul Oficial nr. 258 din 6 noiembrie 1944, pag. 
7196-7199. 

*! Arhivele Totalitarismului, nr. 19-20, p. 12. 

La 9 noiembrie 1944 se solicita să nu se mai trimită nici o persoană pentru internare la Târgu 
Jiu, supuşii statelor inamice urmând a fi trimişi după 15 noiembrie 1944 în lagărul Slobozia- 
Veche, jud. Ialomiţa””?, motivul fiind completarea capacităţii de cazare a lagărului Târgu J iu55, 
La sfârşitul anului 1944, comisii de triere au trecut, în baza Ordinului M.A.I. nr. 21233 din 21 
noiembrie 1944, la selecţia legionarilor arestaţi anterior. Activitatea de triere din luna noiembrie 
nu a fost totuşi mulţumitoare (raportat la dispoziţiile Convenţiei de Armistiţiu), motiv pentru 
care la 22 decembrie 1944 M.A.I. emite un Ordin Circular ce va sta la baza unui nou val de 
arestări şi trieri a legionarilor în întreaga ţară. Erau vizaţi de acesta chiar şi cei deja internaţi în 
lagărele Vulcan (? astfel apare în documente, deşi acest lagăr nu funcționa), Lugoj sau Piteşti, ce 
trebuiau transferați la comisiile de arestare şi triere, pentru lămurirea situației. Prevăzându-se un 
aflux masiv de arestaţi, se recomanda organizarea de lagăre de internare provizorii, inclusiv în 
spaţiile şcolilor, ţinând cont de faptul că între 20 decembrie 1944 - 10 ianuarie 1945 elevii erau 
în vacanță”?. Pe perioada deţinerii de către comisiile de triere, legionarilor le erau îngrădite 
drepturi elementare: [...] cei arestați nu au dreptul să ia contact cu nimeni şi nici chiar cu 
avocații. Au dreptul să scrie în afară, dar corespondenţa se va cenzura de şeful lagărului”. La 
31 decembrie se anunţa că 2.400 legionari şi criminali de război se aflau reţinuţi în întreaga ţară, 
urmând a fi trimişi într-un lagăr special la Mediaş” 6. 


Etnicii germani care nu au fost ridicaţi pentru 'munca de război în U.R.S.S. (vezi mai sus) au 
fost în mare parte internaţi în lagăre. Ordinul nr. 34376/1945 al M.A.I. stabileşte criteriile de 
vârstă şi priorităţile la internarea acestora în lagăre (printre ele: cei care s-au sustras de la 
deportarea în U.R.S.S.)”. În total, vor fi peste 10.000 internaţi germani în lagărele din: Târgu- 
Jiu (5.246), Slobozia Veche (1.188), Oradea (761), Văcăreşti (544), Mehedinţi (444), Sighet 
(242); restul de 1.743 etnici germani fiind împărţit în alte lagăre. 


În luna iulie 1945 se înfiinţează o conducere unitară a lagărelor şi detaşamentelor de muncă (cu 
numele de serviciu al centrelor de internare şi detașamente de muncă), pe lângă Direcţia 
Generală a Penitenciarelor, sub conducerea inspectorului general din Ministerul de Interne, 
Mihăileanu“'5. Ulterior, subordonarea este schimbată, serviciul trecând pe lângă Direcţia 


N sal ep BĂŢ 
Generală a Poliţiei ci 


La 23 iulie 1945, un nou centru de internare este înfiinţat la Oradea%: 


Având în vedere dispoziţiile art. 2, 14 şi 15 din Convenţia de Armistițiu, încheiată la 12 septembrie 
1944, care impun Guvernului şi Înaltului Comandament Român internarea cetăţenilor germani şi 
unguri, arestarea şi judecarea persoanelor acuzate de crime de război şi desființarea organizaţiilor 


** DIHAN, Fond Chestura Poliţiei Deva, Dosar 56/1944: Ordinul telegrafic al M.A.I. nr. 20207 din 9 noiembrie 
1944. 

37% Adresa Poliţiei Deva nr. 154935 din 23 noiembrie 1944. 

* Ion Zainea (coord.) - Democraţie occidentală şi democraţie populară, evoluţia spectrului politic în nord-vestul 
României (1944-1950), Ed. Universităţii Oradea, 2004, pag. 47-49. Actul normativ va apare doar în ianuarie: 
Decretul-Lege privitor la instituirea comisiunilor pentru punerea provizorie sub pază şi trierea membrilor şi 
simpatizanților fostei mişcări legionare, publicat în Monitorul Oficial nr. 8 din 11 ianuarie 1945, pag. 144. 

* Cartea albă a Securităţii, pag. 150. 

376 Arhivele Totalitarismului, nr.19-20, pag. 12; acesta nu a funcţionat; se pare că în loc de Mediaş, lagărul a fost 
(re)-înfiinţat la Caracal. 

“7 Magazin Istoric nr. 334, pag. 59. 

*%% Prin Decizia 30636 din 7 iulie 1945 a MA.L., publicată în Monitorul Oficial nr. 155 din 12 iulie 1945, pag. 5917. 
*% Decizia nr. 18238K din 23 iulie 1945 a M.A.L., publicată în Monitorul Oficial nr. 173 din 2 august 1945, pag. 
66091. 

*% prin Decizia nr. 5907 din 23 iulie 1945 a MA.L., publicată în Monitorul Oficial nr. 177 din 7 august 1945, pag. 
6854. 

hitleriste de tip fascist; Având în vedere raportul nr. 2277 din 1945 al Inspectoratului Regional de 
Poliție Oradea; Decidem: 

Art.1 - Se înființează în oraşul Oradea Mare, un centru de internare în care vor putea fi internate 
persoanele vizate în mod expres de art. 2, 14 şi 15 din Convenţia de Armistițiu, precum şi militarii 
germani, foştii cetăţeni români, care au fost înrolați în formațiunile SS şi care necesită cercetări mai 
îndelungate. 

Art.2 - Detaliile de funcţionare ale acestui centru de internare sunt cele prevăzute în Regulamentul 
[...] 762, publicat în Monitorul Oficial nr. 258 din 5 noiembrie 1944. 


La sfârşitul lunii septembrie 1945, M.A.I. a dispus ca toţi cetățenii români de origine etnică 
germană foşti înrolați în SS, reîntorşi în ţară şi cari nu îndeplinesc condiţiile de vârstă pentru a 
fi încadraţi în detașamente de muncă, să fie internaţi în lagărul Turnu Măgurele. De asemenea 
vor fi internaţi în lagăr cetăţenii români indiferent de vârstă, de altă origine decât cea germană, 
foşti înrolați în SS şi reîntorşi în țară! Oarecum concomitent, la 27 septembrie 1945, se 
anunţă desfiinţarea lagărelor de concentrare, care ar reprezenta un 'anacronism' într-un 'regim 
democratic!'. Realizarea practică va întârzia însă câteva luni; la sfârşitul anului, presa preciza în 
fine că prin convenţia de la Moscova din [16-26] decembrie 1945 s-au interzis lagărele de 
concentrare. În fapt, doar o parte din internaţi au fost eliberaţi atunci, ceilalţi fiind transferați în 
penitenciare sau în unități de muncă forţată: Dintre cei internaţi în lagăre, pe baza dosarelor, au 
fost înaintați Tribunalelor poporului - 64, Curţilor Marţiale şi instanțelor civile - 424. Total, 
1.911 eliberaţi”?. La 28 decembrie 1945 se anunţa că 'nu se mai fac intervenţii pentru 
internarea în lagăr (întrucât sunt desfiinţate). 


Este însă vorba, mai ales, de internaţi prevăzuţi de articolul 15 din Convenţia de Armstiţiu. 
Ceilalţi beneficiau încă de 'tratamentul' lagărelor. Astfel, chiar şi în ianuarie 1946, se punea 
problema internării în lagăre a unei categorii de cetățeni străini şi apatrizi — cei reîntorşi din 
deportarea în U.R.S.S. (culme a sadismului). "Măsurile de luat în cazul supușilor şi apatrizilor 
germani şi maghiari, cari se întorc în ţară dela munca obligatorie din U.R.S.S.' erau stabilite de 
Adresa Comisiunii Române pentru Aplicarea Armistițiului nr. 35733 din 21 ianuarie 1946 (ce 
făcea referire la o Adresă nr. 14812 din 14 ianuarie 1946), care conţinea în esenţă intervenţiile 
româneşti pe lângă autorităţile sovietice de a uşura duritatea acestor prevederi: Comisiunea 
Română de Armistiţiu a intervenit încă mai demult pe lângă Comisiunea Aliată de Control 
pentru a clarifica situația cetăţenilor germani şi maghiari care se întorc în ţară dela munca 
obligatorie din U.R.S.S.. Comisia Aliată de Control ne-a răspuns că întrucât majoritatea acestor 
persoane sunt bolnave, este de acord în principiu ca ele să nu fie internate în lagăre de îndată 
ce se întorc în țară. Pentru reglementarea definitivă a situaţiei lor, însă urmează a se interveni 
dela caz la caz, C.A.C. având a decide în raport cu referinţele şi actele înaintate. Prin urmare, 
departamentul dvs. urmează a înainta Comisiei Române de Armistiţiu fie intervenţii individuale, 
fie tabele nominale ale persoanelor din categoria menţionată mai sus, specificându-se toate 
datele necesare pentru lămurirea situaţiei lor şi îndeosebi: a) situaţia lor juridică (cetăţeni 
germani, maghiari, apatrizi, etc), 2) Referinţe politice în privinţa lor; 3) Starea sănătăţii lor în 
prezent; 4) Dacă se încadrează în vreuna din excepţiile stabilite în aplicarea art.2, vârsta, 
originea, cehă, poloneză sau iugoslavă, tehnicieni, mame cu copii de un an, etc.5% Adresa cerea 


“51 DJHAN, Fond Chestura Poliţiei Deva, Dosar 88/1945, f.79: Ordinele Direcţiei Generale a Poliţiei (D.G.P.) nr. 
23961-S$ din 29 septembrie 1945 şi nr. 26594-S din 15 octombrie 1945, comunicate de Ordinul Inspectoratului 
Poliției Timişoara nr. 10200-S din 1 noiembrie 1945. 

*% Scînteia nr. 404 din 14 decembrie 1945: Cum au fost eliberaţi internaţii politici din lagăre. Comunicatul 
Ministerului de Interne. 

“5 DJHAN, Fond Comisariatul Petroşani, Dosar 28/1947, f.90: Ordinul Inspectoratului Regional Poliţie Sibiu nr. 
30759 CS din 19 februarie 1946, motivat de Ordinul D.G.P., Direcţia Poliţiei de Siguranţă - Biroul special nr. 
38356 din 11 februarie 1946. 

'a vă conforma întocmai ordinelor stabilite şi a înainta până la 20 III a.c. tabel nominal de toate 
aceste persoane cu indicarea datelor menţionate'. 


Tot în ianuarie 1946, sunt destinaţi lagărului de la Oradea, foştii strămutați germani bucovineni 
şi basarabeni (din 1940), acum consideraţi cetățeni ('supuşi') germani“5*: norme de aplicat, în 
cadrul măsurilor pentru internarea cetățenilor germani, originari din Basarabia şi Bucovina de 
Nord, care în 1940 au optat pentru cetăţenia germană, iar în ultimul timp au revenit în țară şi se 
găsesc dispersaţi în diferite regiuni ale ţării: 


1. Vor fi adunaţi şi trimişi în lagărul Oradea toţi acei care îndeplinesc următoarele condiții: 

a) în anul 1940 să fi avut domiciliul stabil în Basarabia sau Bucovina de Nord; 

b) între datele 29 iunie 1940 — 21 ianuarie 1941, în baza convenției ruso-germane, să fi părăsit 
Basarabia sau Bucovina plecând în Germania. 

2. Excepțiile aprobate de C.A.C. din România, pentru persoanele internabile în virtutea art. 2 
din Convenţia de Armistiţiu, nu sunt aplicabile în cazul de faţă. Sunt exceptaţi totuşi acei cari, 
deşi întrunesc condiţiile de la pct. 1, sunt de origine română. 

3. Cei de origine germană plecaţi în Germania din alte regiuni ale ţării, decât Basarabia şi 
Bucovina de Nord, nu vor fi internaţi. 

4. De asemenea nu vor fi internaţi persoanele venite în România din Basarabia şi Bucovina de 
Nord între datele 29 iunie 1940 — 21 iunie 1941 în baza convenției ruso-române, chiar dacă sunt 
de origine germană [...]. 

9. Persoanele înaintate lagărului sovietic de la Focşani în urma ordinului nostru nr. 334145 din 
23 decembrie 1945 [şters şi scris 'ordinelor anterioare'], vor fi trimise fără excepţie lagărului 
Oradea, unde se va face trierea”*, în conformitate cu dispozițiile de mai sus. 


La mai puţin de o lună, se decide ca internaţii prevăzuţi de ordinul de mai sus să fie transferați 
de la Oradea în lagărul (sovietic!) din Sighetul Marmaţiei: în conformitate cu adresa nr. 46 din 
26 februarie 1946 a C.A.C. din România, internaţii din lagărul Oradea Mare au fost transferați 
în lagărul nr. 304 Sighet. În consecință, vă rugăm a lua măsuri ca pe viitor, persoanele care 
intră în prevederile ordinului D.G.P. nr. 35572$/946 să nu mai fie trimise spre internare la 
Oradea Mare, ci lagărului nou creat la Sigher*€. Termenul de încheiere a internărilor supuşilor 
germani amintiți mai sus era stabilit la începutul lunii aprilie 1946: raportați până la data de 5 
aprilie 1946 dacă în sectorul dvs. exclusiv teritorial rural au fost terminate operaţiile privitoare 
la supușii germani originari din Basarabia şi Bucovina de Nord, în caz negativ ne veţi raporta 
numărul persoanelor care urmează a fi înaintate în lagărul Sighet, excluzându-se cele exceptate 
care vor fi trecute în tabele separate [...] Tot odată ne veţi raporta numeric pe categorii de 
bărbaţi şi femei şi copii, persoanele care s-au încadrat în dispozițiile ordinului nostru menţionat 
şi care drept consecinţă au fost înaintate în lagărele dela Oradea iar ulterior în cele dela 
Sigher*”. Odată cu transferul în lagărul Sighet, aceşti internaţi, 'supuşi germani”, au ieşit cu 
siguranţă din vizorul autorităţilor române, trecând în custodia celor sovietice” “. 


*% DJHAN, Fond Chestura Poliţiei Deva, Dosar 69/1946, f.31: Adresa Inspectoratului Regional Poliţie Timiş nr. 
14177$ din 24 ianuarie 1946 (înregistrare la Poliţia Deva cu nr. 7473 din 28 ianuarie 1946), urmare Ordinului 
nostru nr. 12434-S din 14 decembrie 1945 şi în conformitate cu Ordinul D.G.P., Biroul Special Nr. 35872-S din 12 
ianuarie 1946. 

55 La Oradea există o Comisie de Triere, instituită conform Ordinului nr. 35873$ din 12 ianuarie 1946. 

*5 Idem, Dosar 2/1946, £.6: Ordinul Inspectoratului Regional Poliţie Timişoara nr. 19537$ din 3 aprilie 1946, 
'urmare a ordinului nostru nr. 14177$ [adăugat 7473] din 24 ianuarie 1946 [adăugat 31] şi în conformitatecu ordinul 
D.G.P. nr. 418065 din 13 martie 1946. 

*%7 Ibidem, f.3: Ordinul Inspectoratului Regional Poliţie Timişoara nr. 20449$ din 1 aprilie 1946 către Poliţia 
Deva, 'urmare a Ordinului nostru nr. 14177$S [adăugat deasupra 7473] din 2 ianuarie 1946 [adăugat 31] şi în 
conformitate cu Ordinul D.G.P. nr. 42460$ din 26 martie 1946. 

38 Ceea ce subînţelege riscul unei deportări în U.R.S.S., totuşi au existat şi repatrieri în Germania, a acestor 'supuşi 
germani”, foşti internaţi în lagăre, conform dispoziţiilor Comisiei Aliate de Control (Sovietică). O astfel de 
repatriere este consemnată pentru data de 20 aprilie 1946. 

Ulterior, lagărul din Oradea va funcţiona ca 'centru de strângere! pentru germanii care doresc 
repatrierea în Germania, repatriere prevăzută a avea loc în jurul datei de 1 mai 1947! cu 
îndeplinirea unor formalităţi: se trimite în copie, un formular tip pentru înscrierea pentru 
repatrierea în Germania a germanilor care doresc să se repatrieze. Se completează un formular 
cu 2 fotografii pentru fiecare german (pentru familii, fotografiile se pun numai pentru capul 
familiei). Iote formularele se înaintează Direcţiei Generale a Poliţiei, Serviciul Detașamentelor 
de Muncă 


În martie 1946 (toţi?) internaţii din Slobozia sunt eliberaţi (probabil prin desfiinţarea lagărului), 
ei nu ies însă din vizorul autorităţilor: vă rugăm a lua măsuri pentru ţinerea lor în strictă 
supraveghere. Majoritatea din aceştia au desfăşurat o activitate bine stabilită în GEG, având 
roluri de conducere, iar alții au făcut parte din formațiunile întaa 


În plus, în aprilie 1946 mai exista în funcţiune şi lagărul Turnu Măgurele, astfel încât 
desfiinţarea practică a tuturor lagărelor nu a avut loc în decembrie 1945, aşa cum se consideră 
îndeobşte, ci la 15 mai 1946. Această afirmaţie este astfel documentată mai jos: 

În conformitate cu Ordinul D.G.P., Direcţia Poliţiei de Siguranţă, Serviciul II, Biroul 5, nr. 
7622-5/946 şi în conformitate cu dispoziţiile Comisiei Aliate de Control [C.A.C.] din 
România, transmise D.G.P. cu nr. A.693/1946 avem onoare a vă face cunoscut că, pe data 
de 15 Mai a.c., lagărele de internaţi cf. art. 2 din Convenţia de Armistiţiu au fost desfiinţate, 
cu respectarea următoarelor măsuri: 

a) Au fost eliberaţi din lagăre toți internaţii asupra cărora nu există suspiciuni cu privire la 
activitatea politică din trecut, care nu se încadrează în dispoziţiile de trimitere în 
detașamente de muncă de folos obştesc. 

b) Cei asupra cărora există material informativ au fost deferiți justiţiei. 

c) Cei apți de muncă, au fost încadraţi într-un detaşament de lucru, la dispoziția Uzinelor 
de Fier Hunedoara (vezi mai sus). 

În consecință, rămân în evidenţă, în poziția de internaţi, numai următoarele categorii: cei 

trimişi pentru muncă în U.R.S.S., cei trimişi în detașamentul de lucru dela U.F.H. şi cei 

evadați din lagăr [...]. Excepţiuni: evrei, cehi, poloni, jugoslavi, neinternaţi sau eliberaţi de 

C.A.C. (cazuri izolate), bătrâni peste 60 ani, bolnavi netransportabili, necesari 

intreprinderilor, români din Ardealul de Nord, femei gravide peste luna V, copii sub 15 ani, 

concentrați în armata română, mame de copii sub 1 an, eliberaţi de Comisia de Triere în 
lunile mai şi iunie 1945, predaţi delegatului Guvernului Maghiar, austrieci eliberaţi de 

Comisia de triere în luna ianuarie 1946 (repatriați în Austria sau rămaşi în ţară), supuşi 

germani repatriați în Germania dintre internaţi, supuşi germani eliberaţi la lichidarea 

lagărului * . 


“5 Idem, Dosar 56/1947, f.12: Ordinul Direcţiei Generale a Poliţiei, Serviciul Detaşamentelor de Muncă nr. 88 din 
7 aprilie 1947. 

*% 1dem, Dosar 2/1946, £.26: Ordinul Inspectoratului General al Poliţiei Timişoara nr. 20029$ din 4 aprilie 1946 
(în conformitate cu Ordinul D.G.P. nr. 17935 din 20 martie 1946): tabel nominal cu internaţii din lagărul Slobozia, 
eliberaţi conform Dispoziţiei M.A.I. nr. 17600 din 13 martie 1946. 

sila Ibidem, f.66: Ordinul Inspectoratului Regional de Poliţie Timişoara, Biroul Controlul Străinilor, nr. 3529-CS 
din 19 iunie 1946. 

Lagăre de internare în judeţul Hunedoara (1944-1945). 


Aspecte particulare ale internărilor în judeţul Hunedoara 


Deja la 31 august 1944 au fost internaţi în lagăr (Săcel?) 24 germani de pe teritoriul rural al jud. 
Hunedoara, încă 9 la 21 septembrie“”?, ş.a.m.d. O altă situaţie recenza pentru data de 26 august 
1944: 12 arestaţi din urban şi 25 arestaţi din rural, toţi maghiari, din care 3 supuşi maghiari cu 


paşaport*%. 


Urmare a Ordinului telegrafic al M.A.I. nr. 16322 din 10 septembrie 1944 (vezi mai sus, în 
partea generală), se iau primele măsuri de transport a arestaţilor (germani şi unguri) din teritoriul 
judeţului, spre lagărul nou destinat, Târgu Jiu. Astfel, la 25 septembrie este cerut Prefectului un 
vagon pentru transportul deţinuţilor politici de la Deva la Târgu J iu”, care să fie ataşat la cele 2 
vagoane cerute de Legiunea Jandarmi Hunedoara*5. A doua zi, Prefectura trimite următoarea 
situaţie: La Săcel sunt 46 internaţi din rural. Alţi 53 din urban sunt reținuți de unităţile poliției. 
De îndată ce se primesc vagoanele necesare aceştia vor fi transportaţi la Târgu Jiu (Structura 
lotului celor destinaţi lagărului Târgu Jiu era următoarea: 39 germani supuşi străini, 37 cetăţeni 
români etnici germani, 15 unguri supuşi străini, 8 cetăţeni români etnici unguri, în total 99)*%, În 
fine, delegatul C.F.R. comunică Prefecturii faptul că vagonul cerut în staţia Deva cu destinaţia 
Târgu Jiu s-a programat cu indicativul R6968 cu plecare în ziua de 5 octombrie 1944%. În acest 
moment, Comandamentul sovietic încearcă o mişcare de forță cu scopul de a ridica în nume 
propriu pe etnicii germani (acţiune ce cădea în mod normal în sarcina autorităţilor române), aşa 
cum făcea deja cu prizonierii germani din lagărele româneşti: Legiunea de Jandarmi raportează 
la 6 octombrie 1944 că, în conformitate cu ordinele primite în ziua respectivă de la 
Comandamentul Militar Sovietic al judeţului Hunedoara, toți capii de familie de origine etnică 
germană trebuie arestaţi şi predaţi comandamentului Sovietic până la 7 octombrie**%. Mai mult, 
la 8 octombrie, sovieticii au început ridicarea bunurilor supuşilor germani şi maghiari internaţi 
în lagăr, au cerut inventarierea acestora şi sigiliarea lor până la ridicare. Acţiunea trezeşte reacţia 
părții române, M.A.I. solicită Prefecturii să ceară Comenduirii Sovietice eliberarea germanilor 
arestaţi, arestarea fiind contrară prevederilor Armistițiului”. Şi poliţia este nelămurită cu 
legalitatea acțiunii, la 12 octombrie înştiințează asupra faptului că, în urma ordinelor 
Comandamentului Sovietic au fost ridicaţi şi reţinuţi ca suspecți cetăţenii români etnici germani 
din Deva (10 persoane), dar 'nu există ordine superioare de la forurile noastre în acest sens 00 
La această sesizare, Prefectura confirmă după o săptămână faptul că: se pun în libertate pe 
reținuții indicaţi în raporr“. Ulterior, Prefectura, adresându-se Ministerului Afacerilor Interne, 
înştiințează că Comandamentul Sovietic a arestat cetăţeni români de etnie germană de la care a 
ridicat tot avutul, atât de acasă cât şi de la prăvălie, fără a da nici un bon"? 


* DIHAN, Fond Chestura Poliţiei Deva, Dosar 69/1946, f.56. 

*% DIHAN, Fond Prefectura, Dosar 39/1944, fin: telegrama nr. 16057 a Prefecturii Hunedoara către M.A.I. 

*% Ibidem, f.n: Telegrama Delegatului M.S.M., Secţia VI C.F.R. Arad nr. 16783 din 25 septembrie 1944 către 
Prefect, conform Ordinului M.A.I. nr. 16995 din 21 septembrie 1944. 

*% Solicitate cu Ordinul nr. 2165 al Legiunii Jandarmi; tot aici, după ce sunt trimise tabelele cu cei 22 internaţi în 
lagăr, se specifică că cetățenii români de origine etnică maghiară nu au fost internaţi, ci sunt numai cu domiciliu 
obligator în comunele unde se află. 

*% Ibidem: Ordinul nr. 16833 din 26 septembrie 1944 al Prefecturii Hunedoara către M.A.I. 

*% Ibidem: Telegrama Delegatului C.F.R. Arad nr. 22819 din 4 octombrie 1944 către Prefectura Hunedoara. 

*% Ibidem: Adresa Legiunii Jandarmi Hunedoara nr. 2311 din 6 octombrie 1944. 

* Ibidem: Telegrama M.A.I. nr. 17902 din 8 octombrie 1944 către Prefectură ('urmare a Notei telefonice nr. 
18645/944 a Prefecturii şi Conform Ordinului Subsecretariatului de Stat) 

“0 Ibidem: Adresa nr. 14187-S din 12 octombrie 1944 a Poliţiei Deva către Prefectură. 

“9! Ibidem: Adresa nr. 17909 din 18 octombrie 1944 a Prefecturii către Poliţia Deva, urmare a raportului Poliţiei nr. 
14187$ / 1944, şi în conformitate cu Ordinul M.A.I. nr. 17902 din 8 octombrie 1944 (vezi mai sus) 

*% Ibidem, Adresa Prefectului nr. 17468 din 19 octombrie 1944 către M.A.I. 

La 4 octombrie 1944 se afirma că toţi cetăţenii germani (13) şi unguri (9) din jud. Hunedoara 
fuseseră internați la Târgu Jiu'%; cu toate acestea, la 13 octombrie este primit din partea 
sovietică Ordinul Comandantului Militar al Judeţului şi oraşului Deva, Tov. Căp. G. Nadvornii, 
prin care se internează toți supuşii unguri şi germani existenţi în județul Hunedoara până la 17 
octombrie 1944**. Solicitare întărită şi de ordinul M.A.I. din aceeaşi zi: Trimiteţi în lagărul 
Târgu Jiu pe toţi internaţii supuşi germani şi unguri, aşa cum s-a dispus din ordinul ministerial 
nr. 16542 din 10 septembrie 19445. Câteva nume de germani internaţi sunt cele ale lui 
Beloschek Iosif din Petrila, ing. Oberlander Guido din Hunedoara, Sieber Hans din Brad; din 
plăşile Petroşani, Haţeg, Baia de Criş, Orăştie şi Pui nu sunt germani internați. 


Odată cazul 'cetăţenilor străini' închis, luna noiembrie 1944 aduce rezolvarea problemei 

legionare. Astfel, la 16 noiembrie 1944 are loc, la cabinetul Prefectului, şedinţa comisiei de 

triere a legionarilor internaţi, ca urmare 118 dintre aceştia rămân arestaţi sau urmau fi arestaţi 

când se vor desconcentra sau găsi, iar 338 persoane au fost puse în libertate pe baza propunerii 

acelei Comisii. Prefectura ordonă organelor de ordine la 23 noiembrie: veți pune imediat în 

libertate pe legionarii propuşi de Comisia de triere pentru eliberare, iar pe ceilalți îi veți trimite 

în lagărele stabilite prin ordinele date anterior dvs."%; se eliberează legionarii propuşi de 

comisia de triere. Ceilalţi vor fi internaţi în lagărul din Vulcan”. 

Iată alte situaţii numerice, raportate de poliţie şi de jandarmerie": 

„ Situaţia legionarilor din sectorul Poliţiei Deva: existenţi după fişe: 132, triaţi: 132, arestaţi: 103, puşi în 
libertate: 84, internaţi în lagăr: 18 (plus unul în spital), dispăruţi: 3, concentrați: 24, în închisori: 2%%. 

= Situaţia legionarilor din sectorul Legiunii de Jandarmi Hunedoara: existenţi după fişe 315, din care 17 
în închisoare, 298 triaţi, 176 arestaţi, 145 puşi în libertate, 31 reţinuţi pentru internare, 22 dispăruţi, 9 
morţi sau dispăruţi pe front. Pe lângă aceştia mai sunt înregistraţi 91 mobilizați sau în spital, din care 
21 propuşi pentru internare la demobilizare, restul liberi, şi 22 dispăruţi din care 18 propuşi pentru 
internare, restul liberi“!9. 


Considerând aşadar situaţia cumulată (poliție şi jandarmerie) rezultă deci că, în judeţul 
Hunedoara, din 447 legionari existenţi după fişe, 430 au fost triaţi, 279 arestaţi (restul - 117 erau 
concentrați, mobilizați sau în spital, şi 34 - dispăruţi), dar majoritatea (229) au fost puşi în 
libertate de comisie şi doar 50 au fost internaţi”!!. În plus, adresa Legiunii de Jandarmi mai 
amintea că nu (mai) există minoritari maghiari internaţi în judeţ, în schimb existau 23 
minoritari germani (cetăţeni români) internaţi la Săcel. 


La 5 decembrie 1944, Legiunea de Jandarmi anunţă că pe teritoriul judeţului Hunedoara există 
(doar) lagărul Săcel, unde erau internaţi la acea dată 48 legionari din urban şi rural“!?. Tot 
atunci, la Târgu Jiu erau 27 supuşi germani şi 12 supuşi maghiari, iar în lagărul Slobozia existau 


6 supuşi maghiari, fiind vorba în toate cazurile de internaţi provenind din județul Hunedoara“!5. 


“% DIHAN „ Fond Inspectoratul Jandarmi Hunedoara, Dosar 46/1944. 

*“DJHAN, Fond Prefectura, Dosar 39/1944, fin.: Adresa Comenzii Militare Deva (sovietice) nr. 1314 din 13 
octombrie 1944. 

*% Ibidem: Ordinul nr. 17988 din 13 octombrie 1944 al M.A.I. către Prefectură. 

* DIJHAN, Fond Prefectura, Dosar 49 / 1944: Ordinul nr.19683 din 23 noiembrie 1944 a Prefecturii Deva către 
Legiunea Jandarmi şi Poliţia Deva, în conformitate cu Ordinul M.A.I. nr. 21233 din 21 noiembrie 1944. 

“9 Ibidem: Prefectura revine cu Ordinul nr.19683 din 27 noiembrie 1944 către Poliţia Deva; De fapt, au ajuns la 
Săcel, lagărul Vulcan nu a mai ajuns să fie folosit ca şi centru de internare, vezi mai sus. 

*% Telegrama M.A.I. nr. 21945 din 27 noiembrie 1944 către Prefectură 

* Ordinul Poliţiei Deva nr. 15641-S din 28 noiembrie 1944. 

*% Ordinul nr. 17200 din 28 noiembrie 1944 

“1 Cf. Ordinul telegrafic al Prefecturii către M.A.I. nr. 19883 din 28 noiembrie 1944. 

“2 Adresa Legiunii de Jandarmi Hunedoara nr. 17673 din 5 decembrie 1944 către Prefectură. 

“5 DIHAN, Fond Prefectura, Dosar 49/1944. 

La 7 decembrie, în judeţ erau neinternaţi 3 supuşi germani (2 femei bolnave în spital şi un bărbat 
greu bolnav la domiciliu), în plus la Săcel există 54 legionari internaţi (toţi cetăţeni români 
bărbaţi); nu exista alt caz de cetăţeni români etnici germani sau maghiari neinternaţi“!“. Din 51 
supuşi germani existenţi iniţial pe teritoriul urban al judeţului Hunedoara, la 7 aprilie 1945 erau 
încă internaţi în lagărul Târgu Jiu 38, 3 erau dispăruţi, iar 10 exceptaţi”!?. 


O altă situație cumulativă pentru perioada 6 martie - 26 august 1945, consemna 31 reţinuţi din 
teritoriul rural al judeţului (nu sunt alte precizări privind culoare politică sau etnică, este însă 
probabil vorba de cei vizaţi de art. 15 din Convenţia de Armistiţiu) dintre care 29 au fost 
internaţi în lagărul Caracal (ulterior 12 fiind eliberaţi de aici în acest interval), 2 trimişi la 
Închisoarea Militară Cluj prin B.C.M; 3 se aflau internaţi (încă din noiembrie 1944) în lagărul 
Slobozia (astfel că totalul hunedorenilor 'rurali' aflaţi încă în cele două lagăre în august 1945 era 
de 20)". Ultimele date găsite sunt din aprilie 1946, când în lagărul Turnu Măgurele se găseau 
Şi 7 germani hunedoreni repatriați din Germania“. 


Lagărul de internaţi politici Săcel 
(...15 septembrie 1944 — 1945) 


În judeţul Hunedoara, lagărul local de internare a fost înființat în castelul din Săcel (unde 
funcționa cel puţin de la 15 septembrie 1944*1% când, existau deja internaţi în lagărul SĂCEL, 
24 cetăţeni români etnici germani şi 6 supuşi germani cu paşaport din mediul rural (total 30 
emici germani)". La 23 septembrie, Legiunea de Jandarmi cere prefecturii să interneze chiar în 
acea zi la Săcel pe toţi supuşii germani şi maghiari de pe teritoriul urban, urmând ca din acel 
lagăr să se transfere mai departe la Târgu Jiu'%. Ca urmare, la 26 septembrie se găseau la Săcel, 
46 internaţi din rural. 


La 18 noiembrie 1944, M.A.I. solicită Prefecturii ca împreună cu I.G.J. să ia măsuri pentru 
organizarea şi încadrarea lagărului de internaţi din castelul Săcel, care va funcționa ca centru de 
internare conform J.C.M. nr. 762“! (este în fapt o reorganizare pe bazele legale oferite de 
J.C.M. nr. 762). La 21 decembrie existau la Săcel 48 legionari internaţi, capacitatea de cazare a 
castelului fiind de cca. 180 persoane. La 22 decembrie un raport afirma că Centrul de Internaţi 
Politici Săcel era deja din 19 noiembrie în preajma plecării majorităţii internaţilor politici şi a 
gărzii de 20 jandarmi elevi! Existau stricăciuni, dar nu se ştia de cine au fost făcute (deoarece în 
anul 1944 trecuseră pe aici: o unitate vânători de munte, apoi ostaşi ruşi, apoi internaţii politici 
maghiari şi germani)"2?. La 29 decembrie se solicită bon de rechiziționare pentru castel. 


Sfârşitul lagărului este prefigurat de un episod interesant pentru starea de lucruri din acele zile. 
La data de | martie 1945, Plt. Mj. Corneanu Vasile, comandantul Lagărului de internaţi politici 
Săcel primeşte următoarea 'notă' cu o caligrafie incertă: Noi subsemnaţii echipa de misiune 
pentru expropierea moșiilor care urmează a se împărţi țăranilor. În primul rând ostașilor de pe 
front, văduvelor şi orfanilor de război. Dle Plut Major întru cât suntem informaţi că D-voastră 


+14 Idem, Dosar 39/1944: Telegrama nr. 20331 din 8 decembrie 1944 a Prefectului (Almăşan) către M.A.I. 

*5 DJHAN, Fond Chestura Poliţiei Deva, Dosar 18/1945, f. 3 

sii Idem, Dosar 11/1945, f.3: tabel alcătuit de Legiunea Jandarmi Hunedoara. 

“7 Idem, Dosar 69/1946, f.95. 

*15 Despre utilizarea castelului în anul 1941 ca centru de evacuare pentru evrei, vezi mai sus. 

“9 DIHAN, Fond Prefectura, Dosar 39/1944: Adresa nr. 96 din 15 septembrie 1944 a Legiunii Jandarmi 
Hunedoara către Prefectură. 

“0 Ibidem: Ordinul Legiunii jandarmi Hunedoara, nr. 2165 din 23 septembrie 1944, contorm cu Ordinul M.A.I. nr. 
16542 / 944. 

“1 Ordinul Nr. 21215 din/ 18 noiembrie 1944 al M.A.I. 

“2 DIHAN „ Fond Legiunea Jandarmi Hunedoara, Dosar 46/1944. 

ați primit ordin dela superiori D-voastră ca să nu vă amestecați în misiunea noastră întrucât noi 
nu ne amestecăm în afacerile D-voastră la lagăr. Deci vă rugăm şi noi pentru ultima dată să ne 
lăsați înpace ca să putem face expropierea. Vă rugăm ca referatul săl puneţi pe verso. 
Supărarea 'misiunii' comuniste de 'expropiere' venea de acolo că fuseseră împiedicaţi de garda 
lagărului (sub ameninţarea armelor) să se apropie la mai puţin de 50 metri de împrejmuire. 
Comandantul lagărului, în referatul cerut, are varianta sa asupra evenimentelor: Conform 
regulamentului [...] nimeni nu are voie să se apropie de Centrul de Internaţi Politici [...] Dacă 
Prefectura a avut motiv sau lege ca să exproprieze Castelul şi terenul din împrejurimi, ar fi 
trebuit să mute Centrul de Internaţi şi astfel putea proceda cum voia. Din comunicatul oficial al 
PCM la radio, rezultă că de pe ziua de 23. II. 945 este revoltă în țară, deci suntem îndreptăţiţi a 
lua măsuri ca nimeni să nu se poată apropia de acest centru, ia cine nu va executa, considerăm 
că Suntem atacați; în care scop Legile şi Regulamentele semnate de M.S. Regele ne dă dreptul 
să tragem cu armele asupra celor ce ar nesocoti aceste dispozițiuni. Am observat şi suntem 
informaţi că echipa din Săcel, care este venită sub pretext că expropriază, stă de pe ziua de 23 
II 945, înarmaţi cu arme militare şi pistoale cum şi grenade, deci suntem îndreptăţiţi a ne 
aştepta la un atac din partea acestora [...] Nu ne leagă nici un interes după cum am fost acuzat 
de unii din echipă, că am fi Hitlerişti şi Legionari, ceea ce considerăm o acuzaţie perfidă, 
deoarece tot aşa au procedat şi Legionarii, s-au înarmat ilegal şi a atacat Armata [...] Noi, 
Armata şi Jandarmeria am depus jurământul de credinţă M.S. Regelui Mihaiu I-iu, pe care-l 
respectăm cu sfinţenie [...]. Într-un alt memoriu, comandantul precizează mai departe: Nu ne-am 
opus nici la exproprierea terenurilor, după cum am fost acuzat de echipa armată de muncitori 
de pe Valea Jiului, care s-au apropiat până la distanţa de 50 metri de Lagăr, ceea ce s'ar fi 
putut întâmpla un masacru asemănător cu cel efectuat de legionari la Jilava [...] Ordinele PCM 
au fost ca să nu ne lăsăm dezarmaţi, eu nu am putut să ştiu precis ce se petrece în ţară şi am 
considerat că ne găsim în fața unui război civil. Am fost mutat de la Comanda Centrului [...] în 
această situaţie doresc să plec pe front, dacă Prefectura a apreciat că port vreo vină, doresc să 
aprecieze şi mizeria ce am îndurat-o timp de 5 luni în acest lagăr, cred că este destulă 
pedeapsă. Nu am avut nici o legătură cu internaţii, deoarece am fost nedreptăţit şi de ei, prin 
mutări, persecuții, ameninţări, tot pe nedrept. 


Acuzele la adresa conducerii lagărului au fost mult mai variate, pe tema pactizării cu internaţii 
legionari: aceştia ar fi fost lăsaţi liberi prin sat, unde ar chefui cu şeful de post din Sântâmăria, 
ş.a.m.d. Cu ordinul nr. 23370 din 10 martie 1945, Legiunea Jandarmi Hunedoara înaintează 
Prefecturii un dosar cu declaraţii privind toată această problemă în care se concluzionează: 'nu 
reiese că legionarii din Lagărul de Internaţi Politici din Săcel - Hunedoara ar fi fost lăsaţi liberi 
a circula prin comună, decât cu escorta în cazurile când aveau de executat diferite servicii în 
interesul lagărului /pentru reparat căruţa, pentru cărat de lemne, pentru coptul pâinii, etc/ şi 
nici nu reiese că ar fi chefuit cu internaţii în cârciuma satului”. Cu toate acestea, 'având în 
vedere atitudinea şi modul cum Plt. Mj. Corneanu Vasile s'a purtat faţă de Dl. Prefect al 
Judeţului când a fost întâlnit în satul Săcel', a fost luată măsura înlocuirii sale de la comandă. În 
mod sigur, desfiinţarea centrului nu a întârziat nici ea prea mult. Interesant de apreciat totuşi 
modul de acţiune şi ponderea în faţa autorităților a unei simple 'misiuni' de expropriere, formată 
din civili 'muncitori' ai Văii Jiului, considerabil înarmaţi (la propriu) pentru lupta cu proprietarii 
de moşii... 


Lagărul de internaţi politici 'Gherla' din Vulcan 
(neînfiinţat) 


După cum s-a văzut mai sus, unul dintre lagărele prevăzute a fi înfiinţate conform Deciziei 


M.A.I. nr. 19531 din 2 noiembrie 1944, era localizat în Gherla (folosind facilitățile 
penitenciarului de acolo). Evacuarea la 13 noiembrie 1944 a întregii administrații româneşti din 

Ardealul de Nord de către Comandamentul Sovietic, a făcut imposibilă amenajarea locației, dar 
nu s-a renunţat la înfiinţarea lagărului. Doar că, pe baza unor considerente încă necunoscute, 
Lagărul de internaţi politici 'Gherla' urma să fie înfiinţat în refugiu' în comuna Vulcan, Jud. 
Hunedoara“. Locaţia a fost aleasă în clădirile fostului Lagăr de Prizonieri nr. 9 (despre acesta 
vezi mai Sus) 


Din memoriul justificativ preliminar, desprindem informaţia că, până la 23 august 1944 lagărul a 
fost pentru prizonieri sovietici, a fost deteriorat, în urma dispoziţiilor M.A.I. lagărul s-a 
reînființat şi urmează a se transforma pentru adăpostirea deţinuţilor politici. La 28 noiembrie 
Prefectura este anunţată de faptul că s-a detaşat şi delegat ca administrator al lagărului Vulcan, 
dl. lon Nicolau (şef de birou la Penitenciarul Deva) iar secretar contabil pe dl. Aurel Bâtu de la 
Penitenciarul Constanţa". 


Legiunea de Jandarmi Hunedoara organizează un control la Vulcan în 7 decembrie 1944, ocazie 
cu care constată că fostul cazarmament a fost vărsat Lagărului nr. 13, subzistenţele urmau a fi 
preluate de la Companiile 205, 206, 207, 209 Poliţie din Valea Jiului, desfiinţate anterior, iar 
mobilierul reprimit de la Batalionul 9 Vânători de Munte. Este de asemnea necesară o companie 
pază cu 140 trupă şi 4 ofiţeri". La 14 decembrie se stabileşte garnizoana Lagărului, din cadrele 
jandarmeriei Inspectoratului Craiova, care 'se concentrează în comuna Vulcan cu efectiv de 
50%. Insp. Jandarmi Craiova trebuie să primească de la Batalionul 9 Vânători Munte întreaga 
avere pe care Lagărul 9 a predat-o acestei unităţi cu ocazia desconcentrării sale. Lagărul va fi 
pus la dispoziția M.A.I. sad 


La 30 ianuarie 1945, situaţia de pe teren, este departe de finalizare: Administrația lagărului 
Vulcan s'a prezentat la Batalionul 9 Vânători Munte din comuna Vulcan pentru a prelua toată 
averea fostului lagăr de prizoneri nr. 9, însă comandantul Batalionului 9 Vânători Munte, mr. 
Busuioceanu a declarat că nu poate preda nimic mai mult decât sârma ghimpată şi paturile 
comune de scânduri, iar restul, alimente, lemne de foc, etc, nu le poate restitui [...]. După 
terminarea acestor reparaţiuni, care credem că vor fi gata, în parte, până la data de 5-10 
februarie a.c., nu vom putea primi internaţi politici, din lipsă completă de dotare cu cele 
necesare ca: alimente, lemne de foc, cazarmament, cazane de gătit, etc. 


Lucrările la lagărul din Vulcan au demarat practic la 9 decembrie 1944, proiectul aprobat (se 
pare în 17 februarie 1945) era în valoare de 3.160.000 lei, cu diferenţa de deviz 608.142 lei. 
Recepţia definitivă a lagărului a fost făcută doar la 31 martie 1945 şi foarte probabil el nu a mai 
servit efectiv ca şi centru de internare în această locaţie, administraţia lagărului 'Gherla' putându- 
se întoarce după luna aprilie 1945 în Ardealul de Nord, revenit României, astfel încât lagărul de 
internare Săcel a rămas singurul activ, documentat până în prezent, pe teritoriul judeţului 
Hunedoara. 


“3 Toate penitenciarele din nordul Ardealului au fost evacuate în restul României, la Deva fiind astfel evacuat 
Penitenciarul Zalău. 

AA DJHAN, Fond Prefectura, Dosar 49/1944, fin: Adresa M.A.I., Direcţia Penitenciarelor şi Institutelor de 
Prevenţie nr. 52440 din 28 noiembrie 1944 către Prefectură, în baza Ordinului nr. 21095 din 20 noiembrie al M.A.1. 
423 Ibidem, f.n; Fond Legiunea Jandarmi Hunedoara, Dosar 46/1944, fin: Adresa Legiunii Jandarmi Hunedoara nr. 
2718 din 10 decembrie 1944. 

“% dem, Dosar 41/1945: Telegrama M.S.M. nr. 71877 din 14 decembrie 1944 către Inspectoratul Jandarmi 
Craiova. 

“7 Ibidem: Adresa nr. 1490 din 30 ianuarie 1945 a Prefecturii către M.A.I. 

SUPLIMENT 


Documente privind activitatea birourilor de cenzură poștală 
hunedorene (27 iunie 1941 - 15 decembrie 1942) 


Cenzura poştală română în anii celui de-al doilea război mondial a avut două perioade bine 
definite: prima, între 27 iunie 1941 — 15 decembrie 1942, în care birourile de cenzură au fost 
organizate şi tutelate de către Prefecturile judeţene, iar ce-a de-a doua, între 15 decembrie 1942 
— 15 ianuarie 1946, în care acestea s-au subordonat direct şi exclusiv unui serviciu specializat 
organizat de către M.S.M. În cele ce urmează va fi prezentat un scurt istoric al înființării şi 
funcționării birourilor de cenzură din judeţul Hunedoara în prima perioadă, bazat exclusiv pe 
documente necomentate, aflate în Fondul Prefectura de la Direcţia Judeţeană Hunedoara a 
Arhivelor Naţionale (pentru a simplifica textul nu vor mai fi făcute trimiteri individuale la 
sursele de informare, acestea provenind mai ales din Dosarele 9/1941 şi 171/1942 ale fondului 
amintit). 


Tentative de instituire timpurie a cenzurii poștale 


Până la 27 iunie 1941, singura cenzură oficială este aceea a presei, instituită ca urmare a 
decretării stării de asediu la 30 decembrie 1933. Şi totuşi, am întâlnit o interesantă 'tentativă! de a 
introduce cenzura corespondenţei încă în luna februarie 1941, imediat după rebeliunea legionară. 
Astfel, în adresa nr. 37886 din 3 februarie 1941 a Brigăzii 2 Mixtă Munte (care, până la 
trimiterea pe front, a fost autoritatea militară responsabilă cu ordinea în judeţ) către Prefectura 
jud. Hunedoara, se solicita: 

Pentru a se putea urmări: activitatea foştilor şefi rebeli [legionari], locul unde s-au ascuns, 

intenţiile lor viitoare, veţi interveni de urgenţă la Ministerul Afacerilor Interne, să aprobe şi să 

organizeze cenzura corespondenţei în principalele centre ale judeţului Hunedoara. 


Solicitarea este retransmisă de Prefectură către M.A.I. (Ministerul Afacerilor Interne), dar 
răspunsul negativ soseşte de-abia cu adresa nr. 008019 din 20 iunie 1941 (deci 7 zile înaintea 
instituirii oficiale a cenzurii poştale interne!), în care se face trimitere strictă la legislaţia în 
vigoare, conform căreia singura excepţie de la prevederea constituțională de inviolabilitate a 


corespondenţei se referă la cazurile de cercetare penală, instrumentate de instituţiile în drept: 

Ca răspuns la adresa dvs. Nr. 500/1941, prin care cereţi instituirea cenzurei corespondenţei în 
centrele principale de judeţ, avem onoare a vă face cunoscut că, cenzura oficială se aplică 
numai în materie de presă şi publicaţiuni. Cum însă Dvs socotiți că este necesară cenzura 
scrisorilor unor suspecți, această operaţiune se va putea face cu avizul Parchetului local, care 
crează excepţiune la dispoziţiile legii de exploatare poşială. Totodată menţionăm că, acea 
Prefectură trebuie să îngrijească de executarea în bune condițiuni a operaţiunilor în chestiune 
spre a nu se prejudicia interesele poştale şi a nu se da loc la reclamaţiuni. 


Ca urmare Prefectura jud. Hunedoara trimite Parchetului adresa nr. 2219 din 23 iunie 1941, prin 


care se solicită: 

„„„a elibera autorizaţia cuvenită pentru cenzurarea corespondenţei foştilor rebeli, în centrele 
principale ale judeţului. Din informaţiile ce avem, foştii capi ai mişcării legionare, întreţin legături 
între ei prin poştă, prin diferite procedee cu cei deținuți şi dispăruţi. Pentru a nu se aduce 
prejudiciu intereselor poştale şi a nu aa loc la reclamaţiuni, am onoarea a vă ruga a disposa 
asupra acestei excepţiuni la dispozițiunile legii de exploatare poştală. In acastă cauză am dispus 
organelor Poliţieneşti şi Jandarmereşti a Vă depune raport cu tabel de persoane cărora urmează 
a li se cenzura corespondenţa. Prefectul jud. Hunedoara, Col. C. Dumitrescu. 


În acelaşi timp, în adresa Prefecturii către Poliţie (Legiunea Jandarmi Hunedoara) din 24 iunie 
1941 se mai adaugă faţă de adresa de mai sus: 


90 


Constatările ce veţi face din corespondenţa foştilor membri ai mişcării legionare [...] binevoiţi a 
mi le raporta la timp. 


Instituirea oficială a cenzurii la 27 iunie 1941 a simplificat în mod sigur procedura de 
investigare în cazul corespondenței membrilor şi activiştilor legionari, de care judeţul nu ducea 
de altfel lipsă. 


Infiinţarea şi activitatea biroului de cenzură Deva 


Cenzura corespondenţei a fost instituită ca urmare a declanşării războiului contra U.R.S.S. (22 
iunie 1941), prin Ordinul nr. 63352 din 26 iunie 1941 al Preşedintelui Consiliului de Miniştri, ea 
urmând să fie îndeplinită de către Ministerul Apărării Naţionale în unire cu Ministerul Afacerilor 
Interne. Din partea M.A.N., punerea în practică a acestui Ordin a revenit Marelui Cartier 
General (M.C.G.), Eşalonul 2, secţia II-a, care, în baza ordinului prevăzut mai sus, a elaborat 
Dispoziţia nr. 478C din 26 iunie 1941 către toate Cercurile de Recrutare din ţară, prin care s-a 
prevăzut înfiinţarea, în colaborare cu Prefecturile, în capitala fiecarui judeţ, a câte unui birou de 
cenzură internă. Aceste birouri au funcţionat în localul oficiului poştal nr. 1 (de reşedinţă) din 
capitala fiecărui judeţ. La rândul său, M.A.I., prin Cabinetul Secretarului General a trimis către 
toate Prefecturile Judeţene circulara nr. 4361 din 27 iunie 1941, însoţită de Instrucţiunile pentru 
funcționarea cenzurii corespondenţei poştale (cu o anexă) şi de Circulara telegrafică expediată 
de Direcţia generală P.T.T către toate oficiile poştale din ţară. Conform Circularei, biroul Deva 
urma să fie încadrat cu 20 cenzori, lucrând pe 2 schimburi a câte 10 cenzori fiecare. Teoretic 
data de începere a cenzurii era 27 iunie 1941, practic aceasta a variat de la caz la caz, dar în 
general birourile de cenzură s-au deschis până la 31 iunie 1941. 


Biroul Deva a fost unul dintre cele 'codaşe', fapt semnalat de către Oficiul Reşedinţă P.T.T Deva 
către Prefect, prin adresa nr. 108 din 29 iunie 1941: 

Am onoare a vă aduce la cunoştinţă că nici până astăzi nu s-a constituit biroul de cenzură 
conform ordinelor superioare ce avem. Totodată vă rugăm să binevoiţi a cunoaşte că materialul 
de cancelarie, ştampile, etc, necesare biroului de cenzură conform ordinelor ce avem vor fi 
procurate de către Prefectură, administraţia noastră pune la dispoziţie numai camera rezervată 
pentru acest birou. Vă rugăm stăruitor să binevoiţi a dispune constituirea imediată a biroului sus- 
amintit, corespondenţa suferă întârziere şi s-a aglomerat peste măsură. Din toate părţile ne 
soseşte corespondenţă cu ştampile cenzurat, numai noi suntem în restanță cu această operaţie. 


Încadrarea cu personal a biroului de cenzură Deva 


Ca urmare, Prefectura trece la acţiune şi ordonă încadrarea cu personal a biroului, prin adresa nr. 


2278 din 30 iunie 1941 către Centrul de Recrutare Deva: 

Domnule Comandant, 

In conformitate cu ordinul Marelui Cartier General No. 478 din 26 VI. 1941 ce aţi primit, binevoiţi a 
ne înainta tabel de persoanele mobilizate pentru încadrarea biroului Cenzurei de pe lângă Oficiul 
P.T.T din localitate. Funcționarea acestui birou, va începe astăzi 30 lunie 1941 orele 12 pentru 
cenzurarea corespondenţei poşiale în conformitate cu instrucțiunile Preşedenţiei Consiliului de 
Miniştri No. 63352 din 26.VI.1941. Cercul de recrutare va confecționa ştampila tip şi va pune la 
dispoziţie toate registrele şi rechiziţiile necesare acestui birou. Din partea noastră propunem 
persoanele de mai jos care se vor rechiziţiona, pentru buna funcţionare a acestui birou: 

DI. Botean Iosif, DI. Radu loan, DI. Mariş Viorel, DI. Sporea Constantin, DI. Pârvu Constantin, Dl. 
Jula Constantin, DI. Pavel Lazăr, Dl. Solomon Victor, Olariu Virgil, Georgescu Nicolae, Bucicof 
Constantin, Popovici Izidor. Toţi sunt pensionari români şi cu domiciliul în oraşul Deva. 


Prin telegrama nr. 2278 din 1 iulie 1941 a Prefecturii către Ministerul Afacerilor Interne, aceasta 
se grăbeşte să comunice: 
La No. 4361 raportăm executarea întocmai. Biroul funcţionează în mod normal. Prefectul Jud. 
Hunedoara. Col. C. Dumitrescu 

De fapt, biroul nu funcţiona deloc normal, el nefiind încadrat cu necesarul de personal (cifra de 
20 cenzori prevăzută de normative nu a fost se pare niciodată atinsă, maximumul fiind cel de 17 
cenzori, valoare cu care biroul va rămâne de altfel în mod oficial începând din 1942). Cercul 
Recrutare Hunedoara comunică Prefecturii cu adresa nr. 13833 din 2 iulie 1941: 
La adresa dvs. 2278 din 30 iunie 1941 relativ la persoanele necesare biroului de cenzură. Am 
onoarea a vă comunica că pentru încadrarea biroului cenzurii am dat ordin de rechiziţie 
persoanelor indicate în adresa de mai sus, cu excepția D-lor Pârvu Constantin şi Pavel Lazăr, pe 
cari nu i-am putut identifica nici la Biroul Populaţiei. Vă rugăm să binevoiţi a ne indica adresa 
precisă a sus-numiţilor, sau să îi înlocuiţi cu alţii, pentru a putea încadra complet acest birou. 


Un Tablou Despre profesorii, magistraţii şi şefii de poliție pensionari din oraşul Deva a fost 
întocmit şi de Poliţia de reşedinţă Deva, important pentru că oferă date privind ocupaţia şi adresa 
câtorva dintre cenzori: 

Boteanu Iosif - Deva, str. Reg. Ferdinand nr. 11, director de liceu. 

Solomon Victor - Deva, str. 6 Sept. nr. 79, profesor Şcoala Normală. 

Olariu Virgil - Deva, str. A. lancu nr. 14, preşedinte de tribunal. 

Georgescu Nicolae - Deva, str. A. Mureşianu nr. 39, şef judecător. 

Bucicof Constantin - Deva, str. Reg. Maria nr. 17, judecător. 

Popovici Isidor - Deva, str. Em. Gojdu nr. 26-16, şetul Poliţiei Cluj. 

Toţi sunt pensionari români. 


Alţi cenzori sunt aprobaţi pentru rechiziționare prin adresa nr. 2428 din Il iulie 1941 a 
Prefecturii către Cercul Recrutare Deva, şi anume: 
Ghinea Gheorghe, Toma Nistor, Aslău Aurel, Lupşor Nicolae, Glavan Ştefan. 


De asemenea prin adresa nr. 2429 din 11 iulie 1941 a Prefecturii către Censura Oficiul P.T.T 
Deva, se anunţă lăsarea la vatră a dl. Bucicof Constantin. 


Alte date importante privind încadrarea cu personal a biroului de cenzură Deva sunt conţinute în 
documentele din Fondul Primăria Deva, Dosar 55 / 1941, Filiala Deva a Arhivelor Naţionale. 
Este vorba de una dintre solicitările de rechiziţionare, făcută prin adresa nr. 1261 din 19 august 
1941 a Prefecturii către Primăria Deva: 
În conformitate cu adresa CR Hunedoara nr. 1686 / 1941, avem onoarea a vă ruga să binevoiţi a 
dispune ca să ni se înainteze un tabel cu 30 persoane plus 20% rezervă de persoanele din 
oraşul Deva, ce nu fac parte din cadrele armatei şi cari ar putea îi rechiziționaţi pentru serviciul 
de cenzură la Oficiul Poştal din loc. 


Tabelul de răspuns a fost înaintat de Primărie cu adresa nr. 587 din 25 august 1941, şi poate fi 
văzut mal Jos. 


Tabel cu propunerile Primăriei Deva pentru posturile de cenzori (august 1941): 


Crt Nume, prenume Născut Domiciliu Deva 
1. Petrescu Partenie 1911 Parcul oraşului 

2. Drăgan Mariş 1884 M. Eminescu 

3. Herbay August 1867 6 Septembrie 

4. Groza Nicolae 1869 Mihai Viteazu 

5. Popoviciu losif 1875 Avram lancu 

6. Popoviciu Izidor 1880 Em. Gojdu 26 

7. Chifa Aurel 1881 Împăratul Traian 31 
8. Sirca 1878 Regina Maria 

9. Lisieviciu Vasile 1880 Gen. Berthelot 

10. Olariu (?) loan 1872 Gh. Barițiu 8 

11. Grecu Andrei 1883 A. Mureşianu 

12. Sântimbreanu loan 1884 General Moşoiu 
13. Lazăr Adam 1867 Mureşului 

14. Avram Titus 1881 Griviței 

15. Rafita Dumitru 1875 M. Eminescu 
16. Dr. Olariu Virgil 1879 Avram lancu 

17. Oprean Miron ă Andrei Şaguna 
18. Haneş Nicolae 1885 6 Septembrie 
19. Oană Zenobie 1882 lon Creangă 

20. Pop loan 1899 Mihai Eminescu 
21. Toma Ringhea - Mihai Eminescu 
22. Aramă Apostol 1888 Şt. O. losif 

23. Selmerian (?) loan 1879 Plevnei 

24. Boteanu losif 1875 R.? 

25. Sporec (?) Constantin 1876 Andrei Mureşanu 
26. Oros loan 1892 Aurel Vlaicu 32 
27. Trifu losif 1887 Aurel Vlaicu 

28. Trifu Dumitru 1881 6 Septembrie 
29. Grădinar Alexa 1879 ? 

30. Câmpian loan 1873 Andrei Mureşianu 
31. Silaghi Constantin 1885 Bărnuţiu 27 

32. Gonan (?) Pavel 1881 Împăratul Traian 
33. Rusu Vasile 1887 D.I.Mihu 

34. Ghila Sever 1887 = 

35. Târziu Gheorghe 1884 Mussolini ? 

36. Romos (?) Gheorghe 1871 A. Şaguna ? 

37. Dr. Palagescu (?) Alexandru' 1877 A. Şaguna 10 
38. Gruia Petru 1897 R.? 

39. Pandrea Valer 1873 Bărnuţiu 

40. Dr. Groza Petru 1884 Avram lancu 
4. Sipos Romulus 1883 G. Moşoiu 

42. Buzdugan Iosif 1898 Spitalul de Stat 
43. Magheruşan Grigorie 1878 6 Septembrie 41 
44. Dr. Dunca (?) Eugen E R. ? 12 


Acest tabel pare să fi fost însă alcătuit în grabă şi fără suficientă analiză a fiecărei propuneri în 
parte, dovadă stau revenirile la această adresă, cu solicitarea scutirii de la serviciul cenzurii 
pentru diferite persoane, de neînlocuit la locurile unde îşi desfăşurau activitatea. Evident că nu 
putea lipsi, în capul listei, Dr. Petru Groza, care era mult prea ocupat cu numeroasele sale 
proprietăţi pentru a avea timp de un serviciu în plus, astfel că, prin adresa nr. 587 din 17 
septembrie 1941 a Primăriei Deva către Prefectură, Serviciul MONT, se solicită: 


Urmare raportului nostru 587 din 25 august 1941, avem onoare a vă ruga să binevoiţi a interveni la 

Clercul] R[ecrutare] pentru scutirea dela lucrările de cenzură a Domnilor mai jos notaţi: 

1) Dr. Petru Groza, care având moşie la Băcia şi Streisângeorgiu, moară mare la Streisângeorgiu, 
două mori de apă la Deva, fabrică de ţiglă şi cărămidă la Sântimbru, fabrici şi depozite de 
lichioruri la Arad, se interesează în continuu de bunul mers al lor, suntem de părere că nu poate 
fi angajat în alte servicii. 

2) Gruia Petru, cu depozite de cherestea la Deva, un depozit la Simeria, asociat la fabrica de 
lichioruri Arad, o maşină de treerat, moşie la Turdaş şi Batiz şi neavând alt personal, trebuie să 

„conducă singur. 

In locul susnumiţilor, propun a se rechiziţiona următorii: 

1) Popa Ilie, pensionar de stat, domiciliat în str. Mihai Viteazul; 


2) Pop Victor, preot în Cârjiţi, domiciliat în str. Mihai Eminescu, ambii fiind disponibili. 


Păcat doar că istoria poştală a fost lipsită de un asemenea element de interes cum ar fi fost 
activitatea prea-bogatul om de afaceri (ulterior comunist “sărac şi cinstit”) Petru Groza în post de 
cenzor al scrisorilor concetăţenilor săi... Alte reveniri şi solicitări de scutire urmează şi în 


săptămânile următoare, astfel de exemplu pentru Trifu Dumitru care este 
indispensabil la manipularea cântarului oficial al Primăriei de la oborul de vite, unde trebuie să stea 
toată ziua la dispoziţia publicului, cântărind maşini, furaje şi vite; în locul susnumitului propunem a fi 
rechiziționat Dr. Radu Cornel, avocat, domiciliat în Calea Iliei, născut în anul 1900 (Adresa Primăriei 
nr. 587 din 21 octombrie 1941). 

La fel, solicitări similare sunt făcute şi pentru persoane care nu apar în tabelul de mai sus, fiind 
probabil vorba de propuneri ulterioare de rechiziție (a se corobora cu informaţia deja publicată 
conform căreia, în primele luni, cenzorii se roteau lunar). Două exemple pot fi desprinse din 
adresa nr. 587 din 10 noiembrie 1941: pentru Jugău Iosif, contingent 1916, pensionar de stat, 
domiciliat în str. M. Eminescu 52, să fie dispensat de la Serviciul de Cenzură — fiind angajat în lucrările 
de aprovizionare a oraşului prin faptul că lucrează la Asociaţia Ardeleana din acest oraş, care 
aprovizionează oraşul cu grâu şi lemne de foc şi pentru Nastion (?) Eugen, pensionar, agricultor şi 
agent agricol al oraşului, la care solicitarea de scutire este în aceiaşi termeni. 


Cu nr. 3273 din 21 septembrie 1941 Prefectura comunică scutirea medicală a DI. Oană Zenovie, 
pensionar de stat, de la funcţia de cenzor pe lângă oficiul P.T.T. Deva şi dispune înlocuirea lui. 
Deasemenea în luna octombrie funcționa ca şi cenzor rechiziţionat avocatul Dobre loan. 


La 29 septembrie 1942 Biroul de cenzură Deva era încă incomplet, cu doar 15 cenzori + | 
cenzor şef. 


Funcționarea biroului de cenzură Deva 


Orarul de funcţionare al Biroului de cenzură este stabilit între orele 8 - 12.30 (schimbul 1) şi 
orele 15.30-18.30 (schimbul II) prin adresa nr. 2432 din 11 iulie 1941 a Prefecturii către 
Censura Oficiului Poştal Deva. 


Apar acum şi primele suprapuneri de competenţe la instituţiile implicate în organizarea cenzurii, 
astfel la tentativa Cercului de Recrutare Deva de a schimba pe ofițerul şef al cenzurii, Prefectura 
Jud. Hunedoara trimite Comandantului Cercului Recrutare Hunedoara adresa nr. 2528 din 21 
iulie 1941: 
Domnule Comandant, 
In conformitate cu ordinul aprobator al Comandamentului 7 Teritorial, Cpt. Rezervă lonescu 
Remus rămâne mai departe şef al Cenzurei județului Hunedoara. Pe viitor interzic a se mai face 
schimbări în ordinea de bătaie a personalului însărcinat cu cenzurarea corespondenţei fără a fi 
avizat şi subsemnatul ca şef al judeţului, conducător şi îndrumător personal al operaţiunei 
Serviciului Cenzurei. 


Cu toate acestea, până la urmă Cercul de Recrutare îşi impune punctul de vedere, iar procesul 
verbal stabilit cu ocazia predării biroului de cenzură de către Cpt. Ionescu noului şef al cenzurii, 
Lt.-Col. Georgescu, se constituie într-un document valoros pentru evaluarea actelor normative 
emise până la acea dată ca şi a inventarului unui birou de cenzură: 


PROCES VERBAL 


Astăzi, 4 August 1941, noi Căp. Rez. lonescu Remus şi Lt.-Col. Rez. Georgescu Vasile, ambii 
concentrați la Cercul Recrutare Hunedoara, Biroul Cenzurii Garnizoanei Deva, procedând, cel dintâiu la 
predarea, cel de al doilea la primirea Biroului Cenzurii, am predat şi primit după cum urmează: 

1. Un dosar cu corespondenţa biroului cuprinzând instrucțiuni de la autorități superioare şi Ordine 
referitoare la Cenzură, numerotat şi certificat, cu 14 file, cu Opis care nu s-a numerotat. 

2. Un dosar cu corespondenţă diversă către autorităţi, cu Opis numerotat și certificat, cu 18 file. 

3. Un dosarcu procese verbale de distrugerea corespondenţei neadmisă la cenzură, numerotat şi certificat, 
cu 23 file. 

4. Tabelul cu personalul de încadrare al Bir. Cenzurii, arătând situația militară și civilă a fiecărui membru al 
Bir. Cenzurii. 

5. Untabel cu numele membrilor Bir. Cenzurii, cari trebuiesc înlocuiţi, împlinind o lună de serviciu, şi un 
tabel cu numele celor care vor putea fi rechiziționaţi pentru înlocuirea lor. 

6. Un tabel cu numele și semnătura dlor membri ai Bir. Cenzurii cari au primit instrucțiuni asupra felului 
cum trebuie făcută cenzura. 

10. 
11. 


Un dosar cu diferite tabele de formarea echipelor de lucru la recomandate și corespondenţa obicinuită şi 
colete, cu 6 file. 

Un registru de intrare și ieşire cu 200 file, numerotat și certificat. 

Una condică de expediţie, făcută de mână, cu 32 file, numerotată şi certificată. 

Una condică de prezenţă la serviciu a personalului, cu 100 file, numerotată şi certificată. 

S-au mai predat şi primit încă următoarele instrucțiuni extrase din telegramele primite de Dirig. Poştei 
de la Dir. Gen.a Poștelor şi ordinele prefectului judeţului: 

5. 


Corespondenţa suspectă se înaintează dlui Prefect. 
Corespondenţa scrisă în alte limbi decât româna, germana, italiana şi franceza, se distruge prin 
ardere, încheindu-se proces verbal 
Nu se cenzurează corespondența adresată: Casei Regale, Dlui Conducător al Statului, Preşedențţiei 
Cons.de Miniştri şi Dnei General Maria Antonescu. 
Corespondenţa poştală internă a S.A.R.T va fi tratată ca și cea a instituţiilor de stat, fără a fi 
cenzurată. 
Corespondenţa adresată oficiului german de lichidare pentru repatrierea din România /Deutsche 
Abwicklungstelle/, str. Slătineanu 18-20, nu se cenzurează. 
Nu se admit decât următoarele telegrame: 

Telegrame interne şi externe dela autoritățile militare române şi germane, ale autorităților civile 
şi cele pentru alarma antiaeriană; 

Telegramele Corpului Diplomatic. 

Telegrame interne și externe ale Băncii Naţionale. 

Telegrame interne şi externe ale Întreprinderilor româneşti, germane şi italiene, industrii, bănci, 
depozite de mărfuri; 

Telegrame interne și externe ale redacțiilor de ziare şi corespondențţilor respectivi, recunoscuți. 


Telegramele arătate la punctele 2, 3, 4, 5, numai în măsura posibilităților. 


Corespondenţa Băncii Naţionale va fi admisă în următoarele condiții: 

1. Scrisorile închise interne şi externe simple sau recomandate expediate de oricare sediu /Central 
sau din provincie/, or fi admise fără a fi supuse cenzurii; 

2. Textul corespondenţei pentru străinătate a putea fi redactat şi în limba franceză. 

3.  Casetele cu bilete şi banchete interne vor fi tratate ca trimiteri oficiale şi deci nu vor fi cenzurate. 

Telegramele trebuie să fie scrise pe hârtie cu en-teteul intreprinderii respective şi redactate numai 

în limbaj clar, în limba română, germană, italiană sau franceză, iar în josul telegramei semnătura 

acelor cari conform statutelor pot angaja în mod valabil intreprinderea. Aceste telegrame trebuie să 

conțină știri numai referitoare la comerţul și obiectul intreprinderii respective, fără nici o 

comunicare cu caracter particular. În caz contrar vor fi refuzate. 

Toată corespondenţa externă se cenzurează numai la Bucureşti. 

Corespondenţii de presă români şi străini şi redacţiile de ziare din Capitală și provincie, pot depune 

scrisori simple cu corespondenţă de presă fără însă a conţine şi corespondență particulară. Textul 

poate fi numai în limba română, germană, italiană sau franceză. 

Şeful Bir. Cenzurii este obligat să facă cenzurarea acestor scrisori imediat ce le primește. 

Sunt admise la prezentare telegrame depuse de militari, prin care aceștia comunică adresele 

unităților respective. 

Sunt admise la prezentare telegramele referitoare la: 1. Comunicarea adresei de concentrare făcută 

Ofițerilor de rezervă; 2. Orice alte comunicări care sunt în directă legătură cu nevoile stricte ale 

serviciului sau armatei şi care nu conţin secrete militare. Ele se vor prezenta la cenzură. 

Nu se primesc telegrame particulare nici interne nici externe, fără nici o excepție. Telegramele 

prezentate de intreprinderi comerciale sau industriale se admit numai dacă sunt semnate în mod 

clar cu numele și prenumele celor care pot angaja în mod valabil intreprinderea. Nu se admit 

telegrame cu semnături prescurtate sau convenite și nici să conţină vreo comunicare particulară. 

Nu se admit trimiteri de bani sub orice formă pe adresa Evreilor din Bucovina şi Basarabia, fie direct 

lor, fie prin intermediul altor persoane, instituţii sau intreprinderi financiare, comerciale, industriale. 

Se vor opri la prezentare și telegramele prin care intreprinderile comerciale, industriale, bancare, 

etc, dau dispozițiuni de plată diferitelor sucursale ale lor din Bucovina şi Basarabia, în ordinul 

Evreilor. 

Intreprinderile comerciale, industriale, financiare, precum și asociaţiunile profesionale, juridice, 

ştiinţifice, de binefacere, artistice, culturale, etc., pot săşi expedieze trimiterile respective și în plicuri 

simple recomandate, cu condiţia ca textul lor să se refere exclusiv la activitatea intreprinderilor sau 

asociațiunilor în cauză, adică să nu conțină corespondenţă particulară sau personală. Publicul poate 

expedia prin scrisori simple corespondenţă referitoare la chestiuni de serviciu, pe adresa 

autorităților de stat, intreprinderilor sau asociațiilor arătate mai sus, fără a pune corespondență cu 
caracter particular. 
-  Intreprinderile comerciale, industriale sau financiare pot expedia imprimate cu conținut care se 
referă exclusiv la obiectul intreprinderiilor. Ele vor fi supuse cenzurii. 
- Banca Naţională a României poate trimite casete şi cu monedă metalică. 
- Societatea de Cruce Roșie poate trimite corespondenţă poştală simplă, închisă internă și externă 
numai autorităților române și celor din străinătate. Această corespondenţă va fi supsă cenzurii. 
-  Corespondenţa respinsă de cenzură de la expediere va fi distrusă prin ardere la oficiile de reședință 
de către o comisie compusă din: dirigintele şi secretarul oficiului şi un delegat al Comisiei de 
cenzură. 
- Sunt admise la prezentare telegramele interne și externe expediate de Societe Francaise de 
Navigation Danubienne în aceleași condiţii ca și pentru celelalte intreprinderi române, germane și 
italiene. 
-  Corespondenţa Soc. Române de Radiodifuziune va fi tratată ca şi cea a instituţiilor de Stat. Deci nu va 
fi cenzurată. 
12. Următorul material de cancelarie necesar biroului: 

- Patru ştampile de cauciuc 'Cenzurat!. 

- 130 coale de hârtie albă /velină şi de concept/. 

- 2tuşiere mici roşii. 

- 2 tuşiere mari negre. 

-  3ssticluțetuş pentru șters corespondenţa nepermisă. 

-  Bsticluțecu tuș negru pentru ştampile. 

- 6 buccreioane roșii întregi 

-  1Obuccreioane consumate roşii şi albastre. 

- 2 radiere. 

- 3 ascuţitori. 

- 2 lacătecu cheile lor. 

-  Icuţitdetăiat hârtie de fier [cuțitul n.n] 

-  1Isticluță gumă arabică. 

- 80 bucplicuri oficiale roşii. 

- 2 coale sugativă. 

- 2 prosoape. 

- 4 bucsăpun de toaletă. 

-  Isticlă cerneală albastră pentru toc rezervor. 

Drept care am dresat prezentul Proces Verbal în triplu exemplar, din care unul s-a oprit la Arhiva 
Bir. Cenzurii, unul s-a înaintat Cercului de Recrutare Hunedoara şi unul Prefecturii județului Hunedoara. 


Am predat, Am primit, 
Căp.rez. (Remus lonescu) Lt.-Col.rez. (V. Georgescu) 


S-au mai predat şi primit următoarele completări la instrucțiuni: 

-  Telegramele arătate la punctele 3, 4 şi 5, referitoare la telegramele interne și externe ale Băncii 
Naţionale, referitoare la telegramele interne și externe ale intreprinderilor române, germane şi 
italiene, industrii, bănci şi depozite de mărfuri, precum şi referitoare la telegramele interne şi 
externe ale redacţiilor de ziare şi corespondenții respectivi recunoscuți vor fi redactate numai în 
limba română, germană, italiană şi franceză. 

-  Telegramele oficiale ale corpului diplomatic şi cele ale Băncii Naţionale se exceptează de la 
restricțiile cenzurii, iar cele de sub punctele 4 și 5 sunt supuse cenzurii. 

-  Telegramele interne şi externe ale autorităților militare române şi germane, le autorităților 
civile şi cele pentru alarma antiaeriană vor fi transmise cu cea mai mare precădere. 


Începuturile nu sunt uşoare, valabil şi pentru activitatea cenzorilor care încep să-şi manifeste 
primele nemulțumiri, mai ales asupra scrisorilor prolixe şi greu descifrabile care le solicită prea 
mult atenţia. Astfel, Biroul Cenzurii Militare Deva trimite către Prefect adresa nr. 38 din 19 
august 1941: 


Am onoarea a raporta: 

1. De când s'a lăsat liber la cenzurare scrisorile simple şi recomandate (plicuri), o bună parte din 
public abuzează de acastă libertate şi în loc să scrie pe format de plic obişnuit, scrie pe coli 
întregi ministeriale, iar unii pe câte-o coală întreagă şi jumătate şi chiar pe câte două coale, 

expunând în cuvinte fără sfârşit, pe lângă nevoi reale, fel de fel de impresii şi sentimente, poezii 
Chiar. Cenzurarea acestor scrisori răpeşte un timp destul de mare Domnilor cenzori şi 
împovărează peste măsură serviciul. 

2. Din această cauză, corespondența se aglomerează şi pentru a evita aceasta am fost nevoit - şi 
va fi nevoie şi în viitor - să concentrez pentru lucru, câte o zi sau două pe săptămână, ambele 
echipe de lucru laolaltă. 

3. Pentru stăvilirea acestui abuz, am onoarea a vă ruga să binevoiţi a dispune să se dea o circulară 
în judeţ, în sensul că publicul să-şi limiteze scrisul la necesităţile reale, întrebuințând în scrisorile 
simple (plicuri), formatul obişnuit de hârtie. 

Şeful Biroului Cenzurii Militare, Lt.-Col. Georgescu. 


La data de 1 septembrie 1941, Biroul Cenzurii Militare Deva înaintează următorul proiect de 

circulară: 

Deşi prin Radio şi ziare s-a adus la cunoştinţa publicului condiţiile ce trebuie să îndeplinească 

corespondența particulară şi coletele, pentru a fi admise la cenzurare şi trimitere la destinaţie, 

totuşi o bună parte din public neglijează şi nu se conformează acestor condițiuni, din care cauză 
nici corespondenţa şi nici coletele nu pot fi cenzurate şi trimise la destinaţie. 

Se arată mai jos neregulile constatate de Biroul Cenzurii Militare Deva: 

1. Nu se scrie citeţ, din care cauză: cuvinte, fraze şi uneori chiar toată scrisoarea nu se poate 
citi şi înțelege. 

2. Setrimit scrisori simple şi recomandate cu plicul închis. 

9. Se trimit scrisori scrise în alte limbi decât limbile: română, germană, italiană, franceză, 
singurele permise la scrierea corespondenţei. 

4. Unele scrisori au diferite cifruri, cari nu au alt înțeles pentru cenzorii biroului de cenzură 
decât că acel care le întrebuinţează vrea să comunice lucruri care nu sunt permise. 

5. Alte scrisori, mai ales cele adresate pentru Ungaria, deşi sunt scrise în limbile română, 
germană, italiană, franceză, au adresa scrisă în limba ungară. 

6. In coletele ce se prezintă la cenzură se găsesc de multe ori scrisori particulare, asmenea şi 
alimente cari sunt expuse a se strica, până să ajungă la destinaţie, ca: brânză proaspătă, 
păsări fripte, etc. 

Pentru a se veni în ajutorul publicului şi pentru a se curma odată cu aceste nereguli dăunătoare 

deopotrivă şi bunului mers al lucrărilor de cenzurare şi publicului, se arată mai jos, regulile şi 

condiţiunile ce trebuie să îndeplinească scrisorile, fie cărți poştale, fir plicuri simple sau 
recomandate, şi coletele, pentru a putea trece prin cenzură şi merge la destinaţie: 

1. Să se scrie citeţ, ca să se poată citi cu uşurinţă şi înțelege. 

2. Scrisorile de oricare fel să se trimită cu plicuri deschise. 

9. Atât conţinutul cât şi adresa scrisorii să fie scrisă numai în una din limbile: română, germană, 
italiană, franceză, deci în alte limbi nu e permis. 

4. Să nu se mai întrebuinţeze în scrisori oricare cifruri neînțelese pentru cenzori. 

5. Să nu se mai pună în colete scrisori şi să nu se mai trimită alimente căci se pot strica pe 
drum, până să ajungă la destinaţie. 

Numai ţânând seama şi conformându-se acestor reguli, publicul poate fi sigur că scrisorile şi 

coletele sale pot trece prin cenzură şi ajunge la destinaţie. II sfătuim deci să se conformeze lor, 

în interesul său propriu. Călcând aceste reguli, nici scrisorile, nici coletele nu pot merge la 
destinaţie. 

Se mai constată că de când sa lăsat libertatea de a se scrie scrisori /plicuri/ simple şi 

recomandate, o bună parte din public abuzează de această libertate şi în loc să scrie pe hârtie 

format de plic obişnuit, scrie pe coli întregi ministeriale, iar unii pe câte o coală întreagă şi 
jumătate şi chiar pe câte două coale, expunând în cuvinte fără sfârşit, pe lângă nevoi reale, fel 
de fel de impresii şi sentimente, etc. Cenzurarea acestor scrisori răpeşte un timp destul de mare 

Dlor cenzori, împovărează peste măsură serviciul şi aduce întârzieri în cenzurarea şi expedierea 

corespondenței la destinaţie. 

Facem deci apel, ca în scrisori /plicuri/ simple şi recomandate, publicul să scrie pe format 

obişnuit de hârtie de plic, iar nu pe coli întregi, limitându-şi scrisul la nevoile reale. Prin aceasta, 

se va ajuta la cenzurarea şi expedierea la timp a corespondenţei, fără întârziere. 


Circulara, într-o variantă adaptată şi mult prescurtată, este expediată de Prefectură pretorilor şi 
primarilor din judeţ, cu nr. 2944 din 3 septembrie 1941: 

Binevoiţi a da publicităţii prin batere de tobă şi afişare circulara de mai jos, pentru ca opinia 

publică să cunoască normele şi instrucțiunile de la cari nu se poate abate. Pentru a veni în 

ajutorul populaţiei şi ca ea să nu sufere din neştință de cauză daţi o cât mai largă publicare a 

prezentei circulare impuse de instrucţiunile referitoare la cenzură. 

Circulară. 

1. Scrisorile se vor scrie citeţ, numai în limbile română, germană, italiană şi franceză, 
redactarea în alte limbi e interzisă. z 

2. Scrisorile de orice fel se vor trimite deschise. Inchiderea lor se face după cenzurare de către 
Biroul Cenzurei. 

3. Incoletea nu se pune scrisori. 

4. Este înterzis întrebuinţarea în scrisori: semne convenţionale, cifru, etc. 

5. Este interzis a se întrebuința în plicuri coli mari cu scrisori nesfârşite, fără nici un rost, care 

îngreunează cenzurarea lor. 

In colete nu se vor trimite alimente ce sunt supuse alterării într-un timp de 3-5 zile. 

Cei ce se vor abate de la instrucţiunile de mai sus, vor suferi rigorile ce decurg din decretul 

lege cu referire la cenzură, pe lângă distrugerea scrisorilor şi coletelor expediate. 

Prezenta circulară va fi adusă la cunoştinţa publicului prin batere de tobă şi se va multiplica şi 

afişa prin comună. 


NB 


Până la sfârşitul lunii septembrie 1941, limba maghiară nu a fost admisă în corespondență, fapt 
ce a afectat vizibil viaţa comunității maghiare din România. Un exemplu este protestul Oficiului 
Protopresbiterial Reformat din Dieceza Hunedoarei /Petrila-Lonea/ către Consiliul Dirigent al 
Episcopiei Reformate din Ardeal, Aiud (Nr. 432 din 17 iulie 1941), unde, după ce înşiră mai 
multe exemple de scrisori oficiale returnate cu menţiunea 'numai în limba română, germană, 
italiană şi franceză', Protopopul reformat din Petrila scrie (textual): 

În timpul publicării ordinului citisem aşa în ziarele, că ordinul se referă numai pe corespondențe 
particulare, dar nu vorbeşte nici un articol despre corespondențe oficiale, care cum e natural pot 
să se efectueze numai în limba oficială a autorităţii. Ca de exemplu, o listă a electorilor care este 
scrisă în limba maghiară, după ce-o am întărit, prin ce mod trimesc înapoi într-o altă limbă ?. Eu 
personal nu ştiu aşa bine nici limba românească, nici limbii susnumite, ca s-o aş ştiu întrebuința 
sau în scris sau în vorbă, nici n-am posibilitatea de a primi în slujba mea un corespondent 
român, german, italian sau francez şi în situația aceasta administraţia oficiilor stagnează. 
Vizitarea bisericilor, care de un an de zile nu ştiusem s-o fac, nici acum n-am posibilitatea s-o 
fac, cu toate că e indispensabilă, pentru că e extraordinar de grea de a primi o autorizație de 
călătorit şi lângă aceasta poate să petrece din nou că voi fi percheziţionat pe drum, aşa cum s-a 
întâmplat cu mine la poliţie de gară C.F.R. din Simeria în ziua de 9 iulie, cu toate că în mod 
conştient n-am lucrat prin nici un mod, nici contra legilor, nici ordinelor şi nici ordinii statului, 
d/ojar [mă] purtasem aşa cum se cuwvine la un bun cetățean şi încercasem totdeauna 
acomodarea la bună ordine şi totuşi am devenit suspectos înaintea autorităţii [...]. Până astăzi s- 
au întors 13 scrisori şi chiar astăzi 8 bucăţi de scrisori sta pe masă gata de trimis. 


Acest protest ajunge şi pe masa prefectului, odată cu adresa Biroului Cenzurii Militare nr. 16 din 

25 iulie 1941 (purtând rezoluţia Prefectului: Pe viitor ce e scris în limba maghiară se arde): 
„„„am onoarea a înainta o copie de pe raportul Oficiului Poştal Petrila, înaintat Oficiului de 
reşedinţă Deva, împreună cu un plic al Oficiului Protopopesc reformat din Petrila. In acest raport, 
dirigintele Oficiului Petrila arată revolta celor de la Protopopiat, fiindcă li se resping plicurile cu 
conținut în limba maghiară. 


Probleme similare se pot desprinde şi din nota informativă nr. 138 secret din 24 septembrie 
1941, trimisă Prefecturii Deva de către Serviciul Regional de Studii şi Prevederi (de pe lângă 


M.A..I., cu sediul la Chestura Poliţiei Sibiu): 

Cu onoare vă trimitem alăturata notă informativă cu rugămintea să binevoiţi a dispune verificarea 

şi a ne comunica eventualele constatări. Delegatul MAI, chestor S. Codreanu. 

Notă informativă. 

1. In ultima vreme nu mai trece pe la biroul cenzurii aproape nici un fel de scrisoare 
ungurească, nici scrise în limba ungurească şi nici în limba română sau germană. 

2. Pe câtă vreme în primele zile după instituirea cenzurii, se primeau şi rețineau zilnic peste 
300 scrisori emanate şi adresate ungurilor, numai la Oficiul Poştal Alba-lulia, astăzi abia se 
primesc la acelaşi oficiu 5-6 zilnic, unele scrise complet în limba ungară, altele scrise 

româneşte până la un loc, apoi în ungureşte, iar altele complet româneşte cu caracter 
unguresc. 

9. Se mai observă că toate scrisorile de această natură ce se primesc azi, sunt scrise de 
oameni simpli. Pătura intelectuală ungurească, nu se mai foloseşte de loc de poşta română. 

4. Cercurile româneşti şi membri Biroului Cenzurii afirmă că în prezent ungurii din România se 
folosesc pentru trimiterea scrisorilor, numai de curierii lor. In acest caz, propaganda 
maghiară nu suferă cu nimic. 

5. Este necesară intervenţia urgentă a Siguranţei Generale a Statului, făcându-se între alte 
misiuni şi percheziţionarea călătorilor. 


Ca urmare, Prefectura trimite cu nr. 3437 din 26 septembrie 1941 nota pentru verificare către 
Poliția Deva şi către Cenzura P.T.T. Răspunsurile primite sunt următoarele: 

Poliţia Oraş Deva, Biroul Siguranţă către Dl. Prefect (nr. 9241 S din 1 octombrie 1941). 
Avem onoarea a raporta că, din cercetările făcute de noi cu privire la cele semnalate în ordinul 
de mai sus, rezultă că până în prezent nu s-a constatat ca numărul scrisorilor maghiare care trec 
pe la biroul cenzurii n-a scăzut [sic !], fiind acelaşi ca şi la început. Legăturile pe care le poartă 
preoții maghiari, cât şi fruntaşii lor, sunt îndeaproape supraveghiaţi [sic !] de organele noastre 
polițieneşti. Ceva mai mult că, persoane bănuite că ar duce şi aduce corespondență, sunt 
perchiziționate atât corporal cât şi prin geamantane. Această chestiune rămâne în 
supravegherea noastră, raportându-vă la timp oricare constatare făcută. 


Biroul Cenzurei Militare Deva către DI. Prefect (nr. 85 din 29 septembrie 1941). 

[...Javem onoarea a vă raporta că am constatat: 

1. Lapct.1 din notă: nu se confirmă cele arătate. Zilnic trec pe la acest birou scrisori ungureşti 
scrise în limbile: maghiară, germană şi chiar în limba română. 

2. La pct.2 din notă: se confirmă numai în parte cele arătate în notă. La început treceau prin 
cenzură mai multe scrisori ungureşti. După data de 8 iulie numărul lor a scăzut, nu însă în 
proporția arătată în notă. Zilnic trec pe la cenzură 20-30 scrisori, unele scrise în limba 
maghiară, altele scrise până la un loc româneşte şi apoi ungureşte, iar altele complet 
româneşti. 

3. La pct3 din notă: nu se confirmă cele arătate în notă. La acest birou se primesc zilnic 
aproape scrisori de la pătura intelectuală, foşti conți, magnați, etc, scrise mai ales în limba 
germană şi unele şi în limba franceză. 

4. Cele arătate la pct.4 din notă nu se confirmă: nu se cunoaşte de nici un cenzor vrun caz de 
trimitre clandestină de scrisori, de către unguri, prin curierii lor. 

5. Lapct.5 din notă: deoarece pct.2 din nota informativă se confirmă în parte, credem necesară 
intervenţia Siguranţei Generale a Statului şi percheziţionarea călătorilor bănuiţi. 


Un alt capitol interesant este acela al nemulțumirii cenzorilor față de modul de salarizare, mai 
bine zis, faţă de modul în care Cercul de Recrutare Deva înţelegea legislaţia în vigoare privind 
personalul rechiziționat. Să vedem textul integral al adresei nr. 4142 din 17 decembrie 1941 a 


Prefecturii Deva către M.A.N şi M.ALL.: 

Domnule Ministru, Am onoarea a raporta: 

Cenzorii de la Biroul Cenzurii Militare din Deva, pe lângă că nu sunt remuneraţi pentru munca ce 

o prestează, nici conform dispoziţiilor legale în vigoare, nici în conformitate cu salarizările 

acordate în alte oraşe [sic]. In adevăr Cercul de Recrutare Hunedoara face o singură deosebire: 

dacă cineva e liber profesionist sau pensionar civil. Cenzorilor liber profesionişti cu titluri 

academice, care nu au grade militare, li se plăteşte o indemnizaţie de 300 lei pe zi, independent 

de vechimea în profesie, iar pensionarilor civili şi liberilor profesionişti fără titluri academice, le 

plăteşte 50 lei pe zi, din care făcându-se scăderile legale, primesc efectiv la mână 42-43 lei pe zi. 

Cercetând chestiunea am aflat, că printre cenzori se găsesc: 

a) Liber profesionişti cu titluri academice, unii cu o vechime în profesie mai mare de 30 ani; 

b) Liber profesionişti fără titluri academice; 

c) Agricultori chiar cu o mică pensiune dela Casa Asigurărilor Sociale; 

d) Pensionari civili cu titluri academice; 

e) Pensionari civili fără titluri academice, dar posedând câte o diplomă ca spre exemplu: 
învăţători, preoţi, notari, etc. 

f)  Pensionari civili fără diplomă, ca foşti funcționari de poliţie, foşti perceptori, etc. 


Doleanţele cenzorilor sunt următoarele: 

Aplicarea greşită a Legii no. 691, publicată în Monitorul Oficial No. 178 din 30 iulie 1941 şi a 
tarifului de rechiziţie publicat în Monitorul Oficial No. 202 din 27 august 1941, mai ales în ce 
priveşte pe pensionarii civili şi liber profesionişti, cari nu au grad, de fapt legea în art. 10, al. 1, 
dispune referitor la pensionarii civili, că au dreptul atât la pensiune, cât şi la plata tarifului de 
rechiziție. Intrebarea [este] care poziţie din tariful de rechiziţie urmează a se aplica. Până acum 
s-a aplicat poziția referitoare la lucrătorii cu braţele, fără nici o distincţiune. Ori, acest tarif face o 
distincțiune esenţială, şi anume că: prevede că, plata personalului cu titluri academice, 
rechiziţionaţi după vechimea în profesie socotit de când a obținut dreptul de a profesa, este: 
până la 15 ani, pe zi, lei 300; între 15 şi 30 ani, pe zi, lei 350; peste 30 ani, pe zi, lei 400. 

In consecinţă, dacă se aplică aceste dispoziţiuni, urmează ca personalul cu tilturi academice să 
primească după distincţiunile de mai sus, 300, 350 şi 400 lei pe zi. 

Ori, aceste dispoziții legale nu se aplică, căci la Biroul Cenzurii de aici nu primeşte nimeni afară 
de liber profesionişti, salarizarea aceasta. 

In ce priveşte pe pensionarii civili, fără titluri academice, nu se găseşte în lege şi tarif nici o 
dispoziţiune expresă. Din această cauză probabil li s'a plătit tariful referitor la lucrătorii cu braţele. 
Această salarizare produce mari nemulțumiri în rândurile lor. Mulţi dintre aceşti pensionari 
primesc o pensie foarte mică, abia câteva mii de lei lunar. Cei care mai dispun de putere fizică şi 
spirituală /şi numai aceştia pot fi întrebuinţaţi la greaua muncă ce se prestează la cenzură/ au 
reuşit să mai obţină câte o ocupaţie oarecare, pentru a putea să-şi câştige mijloacele necesare 
traiului atât de greu în zilele noastre. Prin rechiziționarea la Biroul Cenzurii pierd posibilitatea de 
a-şi vedea de orice ocupaţiune secumdară, iar contravaloarea ce o primesc la cenzură este atât 
de neînsemnată încât nu echivalează cu ceea ce ar putea câştiga în particular. De altcum, 
obiecţionează ei, chiar şi salariul unui lucrător cu braţele este nepotrivit împrejurărilor de azi, 
când copiii şi femeile au 100-150 lei pe zi şi hrană. De altă parte dânşii au cules informaţii şi din 
alte capitale de judeţ şi au aflat, că aproape în tot locul se plăteşte mai mult. Astfel, în Sibiu, Alba 
Iulia, Timişoara, etc, chiar în zilele acestea făcând întrebare, li s'a răspuns că pensionarii mai 
primesc un salar lunar de 300 lei, iar în alte părţi, ca de exemplu la Turnu Severin după cum se 
afirmă, primesc încă odată pensia. In fine sunt mâhniţi că munca lor spirituală e pusă în aceaşi 
categorie cu aceea a lucrătorilor cu braţele. Dacă legiuitorul, arată dânşii, nu a creat, cum ar fi 
fost cu cale, în tariful de rechiziţii, o categorie dreaptă în care să poată fi încadraţi, să se facă 
totuşi o deosebire între munca lor şi cea a lucrătorilor cu braţele, aşa cum s'a făcut în celelalte 
reşedinţe, unificându-se salarizarea pe întregul cuprins al ţării. 

Având în vedere cele de mai sus şi considerând că pe lângă această salarizare suntem expuşi a 
nu mai putea rechiziţiona cenzori în număr suficient. 

Ca urmare, vă rog să binevoiţi a dispune [şters şi modificat: interveni] să se aplice legea şi tariful, 
iar pensionarii şi liber profesioniştii care nu au grad militar şi titluri academice să fie plătiți pentru 
munca ce o prestează la cenzură /cel puțin 4 ore de încordată şi obositoare muncă spirituală la 
zi/, pe lângă pensia ce o primesc, cu sumele precizate mai sus. 


Adresa a fost re-trimisă într-o formă similară în anul 1942, din păcate nu se cunoaşte rezultatul 
intervențiilor. 


Alt motiv de nemulţumire era acela al modificării programului zilnic. Biroul Cenzurii Militare 
trimite adresa nr. 46 din 24 martie 1942 către Prefectură: 


M.S.M. prin Ordinul 220218 din 10 februarie 1942 comunicat acestui birou cu Ordinul 2160 din 

11 martie 1942 al Cercului Recrutare Hunedoara — din considerente de economie - stabileşte 

orele de serviciu la Biroul Cenzurii la 6 ore pe zi, faţă de situaţia actuală cu 4 ore de lucru pe zi 

pentru fiecare cenzor. 

Prin raportul nostru nr. 214 din 14 martie 1942 am arătat Cercului Recrutare Hunedoara că: 

1. Nu avem local corespunzător pentru a putea introduce acest orar, căci pentru introducerea 
lui ar trebui să facă de serviciu toţi cenzorii de odată câte 3 ore înainte şi 3 ore după masă. 
Avem Însă o singură cameră destinată biroului cenzurii în localul Oficiului P. T.T., cu mărimea 
de 5 x 6 m. Numărul cenzorilor admişi e de 20 (19 cenzori şi un şef birou). Astfel, cu 19 
cenzori, care lucrează câte 4 ore pe zi, avem un total de 76 ore zilnic, necesare pentru a 
putea face faţă cenzurării. Dacă am înmulți numărul orelor la câte 6 pe zi tot am avea nevoie 
de cel puțin 13 cenzori, la care se adaugă şeful de birou, adică ar trebui să stăm în camera 
absolut neîncăpătoare cel puțin 14 oameni, ceea ce e aproape o imposibilitate fizică, fără a 
mai vorbi de latura igienică a lucrurilor. 

2. Dhnii cenzori întrebaţi au răspuns aproape unanim că le este imposibil să lucreze 6 ore pe zi, 
cenzurarea fiind o muncă foarte obositoare pentru creier şi pentru ochi, mai ales pentru 
cenzorii actuali, care în marea lor majoritate sunt pensionari înaintați în vârstă. De altminteri, 

nu s-ar realiza nici o economie, chiar dacă s-ar reduce numărul cenzorilor în proporţie cu 
înmulțirea orelor la 13, căci aceşti cenzori cu câte 6 ore pe zi ar avea un total de 78 ore 
plătitore zilnic, față de cele 76 ce se plătesc azi acelor 19 cenzori. Dar şi randamentul muncii 
ar fi mai scăzut, căci încordările spirituale prea mari, aduc cu sine şi scăderea capacității de 
muncă. 
Având însă în vedere că suntem în timp de război, şi că fiecare cetățean e obligat a duce 
sacrificiile posibile, pentru a se obţine totuşi o cât de neînsemnată economie, dacă se menţine 
orarul de azi, domnii cenzori sunt de acord să facă maximul de effort pentru a se reduce numărul 
lor la 17 plus şeful de birou, cum funcţionează şi în prezent până la completare biroul, 
realizându-se astfel o economie de vreo 8-10 ore pe zi, ceea ce ar însemna o economie de 
aprox. 15000 lei lunar. Cu onoare vă rugăm în consecinţă să binevoiţi a lua măsurile necesare 
pentru a se menţine situaţia de azi la acest birou, cu un orar de câte 4 ore de muncă pe zi, cu 17 
cenzori împărţiţi în două echipe, plus şetul de birou [cerere rezolvată în acest sens, deoarece 
biroul Deva a rămas cu încadrare nominală de 17 + 1 cenzori până în august 1944]. 


Clarificări în această problemă sunt aduse prin adresa nr. 44651 din 28 martie 1942 a Cercului 

Recrutare Hunedoara către Prefectură: 

La Nr. 446/942 avem onoarea a înainta în copie Ordinul Corpului 7 Teritorial Nr. 67459/C din 20 

martie 1942 privitor la programul de lucru al biroului cenzurii. 

Copie: Urmare la Nr. 220018/942, avem onoarea a face cunoscut următoarele: 

1. Ordinul nr. 220018/942 se referă la personal rechiziționat pentru cenzură pe baza 
dispozițiilor M.S.M. şi care se plăteşte de Cercul de Recrutare. 

2. Personalul ce se rechiziționează se alege de Cercul Recrutare şi prefecturi şi va fi din cei 
care nu fac parte din elementele armatei, art. 15, alin.2 din Legea asupra rechiziţiilor. 

9. In ceea ce priveşte numărul orelor de servici, aceasta se va fixa în raport de necesităţi, 
astfel: Cenzorii şefi, câte 6 ore pe zi; Cenzorii, câte 4 ore pe zi. 


Într-o cerere către Prefect, înregistrată cu nr. 775 din 18 mai 1942, se menţionează în rezumat. 
Andrei Grecu, învăţător pensionar din Deva, str. A.Mureşianu nr. 14, afirmă că a lucrat 
rechiziționat la biroul de cenzură în perioada 4 iulie 1941 — 17 noiembrie 1941, când a fost 
desrechiziționat, fiind bolnav. Timp de 4,5 luni, a avut o comportare foarte bună, având spre 
cenzurare aproape numai corespondenţă recomandată, uneori telegrame şi foarte rar 
corespondenţă simplă şi colete. Şi-a exprimat dorinţa (din motive materiale) de a fi rechemat, 
prin rotaţie, însă dorința sa nu s-a realizat, deoarece nici unul dintre cenzori, chiar dacă au o 
vechime de 5-6 luni în serviciu, "nu vor să facă loc şi altora". Cere să se revină la rotația 
cenzorilor, ca în trecut [în luna iulie 1941]. 


Şfârşitul primei perioade de cenzură este marcat de adresa Nr. 563064 din 7 decembrie 1942 a 


M.A.I. către Prefecturi: 
Motivat de Adresa M.S.M. nr. 228028/942, avem onoarea a vă trimite un exemplar din 
Instrucţiunile nr. 225200/942. Instrucţiunile sunt aprobate de Dl. Vice Preşedinte al Consiliului de 
Miniştri, se aplică pe întreg teritoriul dela vest de Nistru şi intră în vigoare la 15 dec.a.c. 


La fel, Corpul 7 Teritorial comunică prin adresa Nr. 78233 din 28 decembrie 1942 către Biroul 
Cenzurii Deva, ca orice chestiune în legătură cu cenzura să fie adresată pe viitor Serviciului 
Central al Cenzurii Corespondenţei (S.C.C.C.), iar S.C.C.C. comunică M.S.M., cu nr. 22 din 14 
decembrie 1942: 
În conformitate cu Instrucţiunile M.S.M., secţia 2-a, nr. 225200/1942, avem onoarea a vă ruga să 
binevoiți a cunoaşte că pe data de 15 Decac. a luat fiinţă S.C.C.C, având sub ordinele sale 
birourile de cenzură poştală internă şi Serviciul Cenzurii Corespondenţei Externe. Sediul acestui 
serviciu este la Bucureşti, în Palatul Direcţiei Generale P.T.T. Ca urmare vă rugăm să binevoiţi a 
dispune ca toate chestiunile şi corespondenţele privind cenzura poştală, internă sau externă, să 
fie adresate pe viitor S.C.C.C. Şeful S.C.C.C, Col. Ghigorţ T. 


Şi astfel se încheie acest prim capitol al existenţei biroului de cenzură Deva. Nu înainte însă de a 


arunca o privire asupra rezultatelor acțiunii cenzurării corespondenţei... lată câteva cazuri de 
investigaţii ordonate de prefect în cazul unor corespondențe suspecte şi răspunsurile primite: 

Exemplul 1. 


Prefectura către Secţia Jandarmi Dobra (Nr. 2725 din 5 august 1941). 

Referitor la o carte poștală expediată de un oarecare |. Comloşi: căutaţi a deslega enigma cifrelor de sub 
banda lipită în partea de sus a cărții poştale. Cercetărilor veți da o atenţie deosebită păstrând o discreție 
absolută la caz, veți lua contact şi cu organele poliției din Braşov pentru a se deferi justiţiei militare pe toţi 
cei ce se fac vinovaţi de călcarea legilor şi prevederilor legale. 


Secţia Jandarmi Dobra către Prefectură (Nr. 438 din 9 august 1941) 

Referitor la 2725/941: cartea poştală e scrisă de Dl. |. Comloşi, comerciant din com. Dobra şi adresată 
soţiei sale ce se află la Braşov unde urmează un tratament medical. Cifrele de sub banda lipită în partea 
de sus a cărții poştale reprezintă inițialele firmei 'Dragoviciu loan & Co S.I.N.C' Arad, de unde numitul se 
aprovizionează cu diferite mărfuri. Pe acest imprimat de carte poştală a voit a face o comandă de marfă 
şi spaţiul fiind prea mic pentru comanda ce voia să facă a renunţat a-l mai scrie şi pentru a nu pierde 4 lei 
costul acestei cărți poştale a folosit-o scriind soţiei sale, iar banda de hârtie a aplicat-o pentru a acoperi 
ceiace scrise, adică adresa firmei. Comerciantul I. Comloşi este bătrân de 73 ani, om liniştit şi nu e 
capabil de a comite acte care să fie dăunătoare ordinei şi siguranței Statului. 


Exemplul 2 (sau Macedonia noastră...). 


Prefectura către Postul Jandarmi Turdaş (nr. 2725 din 5 august 1941). 

Vi se trimite o carte poştală expediată de T. Stanciu pentru cercetare, în mod direct cine poate fi 'colegul 
din Macedonia' [traza în cauză suna aşa: Am primit răspuns de la colegul din Macedonia]. De felul 
reuşitei ne vom convinge de rutina de poliţist, de care sunteţi capabil. In acest scop depuneţi toate 
sforţările pentru clarificarea semnelor de întrebare, precum şi dacă e posibil a pune mâna pe scrisoarea 
din Macedonia. Luaţi contact cu Oficiul P.T.T. şi cu organele polițieneşti din Timişoara. 


Postul de Jandarmi Turdaş către Prefectură (Nr. 1196 din 12 august 1941). 

Colegul din Macedonia se numeşte Mihuţ Gheorghe şi este notar în com. Macedonia, jud. Timiş. Numitul 
a fost coleg cu DI. Notar Stanciu Trăilă din com. Turdaş. DI. Notar Stanciu se află în concediu acasă la 
Timiş, însă aceste date le-am obţinut de la un om al nostru de încredere [...].|Războinicul prefect nu se 
lasă însă şi pune rezoluţia 'Cine a aprobat concediul dlui Notar Stanciu ?'] 


Exemplul 3. 


Prefectura către Pretura Deva (Nr. 3839 din 6 noiembrie 1941). 

Vi se trimite alăturat 1 scrisoare poştală cu rugămintea de a cerceta cele relatate şi a ne raporta 
rezultatul pe lângă restituirea anexei |scrisoarea, expediată de un evreu din Detaşamentul de muncă 
C.F.R. Deva-Brad, ştampilată la Deva în 18 octombrie 1941, este împânzită cu cuvinte ciudate în limba 
maghiară, alcătuind într-adevăr un fel de cod]. 


Pretura Plasei Deva către Prefectură (Nr. 237 din 6 ianuarie 1942). 

La Ordinul dvs. 3839 / 1941 cu privire la cercetarea celor din scrisoarea evreului Eduard Urmenyi din 
lagărul de muncă Nevoeş, avem onoare a vă reînapoia scrisoarea împreună cu plicul, raportându-vă că 
numitul nu se află în lagăr din luna Nov. 1941, fiind plecat la Timişoara. De altfel după părerea noastră, 
din această scrisoare nu rezultă nimica ce ar periclita ordinea şi siguranța statului, ci este o simplă 
scrisoare trimisă de un tânăr evreu la una evreică, de care îl leagă sentimente sufleteşti şi prin o 
convenţie anterioară avută între ei, descrie situația lui din lagăr. Deva, 3 ianuarie 1942. 


Înfiinţarea biroului de cenzură Petroşani. 


Solicitarea de înfiinţare a unui birou de cenzură la Petroşani (al doilea din judeţ), a venit din 
partea Societăţii Anonime Române "Petroşani" care, în adresa nr. 419 din 5 ianuarie 1942 către 
Prefect, menţionează: 
Având în vedere pe de o parte numeroasa corespondenţă zilnică şi adesea cu caracter urgent ce 
se expediază din regiunea Văii Jiului, iar pe de altă parte supraîncărcarea Oficiului Deva cu 
cenzurarea corespondenţei, avem onoarea a Vă ruga să binevoiţi a autoriza înființarea unei 
cenzuri la Oficiul P.T.T. Petroşani, pentru deservirea întregii regiuni (Petroşani, Petrila, Lonea, 
Aninoasa, Vulcan, Lupeni). Această cerere o motivăm şi cu Procesul Verbal nr. 105 din 12 

ianuarie a.c., încheiat de Dl. Inspector P.T.T. Sedan Nicolae de la Inspectoratul Timişoara, pe 
care vi-l înaintăm în copie, din care reiese, că din punct de vedere tehnic, nimic nu s-ar opune la 
înfiinţarea cenzurii. 


Proces Verbal _Nr._ 105. Subsemnatul Sedan Nicolae, inspector P.T.T. dela Inspectoratul 
Timişoara, examinând posibilitatea înfiinţării unei cenzuri la Oficiul P.T.T. Petroşani, pentru 
oficiile Petroşani, Lupeni, Aninoasa şi Petrila, asistat fiind de către DI. Gh. D. Boeriu, dirigintele 
oficiului P.T.T. Petroşani, am constatat că la oficiul P.T.T. Petroşani este local potrivit pentru 
instalarea unei comisii de cenzura corespondenţei simple, recomandate şi a coletelor. 

Având în vedere media zilnică a corespondenţelor şi a coletelor care le expediază numitele oficii 
pentru cenzurare, şi anume oficiile: 

1/ Petroşani — 1.000 corespondențe simple, 80 recomandate şi 11 colete; 


2/ Petrila - 36 i Di 
3/ Aninoasa - 20 = 6 î Die 
4/ Vulcan - 120 d 20 " 4" 
5/ Lupeni - 150 ” 30" 15" 
Total 1.326 a 141” 34" 


Dl.diriginte declară că poate face recartarea lor cu actualul personal, mai ales dacă suspendă 
factajul coletelor. DI.diriginte mai declară că atât Societatea 'Petroşani, cât şi intelectualii din 
localitate au cerut în repetate rânduri înființarea unei cenzuri la Petroşani. DI.diriginte mai declară 
că oficiul nu are mobilier pentru cenzură, dar crede că Societatea 'Petroşani' va pune la 
dispoziție mobilierul necesar. Drept pentru care s-a încheiat prezentul proces verbal într-un 
singur exemplar. 


Demersurile pentru punerea în practică a celor de mai sus au durat destul de mult, dar biroul de 
cenzură a fost înfiinţat şi a început să funcţioneze din 5 iunie 1942, după cum rezultă din nota 
telefonică de la Pretura Petroşani nr. 86 din 24 iulie 1942: 
1. Există cenzură militară la Poşta Petroşani dela data de 5 iunie 1942. 
2. Şeful cenzurii este dl. Prof. Grigorescu. 
3. Cu cenzurarea corespondenţei de presă este încredinţat di. prof. Grigorescu, ajutat de dl. Mr. 
Brăiloiu şi de dl. Subotiţer lon Bonda (care cenzurează corespondența germană). 


Înfiinţarea biroului de cenzură Cugir. 


Propunerea de înfiinţare a unui birou de cenzură la Cugir (al treilea din judeţ), aparţine Uzinelor 
Metalurgice de acolo, ea fiind susţinută şi de către Biroul Cenzurii Militare Deva, care în adresa 
nr. 252 din 3 iunie 1942 către Prefectură scrie: 
Propunerea Uzinelor Metalurgice Cugir este acceptabilă în ce priveşte acest birou, nu există nici 
o piedică în realizarea ei. Măsura trebuie să se extindă asupra tuturor intreprinderilor militarizate, 
în care scop trebuie să se emită un ordin general de către Direcţiunea Generală P.T.T. sau 
M.S.M.. 


Se pare însă că cererea Uzinelor avea mai multe condiţii, dintre care unele inacceptabile (cum ar 
fi solicitarea expedierii corespondenţei în plic închis, motivat de necesitatea păstrării secretului, 
care contravinea însă normativelor în vigoare), după cum relevă adresa Nr. 101976 din 23 iunie 
1942 a Direcţiunii Generale P.T.T. către Prefectură: 
Nu se poate accepta propunerea făcută de Uzinele Metalurgice Copşa Mică-Cugir, de a se primi 
corespondenţa în plic închis, deoarece prin aceasta s-ar contraveni ordinelor categorice date de 
M.S.M. şi care prevăd ca toată corespondenţa particulară să fie depusă în plic deschis în 
vederea cenzurării. Corespondenţa depusă de autorităţi şi public circulă de la origine şi până la 
destinație numai prin intermediul funcționarilor P.T.T. şi a birourilor de cenzură, organizate de 
M.S.M.,, astfel că secretul corespondenţei este pe deplin asigurat. 


Oricum, propunerea de bază, aceea de înființare a unui birou de cenzură la Cugir, este 


îmbrăţişată şi de Prefectură, care o retransmite M.S.M., Biroului de Cenzură Militară Bucureşti, 
cu adresa nr. 885 din 25 iunie 1942: 

La cererea Uzinelor Metalurgice Cugir nr. 24104/942 şi motivat de raportul Biroului Cenzurei 
Militare Deva cu nr. 252/942, am onoarea a raporta că se simte lipsa unui birou de cenzură 
militară în comuna Cugir. Pentru cenzurarea corespondenţei, Direcţiunea Uzinelor Metalurgice 
Copşa Mică-Cugir a alocat suma de lei 9000, iar ca cenzor al acestui birou propunem pe cpt. 
Sora Ilie [acesta fiind de altfel prieten cu prefectul], persoană de încredere, mobilizat la Uzina 
Metalurgică şi corespunzător pentru scopul propus. In concluzie, Vă rugăm să binevoiţi a 
dispune şi a interveni pe lângă Direcţia Generală P.T.T. pentru înfiinţarea Biroului de Cenzură 
Militară Cugir. 


Răspunsul pozitiv nu se lasă mult aşteptat, Direcţia Generală P.T.T. comunică Prefecturii cu nr. 


139736 din 1 august 1942: 
Răspunzând adresei dvs. 859/942 avem onoarea a vă face cunoscut că M.S.M. a aprobat 
înființarea unui birou de cenzură la Cugir, pentru cenzurarea corespondenţei intreprinderilor din 
această regiune. 


Acelaşi rezultat este comunicat către Cpt. rez. Sora Ilie, la Uzinele Metalurgice din Cugir de 
către Prefectura Deva cu adresa nr. 885 din 24 iulie 1942; 
Vă facem cunoscut că M.S.M. cu Ordinul 216638 / 22 I.c. a aprobat înființarea unui birou de 
cenzură la Cugir, cu un singur cenzor. M.S.M. a dat ordin de executare în acest sens Cercului 
Recrutare Hunedoara. In concluzie, binevoiţi a Vă prezenta la oficiul poştal Cugir pentru 
organizarea biroului de cenzură militară şi cenzurarea corespondenței. 


Biroul de cenzură începe să funcţioneze efectiv din 1 august 1942, conform adresei nr. | din 1 


august 1942 a căpitanului Sora Ilie către Prefectură: 
În baza Ordinului M.S.M. 216638 din 22 iulie 1942, transmis prin Prefectura Jud. Hunedoara, 
Cabinet, am onoarea a raporta, că începând de azi 1 August a.c,, a luat fiinţă Biroul de Cenzură 
Militară în această localitate, pe care subsemnatul îl conduc. 


Programul de lucru, valabil de la 1 august 1942 era următorul (cf. adresei nr. 6 din 5 august 1942 


a Cenzurii Cugir către Prefect): 

10-11: cenzurarea la oficiul poştal a telegramelor, scrisorilor exprese, recomandate, scrisorilor 
pentru ostaşi de pe front, colete, scrisori ale întreprinderilor: Cooperativa Muncitorul şi 
Grănicerul. 

11-11.80: cenzurarea la Uzine: a) Corespondenţa Biroului Mobilizării. 

11.30-12.30: b) Corespondenţa Direcţiunii Uzinelor. 

16-20: cenzurarea la oficiul poştal a: a) telegramelor, scrisorilor recomandate, expres, colete; b) 
scrisorilor pentru ostaşii de pe front; c) scrisorilor particulare a[le] muncitorilor şi a[le] locuitorilor 
comunelor: Cugir, Vinerea, Vaidei, Cioara, Romos, Romoşel, Pişchinţi, Purcăreţi, Mugeşti. 
Corespondenţa e cenzurată şi expediată în 12 ore, astfel corespondenţa scrisă azi este 
cenzurată şi expediată în aceeaşi zi. Nam prevăzut că va fi atâta corespondenţă (inclusiv cea de 
la uzine şi din comune). De aceea s-a dat o aşa mare dezvoltare programului de lucru. 


La problema salarizării şefului de birou (şi unicului cenzor, în acelaşi timp) se referă adresa nr. 


1272 din 15 august 1942 a Biroului Cenzurii Deva către Directorul Uzinelor Metalurgice Cugir: 
Ca urmare la adresa 885 din 24 iulie 1942 prin care s-a comunicat înființarea unui post de cenzor 
pe lângă Oficiul P.T.T. Cugir şi în conf.cu Disp. 4431 din 2 iunie 1942 a Dir. Gen.a Dvs din 
Bucureşti, vă rugăm să achitaţi lunar 9000 lei către di. Cpt.rez. Ilie N. Sora, numit cu cenzura 
militară pe lângă oficiul P. T.T. Cugir. 


Prin adresa nr. 7 din 5 noiembrie 1942 către Prefect, Ilie Sora cere să fie înlocuit la nevoie 
(boală, delegaţie) de Căp. rez. Lascu Traian, funcţionar la Uzinele Metalurgice Cugir, fost ofiţer 
activ. Cererea se aprobă. 


Încă un birou de cenzură la Orăştie ? 


Inceputul a fost mai greu trebuie să recunoaştem din nou, dar primii paşi odată depăşiţi, 
înfiinţarea de noi birouri de cenzură tinde să devină o adevărată modă locală în judeţul 

Hunedoara. Sugestia documentată de înfiinţare a celui de-al patrulea birou de cenzură, în 
Orăştie, a venit din partea dl. Dr. Eugeniu Munteanu, pensionar, publicist, care era de altfel şi 
[auto]-propus pentru funcţia de cenzor (aici, ca şi în câteva din cazurile anterioare, se poate 
remarca faptul că o funcţie de 'cenzor', cu atât mai mult de 'şef de birou' era o mică afacere în 
acele timpuri). 


Propunerea a fost acceptată de Prefectură şi înaintată M.S.M., dar, din păcate, M.S.M., secţia II, 

comunică în răspuns Prefectului următoarele, prin adresa nr. 222678 din 2 octombrie 1942: 

La Nr. 1488/942 avem onoarea a vă aduce la cunoştinţă că M.S.M. nu aprobă înființarea unui 

birou de cenzură la Orăştie, deoarece: 

- principial în fiecare județ trebuie să funcționeze un singur birou de cenzură; în jud. 
Hunedoara funcţionează 3 birouri de cenzură (Deva, Cugir, Petroşani) care sunt în măsură 
să facă cenzura în bune condițiuni; 

- oraşul Orăştie poate fi servit în bune condițiuni de Biroul Cenzură Deva, deoarece cele 2 
oraşe sunt legate cu cale ferată şi sunt numai la 25 km depărtare. 


Abrevieri principale. 


C.F.R. = Căile Ferate Române 

D.G.P. = Direcţia Generală a Poliţiei 

DJHAN = Direcţia Judeţeană Hunedoara a Arhivelor Naţionale 
D-L = Decret-Lege 

G.E.G. = Grupul Etnic German 

I.G.J. = Inspectoratul General al Jandarmeriei 
J.C.M. = Jurnalul Consiliului de Miniştri 
M.A.I. = Ministerul Afacerilor Interne 
M.A.N. = Ministerul Apărării Naţionale 
M.C.G. = Marele Cartier General 

M.E.N. = Ministerul Economiei Naţionale 
M.I. = Ministerul de Interne 

M.S.M. = Marele Stat Major 

P.C.M. = Preşedenţia Consiliului de Miniştri 


Contact 


Autorul poate fi contactat pe adresa de e-mail damirro Q yahoo.com, 
Sau pe adresa poştală: 


GRECU DAN-SIMION 
C.P. 103 
330190 DEVA-1 
Jud. Hunedoara 


"Barat în textul original. 

